
MARTYRIUM SANCTI BASILIDIS 


Martyrium sancti Basilidis scriptum est haud dubie in 
Aegypto; at textus primigenius, graecus vel copticus, ad- 
huc non est repertus. Eius versio arabica extat in codice 
Parisiensi (Bibl. Nat., fonds arabe, n? 150, f. 212 v.— 280). 

Aethiopicae versionis Martyrii sancti Basilidis nota sunt 
apographa septem; qui ea continent codices sunt: 

Abbadiani duo: n° 127 (antiquus); n° 110 (sae- 
culi xvii). 

Musei Britannici quinque: Orient. 706 (saec. xv); 
Orient. 686, 687-688 et 707 (saec. xvm); Orient. 708 
(saec. xix). 

In prologo versionis aethiopicae, Martyrium sancti Ba- 
silidis adscriptum est Caelestino papae Bomae sub impe- 
ratore Theodosio (379-395 I. C.). In epilogo veterum 
apographorum eiusdem versionis, asseritur illud translatum 
esse e lingua coptica in aethiopicam (geez) anno 6889 M. 
(1397 I. C.) sub rege Davide (1382-1411 I.C.), ab abba 
Simeone, monacho. monasterii sancti Antonii in Aegypto. 
Sed aethiopica versio valde redolet arabicum sermonem. 

*MARTYRIUM SANCTI BASILIDIS. - 


In nomine Patris, et Filii, et Spiritus Sancti, unius Dei. 

Hoc est certamen, et labor, et martyrium sancti praefecti 
militum, fortis Basilidis, martyris Domini nostri Iesu Christi, de 
quo pater noster sanctus Caelestinus, archiepiscopus magnae urbis 
Romae, nobis narravit, cum ad eum venerunt a rege Theodosio 
tres praefecti militum e domo regia propter regis negotia; et 
nomina eorumdem trium praefectorum militum erant Dionysius, 
et Augeyos !, et Barmadyos ?; et ii erant e familia sancti Ba- 
silidis; et rogaverunt archiepiscopum, ut eis referret certamen 
sancti Basilidis, et quomodo fuerit consummatio eius certaminis 
et martyrii-in urbe Africae, quae est una e Pentapoli. Et fuit 
consummatio eius certaminis et martyrii undecimo die mensis 
maskaram, in pace Dei Patris; eius oratio et eius benedi- 
clio et donum auxilii huius sancti Basilidis sit cum ei dilecto 
Za-Walda Maryam, in saecula saeculorum. Amen. 

Et archiepiscopus respondit, et dixit eis: « Bonus est adventus 
vester ad me, principes christianorum, nobiles, et praefecti mi- 
litum regni Romanorum; quia nos consolati estis, et laetifica- 
stis nos; et nunc etiam incipiemus cum auxilio Dei, et vobis 
narrabimus honorem et fortitudinem huius athletae, qui coro- 
natus est a Christo corona caelesti, scilicet sancti Basilidis. 

Hic sanctus fuit is, qui dimisit regnum huius mundi, et eius 
honorem transitorium, propter gloriam caelestem incorruptibi- 
lem; et dimisit omnes divitias eius, quae cariosae sunt et 
corrumpuntur, et voluptates terrae pro bonis caelestibus aeter- 
nis et usque in aeternum. Et si dimisit a se omnes servos suos 
et ancillas, ecce Dominus paravit ei angelos, qui ministrabant 


ei et perficiebant eius voluntatem; et si reliquit palatium mundi 


et quod est in terra, ecce Dominus paravit ei magnum pala- 
tium in caelis, quod non est factum *manu hominum, iuxta 
Dominum nostrum lesum Christum, regem regum verum. Ego 
miror, et gratum est mihi narrare illas magnas gratias, quae 
non conficiuntur, quae Deus largitus est huic sancto Basilidi; 
bonum est, quod dixit Dominus noster lesus Christus in sancto 

Evangelio !: * Qui credit in me, opus quod ego facio ille fa- 
ciet '. Et iterum dixit *: * Ubi ego adsum, illic erit mecum qui 
ministrat mihi’. Et hoc verbum perfectum est in hoc beato 
et sancto Basilide. 

Benedictus est Deus Pater, Dominator totius mundi; et be- 
nedictus Filius Unigenitus Iesus Christus Dominus noster; et 
benedictus Spiritus Sanctus Vivificator, qui deiecit superbum 
regem Diocletianum apostatam, qui aperuit os suum impurum, 
et blasphemavit contra Deum Creatorem suum, et contra Mes- 
siam eius; et Deus non siluit propter sanguinem suorum ser- 
vorum et sanctorum, quem ille rex effudit; et propter ecclesias 
christianas, quas ille destruxit; et propter altaria, quae ille evel- 
lit et evertit; sed Deus aperuit eas, et publicas fecit denuo; et 
iussit in erigendis eis, ut meliores essent quam antea, cum 
auxilio sanctorum martyrum. Deus, qui facit mirabilia pro suis 
sanctis, deiecit potentes ex eorum sedibus; et dedit eorum regnum 
servis suis, et fecit eos potentes super divitias eorum domino- 
rum. Audite nunc, et suscitate corda vestra, ut ego vobis re- 
feram honorem huius fortis, qui est verus, et eius progeniem; 
ut ego patefaciam praeclara facinora, quae is sanctus fecit in 
terra Romae, is sanctus et nobilis Basilides, quo Deus dignos 
fecit nos, ut patefaciamus omnia eius opera, et eius certamen, 
et eius laborem, quem tulit propter nomen Christi ». 


CAPUT I. 


Is Basilides, praefectus militum, erat filius Eudocii, fratris 
Soterici, qui erat filius Eumenii, comitis Antiochiae; cuius di- 
vitiarum fama pervenit ad omnes fines mundi. Et cum comes 
Eumenius requievisset, et eum posuissent iuxta eius parentes, 
pro eo constituerunt maritum filiae Eudocii, quae *maxima erat, 
quia ea erat regina; et ea erat soror Basilidis et mater Theo- 
dori Anatolii; et secundo loco erat Theodora, soror Basilidis ; 
et eam in matrimonium duxit rex Numerianus; et Theopistam, 
sororem eiusdem Basilidis, quae erat minima, in matrimonium 
duxit Ptolemaeus, frater regis Numeriani; et ea peperit ei san- 
ctum Claudium praefectum militum. Et in diebus illis Ptole- 


! Cf. MATTH., XXI, 21. — ? Cf. MATTH., XVIII, 20. 

maeus fuit comes in urbe Antiochia. Et Basilides in matrimonium 
duxit sororem matris sancti Victoris, cui nomen erat Sophia; 
et ea peperit ei pueros duos; et appellavit unum nomine eius 
Eusebium, et minorem Macarium; et illa peperit ei filias duas; 
et appellavit unam Ionam, et minorem Rodem. Et Basilides 
erat validus, et fortis, et consiliarius regum in omnibus tempo- 
ribus; et erat princeps super omnia officia regni; et rex Nume- 
rianus nulla edicta de negotiis regni constituebat sine Basilide ; 
et Basilides semper comedebat cum eo ad eius mensam. Et in 
diebus illis Theodora, soror sancti Basilidis, uxor regis Nume- 
riani, genuit et peperit huic filium; et ea appellavit eum nomine 
eius Iustum ; et Iustus educatus est cum Eusebio, filio Basilidis ; 
et cum pueri adolevissent, Basilides eos docuit doctrinam, et 
disciplinam, et sapientiam regum, et timorem Dei; et Basilides 
admovebat cor suum et animum suum ad Iustum, quia is erat 
filius sororis suae. Et rex Numerianus iussit ut adducerent 
Iustum, filium suum, ad legendum coram se, sicut doctus fue- 
rat; et.ubi pervenit ad eum, legit; et rex laetatus est valde. 
Et post haec adoleverunt pueri Iustus et Eusebius; et eorum 
aetas erat novem annorum; et Iustus maior natu erat quam 
Eusebius quindecim diebus. Et rex iussit ut adducerent ad se 
pueros; et ornaverunt eos, et adduxerunt eos coram rege; et 
is, cum vidisset eos, laetus fuit de iis valde, quia vidit eos in 
tanta pulchritudine. Et rex iussit ut equitare facerent eos in 
validis equis, quorum cursus velox esset, utque docerent eos 
artem belli et dimicandi; et paucis diebus didicerunt eam ar- 
tem. Et rex iussit iterum ut adducerent eos ad se; et cum 
rex vidisset eos, delectavit eum eius cor, et laetus fuit valde; et 
eo die cinxit eos cingulis aureis; *et vestivit eos vestibus tenui- 
bus et pretiosis. Et ita manserunt eo anno, donec eorum aetas 
fuit decem annorum; et Basilides docebat eos timorem Dei et 
sapientiam regum; et ducebat eos clam ad archiepiscopum, 
ut eis benediceret; et archiepiscopus prehendebat puerorum 
manus, et ponebat eorum manus super caput suum, et di- 
cebat eis: « Benedicite mihi vos, filii mei, quia ex vobis exit 
tus odoratum et magnum ». Et Basilides, praefectus militum, 
mirabatur, cum audiret haec verba; et nomen ipsius archiepi- 
scopi erat abba Stephanus. Et postea rex iussit ut addu- 
cerent iuvenes ad. se; et adduxerunt eos, et coram eo ad- 

stiterunt. Et rex, cum vidisset eos, laetatus est valde; et ius- 
sit ut equitarent in eorum equis, et susciperent annulos lan- 
ceis. Et postea rex iussit ut congregarentur omnes validi, qui 
erant in urbe regia, et praefecti militum, et optimates, et ma- 
gistratus, et praepositi, et consiliarii, et domini, et omnes duces 
et copiae, ut adstarent coram rege per dies sex, ut laetaren- 
tur in sollemnibus epulis quas fecit propter iuvenes Iustum 
et Eusebium. Et postea rex sumpsit coronam regni sui, et im- 
posuit eam capiti sancti Basilidis; et salutavit eum, et sedere 
fecit eum ad dextram suam. Et sumpsit cingulum aureum, et 
eo cinxit Iustum, fllium suum; et fecit eum praepositum pro 
se ipso; et sedere fecit ad dextram sancti Basilidis, et posuit eum 
tertio loco post regem. Et eodem modo.cinxit Eusebium cingulo 
aureo; et imposuit cassidem ferream eius capiti; et dedit ei 
gladium, quo cinxit eius latus; et constituit eum principem super 
duces et copias, et super praefectos militum et super tribunos ; 
et statuit eum quarto loco ad salutandum; et posuit omnes 
validos sub eius potestate. Sed Apater et Theodorus Anatolius 
erant filii sororis sancti Basilidis et praefecti militum. Et So- 
tericus, praefectus militum, erat filius fratris patris sancti Ba- 


- Silidis, *cui nomen erat Nicanor; et gentes Persiae occiderunt 


eum in bello; et is erat vir fortis, qui notus erat per totam 
provinciam Romae. Sed fortissimi virorum ceperunt Iustum et 
Eusebium, et docuerunt eos omnem artem belli et dimicandi, 
ut fortes et noti essent inter copias. Et sanctus Basilides erat 
princeps super universam domum regiam, et super omnia officia ; 
et ea administrabat sapientia sua; et omnes, qui erant in domo 
regia, diligebant valde sanctum Basilidem, et obediebant ei, et 
observabant eius verba, quia bonum erat valde eius exemplum ; 
et ille erat misericors et clemens, et amabat pauperes, et vi- 
duas, et orphanos; et omnes benedicebant eum. 


CAPUT II. 


Et in diebus illis surrexit contra eos bellum et proelium a 
copiis Barbarorum ab Occidentis partibus; et hi destruxerunt 
totam provinciam Romae, donec pervenerunt ad urbem Romam. 
Et venerunt gentes, et nuntiaverunt regi Numeriano de Bar- 
baris, quomodo illi destruxerant multa oppida territorii urbis 

Romae; et iidem populi appellabantur Rosankes. Et cum rex 
audivisset haec verba ab iis qui nuntiaverunt ei, tristis fuit 
valde; et iussit ut sanctus Basilides veniret ad se, et secum 
deliberaret de gentibus Barbarorum. Et sanctus Basilides venit 
ad eum, et consilium dedit regi, ut mitteret copias, et Eusebius 
filius suus iret cum eis. Sed rex Numerianus iuravit dicens : 
«< [uro per imperium Romanorum, Eusebium, filium tuum, non 
iturum solum cum copiis, nisi cum eo ibit Iustus fllius meus ». 
Et cum sanctus Basilides audivisset a rege haec verba, vocavit 
Theodorum Anatolium et Apatrem, et imperavit eis ut irent 
cum copiis ad bellum; et constituit Iustum et Eusebium impe- 
ratores super omnes copias, et recensuit eas; et eorum nu- 
merus erat ducenta et sexaginta milia equitum. Et Apater 
et Theodorus Anatolius incedebant ante eos. Et rex vocavit 
Theodorum Anatolium et Apatrem, *et tradidit Iustum et Eu- 
sebium in eorum manus, et dixit eis: « Estote fortes et validi, 
neque timeatis; et ecce adsunt duo filii mei Iustus et Eusebius, 
et trado eos in manus vestras, ut incedant vobiscum pro me; 
tuemini eos, quia illi fratres vestri sunt ». Et rex amplexus est 
eos, et osculatus est Iustum et Eusebium; et dixit eis: « Con- 
stantes estote, filii mei, et estote viri fortes, neque timeatis, 
donec viceritis hostes vestros; et cum redieritis victores ad me, 
in matrimonium dabo vobis duas sponsas, quarum pulchrae sunt 
facies ». At rex Numerianus, et sanctus Basilides, et omnes 
gentes quae erant in urbe, salutaverunt eos, et dimiserunt eos 
in pace. Et sanctus Basilides mansit administrans et semper con- 
stituens negotia regni, usque ad finem unius anni. Et copiae 
redierunt in gaudio, cum vicissent hostes suos; nam destruxe- 
runt totam provinciam Barbarorum, et ceperunt omnes eorum 
divitias, et occiderunt eorum regem, et praedam ceperunt ex 
omnibus eorum oppidis. Et cum rex Numerianus audivisset, quod 
filii sui Iustus et Eusebius redierunt in gaudio cum omnibus co- 
piis; surrexit statim, et exiit, ut obviam iret filiis suis et exer- 
citui suo. Et Basilides etiam exiit, equitans super equum suum 
cum rege Numeriano, et omnes duces incedebant ante eos. Et 
cum rex pervenisset ad copias, salutavit Iustum filium suum, et 
post eum Eusebium, Basilidis filium; et introduxit eos in urbem 
cum gaudio, dum illi vestiti erant signis victoriae. Et cum rex 
intravisset in regium palatium suum, fecit magnas epulas eo die 

praefectis suis et omnibus ducibus suis. Et rex locutus est cum 
Basilide dicens: « Da mihi filiam tuam Rodem, ut sit uxor fllii 
mei Iusti; et ego etiam dabo tibi filiam meam, ut sit uxor fllii 
tui Eusebii ». Sed Basilides noluit in corde suo id negotium, 
et respondit ei dixitque regi Numeriano: « Possibile non est 
mihi, ut ego quidem quidquam faciam hac de re, priusquam 
ego deliberavero cum eius matre, ancilla tua ». Et rex, cum au- 
divisset haec verba, siluit, et non locutus est cum eo rursus, 
ut ille deliberaret cum eius matre. Et cum absolutae sunt epu- 


. lae, *Basilides ivit domum suam, et rettulit ad uxorem suam, 


quae rex locutus est secum de nuptiis. At illa noluit audire 
haec verba, et dixit Basilidi marito suo: « Sed ego non possum 
id facere; quia hic rex gentilis est, et nos christiani; et non 
prodest nos coniungi cum hoc rege eo modo. Sed ego septem 
diebus elapsis capiam filios meos, et adducam eos ad archiepi- 
scopum abba Stephanum, ut baptizet eos sancto baptismo chri- 
stiano, et sint perfecti christiani. Et nunc etiam, dilecte mi, ne 
dimiseris id consilium, quod cogitavit cor tuum ». Et cum sanctus 
Basilides audivisset haec verba uxoris suae, laetatus est valde; 
et miratus est eius prudentiam, et intelligentiam, et firma verba; 
et sanctus Basilides dixit ei: « Soror mea, si cór tuum non vult 
hanc rem; dic mihi praetextum, quo excusationém quaeram apud 
regem, ne is mihi irascatur ». Et illa dixit ei: « Ne moestus 
fias, frater mi, neque consternatus sis, quia Christus custos 
noster est; evellet id consilium e corde regis, et nobis perfi- 
ciet omnia quae volumus ». Kt cum locuti essent haec verba, 
discesserunt ab invicem, et manserunt unusquisque in habita- 
tione sua. Et eadem nocte apparuit sancto Basilidi visio; ecce 
quidam, sicut vir, vocavit eum dicens: « Basilides, cave ne ma- 
trimonio iungas filium tuum Eusebium cum filia regis; quia 
Deus elegit filium tuum, ut sit ei fidelis servus; et non erit so- 
lus, sed etiam Iustus, filius regis, erit cum eo; quia Deus vocavit 
eos ad epulas Altissimi, et duas filias tuas; et hac nocte filia tua 
vidit quendam, sicut virum splendidum, qui stabat coram ea, 
et locutus est cum ea et cum matre eius, et dixit eis: * Firmae 
estote, mulieres, dilectae Deo; et cavete, neve timeatis ob ea quae 
Basilides dixit vobis de rege; quia Deus custodit animas vestras. 
Et ecce paravit vobis magnas coronas in regno caelorum; et 
ego ministravi vobis e pueritia vestra hucusque '. Et cum 

haec dixisset eis, ascendit in caelos ». Et cum mane fuit, Basi- 
lides vocavit uxorem suam, et narravit ei quid in somnio vidis- 
set; et illa etiam narravit ei quid apparuisset. *sibi eadem nocte. 
Sed Basilides, cum audivisset haec verba, miratus est valde; et 
cogitavit in corde suo, qualiter fuit visio eadem, sicut appa- 
ruit sibi. Et postea surrexit, et ivit ad domum regiam, sicut 
erat mos eius. Et Deus adduxit caecitatem in cor regis; et is 
nunquam locutus est cum Basilide de matrimonio, quia Deus 
custodiebat filias Basilidis in earum virginitate, donec ingrede- 
rentur in nuptias sponsi sui immaculati Christi. Et rex Nume- 
rianus cepit uxorem filio suo.e filiabus magistratus Philopatris, 
cum eius aetas erat duodecim annorum, cuius species erat 
perfecta et praesertim eius pulchritudo; et nomen eius erat 
Theoclia.. 


CaPvur III. 


Et postea surrexit contra eos bellum a parte septentrionali, a 
gentibus, quae appellabantur Filasimani; et ii sunt alienigenae 
et praviores quam Barbari, qui pessimi sunt; et illi adversa- 
bantur Romanis. Et cum rex id audivisset, agitatum est valde 
cor eius; et contristatus est magna tristitia ipse et omnes gentes 
Romae; et rex arcessivit Basilidem, et cum eo locutus est de 
bello inimici sui; et consenserunt ut mitterent copias quam 
maximas; et numerus militum fuit ducenta et quattuordecim 
milia equitum; et diviserunt eos in parles duas; et attribuit 
partem unam Iusto, filio suo; et alteram partem Eusebio, filio 
Basilidis; et rex misit eos ad bellum multa cum potestate et 
maiestate. Et cum transivissent fluvium Euphraten, discesse- 
runt in partes duas; Eusebius ivit ad provinciam Ahmestanos 
et Nipharon; et Iustus ivit ad fines Difarandicoras, ut dimicaret 
cum filiis Persarum et Abrendyos. Et ingressi sunt ille et eius 
cohortes inter duos montes altissimos; et cum incederet cum 
suis copiis, invenit viros duos insidentes singulis camelis, euntes 
ad montes. Et Iustus iussit ut comprehenderent eos ; et compre- 
henderunt eos, et adduxerunt eos coram illo; et Iustus dixit 
eis: « Unde venistis, *et quo itis hoc modo? » At illi dixerunt 
ei: « Da nobis promissum te nos non occisurum esse, et nos te 
certiorem faciemus verbis veritatis ». Et ille promissum fecit 

eis dicens: « Sed ego vos non occidam, neque male faciam vo- 
bis ». Et illi dixerunt ei: « Nos quidem, servi tui, sumus e 
praepositis Persarum et Abrendyos; et quia rex audivit te 
transisse Banicaros cum cohortibus tuis, propterea rex misit 
nos, ut certo sciamus, et revertamur, et ad eum referamus. 
Et nunc iura nobis te facturum nos praefectos militum, et nos 
trademus regem in manus tuas ». Sed Iusto visum est eorum 
verba, quae illi dixerunt ei, vera esse; neque agnovit eos lo- 


cutos esse secum dolose; et iuravit eis dicens: « Iuro per im- | 


perium Romanorum et eorum honorem, si vos tradideritis mihi 
regem filiorum Persiae et Abrendyos in manus meas, collocabo 
vos in tertio dignitatis gradu in regno meo. Et illi incedebant 
ante Iustum et eius cohortes per dies duos; et adduxerunt 
eos in mediam partem duorum montium altissimorum. Et tunc 
circumvenerunt eos Persae et Abrendyos. et vi comprehen- 
derunt eum; et vinxerunt Iustum, et adduxerunt eum ad ur- 
bem suam, et custodiri fecerunt eum in carcere domus regis. 
Et Eusebius, cum transiisset fluvium Euphraten, circumvenit 
populos Meshanos et Nipharon, gentiles. Et cum viderunt eas 
cohortes Romanorum qui circumvenerant eos, timuerunt valde; 
et petierunt ab eis ut fieret pax inter se et Romanos; sed 
Eusebius noluit ut fieret pax inter eos et Romanos; tunc con- 
iunxerunt se in proelio cum eis; sed gentes alienigenae fir- 
mae fuerunt et praevaluerunt eo die, et propulerunt cohortes Eu- 
sebii, donec eiecerunt eas e provincia sua; et occiderunt e cohor- 
tibus Eusebii trecentos et triginta homines. Et cum numera- 
vissent copias, rettulerunt ad Eusebium, et dixerunt ei: « Ecce 
occisi sunt e nostris trecenti et triginta homines ». Et tunc eius 
cor agitatum est valde. Et eodem tempore aufugerunt e cohor- 
tibus Iusti, cum vincerent eum, quadringenti homines cum quo- 
dam duce, cui nomen erat Claudius; et venerunt ad Eusebium, 
*et ei nuntiaverunt omnia quae acciderant Iusto. Et Eusebius, 
cum id audivisset, scidit vestes suas, et evellit capillos capitis 
sui, et clamavit, et ploravit amarum ploratum, et rogavit mor- 
tem ut cito veniret ad se; et vocavit omnes validos, qui erant 
in copiis suis, et locutus est cum eis dicens: « Dieite mihi, quid 
faciemus. donec liberaverimus regis filium? » Et illi pactionem 
fecerunt cum eo dicentes: « Surge iam nobiseum, ut eamus ad 
provinciam Persarum, et cum eis pugnamus; atque aut nos oc- 

cidemus eos, aut illi occident nos, donec ceperimus regis filium 
ex eorum manibus ». Et statim surrexerunt cum illo omnes 
fortes milites, et consenserunt cum Eusebio, et diviserunt se in 
partes duas; et praefecerunt parti unae Apatrem, praefectum 
militum, et parti alterae Eusebium; et is semper moestus erat 
in corde suo, et aeger erat propter Iustum. Et cum gentes 
Persiae audivissent Romanos contra se venire, exierunt ut pu- 
gnarent cum eis; sed gentes Persiae fregerunt copias Eusebii, 
et ex iis occiderunt multas. 


Caput IV 


Et post haec, cum Cossaei audivissent gentes Persiae vicisse 
filium regis Romanorum et occidisse copias Eusebii, laetati sunt 
valde, et exsultaverunt manibus et pedibus; et visum est eis 
inimicos suos cecidisse in manibus suis, quia gentes Persiae 
dabant tributum Cossaeis; et miserunt legationem ad regem 
Numerianum, et dixerunt ei: « Ecce populus regis Persiae vicit 
filium tuum et omnes eius copias, et ceperunt omnes eius di- 
vitias; et nunc etiam para te ad bellum, quia nos ibimus ad- 
versum te, et capiemus a te regnum tuum; et praedabimur 
in tota provincia Romae ». Et cum litterae gentium Persiae 
pervenissent ad regem Numerianum, legit eas, et dedit sancto 
Basilidi ut legeret; et magnus terror supervenit regi, et sancto 


Basilidi, et omni populo Romanorum; et factus est in regno ama- - 


rus fletus et magnus planctus. Et postea gentes Cossaeorum *et 
eorum copiae firmae fuerunt, et pervenerunt ad fines Romano- 
rum, et praedatae sunt in eorum urbibus; propterea omnes gentes 
Romanorum consternatae sunt; et omnes congregati sunt in 
domum regiam, et voluerunt occidere regem, et dixerunt ei: 
« Surge, et vade ad bellum, et pugna cum inimicis nostris ». 
Et cum rex vidisset Romanos insurgere adversum se, et popu- 
lum Cossaeorum firmum esse ad bellum gerendum contra se ; vo- 
cavit sanctum Basilidem, et Eudocium, et Hermanum, et locutus 
est cum eis dicens: « Ecce ego, et qui superfuerunt e cohor- 
tibus, ibimus, et bellum geremus cum gentibus Cossaeorum.; 
et vos manete, ut custodiatis domum regiam. Et ecce duas filias 
meas vobis trado in manus vestras; custodite eas sicut filias 
vestras. Et tu, Basilides, scis quod filii tui filii mei sunt, et filii 

mei filii tui sunt; et ecce vicerunt filium meum et filium tuum; 
et nescimus utrum ab eis occisi sint an vivi sint. Et ecce ego 
eo ad bellum; et si ego salvus rediero, agam negotia regni; 
et si acciderit mihi aliud, et mortuus ero, sicut omnes homines, 
neque rediero, custodi, neque matrimonio iungas filias meas 
cum viris alienis, sed cum cognatis tuis. Et mihi non sunt filii 
praeter Iustum: et ecce ille defuit; et eae filiae meae super- 
erunt mihi! ». Et cum rex haec dixisset, exiit ipse et duces 
ejus, ut irent ad bellum. Et insurrexerunt adversum eum om- 
nes gentes Cossaeorum, quia multi erant valde. Et cum gentes 
Romanorum eos viderunt, timuerunt, et diffugerunt statim alius 
alio. Et cum rex vidisset qualiter populus Romanorum timue- 
rit et fugerit a gentibus Cossaeorum, obstupuit cor eius, et 
quaesivit mortem sibimet ipsi; et statim exuit vestes regias suas, 
et dimisit regiam coronam suam e capite suo; et induit vestes 
humiles, ut nemo agnosceret eum. Et populus Romanorum fu- 
giebat e conspectu populi Cossaeorum; et ii expellebant eos; 
et unus ex cohortibus regis Cossaeorum convertit cor suum ad 
regem Romanorum, et transfixit eum hasta ; et ille cecidit con- 
tinuo, et tradidit spiritum suum; *et Cossaei nescierunt eum 
regem esse. Ét cum finitum est bellum, mansit regnum Ro- 
manorum sine rege annum plenum; et Basilides et Hermanus 
custodiebant regnum, et perficiebant eius negotia. Et cum gentes 
Cossaeorum audiverunt regnum Romanorum sine rege esse, vo- 
luerunt potestatem habere super regnum Romanorum; et mise- 
runt ad eos legationem, ut illico se pararent ad bellum. Sed magi- 
stratus Romanorum et eorum populus fuerunt in magna angustia 
et fletu; et omnes congregati sunt apud Basilidem in domo regia. 
et deliberaverunt cum eo de iis rebus; et dixerunt ei: « Quid 
faciemus propter id bellum pravum populi Cossaeorum ? » Et ille 
dixit eis: « Mittamus ad urbes quae sunt sub nostra potestate, 
et ad totam terram Aegypti, ut comprehendant viros strenuos 
et validos corporibus, et veniant, et adiuvent nos in bello ». Et 
miserunt duces ad provinciam Aegypti, et cum iis quemdam 
iudicem, ét voluerunt comprehendere centum milia hominum ; 
et comprehenderunt: multos viros strenuos et validos e terra 
Aegypti, qui apti erant ad bellum; et fuit in numero eorum 
qui comprehensi sunt, vir quidam, cui nomen erat Agripada, ex 
Aegypto inferiore; et erat orphanus; cum custodiret capras, inve- 

nerunt et adduxerunt eum, cum iis quos comprehenderunt, ad 
urbem Antiochiam; et Basilides excepit eum, et constituit eum 
super equile. Et cum vidissent eum validum corpore, et eius aspec- 
tum verendum, et validum formidine, Basilides et Hermanus ce- 
perunt eum, et constituerunt eum ut sit summus super equos 
domus regiae. Et paucis diebus post, filia regis, quae maxima 
erat, oculos convertit in eum e fenestra domus regiae; et vidit 
eum, et cupivit eum, quia Satan secutus erat eum ab eius pue- 
ritia; et illa cepit eum, et nupsit ei, et regem constituit eum; et 
appellavit eum nomine Diocletianum; neque sensit id Basilides, fra- 
ter eius matris; et Satan habitavit in Diocletiano, et locutus est 
cum illo ore ad os. Postea Diocletianus vocavit Basilidem, et locu- 
tus est cum eo de negotiis regni. Postea congregavit cohortes ad 
bellum, et erant multi admodum; et erat numerus eorum vicies 
centum milia; et ea die fuit magnum proelium; et Theodorus 
Anatolius erat caput super duces. Et rex Diocletianus profectus 
est *cum illis ad bellum; et reliquit Basilidem et Hermanum 
administros negotiorum regni. Et in diebus illis requievit abba 
Stephanus, archiepiscopus urbis Antiochiae; et pro eo consti- 
tuerunt alium, cui nomen erat Acacius. Et tunc cohortes pu- 
gnaverunt inter se. et permanserunt per multos dies in bello; 
et tunc firmum fuit bellum inter illos; et Theodorus Anatolius 
praevaluit supra duces Cossaeorum, et occidit equum in quo 
venebatur filius regis Cossaeorum, et arripuit eum capillis eius 
capitis, et adduxit eum ad regem Diocletianum. Et cum rex 
eum vidisset, laetatus est valde; sed gentes Cossaeorum con- 
verterunt facies suas retrorsum, et fugerunt; et cohortes Cos- 
saeorum dispersae sunt. Et rex Diocletianus rediit ad urbem 
Antiochiam magna cum laetitia; et laetati sunt omnes duces et 
gentes urbis. Postea rex Diocletianus vocavit archiepiscopum 
Acacium, et tradidit ei Nicomedem, filium regis Cossaeorum, 
et dixit ei: « Custodi mihi hunc iuvenem usque ad diem quo 
a le eum requiram ». Post haec, rex Cossaeorum inquirebat de 
filio suo; et rettulerunt ei illum habitare apud archiepiscopum ; 
et laetatus est valde. Tunc misit legationem ad archiepiscopum, 
et dixit ei: « Si tu miseris mihi filium meum, et poposceris a 
me etiam dimidium regni mei, ego id dabo tibi ». Et archie- 
piscopus misit legationem ad regem Cossaeorum, et dixit ei: 
«Si tu miseris mihi aurum in trutina, quod aequet pondus filii 

tui; ego tibi mittam eum». At rex Cossaeorum, cum haec 
audivisset, laetatus est valde; et misit ad archiepiscopum multa 
dona aurea, quae aequabant pondus filii sui; et archiepiscopus 
exire fecit nocte filium regis Cossaeorum, et misit eum ad eius 
patrem. Et cum rex Cossaeorum vidisset filium suum, laetatus 
est valde, et corroboratum est cor eius, et rugivit sicut leo; 
et deliberavit cum magistratibus suis, an gererent bellum cum 
Romanis, et occiderent eorum regem, et expugnarent totum eo- 
rum regnum; et inter se colloquebantur dicentes: « Nonne nos 
occidinus regem Numerianum? » Et cum firmum fuisset con- 
silium inter eos, scripserunt epistolam et miserunt eam ad re- 
gem Diocletianum, sic dicentes: « Para te ad bellum; *quia ecce 
veniemus contra te sicut locustae, quae innumerabiles sunt ». 
Et cum rex Diocletianus legisset hanc epistolam, iratus est valde ; 
et ad archiepiscopum misit nuncium dicentem: « Filius regis 
Cossaeorum, quem dedi tibi, ut custodires oum, estne apud te 
usque ad hoc tempus, an non est? » Et archiepiscopus dixit ei: 
« Certo, ecce manet apud me usque ad hoc tempus ». Et rex 
dixit ei: « Custodi eum, donec eum recipiam a te ». Et rursus 
rex vocavit Basilidem, praefectum militum, et Theodorum Ana- 
tolium; et locutus est cum eis, ut pararent cohortes ad bellum. 
Et Basilides numeravit milites; et erant vicies quater centum 
milia; et tradidit eos in manu Theodori, ut esset caput supra 
eos. Et rex Diocletianus ivit cum eis ad bellum; et fuit firmus 
corde sicut leo, quia Satan in eo habitabat. Et erant milites 
sicut arena maris; et sederunt in loco, cui nomen erat Arofon, 
el idem est, in quo fuit antea magnum praelium cum Nume- 
riano. Et cum steterunt ex adverso inter sese ad praelium, rex 
Diocletianus respexit et vidit Nicomedem, filium regis Cossaeo- 
rum ; et rex vocavit Theodorum Anatolium, et dixit ei: « Nonne 
ille est Nicomedes, filius regis Cossaeorum? » Respondit Theo- 
dorus, et dixit ei: « Certo est eius species ». Et rex dixit ei: 


« Firmus esto ad bellum pulchrum, possibile ne est tibi capere. 


eum yivum, et huc adducere eum? Iuro per regnum Roma- 
norum, si tu vivum eum captum adduxeris, ego ponam in ca- 
pite tuo coronam auream, et collare aureum in collo tuo; et 
dabo tibi tria talenta aurt; et tibi matrimonio coniungam filiam 
Basilidis ». Et cum Theodorus audivisset haec verba, dixit regi: 
« Quid faciam de divitiis aut uxore, post Iustum et Eusebium, 


10 


10 


3« 15 p- 
fratres meos, si forte vivi non sint? » Tunc praefectus militum, 
strenuus, Theodorus Anatolius, cepit viros strenuos et validos; 
et imperavit eis ut adstarent ad suam dextram et ad suam si: 
nistram tempore praelii; et excitavit praelium contra filium 
regis Cossaeorum ; et Theodorus firmus fuit, et irrupit in me- 
dios Cossaeos; et prehendit capillis capitis filium regis Cossaeo- 
rum, et adduxit eum ad Diocletianum. Et is, cum vidisset eum, 
laetatus est *valde; et dixit ei: « Num tu es Nicomedes? » Et 
is dixit ei: « Sane, ego sum ». Et rex imperavit omnibus magi- 
stratibus suis, ne cuiquam id dicerent. Et cum bellum submo- 
tum est ab eis, ingressi sunt Antiochiam urbem regiam. Et 
rex vocavit Basilidem, et narravit ei omnia, quae fecerat ar- 
chiepiscopus; et quemadmodum acceperat aurum a rege Cos- 
saeorum, et remiserat ei eius filium Nicomedem. Post haec, rex 
tradidit Nicomedem in potestatem Basilidis, ut eum custodiret ; 
et duxit eum domum suam, et eum custodivit apud se. Et rex 
vocavit archiepiscopum, et dixit ei: « Adduc ad me filium regis 
Cossaeorum, quem iussi a te custodiri, ut ego tradam eum eius 
patri, quia ego me reconciliavi cum eo ». Et archiepiscopus dixit 
ei: « Filius regis Cossaeorum mortuus est apud me; et ecce 
eius corpus est apud me domi meae; et ego custodiri id feci, 
donec id repeteres a me ». Et rex dixit ei: « Adduc ad me eius 
corpus». Et archiepiscopus apportavit corpus alius mortui, et di- 
xit ei: « Ecce Nicomedes, filius regis Cossaeorum ». Et rex dixit 
archiepiscopo: « Volo ut hodie administres eucharistiam, et nobis 
des corpus et sanguinem Christi; et benedicas nobis, mihi et 
omni populo, quia transierunt multi dies, ex quo eucharistiam 
accepimus ». Et archiepiscopus disposuit, et consecravit eucha- 
ristiam in ecclesia sancta; et cum pervenisset tempus accipiendi 
eucharistiam, rex venit ut communicaret; et rex dixit archie- 
piscopo: « Ego volo ut mihi iures id esse corpus Nicomedis filii 
regis Cossaeorum, quem iussi a te custodiri ». Et archiepiscopus 
iuravit ei his verbis: « Hoc est corpus Nicomedis, filii regis Cos- 
saeorum ». Et cum rex vidisset, quod archiepiscopus iuravit cum 
mendacio per altare Dei, et per corpus et gloriosum sanguinem 
Christi, et quod ignis non descendit e caelo, ut combureret eum, 
rex dixit Basilidi: « Affer ad me depositum quod dedi tibi hu- 
cusque ». Et Basilides misit domum suam, et adduxit filium 
regis Cossaeorum. Et rex dixit archiepiscopo: « Cur iuravisti 

mihi hoc esse corpus Nicomedis, filii regis Cossaeorum? Et 
nunc cognoscis quis adsit coram te? » Et cum archiepiscopus 
vidisset Nicomedem, filium regis Cossaeorum, timuit *valde, et 
nescivit quid dicat. Et rex imperavit Nicomedi, ut diceret coram 
populo, quomodo fuerunt suae res gestae. Et Nicomedes dixit: 
« Pater meus vere misit multum aurum ad archiepiscopum, 
et is remisit me ad patrem meum ». Et post haec rex iussit 
ut susciperent omne aurum, quod invenerunt in domo archie- 


.piscopi, quia ille iuravit cum mendacio; et liquaverunt igne, 


et infuderunt illud in eius os, et eum combusserunt igne, dum 
vivus erat. Et rex Diocletianus iuravit dicens: « Quia ignis non 
descendit e caelo, neque combussit archiepiscopum, qui iuravit 
cum mendacio per corpus et sanguinem Christi, ego non credo 
in illum inde ab hoc tempore ». 


CapPur V. 


Tunc rex Diocletianus iussit ut clauderent ecclesias christia- 
nas, et aperirent templa idolorum; et scripsit epistulam ad 
omnes provincias dicens: « Ego sum rex Diocletianus, qui impero ; 
scripsi per vim potestatis regni mei ad omnes urbes, et pagos, 
et loca, quae sola sunt, ut diruant ecclesias christianas, et ae- 
dificent templa idolorum, et adorent deos in eis; ii dederunt 
mihi virtutem in bello; et ita sunt eorum nomina: Apollo, et 
Baal, et Zeus, et Artemis, et reliqui omnes ex deis. Hanc epi- 
stulam signavi in palatio regni mei; et misi eam e provincia Ro- 
mae, ut perveniat ad urbem Philae fines ditionis Nigritarum ». 
Et dixit in eadem epistula: « Sive praepositus, vel iudex, vel 
praeses, vel episcopus, vel presbyter, vel diaconus, vel subdia- 
conus, vel anagnostes, vel psaltes, vel monachus, vel vir, vel 
femina, vel servus, vel liber, vel qui magnus est, vel qui par- 
vus est, et omnes gentes, quibus recitabitur haec epistula, statim 
sacrificent deis et eos adorent; et quicumque non audiat neque 
adoret eos, ego iubeo ut eum crucient magna et gravi poena, 
igne, et aqua, et pravis bestiis; et post haec abscindant gladio 
eius caput. Hanc epistulam *mitto ad omnes fines terrae ». Et 
rex iussit ut sumerent omne aurum quod inventum est in domo 
archiepiscopi, et ex eo facerent septuaginta idola, quinque et 
triginta deos figura virili, et quinque et triginta figura mulie- 

bri; et iussit ut ea erigerent in praetorio, ad maximam portam 
urbis, ut ea adorarent et eis sacrificarent. Et rex iussit, et 
dixit: « Quicumque non adoraverit deos, comburant eum vivum 
igne, et diripiant omnes divitias eius, et domum eius, et omnes 
e domo eius ». Et iussit ut praeco circumiret magna cum voce, 


et diceret; « Ego certiores facio vos, et dico vobis omnibus 

qui estis in urbe Antiochia, praepositis et praefectis militum, 
iudicibus et optimatibus, viris et feminis, servis et liberis, par- 
vis et magnis, ut congregemini iuxta maximam portam urbis, 
ad colendos deos regis, et sacrificandum eis; et quicumque non 
audiverit, et non adorabit eos, morietur morte mala ». Et propter 
haec congregati sunt multi populi iuxta magnam portam urbis 
cum pavore et agitatione, primo die mensis miyazia; et con- 
tra eos fuit magna persecutio. Et tunc rex primo cecidit in 
terram, et adoravit idola impura; et implevit mensuram turis, 
et iecit idolis; et cogitabat in corde suo Basilidem adoraturum 
post se. Sed sanctus Basilides, cum videret regem adorare idola, 
obstupuit eius cor, et avertit se pone gentes, et sedit; sed Her- 
manus, praefectus militum, adoravit post regem; et post eum 
Qalandyos, et omnes primores. Et tunc adoraverunt idola cen- 
tum et nonaginta praepositi, et quadraginta milia militum, qui 
omnes adoraverunt deos coram rege; et post haec adoraverunt 
omnes reliqui populi. Et facta est magna persecutio, et pavor 
per totam terram, sed praesertim contra filios ecclesiae chri- 
stianae et contra omnes qui credebant in Christum. Propterea 
effundi fecit multorum sanguinem absque peccato; et multi facti 
sunt martyres per totam terram. Et rex non locutus est cum 
sancto Basilide de adorandis idolis, quia is moestus erat prop- 
ter Eusebium fllium suum et propter Iustum filium sororis suae. 


*Caput VI. 


Post haec, Eusebius et Claudius et Apater pugnabant in om- 
nes gentes Persiae, et contra omnes gentiles qui erant in op- 
pidis. Sed Iustus, regis fllius, erat in domo regis Persiae, ubi 
custodiebatur cum omnibus eius ducibus; et illi custodiebant 
lustum donec sacrificarent eum idolis. Et annis duobus et sex 
mensibus post, cum Eusebius esset in bello, ecce angelus Dei 
apparuit ei in somno, et dixit ei: « Eusebi, Basilidis fili, surge 

e somno tuo, ut tibi declarem quae Deus imperavit tibi ». Et 
Eusebius experrectus est timens; et cum vidisset splendorem 
angeli, cecidit in faciem suam super terram. Et tunc angelus 
Dei extulit eum, et dixit ei: « Eusebi; constans esto, quia rex 
regum lesus Christus vult te liberare ex consternatione et cap- 
tivitate; et si Deus liberaverit te, et tradiderit gentes Persiae 


in manus tuas, et omnes eorum copias, eris illi servus fidelis, 


et eris martyr propter eius nomen sanctum ». Et Eusebius re- 
spondit, et dixit ei: « Quis es tu, domine mi, tu in hoc tanto 
honore, et facies tua est plena gaudii? > Et angelus Dei re- 
spondit ei, et dixit ei: « Ego sum Michael, qui adsum ad Dei 
dextram; ego sum Michael nuncius pacis; ego sum Michael, 
qui liberavi Basilidem, patrem tuum, ab omni angustia; ego 
sum Michael, qui audivi orationem Basilidis, patris tui, cum ille 
rogabat pro te et pro lusto; et ecce veni ut vos liberem, et 
brevi tempore tradam hos populos in manus vestras. Et si de- 
leveritis provinciam gentilium, custodite vos, neque credatis in 
alium Deum, nisi lesum Christum, Dominum vestrum Christia- 
norum, quem colebant patres vestri. Et in his diebus venient 
in te gentes Persiae, et pugnabunt cum gentibus Romae; et 
ego adero tibi, et eos tradam in manus tuas. *Custodite vos, 
neque timeatis, et ego faciam, ut equus regis Persiae impli- 
catus sit, et rex cadat pone eum, et contundatur; et tu com- 
prehende eum, et vinci eum. Esto firmus et validus, et intra 
in urbem occulte ; et ego incedam tecum, et ducam te, et exire 
facies Iustum e loco in quo est. Et nuuc etiam laetus esto; 
ego ibo ad Iustum, et referam ad eum haec verba ». Et ange- 
lus Dei ivit ad Iustum, et corroboravit eius cor, ut esset martyr 
propter Christum. Et cum Eusebius sensisset angelum Dei esse 
eum qui apparuit ei. vocavit Claudium et Apatrem, et narra- 
vit eis omnia quae dixerat ei angelus Dei. Et tunc surrexerunt 
hi tres, et adoraverunt Deum ter; et iuraverunt inter se coram 
Deo dicentes: « Si Deus clementem se praebuerit nobis et tra- 
diderit in manus nostras gentes Persiae, nos moriemur propter 
nomen Domini nostri Iesu Christi, et in nomine Dei redibimus, 
et iis adversabimur; et non dubitabimus inde ab hoc tempore, 
sed credemus quod Deus tradet inimicum nostrum in manus 
nostras ». Et matutino tempore, rex Persarum imperavit ut 
canerent tubis, et pugnarent cum Eusebio; et Eusebius etiam 

imperavit ducibus suis ut canerent tubis, et pugnarent cum 
gentibus Persiae. Et tunc venerunt populi Persiae, et erant 
numerosi sicut locustae; et Eusebius quidem, et eius cohor- 
tes, erant sicut ille qui nihil habet ante oculos suos. Et 
Eusebius sustulit oculos suos ad caelum, et dixit: « Deus Ba- 
silidis, patris mei, qui misisti mihi angelum tuum hac nocte, 
da mihi virtutem, ut ego vincam gentes Persiae, et laudetur 
nomen tuum sanctum ». Et statim Deus aperuit oculos eius; 
et Eusebius vidit Michaelem, angelum Dei, quem viderat antea 
per noctem, et erat in manu eius dextra gladius acutus, et 


ille occidebat copias Persiae. Et cum Eusebius vidisset eum, lae- 


tatus est, et eius cor firmum fuit. Et insiluit super equum 
suum, in quo vehi solebat, et irruit in medium populum Per- 
siae, et ex iis occidit multa milia, quae non numerabantur. 
Et rex *Persiae voluit fugere; et cum illo cecidit eius equus, 
in quo vehebatur; et rex cecidit pone equum. Et Eusebius 
imperavit servis suis ut comprehenderent eum, et vincirent 
eum, et custodirent eum. Et Eusebins occidebat gladio adver- 
sarios suos; et ii fugiebant e conspectu eius, et nesciebant quo 
fugerent. Et illi quadringenti homines qui liberati erant, ex co- 
hortibus Iusti, comprehenderunt viros duos ex gente Persiae; 
et torserunt eos, et posuerunt eos ante se, donec illi adduxe- 
rint ipsos ad locum in quo Iustus erat carcere inclusus. Et 
mox fregerunt fores, et exire fecerunt eos, dum sunt vincti 
ferreis catenis, et adduxerunt eos ad Eusebium. Et cum Euse- 
bius vidisset Iustum, amplexus est eum et osculatus est eum, 
et ploravit amaro fletu; et imperavit ut solverent eum e ca- 
tenis ferreis, quibus erat vinctus; et iisdem catenis imperavit 
ut vincirent regem Persiae; et fuit magna caedes in populo 
Persiae; et deleverunt eos; et ex iis captivos fecerunt mul- 
tos, et ceperunt eorum aurum, et eorum argentum, et om- 
nes eorum divitias. Et post haec fixerunt tentoria sua extra 
urbem; et venerunt servi Iusti, quos vinxerant gentes Persiae, 
et ceciderunt supra terram, et adoraverunt Eusebium et Iustum; 
et Eusebius dixit eis: « Laudate Deum, qui liberavit vos ex 
manibus adversariorum vestrorum, et liberavit vos a servitute 
gentis Persiae et eorum oppressione amara ». Et post haec Iustus 
dixit Eusebio: « Benedictus sit Deus, Pater omnipotens, qui 
misit angelum suum et liberavit nos e manibus gentium Per- 

siae ». Et Eusebius dixit Iusto: « Frater mi, si Deus ostenderit 
mihi faciem Basilidis, patris mei, ego quidem non derelinquam 
lesum Christum, Dominum meum, in quem ego credo. Vivus 
est Deus, frater mi, ut ego promisi Domino caeli et terrae, 
et angelo qui venit ad me, et nuntiavit mihi de te, et dixit 
mihi: * Ego ibo, et delebo gentes Persiae, et liberabo Iustum '. Et 
ego etiam dixi ei: * Si Dominus meus Iesus Christus tradet popu- 
lum Persiae in manus meas, et ego viderim faciem Iusti, fra- 
tris mei, iterum, dum est vivus, ego quidem non colam alium 
deum, nisi lesum Christum, *Dominum meum, Deum Basilidis, 
patris mei; et servabo ei virginitatem meam '». Et cum Iustus 
audivisset haec verba, laetatus est valde; et dixit Eusebio: 
« Laus sit graüae Dei, qui liberavit nos e manibus huius po- 
puli gentilis et pravi; qui misit ad me angelum suum, et li- 
beravit me, et dixit mihi: * Ecce ivi ad Eusebium, fratrem 
tuum; et dixit mihi, quod tu iuraveras ei, te effusurum san- 
guinem tuum propter nomen Christi '. Et nunc etiam, frater mi 
dilecte, morte qua tu morieris ego etiam moriar tecum ». Et 
uterque flrmaverunt inter se hoc pactum. Et post haec per- 
manserunt per annos duos, dum praedam faciebant in oppidis 
Persiae et Abrendyos; et miserunt captivos quos ceperant ad 
urbem Antiochiam. Et fuit magnum gaudium in urbe Roma- 
norum, praesertim in domo sancti Basilidis. 

Et post haec surrexerunt Iustus et Eusebius, et eorum cohor- 


tes, ut irent ad bellum adversum populos Persiae et Fertanos, < 


et reliquos populos e terra Persiae. Et cum illic pervenissent, 
captivos fecerunt omnes gentiles, et transierunt alio itinere in 
regionem cui nomen erat Daryos et Saflatu; et comprehende- 
runt regem eiusdem provinciae, et in ea ceperunt. captivos valde 
multos. Et Dominus Deus fecit ut populi Persiae, et Abren- 
dyos, et Fertanos, essent servi Romanorum usque ad hoc tempus. 

Et cum fuit annus quintus regni Diocletiani, septimo mense, 
pervenit fama ad urbem Antiochiam quod Iustus, filius regis 
Numeriani, et Eusebius, filius sancti Basilidis, et Claudius et 
Apater, magni praefecti militum, ecce veniunt nunc ad urbem 
Antiochiam magna laetitia; et fuit in urbe Antiochia magna 
laetitia et gaudium, praesertim in domo regia. Et cum Diocle- 
tianus audivisset hanc famam, moestus fuit valde, quia sciebat 
quod regnum erat Iusti. Et sanctus Basilides, praefectus mili- 

tum, non amabat omnia quae Diocletianus faciebat, neque urn- 
quam comedebat cum illo ex eo tempore quo adoravit idola 
et reliquit Deum caeli e terrae. Et Diocletianus locutus est 
Hermano, amico suo, ut consilium sibi daret de iis quae fa- 
ceret. Et sanctus Basilides erat eodem tempore domi suae; et 


Hermanus dixit *regi: « Nescisne quod sanctus Basilides caput p.24. 


regni est? Et ille moestus est propter Iustum, filium eius so- 
roris, quia regnum illius est; et ego adiuvabo te in negotio 
regni ». Et rex dixit ei: « Consilium da mihi de iis quae fa- 
ciam; quia obstupuit cor meum, et advenit mihi magna tristitia, 
nam strenui sunt omnes domus regiae viri e familia eorum ». 
Et Hermanus consilium dedit regi dicens: « Fac convivium prae- 
fectis militum, et loquere omnibus, et dic eis: *Rex Cossaeo- 
rum misit legationem ad me, quaerens reconciliationem, et dixit 
in epistula sua: Nos et vos effudimus multum sanguinem, et 
pugnavimus simul cum rege Numeriano, quia ille maledixit 
deis nostris et populo nostro; et cum scivimus quod tu rex 
factus es in regno Romanorum, ecce magistratus nostri ado- 
raut te, quia fides tua est fides nostra, et dei tui sunt dei 
nostri. Et ex hoc tempore quidem non sit bellum inter te et 
nos, sed salus, et pax, et concordia. Sed quoad Iustum, filium 
regis Numeriani, quem vincerunt gentes Persiae, si inveniremus 
eum rursus, non erit inter nos et illum reconciliatio, sed bellum 
usque ad mortem ' ». Et cum rex audivisset hoc consilium ab Her- 
mano, laetatus est valde. Et postridie fecit convivium strenuis 
militum, et eorum praefectis, et adduxit eos ut cenarent. Et 
postquam cenaverunt, adferri curavit rex eandem epistulam per 
quendam legatum, et in ea erant scripla omnia consilia quae 
Hermanus dederat Diocletiano; et rex imperavit ut praeco cir- 
cumiret, ét omnes viri venirent ad audiendam epistulam regis 
Cossaeorum. Et omnes duces et magistratus congregati sunt in 
domum regiam; et sanctus Basilides non venit in tempore le- 
gendi eam epistulam mendacem. Et rex misit nuncium ad san- 
ctum Basilidem qui dicat: « Infirma cor tuum, et veni ut 
audias epistulam regis Cossaeorum ». Et sanctus Basilides etiam 
misit nuncium ad regem Diocletianum qui dicat: -« Sed nihil 
est quidem mihi cum rege qui reliquit Deum creatorem suum, 
et adoravit deos impuros ». Et cum rex Diocletianus audivisset 
haec verba, erubuit magno rubore, quod ille transgressus est 

p. 25. *iussum suum, et abominatus est eum coram omnibus magistra - 


tibus suis. Et post haec rex misit ad eum tres praefectos mi- 
litum, Charistum, et Lucianum, et Sophronium; hi tres erant 


. magni in domo regia, et honorati iuxta regem; et hi perve- 


nerunt ad sanctum Basilidem, et dixerunt ei: « Domine noster, 
qui es roaximus praefectus militum in urbe Antiochia, ecce rex 
Diocletianus vocavit te, ut audias epistulam regis Cossaeorum ». 
Et sanctus Rasilides dixit eis: « Dicite isti apostatae: * Nihil erit 
tibi mecum ex hac hora, quia tu abnegasti Deum caeli et terrae 
et coluisti idola '». Et iidem praefecti militum redierunt ad re- 
gem, et rettulerunt ei haec verba. Et cum rex audivisset, timuit 
et obstupuit; et post haec rex dixit ei qui legebat eandem epi- 
stulam: « Cum perlegeris eam, fer eanr ad domum sancti Basi- 
lidis, et lege eam coram illo ». Et epistulam tulit, et legit eam; 
sed ille qui legit eam, erat Victor, fllius Hermani, praefecti 
militum. Et cum legisset eandem epistulam coram omnibus 
ducibus, in qua scripta erant omnia consilia quae Hermanus 
dederat regi, populus quidem, qui colebat idola, clamavit dicens: 
« Vivus sis tu, domine noster et rex noster Diocletiane, et fir- 
mum sit regnum tuum; et quicumque non audiverit epistulam 
tuam, continuo moriatur, et diripiatur eius domus et omnes 
eius divitiae ». Et cum rex audivisset haec verba, laetatum est 
eius cor; et imperavit ut afferrent ad se idola sua, et offerrent 
eis sacrificium. Et tunc rex misit Victorem, praefectum militum, 
et cum eo epistulam ad domum sancti Basilidis; et legit eam co- 
ram illo. Et cum sanctus Basilides audivisset eandem epistulam, 
cognovit eam esse consilium Hermani, quod is dederat regi; et 
sanctus Basilides dixit Victori: « Forsitan consentit cor tuum 
cum patre tuo in iis facinoribus, quae facit? » Et Victor re- 
spondit ei, et dixit ei: « Comburat Deus patrem meum, et 
Diocletianum, et eius deos igne in gehenna; et vivere faciat te 
ipsum, domine mi, sancte Basilides; ex quo tempore desierunt 
pater meus et Diocletianus colere Christum, ego non comedi 
cum rege neque cum patre meo, et nescivi eorum consilium. 


. Et nunc pater meus *et rex Diocletianus coegerunt me, et di- 


xerunt mihi: ‘Fer hanc epistulam, et lege eam coram sancto 
Basilide '; et nunc etiam, pater mi, Deus liberet animas nostras 
ab hac transgressione ». Et sanctus Basilides dixit Victori: 
« Cave, fili mi, ne quis decipiat te verbis vanis patris tui, et 

verbis huius regis rebellis, neve relinquas rectam fidem Christi ». 
Et cum Victor audivisset haec verba, dixit ei: « Vae mihi, 
pater mi dilecte, quod ego peccavi; quia omnes iuvenes, amicos 
meos, patres eorum non docent servare fidem Christi. Et ego 
pauper sum; pater meus dixit mihi: * Ne recorderis in ore tuo 
nomen Christi'». Et sanctus Basilides consolatus est eum, et 
dixit ei: « Constans esto, fili mi, quia Christus vocabit te ad 
domum convivii spiritalis in caelis ». Et sanctus Basilides dixit 
sorori suae reginae, matri Justi: « Ne credas haec verba, quae 
fecit Hermanus ». Et facta est magna angustia in facie terrae 
per omnes provincias regni Diocletiani; et multi viri veniebant 
ad praetorium, et effundebant sanguinem suum propter nomen 
Christi, Domini nostri. Sed sanctus Basilides non invenit tempus 
quod optabat, quia expectabat Iustum et Eusebium filium suum; 
et orabat ad Deum nocte et die, ut consummaret ei haec, et 
fieret martyr, et laboraret propter nomen Christi, et effunderet 
sanguinem suum propter eius nomen benedictum. Et cum san- 
ctus Basilides vigilaret nocte, et id oraret, erat magnus terror 
et multus ploratus in eius corde, et cupiebat martyr fieri. 


Caput VII. 


Et ecce angelus Dei apparuit ei in eius somno; et sua facies 
erat plena laetitiae, et dixit ei sexies: « Salutem tibi, Basilides, 
praefecte militum Christi; laetus esto, Basilides, quia nomen 
tuum scripserunt in Hierusalem caelesti. Salutem tibi, Basilides, 
quia sacrificium tuum pervenit ad thronum Dei; laetus esto, 
Basilides, quia tu eris caput praefectorum militum in caelis, 
sicut tu es nunc super *terram. Salutem tibi, Basilides, quia serip- 
serunt nomen tuum et nomen cognatorum tuorum in ecclesia 
christiana primogenita in regno caelorum; laetus esto, Basilides, 
quia aedificaverunt tibi domum in caelis spatio annorum trium. 
Salutem tibi, Basilides, quia attulerunt arcem tuam et arcem Iusti 
et palatia uniuscuiusque ex filiis tuis, sicut arcem regis Davidis, 
in eaelis. Salutem tibi, Basilides, quia nexerunt coronam tuam 
lapidibus pretiosis, gemma margaritae, in urbe Agni Dei. Con- 
stans esto; ecce ego ero tecum. Ego sum archangelus Michael, 
qui adfui tecum a iuventute tua usque ad id tempus, et li- 
beravi te ab omnibus angustiis. Et etiam ego sum qui libe- 

ravi Iustum filium sororis tuae, et Eusebium filium tuum, et 
exire feci eos e manibus gentium Persiae. Et adhuc ego sum 
qui obfirmavi Eusebium filium tuum, donec occidit adversarios 
suos. Surge nunc etiam, ut ego ferrem te super alas meas et 
sursum ducam te in caelos ad regem meum Iesum Christum, 
ut ostendat tibi, et certiorem te faciat de omnibus quae advenient 
tibi et de omnibus quae facient contra te». Et mox Michael exuit 
ab eo timorem; et tulit euin super alas suas refulgentes; et 
ascendere fecit eum ad tertium caelum, et collocavit eum co- 
ram Christo; et Salvator salutavit eum, et consolatus est eum, 
et dixit ei: « Constans esto, Basilides, neque timeas, quia ego 
ero tecum in omni tempore. Ego dico tibi verba quae non men- 
tita sunt; honoravi te valde, sicut Davidem filium lesse, et pa- 
ravi libi maius palatium. Et nunc etiam, ecce propinquum est 
tempus certaminis tui et simul Eusebii et Macarii, filiorum tuo- 
rum, et lusti, filii regis et filii sororis tuae. Et ecce rogavi 
Patrem meum pro eis, ut omnes martyres sint, et nullus e 
familia tua colat idola, neque vir neque femina; quia ecce ego 
vocavi eos ad convivium meum regni caelorum. Et post eos 
martyres erunt Apater et Irene eius soror; et post eum Victor, 
Hermani filius; et post eum Theodorus Anatolius; et post eum 
Leontius et Panicyrus, et omnes eius sodales; *et post eos Si- 
sinnius, Sosipatris filius, filii sororis patris tui; et post eum 
Claudius, Ptolemaei filius, filii sororis matris tuae, cuius rex 
faciem spectabat omni tempore; et post eum tu, et Eusebius 
et Macarius, filii tui, et duae filiae tuae, et utraeque sorores 
earum ; et deinde Iustus et Aboli, eius filius, et Theoclia eius 
uxor, et Palaestrania et Stephana, filiae Sedaciani, magni sacer- 
dotis urbis Antiochiae; quia illi virgines sunt puri, et nun- 
quam uxores duxerunt; et illi clam colebant me, omni eorum 
corde, et dabant eleemosynas multas pauperibus et egenis prop- 
ter nomen meum. Vivus est Pater meus et Spiritus Sanctus! 
quemadmodum palatium tuum est magnum et excelsum super 
terram in medio familiae tuae, eodem modo faciam ut pala- 
tium tuum excelsum sit magis quam illorum in caelis, cum sit 
constructum ex auro, et:argento, et gemmis, et margaritis. Audi 
quae tibi dico, quod hic rebellis rex cogitavit facere omnia 
quae voluerit. Ecce Eusebii filii tui, et Iusti filii sororis tuae, 
tempus venit revertendi ad te; et post quinque menses perve- 

nient ad te, et cum eis signa victoriae et laetitiae. Et is rex 
apostata comprehendet omnes duces, qui cum eis erunt, et eis 
dicet: ‘ Facite sacrificium deis, antequam ingrederemini in ur- 
bem’. Sed ili non audient eius iussum; et ille irascetur eis, 
et imperabit ut abscindantur eorum colla acie gladii. Sed ad- 
versarius bonorum, qui est Satan, irascetur tibi; et clamabit 
coram regibus apostatis, dicens: ‘Reges, illi viri quos occidistis 
non sunt in culpa ; quia eorum sanguis est super caput Basilidis, 
et Iusti, et Eusebii, et Claudii, et Apatris, et Theodori Anatolii, 
quia hi non audiverunt iussum vestrum neque epistulam ve- 
stram; et non fecerunt sacrificium deis vestris. Etiam dicebant 
in eorum cordibus: Regnum est nobis; quod voluerimus facie- 
mus; quia hic rex est alienus, et genere aegyptius; et non 
audiemus eius iussum; neque sinemus eum *quidquam facere, 
nisi iussum nostrum. Et ecce Victor, Hermani filius, est uno 
corde cum eis, et sacrificium facit cum eis in domo diaconi 
Philosophronii '. Et Hermanus dicet regi: ‘Si volueris, omnes fines 
terrae audient verba tua, et tibi obediunt, et erunt sub pote- 
state tua. Eiice eos omnes quorum nomina dixi tibi; quia hi 
primores regni sunt; interfice eos gladio; et propter hoc fir- 
mum erit regnum tuum super illos '. Haec dicet Satan regi prop- 
ter te et propter familiam tuam. Et postea eiicient te cum 
unoquoque ex vestris ad loca quae ille vobis paravit. Constans 
esto, neque timeas, quia ego ero tecum et cum familia tua; 
neque discedam a vobis in ullo loco ad quem ducant vos. Vere 
dico tibi, sancte Basilides, electe et dilecte mi, quod egu faciam 
nomen tuum honoratum per totum mundum maiore honore 
quam honor tuus qui est in terra. Et quicumque aedificabit mar- 
tyrium in nomine tuo, ego aedificabo ei domum in caelis in 
regno meo. Et qui scribi faciet librum certaminis martyrii tui 
et laboris quem tulisti propter nomen meum, ego iuro per me 
ipsum, sancte Basilides, dilecte mi, quod ego discindam librum 
eius peccatorum, et non videbit inferna usque in aeternum. Et 
quicumque vestiet nudum in nomine tuo, ego vestiam eius ani- 
mam veste pulchra caelesti. Et qui dederit cibum uni famelico 
in nomine tuo, ego faciam eum comedere cibum vitae, qui est 
in paradiso. Et qui potum dederit sitienti in nomine tuo, ego 
faciam eum bibere calicem aquae vitae. Et quicumque vir ro 
gaverit me in nomine tuo in quacumque sua angustia, et di- 

xerit: * Deus sancti Basilidis libera me’; statim ego audiam eum, 
et liberabo eum ab omni angustia. Et qui manebunt in navi- 
bus quae eunt per mare, si rogaverint me in nomine tuo, ego 
ducam eos, et pervenire eos faciam ad portum salutis. Et quae- 
cumque femina, cui difficile erit parere, vocaverit me in nomine 
tuo, ego statim audiam eam, et liberabo eam, et faciam eam 
parere quiete sine doloribus. Et quicumque vir appellaverit no- 
men suum nomine tuo, non adveniet adversus eum dolor per 
totum eius corpus in aeternum. Et omnem agrum, vel vineam, 
vel aurum, vel argentum, *omnesque divitias, e quibus sumpserit 
et dederit eleemosynam in nomine tuo, ego duplicabo ea se- 
xies in duplum. Et in omni ecclesia christiana, quae aedificata 
erit in nomine tuo, ego sanabo quemcumque morbo affectum, 
die sexta singularum hebdomadarum; et faciam ut angelus vir- 
tutis meae sit semper in ea. Et omnis praesidis, qui serviet bene 
ecclesiae christianae tuae, ego faciam habitationem esse tecum 
in domo tua, quae est in caelis in aeternum. Et quicumque in- 
credulus erit in martyrio tuo, ego iubebo ut proiiciant eum in 
inferna. Et omnis presbyter qui ministrabit in ecclesia chri- 
stiana tua cum castitate, ego faciam ut perstet in ecclesia chri- 
stiana primogenita usque in aeternum. Et quicumque despiciet 
martyrium tuum, et in illo faciet malum et amabit impurita- 
tem, ego faciam eius portionem cum incantatoribus. Et omnis 
diaconus qui bene ministrabit ecclesiae christianae tuae. ego 
faciam, ut ministret cum Stephano primo diacono, Et qui su- 
perbus erit corde suo, et non habebit misericordiam, et odio 
habebit pauperes, ego iubebo ut proiiciant eum in ignem ae- 
ternum. Et omnis feminae sterilis, quae deprecata me fuerit in 
nomine tuo, ego dabo ventri fructum vitae. Et omnibus bestiis 
sterilibus, pro quibus rogabunt me in nomine tuo, ego dabo 
ut gignant viventia. Et ecce de his omnibus rebus, quas dedi 
tibi, alii certiorem te faciunt. Constans esto, neque timeas, 
et ego ero tecum et cum omnibus fratribus tuis, et filiis tuis, 
et cum omni familia tua, donec consummaveritis certamen ve- 
strum et martyrium vestrum bonum. Ecce nunc etiam, ut in- 
tinxi te in mari vitae et purificavi interna tua et externa tua, 
ego impero ut ferant te et adducant te in urbem meam san- 
ctam, et ostendant habitationes eorum qui certant propter no- 
men meum. Praeterea impero ut adducant te in hortum deli- 

ciarum, in quo posuerunt Abrahamum, et Isaacum, et Iacobum, 
patres antiquos ». Et tunc angelus Dei sustulit sanctum Basili- 
dem super alas suas fulgentes, et adduxit eum in mare vitae, 
et intinxit eum ter in nomine Patris, et Filii, et Spiritus Sancti, 
unius Dei; et adduxit eum in habitationes omnium praestantiun 
et iustorum; et tunc ostendit ei magnum palatium, quod erat 
ornatum auro, et argento, et gemmis, *et margaritis, et sma- 
ragdis, et hyacinthis; et hoc erat ornatum omni pulchritu- 
dine ; et circumdabant id quattuor et viginti palatia ornata et pul- 
chra; et in eis non erat ullus vir; et unum palatium, quod in 
eorum medio erat, magnum erat, et altum erat valde supra 
alia; et nemo posset dicere eius honorem. Et sanctus Basi- 
lides dixit angelo: « Quorum sunt haec palatia, in quibus est 
tanta gloria et tantus honor, quae ita ornata sunt? Et cuius 
est hoc palatium, quod magnum est, et multo altius quam om- 
nia alia quae circumdant illud? Certo magnus honor debetur 
ei cui dabunt hoc palatium; nam accipiet honorem maiorem 
omni honore qui est in caelo; quia haec domus magna, quae est 
in medio eorum, illucet valde et pulchrior est omnibus ». Et 
angelus respondit ei, et dixit ei: « Dilecte Christi, sancte Basi- 
lides, hoc palatium quod est in eorum medio, quod altius est 
ceteris palatiis, tuum est; quae reliqua sunt, ea sunt familiae 
tuae et lusti regis filii. Ecce rursus ostendam tibi hortum de- 
liciarum, locum requietis iustorum ». Et continuo adduxit eum 
ad hortum deliciarum. Et vidit multos praestantes, qui illic ha- 
bitabant; et vidit Abrahamum, et Isaacum, et Iacobum; et hi 
salutaverunt eum et dixerunt ei: « Bonus est adventus tuus, 
frater noster et dilecte noster; constans esto, neque timeas, 
quia Deus tecum est in omnibus rebus ». Postea angelus su- 
stulit eum alis suis, et adduxit eum ad Salvatorem nostrum 
lesum Christum ; et tunc Basilides cecidit in faciem suam et 
adoravit eum. At Salvator noster, ei gloria sit, posuit manun 
suam super totum eius corpus, et abundare fecit lucem in eo; 
et dixit ei: « Ne timeas, dilecte mi, Basilides, sed constans esto, 
et ego tecum ero quocumque ibis ». Et archangelus Michael 
consolatus est sanctum Basilidem coram Salvatore nostro, cui 
gloria sit. Et Dominus noster dixit sancto Basilidi: « Ecce eum, 
qui ministrat, iuxta te posui in omni loco quo duxerint te ». Tunc 
Salvator imperavit archangelo Michaeli ut ferret sanctum Ba- 

silidem super alas suas, et reduceret eum ad eius domum. Et 
statim reduxit eum ad eius domum; et eius corpus fuit fulgens 
sicut ignis; et eius odor suavis sicut myrrha; et angelus Dei, 
archangelus Michael, salutavit eum, *et eum implevit viribus et 
laetitia; et dedit ei pacem, et ascendit ad caelum. 


CaPuT VIII. 


Et sanctus Basilides quidem, cum surrexit mane, nemini 
locutus est quod viderat; sed eius cor laetum fuit sicut hortus 
Dei. Et post haec fecit magnum convivium viduis, et orphanis, 
et peregrinis, et pauperibus; et cinxit lumbos suos, et ambu- 
lans diem transegit; et Macarius, eius filius, ministrabat cum 
eo. Et cum perfecissent convivium, dederunt unicuique ex eis 
pauperibus denarium aureum, et demiserunt eos in pace ad 
eorum domos. Et erant sancto Basilidi quattuor milia ser- 
vorum et decem milia ancillarum ; et vocavit hos omnes, 
et locutus est cum eis dicens: « Filii mei, ego volo ire ad 
regem iustum, qui vere est Salvator noster lesus Christus, 
et perficere missionem ad quam vocavit me sua sancta volun- 
tate. Et quicumque ex vobis voluerit mecum manere, ma- 
neat; et qui voluerit abire, abeat; et omnium vestrum, qui 
voluerint abire, dabo unicuique litram ! auream ». Sed eos 
qui dixerunt: « Nolumus abire », ille collocavit in domo sua; 
et fuit numerus eorum qui manserunt cum eo, ex eius ser- 
vis, quadringenti et quadraginta; et numerus eius ancillarum 
quae manserunt cum eo, tria milia et triginta. Et sanctus Ba- 
silides quidem preces agebat ad Deum, et expectabat Apatrem, 
et lustum, et Theodorum Anatolium, et Claudium, et Euse- 
bium, filium suum; et vigilabat omnes noctes et dies, et preces 
agebat ad Deum. Et post menses tres pervenerunt cohortes 
Iusti, et Eusebii, et Apatris, et Claudii, et cum eis signa vic- 
loriae; et ingressi sunt in domum sancti Basilidis, praefecti 
militum; et non iverunt ad domum regis Diocletiani; et cer- 
tiorem fecerunt eum cohortes rediisse in laetitia. Et propterea 
fuit in domo Diocletiani magna consternatio et tristitia; rex 


P. 33. succensuit *valde, et vocavit Hermanum, et dixit ei: « Dic mihi, 

quid faciam ; ecce primae cohortes Iusti ingressae sunt in urbem, 
et cum eis signa victoriae et laetitiae; et duxerunt eum ad 
domum Basilidis, praefecti militum; et paucos post dies erit 
ei regnum; et nunc etiam consilium da mihi, quid faciam ». 
Et Hermanus respondit ei, et dixit Diocletiano: « Iube ut edu- 
cant deos extra portam urbis, et praeco circumeat dicens: * Nemo 
e cohortibus intret in urbem, antequam adoraverit deos regis, 
quia hi dederunt eis virtutem in bello'. Et quicumque adora- 
verit deos tuos, relinque eum; et qui non adoraverit deos tuos, 
iube ut abscindatur eius caput gladio, et capiantur omnes eius 
divitiae. Et cum Iustus et Eusebius videbunt cohortes tuas oc 
cidere eorum cohortes, irascentur valde, et maledicent deis tuis | 
et hac ratione praevalebis in eos et in omnes eorum duces. Et 
idcirco firmum erit regnum tuum sine perturbatione; et Iustus 
nolet regnum tuum ». Et cum Diocletianus audivisset hoc con- 
silium, laetatus est valde, et fecit omnia quae Hermanus dixit ei. 

Et cum fuit nonus dies mensis maskaram, venerunt ma- 
gni praefecti militum Iustus et Eusebius; et invenerunt omnia 
idola posita super eorum sedes, extra portam urbis; et praeco 
clamabat magna vi dicens: « Omnes qui audiunt iussum regis, 
adorent eius deos antequam intrent in urbem ; nam hi dederunt 
eis virtutem et victoriam in bello». Et tunc intraverunt in 
urbem omnes cohortes, et non adoraverunt eius deos impuros; 
et maledixerunt regi apostatae et eius idolis maledictis, quae 
ille fecit; et pugnam inierunt cum cohortibus regis Diocletiani, 
et fuit inter eos magna caedes. Et Apater et Claudius viri stre- 
nui erant; occiderunt multos e cohortibus regis, et fregerunt 
septuaginta idola; et deiecerunt ea de eorum sedibus, et con- 
triverunt ea; et occiderunt eos qui portam urbis custodiebant. 
Et statim intraverunt in urbem cohortes Iusti et Eusebii; et 
eorum gladii stricti erant *in eorum manibus; et intraverunt 
in domum sancti Basilidis, et steterunt coram eo; et cum eis 
erant omnes divitiae et captivi, quos ceperant ex provincia Per- 
siae; et intruduxerunt eos in domum sancti Basilidis. 


CapuT IX. 


Post haec ingressi sunt [Iustus et Eusebius, et cum eis multi 
duces; et cum sanctus Basilides vidisset eos, amplexus est eos, 

et osculatus est eos, et laetatus est valde, et dixit: « Benedictus 
est Dominus Deus omnipotens, pater Domini nostri et Salva- 
toris nostri Iesu Christi, qui liberavit vos ab omnibus angustiis 
quae supervenerunt vobis; et qui etiam liberavit vos ab hoc 
errore et ab adoratione idolorum impurorum quae exaltavit 
ille rex apostata et pravus ». Post haec sanctus Basilides con- 
solatus est Iustum de morte Numeriani, eius patris, et narravit 
ei omnia quae imperavit de eo. Et cum fuit tempus vesperae, 
vocavit omnes cognatos suos et servos suos, et dedit eis cenam ; 
et sanctus Basilides surrexit, et adstitit inter eos, et dixit eis: 
« Nonne audivistis quod fecit rex apostata, qui abnegavit re- 
gem caeli et terrae, cuius in manu est anima eius, et coluit, 
idola impura? Et nos quidem christiani sumus; nos custodiamus 
ne seducat nos divitiis huius mundi transitorii, quae corrum- 
puntur, eiusque regni, quod peribit ». 


CAPUT X. 


« Vigilate igitur, fratres mei, neque relinquatis salutem ani- 
marum vestrarum et rectam fldem lesu Christi. Et ecce ego 
mansi hos totos dies, cum vos expectarem, quemadmodum cer- 
tiorem me fecit Dominus meus Iesus Christus de hac re, quia 
nos omnes effusuri sumus sanguinem nostrum simul propter 
eius nomen sanctum. Et si corda vestra consentiunt mecum, ut 
moriamur propter nomen Christi, cui laus sit, scrutamini iam 
animas vestras et cogitationes vestras, quia ego eo ut effundam 


*sanguinem meum propter nomen Domini mei Iesu Christi, Sal- ' 


vatoris animae meae. Et ecce ego paratus sum ad certandum 
propter eius nomen sanctum. Quid enim prodest mihi honor 
huius mundi transitorii et veterascentis pro vita aeterna, cuius 
non est finis? » Et cum eius cognati et eius servi audivissent haec 
verba, clamaverunt omnes una voce et dixerunt: « Nos omnes 
servi sumus Christi; morte qua tu morieris, nos etiam tecum 
moriemur ». Tunc sanctus Basilides vocavit omnes servos suos, 
et liberos fecit eos; et dedit omnes divitias suas pauperibus et 
egenis. Post haec completa est ira et invidia regis Diocletiani ; 
et vocavit Claudium ‘et Apatrem, et locutus est eis dicens: 
« Dicite mihi: Cur non adoravistis deos qui vobis dederunt 
victoriam in bello; sed eos contrivistis, et eos fregistis, et oc- 

cidistis servos meos et duces meos, qui custodiebant portam 
urbis! » Et sancti responderunt ei, et dixerunt ei: « Non est 
nobis rex nisi Iustus, regis Numeriani filius, et sanctus Basi- 
lides praefectus militum ». Et rex dixit eis: « Nonne scitis, 
quod sanctus Basilides colit Nazarenum, quem Iudaei crucifi- 
xerunt Hierosolymis? Et Iustus etiam est una cum eo in hac 
religione; sed ego iuro per potestatem regni mei et per pote- 
statem honoratorum deorum meorum, gladium meum iugula- 
bit magnum et parvum, divitem et pauperem, si non obtem- 
peraverint iussis meis; sed ego puniam eos gravi poena, et 
faciam ut gladius devoret eorum colla; et quis transgredietur 
iussum meum?» Et validi praefecti militum responderunt ei, 
et dixerunt ei: « Comprime os tuum, apostata; neque blasphe- 
mes contra Deum, Creatorem tuum, neque contra servos eius 
sanctos. Tu autem deos vocas ipsos lapides, in quibus non est 
anima neque spiritus; et abnegavisti Dominum omnium, cuius 
in manu est anima tua! » Tunc rex succensuit, et scripsit epi- 
stulam praesidi urbis Antinoou, de Claudio et Apatre, et misit 
aliam epistulam ad Armenium praefectum urbis Alexandriae, 
et relegavit hos sanctos. Sed rex Diocletianus illuminavit tem- 
plum idolorum suorum, quod erat extra portam *urbis; et iussit, 
ut praeco circumiret magna cum voce dicens: « Ego iubeo vos 
omnes, qui estis in urbe Antiochia, iudices et optimates, prae- 
fectos militum, et praepositos, et dominos, et milites, et episcopos, 
presbyteros et diaconos, servos et liberos, magnos et parvos; 
ego iubeo vos omnes congregari in praetorium iuxta portam 
urbis, in deorum templo, et eis offerre sacrificium; et quicum- 
que non obediet, neque adoraverit deos meos, occident eum 
gladio». Et multos viros fideles, qui non obtemperaverant 
eius iussis, relegavit, sicut Claudium et Apatrem. Sed Herma- 
nus declaravit regi Diocletiano, quod Victor filius suus colebat 
Christum, neque colebat deos domini nostri regis. Et statim 
rex scripsit epistulam de Victore, et imposuerunt frenum. ori 
Victoris, et miserunt eum ad praefectum Alexandriae, ubi fuit 
vinctus; et iussit coniici eum in fornacem balneorum publico- 


rum. Et ille erat unicus filius patris sui et matris suae; et ei 


non pepercit eius pater neque rex perversus. 
Et cum sanctus Basilides vidisset haec, non segnis fuit, sed 
vocavit Iustum, et Eusebium, et Macarium, filios suos, et Theo- 

dorum Anatolium, filium sororis suae, et dixit eis: « Filii mei, 
cur segnes estis? Nonne invenitur corona in omni tempore, et 
apertum est regnum caelorum in omni tempore? Et nunc etiam 
laeti simus, quia ecce adest. tempus quo induemus vestes puras, 
quae.non putrescent; et hac die per sanguinem nostrum puri- 
ficabimur a peccatis nostris culpaque nostra. Haec est dies, de 
qua dixit Deus, quod in ea invenietur corona martyrii. Surgite, 
fllii mei, et oremus ad Deum, ut certiores nos faciat quid aga- 
mus ». Et responderunt ei omnes una voce dicentes: « Domine 
noster, Basilides, nos omnes parati sumus tecum ad mortem, 
qua tu. morieris, propter nomen Domini nostri et Regis nostri 
Iesu Christi ». Et sancti convenire iusserunt omnes qui erant in 
eorum domibus, eorum filios, et cognatos, et servos; et eadem 
die et eadem tota nocte adstiterunt orantes ad Deum, ut cer- 


- tiores faceret eos *quid agerent. Et cum fuit tempus mediae 


noctis, apparuit eis Salvator noster, et dedit eis pacem dicens: 
« Salutem vobis, electi puri; salutem. vobis, quia Pater meus 
elegit vos in primis ex multis martyribus. Salutem vobis; laeti 
estote et exultate, quie coronabunt vos coronis lucis in Hieroso- 
lymis caelestibus. Laeti estote et exultate, quia ego paravi vobis 
habitationem bonam in urbe mea sancta. Constantes estote; 
ecce ego ero vobiscum, et liberabo vos. Audi, Basilides, dilecte 
mi; et nunc etiam ecce is rex, impurus corde suo, vocabit te 
mane, et loquetur tecum verba seductionis, et donabit te divi- 
tiis multis, et eis volet seducere cor tuum. Sed tu esto firmus 
corde, et validus, et ego tecum ero quocumque ducent te. Et 
ecce paravi tibi et eis qui erunt martyres, multos honores. Sed 
te ipsum adducent ad Africam, id est Pentapolim; et consum- 
mabis illic martyrium tuum manu Mysauri, praesidis ipsius 
urbis; et duos fllios tuos ducent ad terram Aegypti; sed Euse- 
bius consummabit martyrium suum in urbe cui nomen est 
Batmus; et Macarius consummabit martyrium suum in urbe 
cui nomen est Ahnas, et Theodora et Theopista consummabunt 
martyrium suum in urbe Keft, manu praesidis Diyonae. Et 
duas fllias tuas, Ionam et Rodem, et Sophiam earum matrem, 
ducent ad urbem Basta, cum Aboli, lusti filio, et illic consum- 
mabunt martyrium suum. Et Theodorum Anatolium, filium 
soPoris tuae, suspendent in ligno komol in hac urbe, et con- 
summabit martyrium suum. Et Iustum etiam ducent ad urbem 

Alexandriam, et tradent eum in manus praefecti Armenii; et 
is ter dicet lusto: ‘Audi eius verba’. Et post haec mittet eum 
ad praesidem urbis Antinoou, qui puniet eum magna poena, 
et consummabit martyrium suum eo in loco. Et Theocliam 
eius uxorem ducent ad urbem Sa, et illic consummabit mar- 
tyrium suum. Et quidem servos vestros, qui voluerunt mar- 
tyres esse vobiscum, illi occident in hac urbe, et coronabuntur 
in regno meo coronis quae non corrumpuntur. *Et feci ut 
servi duo ministrent utrique ex vobis, et scribant certamen ve- 
strum, et linteis involvant corpora vestra, et ea abscondant in 
occultis locis, donec Pater meus, qui est in caelis, velit ea pa- 
tefacere. Constantes estote, et ego vobiscum ero quocumque 
ducant vos ». Et, his dictis, dedit eis pacem Dominus noster, et 
ascendit ad caelos magna cum gloria. 


Caput XI. 


Et cum fuit mane, rex apostata et traditor misit nuncium, 
et vocavit sanctum Basilidem praefectum militum, et Iustum, et 
Eusebium, et Theodorum Anatolium, et locutus est eis dicens: 
« Vos estis primores totius regni Romanorum; sumite vobis 
quod vobis debetur ex auro, et argento, et omnibus divitiis ; 
et implete iussum meum, et adorate deos meos gloriosos, qui 
irascuntur vobis, quia vos ex eo die quo reversi estis a bello, 
non obtulistis eis sacrificium, et praesertim tibi, Basilides, quia 
tu es magnus praefectus militum provinciae Romanorum ; et 
dei irascuntur tibi propter te, quia tu non fuisti similis Her- 
mano, qui amat deos, et idcirco invenit eam gratiam coram 
deis ». Et tunc rex Diocletianus iussit ut afferrent eis quingenta 
talenta auri, et vestes pretiosas, et multa munera, sicut erat 
honor regni; propterea attulit vestes tenues et purpuram, et 
posuit eas coram sanctis; et iussit ut adducerent eis albos 
equos; et iussit ut afferrent idolum aureum et ponerent eum 
coram beatis; et super huius idoli caput scriptum erat eius 
nomen his verbis: Hic est magnus Baal !, qui est maximus ex 
omnibus deis. Et beatus Basilides dixit regi: « Quis est deus, 
qui irascitur nobis, sicut tu dixisti? Estne lesus sanctus Na- 


! Jupiter. 


AETH. — B. — XXVIII. 3 


p. 38. 


p. 39. 


p. 40. 


«X 34 > 

zarenus, qui dominatur omnibus finibus mundi ; aut eius Pater 
egregius, aut Spiritus Sanctus, qui dat vitam eis qui in eo 
confidunt? » Et rex Diocletianus dixit ei: *« Domine mi, prae- 
fecte militum, cave, noli memorare ex hoc tempore nomen 
Iesu coram me, sed deos magnos qui dederunt nobis potesta- 
tem et victoriam super inimicos nostros. Nonne vides hanc ma- 
gnam gloriam quae est Baal qui est coram te? Et nunc etiam 
adorate, et offerte sacrificium, et adolete tus omnibus deis; 
neque aliud nisi id requiro a vobis, a te, Basilides, et ab omni- 
bus qui tecum sunt ; et ego non quaero a vobis magnum facinus ». 
Et responderunt ei sancti et puri, et dixerunt regi una voce: 
« Apostata, qui reliquisti Deum creatorem caeli et terrae, et 
adoravisti idola; forsitan cum attulisti has divitias, et eas po- 
suisti coram nobis, et locutus es nobiscum verba seductionis, 
voluisti ut dimittamus a nobis spem Domini nostri Iesu Christi, 
Filii Dei vivi, cui gloria sit, et colamus deos tuos impuros? » 
Tunc Theodorus Anatolius evaginavit gladium suum, et venit 
ad Diocletianum, et voluit eum occidere; et Diocletianus sur- 
rexit statim, et fugit, et ingressus est in domum suam. 


Caput XII. 


Post haec sancti reversi sunt domos suas, benedicentes Deum 
et laudantes eum, quia eos fecit dignos qui confiderent in eius 
nomine sancto. Et cum sancti ingressi essent domos suas, nar- 
raverunt cognatis suis omnia quae eis acciderant, et quemad- 
modum locuti erant regi Diocletiano, qui abnegavit lesum 
Christum; et dixerunt etiam cognatis suis, ut parati essent ad 
bonum certamen, id est martyrium. Et cum illuxisset, con- 
gregati sunt omnes in praetorio coram rege Diocletiano; et 
cum rex vidisset omnes sanctos et multos servos curn eis, dixit 
eis: « Quid quaeritis a me? » Et illi, cum gladii essent evagi- 
nati in eorum manibus, responderunt ei et dixerunt ei: « Quae- 
rimus Christum a te, Diocletiane, ut simus martyres propter 
eius nomen sanctum. Et si non scripseris certamen nostrum, 
nos abscindemus caput tuum ». *Et rex scripsit, et praecepit ut 
abscinderent capita servorum sanctorum; et absciderunt gladio 
eorum capita; et consummaverunt martyrium suum secundo 
die mensis tahsas, et abierunt ad Christum, quem amabant, 
in pace Dei. 

Et numerus servorum qui mortui sunt et fuerunt martyres, 


fuit septem milium et triginta trium animarum. Et eorum bene- 
dictio. sit cum eorum dilecto Za-Walda Maryam per saecula 


saeculorum. Amen. 

Caput XIII. 


Et rex vocavit Basilidem, et dixit ei: « Age; sacrifica deis, 
ne occidam te ». Et sanctus Basilides respondit, et dixit regi: 
« Ecce sunt multi dies, e quibus consensi cum anima mesa, 
ut confundam te et idola tua impure, apostata impuro corde ». 
Et rex correptus est magna ira, et voluit punire sanctum Ba- 
silidem ; sed Hermanus prohibuit eum, et dixit regi: « Ne fe- 
ceris id hac in urbe, ne insurgant contra te omnes homines 
urbis; nonne scis Basilidem esse principem huius regni? Et 
ne veniat magna tristitia tibi, et regno tuo, propter eum; sed 
relega eum in Africam, id est Pentapolim, ad praesidem My- 
saurum, ut ille interficiat eum illic ». Et regi placuit id con- 
silium; et scripsit epistulam praesidi Mysauro, ita dicens: « Ego 
sum rex Diocletianus, dominator totius terrae; scribo ad prae- 
sidem Mysaurum. Quod ego iussi in tota terra, ut omnes gentes 


Sacrificium facerent deis, Basilides, summms praefectorum mi- 


litum, transgressus est, et adversatus est iussis nostris, et re- 
cusavit deos adorare; et ecce mitto eum ad te, ut punias eum 
secundum voluntatem: tuam; et si audiverit te, et adoraverit 
deos, da ei magnum honorem; et si non audiverit te, abscinde 


eius caput gladio ». Tunc rex praecepit, ut vincirent sanctum Ba- 


silidem ferreis catenis; et tradidit eum uno magistratui, cui 
nomen erat Armenius, et cum isto erant multi milites. Et iste 
adduxit eum ad Pentapolim vinctum ferreis catenis. 

Et incesserunt *cum sancto Basilide duo eius servi, sua sponte, 
propter amorem erga dominum suum; et haec erant eorum 
nomina: Ardamis ! et Aremyos *; et adduxerunt sanctum Ba- 
silidem ad navem, et iverunt cum illo ad urbem Africae, id 
est Pentapolim. Et sanctus Basilides permansit in navi per dies 
tres et noctes tres nihil edens aut bibens; et ecce archangelus 
Michael venit ad eum in navem, et consolatus est eum, et dixit 


1 "Aptéptog (?). — ? *Epptoc (1). 


p. 414. 


p. 42. 


-« 36 i- 
ei: « Constans esto, Basilides, dilecte Domini nostri Iesu Christi ; 
et ego ero tecum in omni loco quo ibis, quia Christus, rex 
noster, misit me ad te cum his bonis, quae sunt ex horto de- 
liciarum, ut comedas ex eis, et laetum sit cor tuum ». Et sta- 
tim solvit eum e catenis ferreis, quae erant in eius manibus 
et pedibus. Et sanctus Basilides dixit archangelo Michaeli: « Tu 
scis, domine mi, quod iter ad Pentapolim difficile est, et valde 
distans; sed ego timeo, ne veniat tempus hiemis dum sum in 
navi, et submergar mari. antequam fiam martyr, quod ego 
cupio; sed ego volo ut concites navem, et pervenire facias me 
ad portum urbis Africae sine mora ». Et angelus dixit sancto 
Basilidi: « Constans esto, dilecte mi, quia ego paratus sum ad 
perficiendam omnem voluntatem tuam; quot diebus vis ut ego 
pervenire faciam te ad eum locum, tot diebus id fiet». Et 
sanctus Basilides dixit ei: « Quattuor diebus pervenire fac me ». 
Et angelus dixit ei: « Voluntas tua perficietur tibi, dilecte 
Christi ». Et angelus loquebatur cum illo de magnitudine Dei, 
donec fuit mane et apparuit lux solis; tunc levavit oculos suos 
ad caelum, et gratias egit Deo, et invenerunt navem esse in 
portu urbis Africae. Et cum nautae vidissent urbem Africae, 
collocuti sunt inter se dicentes: « Nonne hic est portus urbis 
Africae? » Et aliqui ex eis dicebant: « Quomodo pervenimus 
ad portum urbis Africae? Ecce hic dies est quartus dies ex 
quo egressi sumus ab urbe Antiochia; et nonne est longitudo 
cursus quinque mensium? Nonne ante quinque menses *perve- 
nimus ad portum Africae? Sed interrogemus, ut certiores fa- 
ciant nos, quis sit hic locus ». Et cum interrogavissent homines 
eiusdem urbis, responderunt eis, quod ille'erat portus Africae ; 
et nautae obstupuerunt; et archangelus Michael dedit pacem 
sancto Basilidi, et ascendit in caelos, et reliquit sanctum in 
urbe Africae. 


Carut XIV. 


Et post haec, praeses iussit ut educerent sanctum Basilidem 
e navi; et tunc magnus turis odor redoluit, cum ascendebat, ex 
corpore sancti, sicut suave unguentum. Et cum adspexisset 
praeses faciem sancti Basilidis, vidit eius faciem sicut faciem an- 
geli Dei: obstupuit et timuit magno timore; et optimates et illi 

ex servis, qui cum eo erant, comprehenderunt sanctùm, et in- 
duxerunt eum in urbem; et dederunt praesidi epistulam regis. 
Tunc praeses sumpsit epistulam, et legit quod in ea erat scri- 
ptum, quod erat huiusmodi: « Ecce mitto tibi Basilidem, qui 
est magnus praefectus militum ; fac in eum omnia quae volueris ». 
Et praeses mandavit includi eum in carcere usque ad posterum 
diem; et praeses suscepit optimatem, et dedit ei convivium. 

Et cum advenisset mane, praeses mandavit adduci sanctum 
Basilidem ad praetorium ; et cum vidisset eum, dixit ei: 
« Domine mi, praefecte militum, ubi est honor tuus et multae 
divitiae tuae, ita ut decideris in hoc magnum probrum?» Et 
sanctus Basilides respondit ei, et dixit ei: « O Mysaure, ne 
interroges de divitiis meis, quia divitiae quas ego quaero a 
Domino meo lesu Christo, maiores sunt sexlo, quam eae quas 
reliqui ». Et cum praeses audivisset haec verba, succensuit, 
et iussit ut suspenderent eum ad rotam, et verberarent eum. 
Et verberaverunt eum donec eius sanguis fluebat, sicut aqua, 
super terram. Et Mysaurus dixit ei: « Basilides, placuit tibi 
forsan initium poenae; estne gravis? Num igitur veniet nunc 
Iesus, et liberabit te ex manu mea?» Et sanctus Basilides 
sustulit oculos suos ad *caelum, et dixit: « Ego benedico tibi, 
Domine mi Iesu Christe, quod dignum me fecisti qui labora- 
rem propter nomen tuum sanctum. Audi me hodie, sicut tu 
audisti me in omni tempore; ct mitte angelum tuum, ut liberet 
me ab hac poena ». Et statim archangelus Michael venit ad eum 
e caelo, et fregit rotam, et deposuit beatum Basilidem, et te- 
tigit eum manibus suis per omne eius corpus, et sanavit eum. 
Et cum praeses vidisset id quod factum est, dixit sancto Basi- 
lidi: « Ego autem nesciebam, quod tu sciebas artem magicam ; 
et iuro per Iovem, deum magnum, me dissoluturum corpus 
tuum in poena ». Et iussit ut eum in carcerem includerent 
usque ad posterum diem. Et cum adduxissent sanctum Basili- 
dem in carcerem, invenit illic virum, in quo reponebatur spi- 
ritus impurus; et cum is spiritus impurus vidisset spiritum 
sanctum, qui erat super beatum Basilidem, clamavit, et dixit: 
« Quid est mibi tecum, Basilides, dilecte Christi; ego discedo 
ab eo, quia conspectus tuus infirmavit me nimis ». Et statim 
spiritus impurus exiit ab isto viro, neque reversus est ad eum 
iterum. Tunc surrexit sanctus Basilides, et oravit ad Deum 

dicens: « Ego benedico tibi omnibus benedictionibus, Iesu Chri- 
ste, Salvator animae meae et corporis mei et spiritus mei; 
ego benedico tibi, Domine mi; ne discedas a me in hac urbe. 
sed esto mecum, donec consummaverim certamen meum. » Et 
cum advenisset mane, praeses iussit ut adducerent sanctum 
Basilidem ad praetorium; et tunc venit sanctus, et clamavit 
dicens: « Praeses, veni ad te. Tu et idola tua, impura; ego et 
Dominus meus lesus Christus, puri ». Et praeses dixit ei: « Ba- 
silides, delibera tandem tecum, ut sacrifices deis regis, antequam 
puniam te mala poena ». Et sanctus Basilides respondit ei, e! 
dixit iudici: « O canis et sordide, impure corde, iam deliberavi 
cum anima mea antequam venirem ad te in hunc locum. Nonne 
scis in corde tuo, quod non dignus es *qui ministrares ei qui 
minimus est e servis meis? Et nunc etiam, impure, quod vo- 
lueris fac in me, quia Dominus meus lesus Christus liberabit 
me ». Sed praeses Mysaurus succensuit valde, et indignatus 
est; et iussit ut adducerent lectum ferreum, et prosternerent 
in eo iustum, et clavis ferreis affigerent martyrem, et sub eum 
accenderent radices arborum. Tum ille lectus flagravit et fuit 
sicut ignis, et combussit corpus sancti Basilidis, donec factum 
est cinis. 

Et cum praeses vidisset quod corpus sancti factum erat 
cinis, dixit: «Tu magnus deus es, Baal; confundisti iactantiam 
cordis huius apostatae. Ubi est eius Deus? Et impossibile est 
nunc, ut liberet eum a manu mea ». Et cum diceret haec verba 
ecce lux, et fulgura, et tonitru, et nubes, et pluvia cinxit le- 
ctum et extinxit ignem, et factae sunt tenebrae. Et ecce Do- 
minus Deus noster lesus Christus, ei gloria sit, venit e caelo, 
et angeli circumdabant eum, archangelus Michael erat ad eius 
dexteram, et Gabriel ad eius sinistram ; et Dominus noster dixit 
Michaeli : « Affer mihi cinerem corporis dilecti mei Basilidis ». 
Et Michael fecit sicut Dominus noster imperaverat ei, et attulit 
eum coram Salvatore. Et tunc Dominus noster clamavit ter 
dicens: « Basilides, Basilides, Basilides, surge ex hoc somno, 
et cognosce me, quod ego sum qui feci te ». Et statim san- 
ctus Basilides surrexit sine corruptione, et eius facies splende- 
bat sicut sol, et sicut validus et vinolentus !. Et cum vidit Sal- 


! Cf. Ps. LXVII, 71. 


yt 


10 


15 


30 


15 


te 39 pp 

vatorem nostrum, cecidit facie sua in terram, et adoravit eum. 
Et Salvator noster salutavit eum, et dixit ei: « Constans esto, 
dilecte mi, Basilides; ne timeas; et ego tecum ero; et ecce 
paravi..tibi coronas tres; et tu morieris ter; et ego surgere 
faciam te etiam ter, cum mortuus fueris, et veniemus ego et 
Pater meus et Spiritus Sanctus, et suscipiemus animam tuam, 
et coronabimus te ». Et cum Dominus noster dixisset ei haec 
verba, dedit ei pacem et ascendit in caelos magna cum gloria. 
Et sanctus Basilides ivit ad praetorium, et clamavit dicens: 
« Erubesce, praeses Mysaure, tu et dei tui impuri; et cognosce 
me, quod ego sum Basilides, cuius corpus combussisti igne, 
donec factum est cinis ». Et cum populus vidisset sanctum Basili- 


dem, martyrem Christi, *admiratus est; et adfuerunt sexaginta. 


viri et tres feminae, et maledixerunt praesidi, et sparserunt 


pulverem in eius faciem, et dixerunt ei: « Comburat te Deus. 


igne.in gehenna, te, et regem tuum rebellem et apostatam, et 
deos tuos impuros; et nos quidem omnes christiani publice 
confitemur Christum, Deum sancti Basilidis ». Et cum Mysau- 
rus vidisset populum clamantem et. haec dicentem, interrogavit 


servos suos, et dixit eis: « Quid accidit? » Et dixerunt ei: 


« Ille magus christianus, quem tu combussisti igne, ecce re- 
surrexit ex mortuis ». Et praeses iussit ut adducerent coram 
se eosdem sexaginta viros et tres feminas; et hi clamabant et 
dicebant: « Hodie confundantur dii gentium, qui oculos habent 


et non vident; qui aures habent, et non audiunt; et qui os ha- 


bent, et non loquuntur; et qui manus habent, et non contre- 
ctant; et qui pedes habent, et non ambulant !. Et nunc praeses 
Mysaurus confunditur, quia sanctus et strenuus Basilides con- 
trivit insolentiam eius cordis ». Et praeses conversus est ad 
sanctum, et dixit ei: « Nunc cognovi, quod tu es magnus ma- 


gister in magia ». Sed iidem sexaginta viri et tres feminae: 


maledicebant praesidi; et tunc is iratus est, et praecepit ut ab- 


scinderent eorum capita gladio; et consummaverunt martyrium: 


suum in pace Dei. Eorum oratio et eorum benedictio sint 
cum dilecto eorum Za-Walda Maryam per saecula saeculorum.. 
Amen. 


! Cf. Ps. cxur, 12. 

CaPUT XV. 


Et praeses conversus est ad sanctum, et dixit ei: « Num 
laetus es, Basilides, de morte illorum virorum propter te? Et 
nunc etiam sacrifica deis, ne moriaris magna et gravi poena ». 
Et respondit ei sanctus et strenuus, et dixit ei: « Stulte, si ego 
voluissem adorare eos, quos fecit manus hominum, non reli- 
quissem domum meam, et magnum honorem, et divitias meas, 
neque venissem in hunc locum; sed in me fac quod volueris, 
quia non adorabo idola impura ». Et praeses praecepit ut af- 
ferrent duos clavos ferreos longos, et eos incenderent in fornace, 
eosque figerent in eius oculis; praeterea praecepit ut *afferrent 
picem et sulphur, et bullire facerent, et in eius os infunderent ; 
et praeses clamavit magna voce, et dixit: « Ubi sunt multa 
verba tua, Basilides? Cur non venit Iesus Christus ut liberet 
te e manu mea?» Sed sanctus Basilides, cum haec patiretur, 
erat constans et fortis. Et praeses praecepit ut includerent eum 
in carcerem; et sanctus iacebat in carcere, et in eius corpore 
erant multa vulnera, neque poterat se erigere. sed iacebat in 
terram orans in corde suo. Et cum ille oraret, ecce archangelus 
Michael venit ad eum in carcerem: et cum eo erant cibus et 
fructus ex paradiso; et illuminavit totum carcerem; et angelus 
salutavit eum, et consolatus est eum, et dixit ei: « Constans 
esto, quia tu firmus es in Domino; tu, qui vicisti Satan et eius 
pravos duces; tu, quem Christus elegit, sicut sanctum aposto- 
lum Paulum; tu, quem omnes martyres expectant, ut obviam 
occurrant tibi, cum eis qui fuerunt in ecclesia christiana pri- 
mogenita ». Et tunc archangelus Michael imposuit manum suam 
super corpus sancti, et sanavit eum; et insufflavit in eius fa- 
ciem, et ille vidit, et locutus est cum eo lingua sua. Et Mi- 
chael collocavit coram eo omnia bona quae erant ex paradiso, 
et dixit ei: « Suscipe, et comede ex eis quae Deus praeparavit 
tibi; ut fruaris consolatione in eis ». Et corpus sancti Basilidis 
confortatum est valde, et ipse sanatus est; et fuit similis illi 
qui nunquam excruciatus est; et erat laetus, et exultabat in 
Domino. Post haec archangelus Michael salutavit eum, et ascen- 
dit in caelos, cum sanctus videret eum. 

Et sanctus Basilides mansit quidem ea nocte tota laudans 

Deum, donec orta est lux matutina; et cum factum esset mane. 
praeses dixit servis suis: «Ite ad carcerem; et videte eum 
rebellem; si mortuus est, proiicite eius corpus canibus, quia 
eius Deus non potuit eum liberare a manu mea ». Et servi 
praesidis iverunt ad carcerem; et invenerunt sanctum stantem 
et orantem; et eius facies lucebat sicut sol, et lux scintillabat 
in eius oculis. Et cum iidem servi vidissent eum, mirati sunt, 
et diu obstupuerunt, et ceciderunt *in terram, et adoraverunt 
eum; et nomina eorundem servorum erant Bidaryos, et Nu- 
matewos, et Iohannes, et Lutius !; et dixerunt ei: « Pater no- 
ster, dilecte Christi, adsit nobis clementia tua, quia nos caeci 
sumus ex tempore quo nati sumus, sed nunc ecce vidimus; 
et certiores fac nos, quid faciamus, ut salvemus animas nostras ». 
Et sanctus. Basilides respondit, et dixit eis servis: « Ite, et date 
omnes divitias vestras pauperibus; et venite, et credete in Chri- 
stum ». Et iidem servi dixerunt sancto Dei: « Quid faciemus, 
quia non sumus baptizati baptismo christiano? » Et sanctus Ba- 
silides dixit eis: « Strenui corde estote vos; et venite ad me 
in praetorio, et credite in Christum, et ille glorificabitur valde 
apud vos ». Et ii servi sane dederunt omnes divitias suas pau- 
peribus et egenis, viduis et orphanis; et sanctus praevenit eos 
in praetorio, et clamavit dicens: « Cognosce me, praeses, quia 
ego sum ille quem tu heri excruciasti, et abscidisti linguam 
meam, et igne combussisti totum corpus meum ; erubesce nunc 
tu et idola tua; ecce Dominus meus lesus Christus misit an- 
gelum suum, et statim liberavit me ». Et praeses dixit ei: 
« Ubi sunt illi servi, quos misi ad te? » Et beatus Basilides 
dixit ei: « Ierunt, et venient nunc, ut confundant te et idola 
tua ». Et praeses dixit ei: « Satis est tibi, Basilides, cum ma- 
ledices mihi, quia tu non erubescis. Nonne scis quod ego po- 
testatem habens super te, faciam adversum te multa mala? Sed 
ego tibi parco, quia tu maximus es ex omnibus praefectis mi- 
litum Romanorum; et nunc etiam sacrifica sacrificium deis, 
quia non sacrificasti eis usque ad hoc tempus; et ego toleravi 
te nimis ». Et athleta strenuus et sanctus, Basilides, respondit ei, 
et dixit ei: « Si forte heri pepercisti mihi, ne parcas mihi hodie; 
et Dominus meus lesus Christus, Salvator meus, ille adiuvabit 


1 Tiberius (?), et Timotheus (?), et Iohannes, et Lucius (?) vel Laetus (?). 

me ». Et praeses dixit ei: « Inde ab hoc tempore cave ne 
memores nomen Christi ore tuo ». Et praeses dixit lictoribus 
suis: « Sumite clavam ferream, et verberate eum in os eius et 
faciem eius, donec cadant ossa eius oris et eius faciei super 
terram ». Et sanctus sane patienter tulit omnem hanc poenam 
cum firmitate. Et cum verberarent eum, ecce venerunt *iidem 
servi, et clamaverunt coram praeside, dicentes: « Nos christiani 
sumus publice ». Et praeses dixit eis: « Quid est quod contigit 
vobis; forsitan is christianus seduxit vos veneflcio suo? Sacri- 
ficate sacrificium deis, et ego vobis dabo magnum honorem ». 
Et illi dixerunt ei: « Impure, in Christo non est veneficium ; 
neque ii qui credunt in eius nomen sanctum, sunt venefici; 
sed error est in te et in rege tuo apostata; quia hic mundus 
transitorius est, et eius divitiae corruptibiles, sed gratia Spi- 
ritus Sancti non deficiet per saecula saeculorum ». 


Caput XVI. 


Et cum praeses hoc audivisset, praecepit ut flagellarent eos 
scuticis, donec terra humida sit eorum sanguine; et praeses 
clamabat ad eos, et dicebat eis: « Sacrificate deis, ne moria- 
mini morte mala ». Et sancti quoque clamabant dicentes: « No- 
bis non est deus nisi Dominus noster Iesus Christus, Filius 
Dei vivi, cui gloria sit! » Et praeses iratus est, et praecepit ut 
verberarent eos in eorum os et in eorum faciem, donec fracta 
sint ossa eorum faciei et dentes eorum. Et sanctus Basilides 
consolabatur eos, et obfirmabat eos, et dixit eis: « Constantes 
estote, filii mei; ecce propinqua est vobis corona, quae non cor- 
rumpitur ». Et responderunt ei, et dixerunt ei: « Vae nobis, 
pater noster ; quid faciemus, quia nos non sumus baptizati sancto 
baptismo christiano? » Et sanctus Basilides oravit dicens: « Deus, 
Domine mi, Christe, qui audivisti Eliam Thesbiten, diebus regis 
Achabi, et misisti ei ignem et aquam: sed ignis comedit rebelles, 
et aqua sane purificavit oblationem ; eodem modo Deus, Deus meus, 
fac ut fluat aqua in hoc loco nunc coram hoc populo, ut baptizen- 
tur isti servi, iuvenés martyres, propter nomen tuum sanctum; 


et omnis is populus cognoscat quod non est alius Deus nisi tu; 


et te decet gloria et honor et adoratio, Domine mi, Iesu Christe, 
cum Patre tuo benigno et misericorde, et Spiritu Sancto vivifi- 

cante per saecula saeculorum. Amen ». *Kt cum sanctus Basilides p. 49. 


dixisset haec verba, ecce fons aquae fluxit statim in eo loco per 
medium populi; et iidem quattuor iuvenes statim descenderunt in 
fontem aquae, et baptizati sunt ter in nomine Patris et Filii et 
Spiritus Sancti, unius Dei. Et cum populus id vidisset quod accidit, 
clamaverunt omnes una voce dicentes: « Unus est Deus sancti 
Basilidis ». Post haec descenderunt omnes in fontem aquae, et 
baptizati sunt ter in nomine Patris et Filii et Spiritus Sancti, 
unius Dei; et erat numerus eorum virorum trecentarum ani- 
marum ; et clamaverunt tunc dicentes: « Nos credimus in Deum 
sancti Basilidis, qui liberavit eum ab omni angustia et omni 
poena, et baptizati sumus in eius nomine sancto; et quidem 
moriemur propter eius nomen sanctum ». Sed praeses Mysau- 
rus, cum vidisset. quod accidit, iussit. gladio abscindi eorum 
capita in fonte aquae. Et consummaverunt martyrium suum, 
et iverunt ad Deum qui amabat eos et elegit eos. Eorum 
benedictio sit cum eorum dilecto Za-Walda Maryam per sae- 
cula saeculorum. Amen. 


Caput XVII. 


Et praeses praecepit ut vincirent sanctum, et ducerent eum in 
carcerem usque ad posterum diem; et praeses iratus est valde; 
non comedit neque bibit ea nocte, cogitans in corde suo, quid 
faceret in sanctum Basilidem. Et cum Basilides esset in car- 
cere, venit ad eum angelus Dei, et dixit ei: «Salutem tibi, Ba- 
silides, electe Dei; constans esto, neque timeas, quia tecum est 
Deus quem tu colis; et ille liberabit te ab omni angustia ». 
Et angelus imposuit manum suam super eius corpus, et fuit 
similis illi quem nunquam flagellarunt; et salutavit eum, et 
ascendit in caelos. Sanctus autem conslitit per totam noctem 
psallens, donec sol ortus est. Et cum illuxisset, praeses iussit 
adduci eum ad praetorium; et sanctus incedebat psallens, et 
ila dicebat: « Opprime, Domine, eos qui opprimunt me; bel. 
lum infer, Domine, eis qui bellum inferunt mihi. Cape scutum *et 
hastam, et surge ad auxilium meum. Evagina gladium tuum, 
et cinge eos qui incurrunt in me. Dic animae meae: Ego sum 
adiutor tuus. Confundantur et deprimantur omnes qui quae- 

runt animam meam ! ». Usque ad huius psalmi finem. Et cum 
accederet ad praetorium, clamavit dicens: « Veni ad te, praeses 
Mysaure; erubesce tu et idola tua; sed ego laetus sum in Deo, 
quia iterum veni, ut confundam te et idola tua, quae facta 
sunt manu hominum ». Et praeses appropinquavit ad eum, et 
dixit ei: « Basilides, ego quidem video te gloriantem quod facis 
veneflcium ; sed ego puniam te, sicut tibi debetur ». Et iussit 
ut iniicerent sanctum in rotam, cuius acies erat similis aciei 
serrae; et iussit ut tres viri volverent rotam, donec contrita 
sint omnia ossa quae erant in eius corpore. Et adhuc iussit ut 
detraherent eum ex rota, et iniicerent eum in magnam patinam, 


et sub eo accenderent ignem, donec dissoluti sint eius ossa. Post 


haec iussit ut sumerent eandem patinam, in qua erant ossa 
iusti et beati Basilidis, et ferrent eam ad superiorem partem 
montis alti, et foderent in terra fossam cubitorum circiter trium, 
et eum sepelirent. Et praeses exultavit, et abiit laetus, ut ce- 
naret cum magistratibus suis. 

Et ecce advenit nubes magna et tonitru, donec commota est 
terra; et venit ex caelo Dominus noster Iesus Christus, et cum 
illo myriades angelorum, circumstantibus eum Michaele a de- 
xtra et Gabriele a sinistra ; et David laudabat et psallebat coram 
eo, et clamabat dicens: « Deus custodit omnia ossa iustorum, 
neque conteretur unum ex eis ? ». Et tunc Dominus noster sedit 
loco in quo sepulta erant ossa sancti et beati Basilidis, et 


Dominus indicavit terrae et dixit ei: « O terra, aperi os tuum, : 


et exeat corpus dilecti mei Basilidis, ut sciat quod :ego feci 
eum manu mea divina ». Et terra aperuit os suum, et ex ea 
exiit corpus sancti et beati *Basilidis in superiorem partem ter- 
rae, ut erat clausus in patina. Et Dominus Deus noster dixit 


Michaeli: « Aperi hanc patinam, in qua sunt ossa dilecti mei : 


Basilidis ». Et cum Michael aperuisset eam, Salvator noster vo- 
cavit eum dicens: « Surge, et cognosce me, electe et dilecte 
mi. Ecce Pater meus et Spiritus Sanctus laetantur propter cer- 
tamen tuum; constans esto: ecce in propinquo est ut. accipias 
coronam vitae, quae non corrumpitur ». Et venit ad eum pro- 
pheta David, et salutavit eum, et consolatus est eum, et omnes 
sancti salutaverunt eum; et Salvator noster, cui laus sit, con- 

solatus est eum, et dixit ei: « Dilecte mi, Basilides, ego iuro 
per me ipsum, me honoraturum te plus quam omnes martyres 
qui consummaverunt martyrium suum ante te hucusque, et plus 
quam omnes martyres qui consummabunt martyrium suum 
post te usque ad flnem mundi. Et quicumque fecerit comme- 
morationem tuam, aut amaverit nomen tuum, et invocaverit te 
in tempore angustiae suae et probationis in hoc mundo, post 
eius mortem faciam habitationem eius tecum in regno caelo- 
rum. Et ecce coronas tres praeparavi tibi ad similitudinem 
sanctae Trinitatis. Gratia mea, et potestas mea, et pax mea 
erunt tecum in aeternum >. Et Salvator noster salutavit eum ; 
et adscendit in caelos magna cum gloria; et sanctus adspiciebat 
eum. Et Spiritus Sanctus replevit beatum Basilidem; et is sur- 
rexit, et descendit a superiore parte montis, et venit ad prae- 
torium clamans et dicens: « Praeses Mysaure, cognosce me, 
quod ego sum Basilides, quem tu coxisti igne, donec corpus 
meum dissolutum fuit sicut aqua. Et ecce Dominus meus Iesus 
Christus, cui gloria sit, venit ad me, et surgere fecit me, ut 
confunderet te ». Et cum homines vidissent quod accidit, cla- 
maverunt dicentes: « Unus est Deus sancti Basilidis, et non est 
alius Deus nisi ille; quia ille surgere fecit mortuos, et libe- 
ravit eos qui in illo fiduciam posuerunt ». Et urbs erat plena 
vocibus hominum clamantium, et cucurrerunt omnes, magni et 
parvi, ut viderent quod acciderat; et venerunt ad locum in quo 
erat sanctus Basilides; et congregata est ad eum magna mul- 
titudo; et cum vidissent eum, clamaverunt omnes una voce di- 
centes: « Benedictus est Deus Pater omnipotens, quem tu *co- 
lis; et maledictus sit praeses Mysaurus, et eius dei impuri, et 
eius rex apostata ». Et commota est tota urbs vocibus inulti- 
tudinis clamantis. Et tunc adstiterunt duo milia virorum, et 
sumpserunt pulverem, et sparserunt in faciem praesidis; et is 
perterritus est ab eis, et dixit eis: «Quid quaeritis?» Et eius 
magistratus dixerunt ci: « Ille christianus quem tu coxisti igne, 
et dissolutus est sicut aqua, ecce ille adstat ad circum, et omnis 
multitudo urbis circumdant eum et admirantur eum >». Et cum 
praeses haec audivisset, dixit magistratibus suis et amicis suis: 
« Quomodo vivus est ille impostor rursum, postquam dissolutus 
est sicut aqua? » Et dixerunt ei: « Surge; age, eamus ut vi- 
deamus quod accidit ». Et cum pervenissent ad circum, in quo 

congregata erat multitudo, et vidissent multitudinem, praeses 


obstupuit sed illa duo milia virorum clamaverunt adversus 


praesidem, et dixerunt ei: « Maledictus sis tu, et dei tui impuri ; 
sod nos christiani publice sumus ». Et praeses respondit, et dixit 


eis: « Quid mali feci contra vos, ut maledicatis mihi? > Et illi - 


dixerunt ei; « Nos quidem maledicemus tibi, donec iusseris 
abscindi capita nostra gladio, quia nos omnes credimus in 


.Deum sancti Basilidis, qui surgere fecit eum a mortuis; et 


nisi iusseris abscindi capita nostra, nos lapides in te coniicie- 
mus ». Et praeses dixit eis: « Num is Basilides, qui est ex 
urbe Antiochia, seduxit vos veneficio suo?» Et illi clamave- 
runt dicentes: « Comprime os tuum, impure, adversarie Dei, 
neque loqueris contra iustum hac fn re ». Et sumpserunt 
lapides, et voluerunt lapidare praesidem. Et cum ille vidisset 
populum insurgere adversus se, praecepit ut separarent eorum 
unumquemque, et proiicerent lapides in eos, et comburerent 
igne eorum corpora; et reliquis abscinderent capita gladio. Et 
fecerunt in eos, sicut praeses iussit; et fuit numerus eorum 
qui occisi sunt, decem milium hominum; et consummaverunt 
martyrium suum in pace Dei; et coronati sunt coronis quae 
non corrumpuntur in regno caelorum. Eorum oratio, et eorum 
benedictio, et eorum tutela sint cum eorum dilecto Za-Walda 
Maryam per saecula saeculorum. Amen. 


*Caput XVIII. 


Et praeses dixit sancto Basilidi: « Num laetus es, Basilides, 
morte eorum omnium hominum propter te; quando persolves 
sanguinem eorum hominum? Et tu dicis quod duces eos ad 
Christum in regnum caelorum; tandem certiores fac nos, cum 
Iudaei prehenderunt Christum, et crucifixerunt eum, et clavis 
affixerunt eius manus et eius pedes super lignum crucis, et 
transfixerunt eum hasta, cur non liberavit se ipsum a morte? 
Et cum posuerant eum in sepulchro, eius discipuli furati sunt 
eum, et dixerunt: Surrexit a mortuis! » Et sanctus Basilides dixit 
ei: « Comprime os tuum, apostata, neque blasphemes contra Crea- 
torem tuum, cuius in manu est anima tua ». Et priusquam vox 
completa esset ex ore sancti, frenatum est os praesidis, neque 
poterat loqui; et mirati sunt eius magistratus, et rogaverunt 

sanctum ut ignosceret ei, et aperiret os eius. Et sanctus dixit 
eis: « Relinquite eum, quod debeat mori, quia blasphemavit 
contra eius Creatorem, cuius in manu est anima eius: sed 
propter Deum Dominum nostrum Iesum Christum, ut laudetur 
nomen eius sanctum coram his hominibus, et ego rogabo Deum 
meum ut aperiat os eius ». Et post haec sanctus Basilides sur- 
rexit, et oravit dicens: « Domine mi, Iesu Christe, quod ego su- 
scipio hunc laborem propter nomen tuum sanctum, quia tu 
audis servos tuos martyres dum rogant te, audi me servum 
tuum, Domine mi, et aperi os huius apostatae, ut sciant omnes 
homines quod non est alius Deus nisi tu; et tibi laus sit per 
saecula saeculorum. Amen et amen ». 


CaPUT XIX. 


Post haec, sanctus accessit ad praesidem, et signavit eum signo 
crucis, in nomine Patris et Filii et Spiritus Sancti, unius Dei; 
et statim apertum est eius os, et reversum est eius cor. Et 
praeses iussit ut ducerent sanctum in carcerem *usque ad po- 
sterum diem; et sanctus noctem transegit in carcere, orans 
Deum per totam noctem, donec illuxit; et praeses quidem non 
vocavit eum, quia ipse erat aegrotus domi suae. 

Et erat quidem vir in urbe Africae dives valde, et habebat 
filiam unicam, quae erat caeca utroque oculo; et surrexit is 
vir veneficus, et sumpsit secum filiam suam, et adduxit eam 
ad sanctum in carcerem; et rogavit sanctum multis lacrimis, 
et dixit ei: « Domine mi, pater sancte, clementia tua adsit filiae 
meae nomine Dei, et det lucem eius oculis; quia audivi, quod 
quidem vir mortuus permansit per dies quattuor et noctes quat- 
tuor in sepulcro, et Dominus noster Iesus Christus surgere fecit 
eum e mortuis; nunc etiam, domine mi, clementia tua adsit 
filiae meae, et aperiat.eius oculos ». Et sanctus Basilides re- 
spondit ei, et dixit eidem viro: « Credisne quod Christus sa- 
nare potest filiam tuam?» Et idem vir dixit ei: « Domine mi, 
profecto ego credo quod potestas et virtus est Iesu Christo in 
omnibus rebus ». Et sanctus dixit ei: « Ubi invenisti hanc fir- 
mam fidem? » Et sanctus surrexit continuo, et protendit ma- 
nus suas, et oravit ita dicens: « Domine Deus, omnipotens, et 
creator omnis creaturae; tu qui fecisti hominem ad imaginem 

et similitudinem tuam, et sanavisti claudos et caecos, surdos 
et mutos, ut manifestaretur ars sapientiae tuae, et gentes vi- 
deant miracula tua, et cognoscant quod tibi est potestas et 
magnitudo ; et tu, Domine, perfecisti artem sapientiae tuae super 
terram in corpore tuo; et tu cognoscis lapsum nostrum et in- 
firmitatem nostram, quia nos cadimus per peccata nostra, quia 
tu dixisti, Domine, ore tuo divino: Quicumque habebit fidem 
quasi granum sinapis, et dixerit huic monti: Recede, is rece- 
det !, Nunc quoque, Domine mi, ego rogo te pro hac puella, 
quam fecisti caecam sapientia tua, ut ei des lucem, sicut de- 
disti lucem illi qui caecus natus erat ex utero suae matris, 
saliva oris tui sancti, et continuo vidit. Nunc quoque, Domine 
mi, da mihi gratiam, mihi servo tuo, pro hac puella, ut per te 
videat oculis suis, ut cognoscant omnes gentes, quod non est 
alius deus nisi tu, et Pater tuus *misericors, et Spiritus Sanctus 
vivificator, usque in aeternum. Amen!» Et cum absolvisset 
orationem suam, exspuit salivam suam super terram, et unxit 
oculos huius puellae saliva sua quae erat mixta cum pulvere, 
ad similitudinem signi crucis Christi, cui gloria sit. 


CaPUT XX. 


Et statim ea puella vidit oculis suis; et eius nomen erat 
Cosmiana; et nomen eius patris Abumuduyos, et nomen eius 
matris Iona. Et cem pater huius puellae vidisset quod ei acci- 
derat, cecidit in faciem suam, et adoravit sanctum, et dixit: 
« Benedictus est Dominus Deus, qui misit te ad nos salvatorem, 
qui salvabis animas nostras, et curabis morbos nostros ». Et 
is vir sumpsit filiam suam, et duxit eam per urbem Afri- 
cae, clamans et dicens: « Venite, videte filiam meam, quae erat 
caeca, et ecce Deus curavit eam per orationem sancti Basilidis ; 
et signavit eam signo crucis: et sanata est statim ». Et tunc 
gentes Africae sumpserunt omnes aegrotos qui erant in earum 
urbe, et adduxerunt eos ad sanctum Basilidem in carcerem; 
et is oravit pro eis, et continuo omnes sanati sunt ab eorum 
morbis; et ad eum adduxerunt eos quoque in quos intraverant 
daemones; et oravit pro eis, et daemones impuri exierunt ex 

eis. Et audita est eius fama per totam provinciam Africae, ita 
ut nemo posset numerare eos qui ad eum veniebant. Praeses 
autem permansit domi suae per quadraginta dies aegrotus; et 
cum surrexit ex morbo, recordatus est sancti Basilidis, et in- 
terrogavit de eo; et eius magistratus dixerunt ei: « Ecce qui- 
dem manet in carcere ; et facit multa miracula, et sanat omnes 
aegrotos ». Et cum advenisset sextus dies novilunii, praecepit ut 
adducerent sanctum Basilidem ad praetorium; et multi homines 
erant in carcere; et cum praesidis servi venissent ut educerent 
sanctum e carcere, ii homines sumpserunt lapides in manus, et 
cucurrerunt post *servos praesidis, et voluerunt eos occidere; 
sed sanctus impedivit eos dicens: « Ne lapidetis eos, sed sinite 
eos implere iussum eorum domini ». Et praesidis servi sum- 
pserunt sanctum, et adduxerunt eum ad praetorium, et adstare 
fecerunt eum coram praeside; et multi homines sequebantur 
sanctum Basilidem, clamantes et dicentes: « Vae tibi, praeses 
Mysaure, quod tu irritasti Deum multo magis quam omnes 
qui habitant super terram ». Et praeses iussit ut expellerent 
omnes, et eos verberarent; et adstiterunt eodem tempore sexa- 
ginta viri ex eis, et maledixerunt praesidi. Sanctus Basilides 
autem confirmabat eorum corda, et dicebat eis: « Ne timeatis ; 
ecce coronae paratae sunt vobis ». Tunc praeses iussit abscindi 
eorum capita. Et eduxerunt eos extra urbem, et gladio ab- 
scinderunt eis capita, sexto die mensis maskaram; et acce- 
perunt coronam martyrii, quae non corrumpitur, in regno cae- 
lorum. Eorum oratio et eorum benedictio sint cum eorum 
dilecto Za-Walda Maryam per saecula saeculorum. Amen. 


Caput XXI. 


Et praeses iratus est valde, et dixit sancto Basilidi: « Forsitan 
deliberasti tecum hoc mense, ut sacrifices sacrificium deis? » Et 
beatus Basilides dixit ei: « Ecce iam deliberavi mecum, prius- 
quam venirem huc ad te; ego autem paratus sum, ut saepius 
confundam te ». Et praeses audiens iratus est valde, et praecepit 


ut adducerent ad eum torcular, et in eo ponerent sanctum; et 


secarent eum serra lignea. Et sanctus Basilides cecidit in genua, 
et adoravit Deum ter, et oravit dicens: « Domine mi Iesu 
Christe, quod ego perfero hunc laborem propter nomen tuum 

sanclum, esto mecum liac hora, et libera me ab hac morte 
amara ». Et cum haec dixisset, iniecerunt eum in torcular; et 
super eum traxerunt torcular serrae, et secuerunt eum in partes 
duas. Praeterea praeses praecepit ut abscinderent eius corpus se- 
curi, et comburerent eum igne, quem accenderunt *lignis sa- 
reda. Et tunc advenit nubes, et pluit pluvia, et circumdedit 
corpus sancti Basilidis; et haec magna pluvia extinxit ignem; 
propterea fuit magnus terror; et advenit fulgur et tonitru, ita 
ut concuteretur terra et omnia eius fundamenta. Et ecce Do- 
minus Deus noster lesus Christus, cui gloria sit, descendit e 
caelo, sedens in curru lucente; cherubim et seraphim erant 
cum eo, Michaelem ad dextram eius, et Gabriel ad eius sini- 
stram ; et sedit ubi erat corpus sancti Basilidis, et Salvator no- 
ster dixit Michaeli: « Admove ad me corpus dilecti mei Basi- 
lidis, quia haec dixit, ut liberarem eum ex hoc torculari ». Et 
tunc angelus admovit membra sancti Basilidis, et Salvator noster 
vocavit eum ter dicens: « Surge, neque timeas, dilecte mi, Ba- 
silides pure, quia ecce propinquum est tibi tempus finis certa- 
minis tui ». Et statim surrexit sine corruptione, et Dominus 
noster insufflavit in eius os, et ab eo removit timorem; et sa- 
lutavit eum, et dixit ei: « Constans esto, neque timeas, electe 
et dilecte mi, Basilides; beatus es tu, amate a me, a Patre meo, 
et a Spiritu Sancto, quia tu explevisti iussum sancti Evan- 
gelii, quod dixit: Qui non reliquit patrem suum et matrem 
suam, vel uxorem suam, vel filios suos, et omnes divitias suas, 
neque secutus est me, non dignus est esse discipulus meus ve- 
rus !; tu explevisti haec omnia. Et ego iuro per me ipsum, 
quod quicumque vir rogaverit me in nomine tuo, cum erit in 
quavis angustia: ego slatim audiam eum, et liberabo eum; et 
quicumque vir curaverit corpus tuum, et eum condiet, et qui 
fecerit scribere cerlamen martyrii tui: ego scribam eius nomen 
in Hierosolymis caelestibus, neque unquam videbit animam suam 
in infernis. Et ecce praeparavi tibi coronas tres in regno cae- 
lorum; primam ob divitias tuas, quas sprevisti; secundam ob 
laborem, quem tulisti propter nomen meum; tertiam ob exi- 
lium tuum et sanguinem tuum, qui effusus est propter nomen 
meum. Et ego honorabo'te honore centies maiore quam fuit 

ille in quo eras in hoc mundo ». Et Basilides dixit ei: « Do- 
mine mi, quis condiet corpus meum, vel quis scribet certamen 
martyrii mei? » Et Salvator noster dixit ei: « Ecce duo servi 
tui qui educati sunt domi tuae, et pater puellae cui aperuisti 
oculos, "hi curabunt corpus tuum, et magnum certamen mar- 
tyrii tui. Et ecce dies angustiae et certaminis transiit; et Dio- 
cletianus caecus erit utroque oculo; et adveniet ei interitus 
et pernicies, et sedebit ad portam urbis Antiochiae petens elee- 
mosynam annos sex circitec: et Maximiani, eius collegae, scin- 
detur corpus, sicut Herodis; et propter magnam angustiam infiget 
gladium suum in pectus suum, et secabit corpus suum, et mo- 
rietur morte mala. Post haec dabo regnum Constantino regi 
iusto, quod ille amavit me, et Patrem meum, et Spiritum San- 
ctum; et in eius diebus erit tranquillitas, et pax in ecclesiis 
christianis; et mittet Eulogium, filium fratris patris tui, et im- 
perabit ei ut clauderet templa idolorum, et aperiret ecclesias chri- 
stianas; et quaecumque ex eis diruta fuerit, aedificabunt eam 
novam, quae erit melior quam antea; et erit magna laetitia 
per totam terram in diebus Constantini iusti; et afferent corpus 
tuum ad monasterium Zegag. quod est extra urbem Alexan- 
driam, et ei aedificabunt pulchram ecclesiam christianam. Con- 
stans esto, dilecte mi Basilides, quia ego obfirmabo te, et non 
discedam a te donec acceperis coronam quae non corrumpitur, 
in regno meo, quod est per saecula saeculorum ». Et Salvator 
noster salutavit eum, et ascendit in caelos magna cum gloria. 
Et praeses sane tristis fuit valde propter magnum tumultum, 
qui factus est a multitudine; et sanctus Basilides cucurrit ad 
praesidem, et clamavit dicens: « Erubesce, praeses, quia ecce 
Dominus noster lesus Christus, cui gloria sit, venit ad me, et 
surgere me fecit, et misit me ad te, ut confundam te et idola 
tua impura. Surge, et veni nunc, ut videas me; ecce me, quem 
tu serra secare fecisti, et conscidisti corpus meum securi, et 
conbussisti me igne. Ecce pervenit is qui removebit iudicium 
tuum, et delebit deos tuos; quia Dominus noster Iesus Chri- 
stus, cui gloria sit, qui redemit ecclesiam christianam sanguine 
suo glorioso, recordatus est sanguinis puri iustorum, quem vos 
effudistis sine peccatis; et franget thronum regis tui apostatae, 
et ab eo tollet regnum, et dabit ei cui debetur, et regnare 
eum faciet super totam terram; et in eo gloritlcabitur Chri- 

stus *et eius ecclesia christiana sancla. Nunc etiam, cito iube 
abscindi caput meum gladio, ut consummetur certamen meum ; 
quia tempus meum propinquum est, ut eam ad Dominum meum 
et Deum meum Iesum Christum, quem amat anima mea ; quia 
ille expectat me cum angelis suis, ut laetarer cum eo ». Et 
cum praeses haec audivisset, dixit ei: « Dasilides, at ego nunquam 
vidi veneficum qui tibi similis sit. Vae mihi, quid faciam, quod 
is Dasilides delevit totam urbem Africae veneficiis suis? » Et 


dixit militibus suis: « Ducite eum ad carcerem, donec delibe- 


raverim quid faciam in eum ». Et postero die venerunt homines; 
et cum vidissent sanctum Basilidem manentem in carcere, et 
faciem eius splendentem sicut solem, dixerunt custodi carceris: 
« Nonne hic est, quem praeses secare fecit serra, et cuius cor- 
pus securi abscindere fecit heri? » Et custos respondit, et dixit 
eis: « Vere is est ». Et homines locuti sunt ei, et dixerunt ei: 
« Resurrexit postquam mortuus est?» Et respondit custos 
carceris, et dixit eis: « Eius Deus surgere eum fecit a inor- 
tuis ». Et homines mirati sunt valde, et clamaverunt dicentes: 
« Non est alius deus in caelo neque in terra nisi Dominus lesus 
Christus, Filius Dei vivi. Deus sancti Dasilidis ex urbe Antio- 
chia ». Et adduxerunt ad eum omnes aegrotos diversis morbis, 
et ille sanavit eos; et ex iis in quibus erant daemones, ex- 
pullit daemones virtute Spiritus Sancti, qui in eo habitabat. Et 
beatus Basilides, coepit psallere in carcere dicens: « Omnes 
dei gentium daemones sunt; oculos habent, et non vident; et 
aures habent, et non audiunt; et pedes habent, et non ambu- 
lant; et manus habent, et non tangunt; et nasum habent, et 
non olfaciunt; Deo nostro autem est vis super omnia; quae vo- 
luit, facit miracula pro suis sanctis ! ». Et homines urbis Africae, 
cum vidissent miracula quae faciebat, crediderunt in Christum, 
Deum sancti Basilidis qui ferebat hunc laborem propter eius 
nomen sanctum. Et cum praeses vidisset quod multi clamabant 
adversus ipsum, obstupuit, et dixit magistratibus suis et ejs 
qui secum habitabant: « Quid faciam? Ecce perierunt omnes 
*homines urbis, et facti sunt stulti, et dilexerunt mortem ma- 
gis quam vitam ». Et eius magistratus et qui cum eo habita- 
bant suaserunt ei, et dixerunt ei: « Domine noster, remitte 

Basilidem qui est ab urbe Antiochia; ille seduxit omnes ho- 
mines urbis Africae ; sed abscinde eius caput gladio, ut requiescas 
ab illo ». Et cum praeses audivisset hoc consilium, id placuit ei; 
et praecepit ut adducerent sanctum Basilidem ad praetorium, ge- 
rentem in collo collare ferreum et in ore frenum. Et homines 
urbis incedebant pone eum clamantes et dicentes: « Non est 
alius deus nisi Deus sancti Basilidis; ille est qui confudit prae- 
sidem Mysaurum, et eius regem apostatam et rebellem, et eius 
deos impuros », Et praeses dixit multitudini: « Admonemini et 
tacete, donec ego resciverim quomodo iubeam abscindi caput 
Basilidis ». Sed illi clamabant valde, et dicebant ei: « Nisi prae- 
ceperis ut abscindant capita nostra, priusquam eius caput ab- 
scindatur, inlerficiemus te et duces tuos ». Et praeses timuit 
ne ab illis interficeretur; et tunc iussit cohortes suas, ut abscin- 
derent eorum capita gladio; et multi ex hominibus urbis volue- 
runt accipere coronam martyrii; et currebant ad certamen, et 
conveniebant ex eis magni et parvi; et demittebant colla sua 
sponte ut abscinderentur gladio; et aer sane erat plenus an- 
gelorum, el ii coronabant martyres electos. Et beatus Basilides 
consolabatur eos dicens: « Ne timeatis, filii mei, ecce Christus 
praeparavit vobis coronam quae non corrumpitur ». Et cum 
praeses videret quod omnes cupiebant mori propter nomen Chri- 
sti, timuit ne urbs tota deleretur; propterea iussit milites suos, 
ne occiderent gladio aliquem e populo. Et eorum quos occide- 
runt propter nomen Christi fuit numerus quattuordecim milium 
et sexcentorum virorum et trium et triginta feminarum; et una 
ex his erat Romana, filia Ablosyanos, optimatis urbis Africae; 
et consummaverunt martyrium suum nono die mensis mask a- 
ram; et eoruin animae obtulerunt sacrificium Deo in caelis. 
Eorum benedictio sit cum eorum dilecto Za-Walda Maryam per 
saecula saeculorum. Amen. 


*ÜCAPUT XXII. 


Et reliqui ex populo clamabant, et dicebant: « Maledictus sit 
praeses Mysaurus, et eius dei impuri, et eius rex apostata ». Et 
praeses iratus est, et indignatus est valde propter eos qui fue- 
rant martyres; et punivit sanctum Basilidem magna poena, et 
vinxit eum catenis ferreis; et iussit milites suos, ut ducerent 

eum ad carcerem usque ad posterum diem. Et sanctus Basilides 
prostratus erat in carcere propter multa vulnera quae erant in 
eius corpore, et nequibat se erigere; at rogabat Deum in corde 
suo. Et tunc archangelus Michael venit ad eum e caelo, et libera 
vit eum e catenis quibus erat vinctus; et sanavit eius vulnera; 
et ascendit in caelos, sancto eum adspiciente. Et sanctus Da- 
silides surrexit, et mansit tota ea nocte psallens et dicens: « Deus 
illuminat me et salvat me, quid terret me? Deus est protector 
vitae meae, quid pertubabit me? ! »; usque ad eiusdem psalmi 
finem. Et cuim dies illuxisset, praeses iussit ut adducerent san- 
ctum Basilidem ad praetorium; et cum adduxissent eum, vi- 
derunt non esse corruptionem in eius corpore. Et consiliarii 
praesidis dixerunt ei: « Scribe sententiam huius hominis, et 
iube ut abscindant eius caput gladio; et fac ne compareat inter 
nos, ne seducat nos cum urbe nostra veneficiis suis ». Tunc 
praeses coepit scribere eius sententiam, ita dicens: « Quod hic 
Basilides, qui non dignus est ut sit praefectus militum, trans- 
gressus est iussum dominorum regum, et sprevit legem domi- 
natorum, et nequivimus convertere eius cor ut sacrificaret 
sacrificium deis regum; nunc ego iubeo abscindi eius caput 
gladio ». Et cum sanctus Basilides audivit finem certaininis sui 
et martyrii, laetatus est valde, quia Deus visitavit eum, ut edu- 
ceret eum ex hoc mundo transitorio. Et iniecerunt frenum in 
eius os, et mox eduxerunt eum ad locum caedis; et omnes 
homines Africae incedebant pone eum, et volebant *videre finem 
eius martyrii et eius certaminis. Et servos qui cum eo vene- 
rant ad ucbem Africae, custodivit Deus; et nullum malum ac- 
cidit eis usque ad diem finis certaminis sancti; et illi adduxe- 
runt mox odoramenta, et vestes tenues, et amiculos pretiosos; 
et straverunt in !oco quo abscissuri erant eius caput. Et sanctus 
Basilides rogavit milites, ut sibi eximerent frenum ex ore, ut 
oraret ad Dominum nostrum Iesum Christum ; et cum exemis- 
sent frenum ex ore sancti Basilidis, is convertit faciem suam 
ad orientem, et prostravit se genibus suis, et oravit dicens: 
« Audi me hodie, Domine mi lesu Christe; tu vivus es usque 
in aeternum. Tu es qui exaltas humiles, et salvas eos qui 
in te confidunt. Quia tu'salvasti Moysem ab angustia; et tu au- 

divisti Danielem in fovea leonum: audi me hodie; ego sum 
servus tuus, fllius ancillae tuae; aperi mihi portas clementiae 
tuae et misericordiae tuae; et mitte ad me angelum pacis, ut 
monstret viam animae meae ad habitationes tuas fulgentes. Tu 
scis, Domine mi, quod ego sprevi omnes divitias meas et pa- 
latium meum propter hanc horam. Antea quidem, Domine mi, 
aperuerunt mihi portas laetitiae illi qui ingressi sunt per eas, 
omnes qui laborarunt propter nomen tuum sanctum ». Et cum 
haec dixisset, Dominus noster Iesus Christus apparuit ei supra 
eum, et cum illo multi angeli. Et beatus Basilides audivit vo- 
cem Domini nostri dicentis: « Salutem tibi; laetus sis, electe mi 
Basilides; ascende ad me, benedicte Patris mei, ut in heredi- 
tatem accipias vitam aeternam; et ecce angeli mei et archan- 
geli mei exspectant te, et suscipient animam tuam ; et coronae 
quas promisi in manu mea. sunt; et omnia quae promisi, ego 
impleam tibi in regno meo; et beatus erit is qui amabit te, 
et faciet commemorationem tuam, ut ei possibile erit, undecimo 
die singulorum mensium, quia anima eius nunquam videbit 
poenas ». Et cum Salvator noster haec dixisset ei, Basilides 
laetatus est valde, et exultavit in Spiritu Sancto. Postea con- 
versus est ad lictorem qui cultrum habebat in manu, et dixit 
ei: « Veni, fili mi, et perfice ministerium tuum ». Tunc *stre- 
nuus et beatus cecidit in genua sua; et facies eius conversa 
erat ad orientem, et extendit collum. Et lictor prehendit eius 
comam utraque manu, et velavit eius faciem. Et sanctus dixit 
ei qui cultrum habebat: « Percute, fili mj; ne parcas, quia 
Dominus meus Iesus Christus est mecum ». Et tunc percussit 
eum gladio, et abscidit eiu$ caput sanctum; et ex eius corpore 
fluxit lac et sanguis; et consummavit. suum certamen et mar- 
tyrium benedictum die feriae sextae, undecimo die mensis ma s- 
karam. Et eius servi sumpserunt eius corpus sanctum et 
purum,.et id involverunt vestibus pulchris cum odoramentis; 
et extulerunt et attulerunt ad domum viri cuius filiae oculos 
aperuit; et posuerunt illud in loco pulchro usque ad finem 
dierum persecutionis et angustiae; tunc aedificaverunt ei eccle- 
siam christianam pulchram, et in eà posuerunt eius corpus; 
et in ea facta sunt magna prodigia. 

Nunc ecce narravi vobis, populi fideles, amatores Dei, et no- 
biles principes christianorum, qui hodie congressi estis ad me, 

et rogavistis me magno desiderio propter amorem huius sancti 
et electi Dei, huius athletae victoris Basilidis, qui certavit ma- 
gnum certamen propter nomen Domini nostri Iesu Christi; et 
sprevit omnes honores liuius mundi, regnum suum et divitias 
suas transitorias, propter divitias Salvatoris, quae non pereunt ; 
propterea rogo vos, dilecti mei, ego pater vester, pauper Cae- 
lestinus, qui constitutus sum Dei voluntate archiepiscopus super 
urbem Romae. ut firma sit fides vestra in martyribus athletis 
propter nomen Domini nostri Iesu Chrisli, quia illi accepti sunt co- 
ram eo omni tempore, et eorum memoria apud eum semper est. 
Et Dominus Deus omnipotens laetificabit vos, si dederitis elee- 
nosynas pauperibus et egenis. et decimas ex divitiis vestris ec- 
clesis christianis propler nomen sanctorum martyrum. li prae- 
sertim accipient magnam mercedem in regno caelorum, qui 
scribere fecerunt certamen eorum et gloriosa miracula eorum, 
maxime huius praefecti militum strenui et sancti Dasilidis; quia 
ipse laetatur hodie in congregatione vestra in eius commemora- 
lione magna. Propterea dignum fecit me ut narrarem vobis 
pauca ex laboribus huius sancti Basilidis, qui sustinuit angustiam 
propter *nomen Domini nostri lesu Christi, cui gloria sit. 
Aedificate ecclesias christianas huic sancto, ut Iesus Christus 
aedificet vobis domum iuxta domum suam in regno caelorum; 
et scribite certamen eius martyrii, idque scriptum collocate in 
ecclesiis christianis, ut Deus scribat nomina vestra in libro 
vitae. Cibum date viduis et orphanis, [ut comedatis cibum vitae]; 
et potum date sitientibus, ut bibatis calicem salutis. Vestite 
eos die eius commemorationis, propter nomen sancli Basilidis, 
ut cherubim tegant vos alis suis. Diligite vos invicem amore 
vero, ut is martyr, strenuus et sanctus gloriosus Basilides, in- 
tercedat pro vobis, ut ingrediamini cum eo in Hierosolymis 
caelestibus domo sponsi caelestis, id est Domini nostri et Dei 
nostri Tesu Christi, cui debetur omnis honor et omnis gloria 
et omnis adoratio, cum eius Patre egregio, et Spiritu Sancta 


vivificante, qui aequalis est ei; nunc et semper, et per saecula . 


saeculorum. Amen, et amen; ita sit, ita sit. 


Perfectus est hic liber benedictus, in quo est certamen mar- 
tyrii sancti et beati Basilidis, martyris Domini nostri Iesu Christi, 
auxilio Dei; eius oratio et eius benedictio sint cum dileclo suo 
Za-Walla Maryam per saecula saeculorum. Amen. Et fuit finis 

huius libri nobilis anno Vii cLxxxxv Creationis mundi, et anno 
MCCCLXXXV Martyrum purorum; eorum benedictio sit cum di- 
lecto suo Za-Walda Maryam per saecula saeculorum. Amen. 
Et qui scribi iussit hoc certamen sancti Basilidis, sperans 
salutem, pro eius oratione sancta, Deus scribat eius nomen in 
libro vitae; per tutelam huius sancti Basilidis, praefecti mili- 
tum et martyris, et per orationem dominae nostrae sanctae 
Virginis, id est, per Mariam, Deiparam, dominam hominum 
et angelorum; et per orationem prophetarum et apostolorum, 
iustorum et martyrum. Amen, et amen. 


Facinora et miracula, quae fecit sanctus Basilides, martyris 
Domini nostri lesu Christi, in insula quae appellatur Meselé; 
*eius oratio et virtus eius auxilii tueantur eius dilectum Za- 
Walda Maryam et nos omnes p^pulum christianorum per sae- 
cula saeculorum. Amen. 

Audite, narrabo vobis eius virtutem, quam ostendit contra 
duces Grafiii, Mahamad filii, qui exiit, post exitium bestiarum 
Badlay et Mahfud, ut destrueret oppida Aethiopiae, et dirueret 
ecclesias christianas, quae aedificatae erant, donec occiderit 
multos christianos, et donec persecutus fuerit regem et eius 
duces. In iisdem diebus surrexit unus ex eius tyrannis, cui 
nomen erat Farasam Ali, et coepit bellum inferre gentibus 
insularum Saf, et igni comburere eorum ecclesias christianas, 
scilicet sanctuarium Gabrielis de Kebran, et Dabra Maryam; 
et multas alias insulas igni vastavit; et nullas reliquit, nisi 
tres ecclesias christianas, scilicet: sanctuarium sancti Cyriaci 
de Sana, et sanctuarium sancti Basilidis de Meselé, et Rema 
domus Salvatoris mundi. Sed sanctus Basilides, strenuus et va- 
lidus, scivit quod is infidelis Farasam Ali ingressus erat in 
suum sanctuarium; praemisit et convocavit socios suos, qui 
sunt miraculorum operatores, Georgius, et Theodorus, et Clau- 
dius, et Cyriacus, et Mercurius, et Victor; et heroicus Basi- 
lides sumpsit eos a parte austri; et congressus est cum eis 
quidam monachus spiritualis, cui nomen erat Elias, unus ex 
fidelibus Dei. Et monachus dixit eis: « Qui estis, domini mei? 
Ego video maiestatem vestram sicut regum huius mundi; quia 
non est rex qui vobis similis sit maiestate ». Et Basilides dixit 
huic monacho: « Hi sunt Theodorus, et Claudius, et filii mei 
Eusebius et Macarius, Victor et Mercurius, et Cyriacus ». Et 

dum loquitur cum eo, pervenit eques; eius equi ungulae stre- 
pebant sicut tonitru, et in eius manu erat lancea ignea. Tunc 
monachus tremuit, et non valuit loqui; et sanctus Basilides 
dixit ei: « Ne timeas; hic autem est Georgius, corona marty- 
rum ». Et monachus dixit eis: « Quo inceditis? » Et illi di- 
xerunt ei: « Imus ad Mesele, et illic Deus noster iussit nos 
ire, ne hic infidelis combureret sanctuarium nostrum; et te 
eliam suscipiemus, cum revertemur ». Et postea monachus re- 
quievit tertio die. Et illi ierunt per dorsum maris, sicut per 
terram siccam. Et id accidit feria secunda, in terra Guelquaba. 
Postea *ipse infidelis, perditionis filius, Farasam Ali, sumpsit 
mille et quingentos viros strenuos cum gladiis et scutis, et vehi 
fecit omnes nonaginta et ducentis ratibus, et misit eos nocle 
conira Dei servos; et pervenerunt tempore gallicinii; et ipsi 
Dei servi erant tunc in ecclesia christiana orantes, sicut eis 
mos erat; alius erat in mari, et alius erat in conclavi, et alius 
erat nudus in frigore ; et audierunt strepitum plurimorum mili- 
tum, qui vehebantur nonaginta et ducentis ratibus; quini et seni, 
et eorum numerus erat quingentorum et mille; et combusserunt 
igni domus monachorum; et factus est magnus clamor; et 
aliqui obiurgaverunt eum; et eos non terruit eius maiestas 
neque vis eius militum instructorum ad bellum, donec mar- 
tyres fuerint per ipsius manus; et verberavit eos magna ver- 
beratione. Et pravi milites Farasam Ali missi sunt usque ad 
ecclesiam christianam, sicut consueverant, ut comburerent igni 
ecclesiam christianam; et tunc ignis fuit eis sicut aqua. Et 
surrexit sanctus Basililes, operator miraculorum, qui antea 
praeparatus erat ad bellum, cum sancto Georgio, et Theodoro, 
et Claudio, et Victore, et Mercurio, et Cyriaco; et constiterunt 
ad fores ecclesiae christianae, et iusserunt quendam servum mo- 
nachi, ut tympana pulsaret in littore maris; et [slam, milites 
Farasam Ali, audierunt sonum tympanorum, et obstupuerunt 
magno pavore prae timore eius maiestalis; et ignoraverunt vim 
sancti Dasilidis, qui id fecerat virtute sui Dei. Et stalim in- 
gressus est timor et tremor in eorum corda, et eo fugerunt 
quo salvi non fiebant; alius cadebat in mare, alius abscondebat 
se in densa silva, et alius cadebat in precipitium, et alius ro- 
gabat, significans manu, ne eum occilerent; neque remanserunt 
ex mille et quingentis militibus qui venerant, nisi quadraginta; 


10 


15 


10 


29 


25 


-« 59 > 


et ii relicti sunt ut narrarent huius sancli miracula omnibus 
gentibus Islam; et perierunt hasta et in mari, sicut Pharaoh 
cum suis militibus, et sicut Senacherib qui extulit se contra 
Ezechiam, regem Iudeae; per virtutem sancti Basilidis, opera- 
toris miraculorum et prodigiorum, deleti et consumpti sunt. 
Unus autem ex iis qui transfixi erant, ingressus est in eccle- 
siam christianam, cum visum est ei ut evaderet. Et incurrit 
ad angulum ecclesiae christianae, cum esset eius sanguis sicut 
aqua; usque ad id tempus videtur "vestigium sanguinis, quod 
est in angulo ecclesiae christianae, qui speclat ad orientem. 
Huius rei sum testis, neque ullum mendacium est in his omni- 
bus. Et is vir permansit, inscientibus monachis, dies tres, 
cum esset aegrotus; et absconditus erat in camera ecclesiae 
christianae. Et sanctus Basilides, miraculorum operator, dixit 
ei: « Exi e domo mea, ne hic pereas ». Et ille dixit ei: « Do- 
mine mi, timeo ne occidant me ». Et sanctus dixit ei: « Non 
interficient; vade et narra potestatem meam, et potestatem Dei 
mei; omnia quae facta sunt, per potestatem hominum facta 
non videatur eis, scilicet Islam genti Mahamad, sed tantum per 
potestatem Dei ; id fecit per manum sui servi Basilidis, validorum 
victoris ». Et edocuit eum ubi esset ratis; et ille descendit ex 
angulo ecclesiae christianae, et abiit, et invenit ratem, sicut 
edocuerat eum martyr Christi, Basilides; et exiit e mari, ad- 
mirans potestatem Basilidis, operatoris miraculorum; et per- 
venit ad ipsum infidelem Farasam Ali, et narravit ei omnia a 
principio usque ad finem, et dixit ei: «Ita est Deus christia- 
norum ; magna facinora facit ». Et mirati sunt, et obstupuerunt. 
Et is vir mortuus est, cum narravisset omnibus militibus Fa- 
rasam Ali facinora Basilidis; et eius scutum exstat usque ad 
hoc tempus in domo thesauri, ut sit testis huius miraculi. 


Mirandum est, mirandum est, et beatum praedicatur opus tuum, 
magna facinora quae contra gentes infideles egisti ; 

cum venerunt ut comburerent sanctuarium tuum, 

et diruerent allaria tua, 

in mari terribili, sicut Pharaoh, eos summersisti ; 

et propter hoc tributum misericordiae accepimus ad pactum 
et ne nos secernas a misericordia lua, [tuum ; 
nos qui congregati sumus in festo tuo. 

Amen, et amen. Ita sit, ita sit. 

EFFIGIES BASILIDIS. 


Ab Abessinis malke'é (ahd «effigies, imago, 
figura ») vocatur carmen, quo cuiusdam sancti figura lau- 
datur. Carmen dividitur in strophas, stropharum quaeque 
a voce salam (fAg® «salus») incipit; et omnes stro- 
phae versus desinunt in eandem litteram (homeoteleuton). 
Singulae strophae ad singula corporis membra vel animi 
facultates referuntur. Carmen huiusmodi malke'é so- 
lent Abessini cantare consentientibus vocibus post officium 
missae. 

Effigies Basilidis habet strophas duas et quinquaginta ; 
earum quaeque constat versibus quinque. Omnium stro- 
pharum versus tertius invocationem ad sanctum Basilidem 
continet. Carmen compositum fuit ab Abessino viro eru- 
dito, qui multa sumpsit e martyrologio eiusdem martyris 
et e Scripturis sacris. 

Aliud carmen in laudem Basilidis, quod sequitur Effi- 
giem Dasilidis in codice Abbadiano n° 170, hic etiam addi- 
dimus. Strophis quinque constat quarum unaquaeque pa- 
riter a voce salam incipit. Id carmen alium auctorem, 
quam prioris habere videtur. 

EFFIGIES BASILIDIS 


1 In nomine Dei Sabaoth, qui unus est divinitate, 
quamvis trinus sit personis et naturis, 

scribam laudem effigiei tuae, martyr Basilidis; 
adiuva me ad perficiendam illam auxilio tuo, 

ne corporalis desidia praevaleat adversus me. 


9 Salutem memoriae nominis tui in numero quinque clavorum, 
quorum litterae inscriptae sunt in tabula sanctae Crucis !; 
martyr Basilides, ut nomen tuum celebratum, 

ita etiam scribe nomen meum in tunica nova Christi, 

cuius stamen est Pater, et Spiritus eius trama ?. 


3 Salutem comae capitis tui, quae similis est herbae campi, 
tegit tectum capitis tui, super quo crevit; 

Basilides, ave! nomen tuum ornatum est sicut corona deliciarum; 
anni? electi, qui venit retro, 

tu es eius diadema et eius corona. 


£ Salutem capiti tuo, quod est sicut caput cherub ex Qetru 1; 
excelsa eius memoria, et praestans magnitudo eius honoris; 
Basilides, cum caput tuum, propter amorem erga Christum, 
incurvavisti sub gladio ut milites praesidis illud obtruncarent, 
angeli mirati sunt magnam constantiam tuam. 


5 Salutem faciei tuae, imagini faciei Dei artificis, 

nam in ea efficta est in essentia imago et effigies °; 
martyr Basilides, rex martyrum Antiochiae, 

ecce terrà laetata est, cum lota est sanguine martyrii tui, 
et mare etiam et multae insulae gavisae sunt °. 


1 Nomen AA.A quinque litteras habet, et idem est numerus cla- 
vorum crucis Christi; de eorum nominibus, vide DILLMANN, Lex. 
aeth. col. 1402, 1403, 1405, 1407; et BASSET, Apocryphes éthiopiens, 
V, p. 5, 16 et 35. — ? Homilia Procli, episcopi Cyzici, n. 1 (LABBBI, 
Sacrosanta Concilia, V. Ill, p. 577-586 ; DILLMANN, Lex. aeth. col. 159). 
— Vel ancillae? — * AA: ®P%, nop. HEZ., XLVI, 22. Cf. DILLMANN, 


Lex. aeth. c. 1403. — * Nam homo est imago et similitudo Dei (Gen., I, 26). 
— ê Ps. xcvI, 1. 

6 Salutem palpebris tuis, quae custodiend. custodiunt, 
ne pupilla oculi tui videat duplicem vanilatem; 
Basilides, tot promissiones, quae supputari nequeunt, 


eo quod mira passus es et graviter laborasti, 
Deus tibi dedit. 5 


7 Salutem oculis tuis, qui non formidaverunt intueri 

res terribiles praesidis rebellis, qui amabat iniquitatem ; 
Basilides, novus Paulus, abundans afflictionibus supra computum 

ut perficias in corpore tuo defectum passionis Christi !, (arenarum, 
stimulum freni dolorosi sortitus es. 10 


8 Salutem utrique aurium tuarum, 

quae auscultabant una orationes pauperum; 

Basilides, semper in auditum aurium tuarum ?, 

quovis tempore iniicio precem meam, et fundo supplicationem 
ut seraphim offerant gratum sacrificium vesperae?. ^ |meam, 15 


9 Salutem duobus genis tuis, quae noluerunt se convertere 
ad fallacem viam illorum qui in capistro et freno sunt *; 
propterea feci tibi, Basilides, votum, 

ut genis meis non dem unguentum, 

donec perfecerim hanc laudem tuam quam incepi. 90 


10 Salutem naribus tuis, per quas effusus est 

suavis odor amoris Christi, qui secum rapuit animas iustorum ; 
Basilides, cui potestas data est super potestates, 

da mihi benedictionem tuam paucam, quae mihi sufficiat, 

dum tamen a me nullum pretium requiris. o5 


11 Salutem labiis tuis, quae sine intermissione et silentio 
semper laudant nomen Dei; 

sed si ego tunc fuissem, Basilides, nomen amomi, 

ego salutavissem frenum labiorum tuorum, 

el osculatus essem sanguinem qui stillabat ab eo. 30 


1 Cf. Coloss., 1, 24. — * Cf. Ps. xvii, 48. — ? Cf. Is., vI; Ps, CXL, 2. — 
* Cf. Ps. xxx, 10. 

19 Salutem ori tuo, rivo aloes et myrrhae, 
qui tulit cum patientia frenum tormenti et afflictionis; 
Basilides !, ne os tuum foret praedicator, 
qui diceret verbum: « Christus Filius Dei est » ; 
praeses urbis posuit custodem in eo ?. 

[candoris, 

13 Salutem dentibus tuis, qui meliores sunt quam pulchritudo 
et plusquam candor nivis quae pluit super cacumen Salmonis ?; 
Basilides, cursu fervidi equi Spiritus Sancti, 
ei qui spectarunt curriculum tuum, quando per campum mar- 
equis bellicis insidentes, omnes obdormierunt. [tyrii incedebas, 


14 Salutem linguae tuae, quae locuta est iustitiam Dei 

et Eius laudes, omnibus diebus; 

Basilides, tu ex tormentis mercaturam efficisti, 

ut, cum audivisses spem epistolae Petri *, heres fleres postremo 
« novum caelum et novam terram ». [tempore, 


15 Salutem voci tuae, quae est sicut terribilis vox Dei, 
quae commovet deserlum et sterilem agrum Cades 5; 
Basilides, vox tua sonat sicut tonitrus; 

cum audita est in omnibus finibus Romae et Aegypti, 
fracti sunt dii lapidei et lignei. 


16 Salutem respirationi tuae, quae ex porta corporis interioris 
Spirat semper halitus benedictionis et perfectionis; 

Basilides, os suave operum plusquam stacte 5; 

domine mi, tibi adducam donum cantus psalmistae 7: 

« In itinere hostis mei pone contritionem contumeliae ? ». 


17 Salutem gutturi tuo, quod apertum est sicut sepulchrum 
ad bibendum fervidum plumbum; 

Basilides, tu condemnatus es in Pentapoli; 

o vir liber, fili viri liberi et nobilis, 

quomodo condemnatus es sicut servus alienigena? 


‘In ms. legitur 74@-2,9fN, sed haud dubie lapsu calami. — * Ps. CXL, 
3. — ? Ps. LXVII, 15.— * II PETR., 111, 13; cf. Apocal. xxi, 14. — 5 Ps. xxvii, 7. 
— ° (av) m, ctaxth, oleum myrrhae (Sir. xxiv, 15). — ' BANa, pál- 
tne. — ° Cf. Ps. xui, 7. 

18 Salutem collo tuo, quod profudit sua sponte 
lac et sanguinem, sicut collum Pauli !; 
Basilides, arbor olivae et stips vitis viniferae, 
cum unus ex militibus praesidis abscidit nervum colli tui, 
angeli tulerunt animam tuam alis lucis. 5 


19 Salutem humeris tuis, qui se summiserunt ut portarent 
grave iugum passionis, et onus tormentorum omnis generis; 
veni ad me, Basilides, singulo postero die, 

cum martyribus Antiochiae, qui in eadem urbe nati sunt, 

et cum Victore consolatore et Martha eius matre. 10 


90 Salutem dorso tuo, quod accepit, verbera dolorosa 

et flagellationes multas, quibus non erat finis; 

Basilides, Vaselides, princeps consiliariorum regis Romae, 

tege dorsum meum linteo temporis praefiniti, 

"sicut nebula tegit cacumina montium. 15 


91 Salutem pectori tuo, quod fuit, secundum dignitatem suam, 
habitatio spiritus sapientiae et sedes scientiae; 

Basilides, quod feci te ipsum refugium, 

quousque ponam, domine, in corde tristitiam? 

Ad solatium meum veni, quo ego sim. 20 


22 Salutem sinui tuo, qui fuit susceptor, 

manipulos tormentorum multos colligens et tenens in sinu; 
Basilides, mihi esto gubernator per undam tristitiae, 

et in sinu tuo fac me recumbere illic quo perrexisti ?; 

sicut famulus sequar te, cingens me fascia 3. 25 


93 Salutem dico manibus tuis geminis, 

quae in catena doloris et pacis vinctae sunt consentientes; 
Basilides, tu spiras odorem unguenti; 

ut bene valens narrem martvrium desiderabile iustitiae tuae, 
cum te rogo pro me, mihi da vitam. 3) 


1 Cf. Martyrium sancti Pauli, apud BupcE, The Contendings of the 
Apostles, t. 1, p. 44, et t. II, p. 46. — ? Id est, in Paradisum. — ° ld est, 
promptus ad serviendum et obediendum. 


c 

94 Salutem brachiis tuis, qui deos regis iniqui 
repente contriverunt sicut vas figulinum et calamum; 
insidens equo victori, Basilides strenue, 
cum insiliebas belli campum sicut fortis gigas, 
cum nemo expelleret eum, fugiebat impius. 


95 Salutem cubito tuo, cuius artus non soluti sunt, 
sed gladius fidei suspensus erat eius radio; 

Basilides, gestator crucis mortis Christi, 

poena ignis non terruit te, quia confidebas in eo, 
probe sciens te ei similem futurum in vita nova sua. 


26 Salutem humeris tuis, qui fundamenta iacendo et suppu- 
mensi sunt domum doloris, sicut sapiens architectus !; ^ [tando 
Basilides, seraph et spiritalis cherub; 

cum frenatus eras, sicut mulus et ad instar equi indomiti, 

tu erga homines ferox, docilis erga Patrem eras. 


9" Salutem palmis tuis, quae expansae tradiderunt 
famelicorum ventri panem, cibum Adami et Evae; 

Basilides, similis Issachar, animae meae quae desiderat bonum ?, 
ecce, quemadmodum Christus, similis Iacobo, tibi benedixit, 
benedictionem tuam cito concede. 


[nabant, 
28 Salutem digitis tuis, qui quasi psalterium martyrii conci- 
qui e palma manus tuae, ad instar floris. prodeunt e radicibus 
sed semper tecum, Basilides, baca rosae, [stipitis suae ; 
cupirem, ut peregrini visitarent me praecepto amoris 
Martha prudens et Victor eius filius. 


[ut paulo 
29 Salutem unguibus manus tuae; post eorum amputationem, 
resurrectio mortuorum indicarent, illi germinabant iterum ; 
Basilides, miror martyrium tuum stupendum; 
quis, sicut tu, portans frenum in ore suo, 
curriculum suum persolvit, et certamen suum perfecit? 


' | Cor., rir, 10. Cfr. O. von LEMM, Kleine koptischen Studien, p. 1-3. 
3 Cf. Gen., XLIX, 14. 

30 Salutem lumbis tuis, quos in lecto tormenti et supplicii 
cubare fecit Mysaurus praeses cohortis mendacis; 
Basilides, tu regnabis una cum Christo 
in regno caelorum, de quo non dicitur tekel et mane!; 
regnum terrae reliquisti, et eius spretor fuisti. 5 


31 Salutem ventri tuo, si quidem apparuerunt eius intestina, 
quae combussit et coxit olla ignis voracis; 

Rasilides, frater matris Apatris et Irenes; 

suscite potentiam tuam, et veni, Basilides victor, 

ut nos salves ab hoste malo. 10 


32 Salutem cordi tuo, quod prudens reddidit institutor, 

qui est primus destructor et postremus aedificator ; 

Basilides, veni ad me in equo spiritus cursoris, 

ut animam meam liberes e labiis omnis iniqui ?, 

et e lingua, quae acuta est plusquam acutus culter. 15 


[bationis 
33 Salutem renibus tuis, quos in fornace tentationis et pro- 
liquando purgavit ignis, tanquam probatum aurum Ophir; 
Basilides pure, hyssopo puritatis tuae..... 3 
asperge animam meam, ut sit pura e macula sua, 
et sanguine martyrii tui pete veniam eius peccati in perpetuum. 2 


34 Salutem menti tuae, quae cogitat excelsa, 
ut assequatur retributionem bonam, quae manebit per saecula 


Dasilides martyr, rex omnium martyrum; [saeculorum ; 
qui similes tibi sunt in Christo, cupiditates suas crucifixerunt, 
carnem suam in spiritu occiderunt +. 25 


35 Salutem intestinis tuis, quae se effuderunt sicut aqua, 

sub scalpro ferreo doloroso et serra lignea curva; 

Dasilides, dives altor cuiusvis pauperis, 

per quem misisti panem tuum in faciem caeli excelsi; 

invenies eum post longum tempus. 30 


! DAN., v, 25. — ? Cf. Ps. cxix, 2. — ? Nos latet quid sit: PAM: ec. 
Cf. tamen Ps. L,8; Ler., xiv. — t Cf. Galat., v, 24. 

36 Salutem visceribus tuis, gemmis crystalli puris, 
quia recondita sunt in arca ventris tui instar tabulae; ! 
Basilides, cui non est aliud exemplum simile tibi; 
ego confugi ad promissum tuum hora planctus et calamitatis ; 
intercessio tua sit mihi redemptio. 


37 Salutem umbilico tuo, sicut crater ornatus ?, 

cuius sculptura est mirabile opus manus artificis ? Dei; 

mihi dando denarios et minas, Basilides benedicte, 

iis qui laboraverunt mane usque ad viam vesperae et crepusculi, 
me pigrum et segnem famulum aequiparet 4. 


38 Salutem lumbis tuis, qui se cinxerunt virtute et firmitate, 
ut delerent bellum e finibus totius terrae; 

Basilides, sequar te ad aulam nuptiarum, quo ibis; 

dirige viam meam interiorem et incessum meum exteriorem, 
sicut iactus teli it recta via. 


39 Salutem femoribus tuis, 

quae parata sunt ad currendum in locum certaminis et mar- 
Basilides, tu es dator, qui non avertes faciem; [tyrii ; 
in mense vicis tuae ? rectitudo germinavit e terra, 

et iustitia spectavit e caelo $. 


40 Salutem genibus tuis, quae nunquam se prostraverunt 
deis qui non loquuntur, quamvis os habeant ?; 

Basilides miles, sicut scriptum est in Scripturis, 

antequam sumas hastam, et priusquam evagines gladium, 
fuga castra hostium meorum, et expelle myriades. 


41 Salutem pedibus tuis, qui coniunctim ligati sunt 
in carcere clauso et in domo balnei obstructa; 
Basilides valide, reliquum validorum senum, 

esne tu Moyses iudex antiquae legis, 

qui occidit Sehon et Og*? 


! Id est, Legis mosaicae. — * Cant., vu, 3. — * Cant., vir, 2. — ‘Cf. 
MATTH., XX, 1 et sq. — ° Id est, tempore auspicii tui. — ° Ps. LXXXIV, 
19. — ' Ps cxxxiv, 16. — °? Cf. Ios., m, 10. 

49 Salutem plantis pedum tuorum, secundum dictum regis Da- 
eas enim non cinxerunt peccata hostis peccatoris; [ vidis 1, 
Basilides, custodi plantas pedum meorum, qui peregrinus sum ?, 
ne mordeat me, dum mihi insidiatur iuxta maledictionem primi 
[hominis patris mei, 
serpens qui momordit plantam pedis equi Dan ?. 5 


43 Salutem calcibus tuis, quae pro calceamento induta sunt 
quae expansa est super Idumeas et Sidonias 1; [flammam ignis, 
Basilides, qui in iustitia mundum iudicasti, 

in mundo carnis corruptibilis ne videam corruptionem, 

spiritus tuus ducat me in via incorruptibili. 10 


44 Salutem digitis tuis, qui non offenderunt in via, 

cum transivisti ad martyrium per aream doloris et arcem 
Basilides, tu es navis, cuius malus non vacillat, [ morbi; 
traiice me per mare damnationis, in quod nos adducet tentatio, 
quando Ninive cum populo suo litigabit in ipsis personis 5. 15 


45 Salutem dico unguibus pedum tuorum, euge! 

in spiritali salutatione; 

Basilides martyr, qui multa tormenta perpessus es, 

ecce frumentum laudis tuae pervenit ad messem, 

cum salvatione tua retribue mihi gaudium mercedem meam. 20 


46 Salutem staturae tuae, quae est sicut arbor palmae et cedri, 
quam rigavit et nutrivit torrens Iordani fluvii; 

Basilides Yachum, Basilides Balaz 6, 

plantavit te in domo sua et in iucundo palatio regni sui 
Christus, qui est Salomon et rex potens. 25 


47 Salutem effigiei tuae, in qua vere affixa est 

effigies Adami corporalis et natura spiritus subtilis; 

Basiljdes, quia tormenta sedulo perfecisti, 

obfirma me ab omni lapsu, dum loquor tecum, 

sicut ancora obfirmat navem. 9) 


1 Ps. 1, 1. — ? Gen., rit, 14, 15. — ? Gen., xix, 17. — * Cf. Ill Reg., 
XI, í; id est, libidinosus non erat? — 5 Obscurum est nobis sensum 
huius versus. — ° Cf. III Reg., vu, 7 (LXX). 

48 Salutem exitui animae tuae e puro domo corporali, 
per cultrum acutum et per aciem gladii acuti; 
princeps martyrum, Basilides, sponse hilaris, 
tempore exitus animae tuae, voce calamitatis et planctus, 
viri urbis flebant dicentes: Heu! 


49 Salutem cadaveri tuo, cadaveri christianae oblationis !, 
quae sanctificatur sanguine agni mysterii quod est oblatio mis- 
Basilides, martyr, pater Eusebii et Macarii, [sae ?; 
a me semper averte et aufer in perpetuum 

omnem invidiam et omnem tribulationem. 


50 Salutem involucro corporis tui, quod involverunt iusti Ex- 
in veste carbasina ? pura et in sanguine uvae *; [celsi 
Basilides Iuda, catule leonis validi 5, 

ascende e latibulo tuo® et e fovea tua angusta, 

ut adversarios vitae meae occidas in deserto et in agro. 


[cerunt 
51 Salutem sepulchro tuo, ubi patres antiqui requiescere fe- 
corpus tuum, quod est margarita, quia sepulerum est concha 
| [illius margaritae 7; 
laudem effigiei tuae, Basilides, scribam usque in aeternum; 
dic fratribus tuis: Scribite super tunicam Christi, 
ut coniunctim legant eam angelorum myriades. 


52 Salutem; salutem obtuli ad computum membrorum effigiei 
dum unum alteri postpono, a capite usque ad pedes; [tuae 
Basilides, nobilis martyr Filii Dei, 

accipe hunc canticum meum sicut odorem suavem nardi, 

et sicut sacrificium, quod sacrificatum est in area sua. 


1 OTEL, żvapopå, oblatio (DILLMANN, Lex. aeth., col. 993). — * FCA 
(4, npocpopé, oblatio (DILLMANN, Lex. aeth., col. 1251). — * ICH, 
xapráowoç (ESTH., I, 6), linteum carbasinum, subtilissimum (DILLMANN, 
Lex. aeth. col. 1457; PLIN., Hist. nat., xix,1v, 2). — * Gen., XLIX, 11. 
— 5 Gen., XLIX, 9. — * Gen., XLIX, 9. — "ALE, REG [ 2, coss], 
concha margaritifera (Guipt, Voc. amar.-ital., col. 192 et per litteras 
suas). 

CARMEN IN LAUDEM BASILIDIS !. 


1 Salutem tibi, qui equitavisti equum velocem, 
quo celerior non est ventus, 

ad bellum gerendum inimicis armatus sancta Cruce; 
vir virtutis, Basilides, quod hilaritas tua fuit clava ?. 


2 Salutem ?; sicut usque ad viam remotam 
annexio mali punici cum cymbala auri ! 
est unio tua cum habitu iustitiae. 


3 Salutem; Basilides, similis es grano seminato, 
quod post obitum tuum invenisti felicitatem 
in promissione cum iuramento. 


4 Salutem; tempore belli et proelii, 
Basilides valide, 

cum equitares, equus libi dicebat: Euge! 
quia tu laudatus in certamine eras. 


5 Salutem; sicut est mos tuus, 

surge, Basilides largitor, 

donec videamus opera tua mirabilia ; 
discindas hostem et oppressorem, 

per potentiam tuam potentiam hostis victoris. 


! Huius carminis satis obscurus nobis est sensus, — ? [n ms. @ 
añ legitur, forsan pro EMA vel EAA, clava. — ? In ms. deest 
verbum (143? ; sed versus 5, 6, 7 stropham unam constituunt. — *Cf. 
Ex. xxvii, 33 et seq. (aeth. 29 et seq.). | 


II 


GADLA YOSTOS 


SEU 


MARTYRIUM SANCTORUM IUSTI 


ET ABOLI EIUS FILIT, ET THEOCLIAE EIUS UXORIS 


Martyrium sanctorum lusti, et Aboli eius filii, et Theo- 
cliae eius uxoris, scriptum est haud dubie in Aegypto, 
sed textus graecus vel copticus, aut eius versio arabica, 
nondum reperta sunt. 

Aethiopicae versionis huius Martyrii nota sunt apogra- 
pha tria, quae continentur in codicibus: 

Abbadianis: n° 54 (antiquo) et n° 179 (xvi saec.); 
Musaei Britannici: Orient. 686 (xvm saec.). 

In epilogo Martyrium adscriptum est Sergio, dome- 
stico sancti Aboli; asseritur quoque versionem aethiopi- 
cam factam esse ex arabico idiomate, curante abba Salama 
papas (metropolita) Aethiopiae, qui xrm saeculo floruisse 
videtur. 

Textum versionis aethiopicae dedimus ad fidem codicis 
Abbadiani n? 54, et in notis addidimus lectiones varias e 
codice eiusdem collectionis n? 179. 

Effigies Iusti, quam dedimus ad fidem codicis Abbadiani 
n" 170 (fol. 74 v.—75 r.), habet strophas septem; earum 
quaeque constat versibus quinque. | 

Aliud carmen in laudem Iusti, quod sequitur Effigiem 
in eodem codice Abbadiano (fol. 75 r.—75 v.), etiam ad- 


te 72 b- 
didimus. Strophis septem constat, earum quaeque versibus. 
tribus, praeter postremam quae quatuor versibus constat. 

Effigies Aboli quam dedimus ad fidem codicis Abbadiani 
n? 170 (fol. 75 v.—76 r.), habet strophas decem; earum 
quaeque constat versibus quinque. 

Aliud carmen in laudem Aboli, quod sequitur Effigiem 
in codice Abbadiano (fol. 76 r.—76 v.) etiam addidimus; 
Strophis septem constat, earum quaeque versibus tribus, 
praeter postremam quae quatuor versibus constat. 

De hoc Martyrio consulendum est opus AméLingau, Les 
Actes des Martyrs de l’ Église copte, Paris, 1890, p. 177. 

MARTYRIUM SANCTORUM IUSTI 
ET ABOLI EIUS FILII, ET THEOCLIAE EIUS UXORIS. 


In nomine Patris, et Filii, et Spiritus Sancti, unius Dei. 
Incipimus, cum auxilio Dei et cum pulchritudine eius doni, 
Scribere certamen sancti et nobilis summi regis, Iusti, et Aboli 
eius filii, et Theocliae eius uxoris; eorum benedictio et oratio 
custodiat nos et liberet nos, et adsit nobis, amen; et servet 
nos a malo hoste, amen. Et memoria Aboli fit quarto die 
mensis nahasé. 

Accidit autem, cum Diocletianus, defector a lege, regnaret 
super thronum regni Romanorum, et Persae audivissent virum 
alienigenam in throno regio sedere, ii surrexerunt adversus 
eum, et voluerunt ab eo auferre regnum, et deiicere ab hono- 
ribus imperii; et magna perturbatio fuit inter omnes Romanos. 
Et Antiochiae erat quidam vir, magnus princeps consiliariorum, 
qui appellabatur Iustus; et is erat filius sororis regis; et re- 
liquerunt eius pater et eius mater multas divitias innumerabiles, 
ei et eius fratri Hermano; et Hermanus erat maior eo. Iustus 
autem erat perfectus omni pulchritudine, et in eo habitabat 
gratia Dei. Et cum beatus Iustus videret Hermanum fratsem 
suum -virum paganum esse, diviserunt inter se omnes divitias 
suas, et ab illo Iustus seiunxit se. Et Iusto erant adhuc multae 
aliae divitiae, praeter eas quas hereditate acceperat a paren- 
tibus suis, ita ut ei essent mpccc litrae auri, et mpccc litrae 
argenti, et gemmae, quarum pretium erat magnum, et MM fundi, 
scilicet vinearum M et hortorum M, et M domestici milites pa- 
rati ad bellum, et M ancillae et earum filii, et M naves, quae 
navigabant in *mare, praeter pecora, quae erant innumera- 
bilia, et M mulas, et cccc equos albos, et cccc equos ex quibus- 
cumque coloribus; et plane nullus erat qui ei similis esset, 
in toto orbe, propter eius virtutem et eius laudes. Et Dominus 
Iesus Christus amabat eum propter eius bona opera, quae ille 
faciebat erga pauperes et egenos, ex bonis et eleemosynis. Et 
ille eleemosynas dabat quotidie xx dinarios mutilis, et viduis, 
et nudis, et eis qui erant in carcere. Et in urbe Antiochia 
nullus erat, ne rex quidem, sine eius consilio et eius benepla- 
cito. Et cum haec audivisset rex Diocletianus, et Maximianus, 

et Hermanus, et omnes primores arcis, surrexerunt ipsi, et 
venerunt ad beatum Iustum, ut cum eo deliberarent de Persis, 
qui surrexerant adversus eos. Et cum certiorem fecissent Iustum 
dicentes: « Rex Diocletianus, et Maximianus, et Hermanus, 
frater tuus, ecce pervenerunt; en eos; foras adsunt ad ianuam, 
et volunt tecum convenire »; ille iussit ut ingrederentur. Et 
cum ingressi essent, Diocletianus praeivit, et primus adoravit 
Iustum, et post eum Maximianus, et post eos omnes primores 
regni dicentes: « Salus regi qui constituit reges, magno prin- 
cipi consiliariorum per vim Romanorum ». Sed eo tempore 
Iustus iussit eos sedere. Et Diocletianus adstitit coram eo, 
et dixit ei: « Domine mi, tu mihi dedisti regnum hoc, et 
nemo transgredietur iussa tua, nec praecepta tua, nec pote- 
statem tuam; et nemo faciet quidquam sine te. Et ecce ad- 
sunt Persae qui surrexerunt adversus nos, domine noster; et 
volunt auferre a nobis regnum. Scito igitur, quemadmodum 
nos iussus fueris, ita agemus ». Et Iustus dixit ei: « Para te 
et omnes copias tuas, ut *eamus cras, et dimicemus cum eis ». 
Et tunc adoraverunt eum Diocletianus et omnia castra dicentes: 
« Vivat dominus noster! »; et exierunt ab eo. Et Iustus erat 
strenuus pugnator et peritus in bello; et Deus iniecerat timo- 
rem ab eo in cordibus omnium regum mundi; et cum memora- 
bant eius nomen coram eis, tremebant timore. Et ei erat uxor 
sua, pura sicut Sara, uxor patris nostri Abrahami, cui nomen 
erat Theoclia; et nonnisi filium babebant, qui duodecim annos 
natus erat, vocatum nomine Aboli; et eis erat unicus; et ama- 
bant eum valde. 

Et postridie pararunt se ut irent ad bellum; et profectus 
est ad bellum beatus Iustus, et cum eo eius milites, et mille 
eius servi strenui in bello. Et cum profecti essent ad bellum, 
viderunt quam multi valde erant Persae, sicut arena litoris 
maris; et Diocletianus et eius exercitus timuerunt magno ti- 
more. Et erat quidam vir e gente Iusti; et eius nomen Theo- 
dorus Anatolius; et erat egregius pugnator in bello; et ille 
erat dux in exercitu Iusti; et adstitit coram beato Iusto, et 
dixit ei: « Domine mi, quid nunc faciemus, cum Persae multo 
plures nobis sint? » Et beatus Iustus dixit ei: « Age, descende 
ex equo tuo, ut oremus ad Dominum nostrum Iesum Christum, 
et mox ille nos audiet ». Et descenderunt igitur ex equis suis, 

sanctus Iustus et Theodorus, et prostraverunt se genubus suis 
simul, et protenderunt manus suas ad orientem, et oraverunt 
ita dicentes: « O Deus omnipotens, Pater Domini nostri et Dei 
nostri Iesu Christi, tu qui audivisti orationem patris nostri 
David, et obfirmasti eum scientia tua, donec contriverit Phili- 
steum in nomine tuo, et Israel laudatus est propter te: audi 
nos ipsos hodie. Tu qui audivisti prophetam Moysem, et libe- 
rasti eum a Pharaoh: audi nos ipsos hodie. Tu qui audivisti 
Iesuam, filium Nun, cum rogavit te, et sistere fecisti *solem pro 
eo, donec eradicaverit inimicos suos, et susceperit victoriam: 
audi nos ipsos hodie. Et tu scis, Domine noster, a nobis iussa 
tua non contempta esse, et non esse nobis spem aliquam nisi 
in te; et tibi est potentia, et gloria, per saecula saeculorum. 
Amen ». Et cum dixissent haec beatus Iustus et Theodorus, 
ecce descendit vox de caelo dicens: « Vincite, victores, et 
fortes estote, validi; vos quos ego dilexi; non est qui similis 
sit tibi, dilecte mi Iuste, in omni terra. Estote strenui et va- 
lidi, quia ecce tradam Persas in manus vestras cum eorum urbe. 
Salus mea erit vobiscum. Amen ». Et cum audivissent haec 
beatus Iustus et beatus Theodorus Anatolius, surrexerunt quidem 
eo tempore, et conscenderunt equos suos, et adstiterunt ad 
bellum. Et cum sanctus Theodorus spectavisset in mediam 
partem Persarum, vidit Nicomedem, filium regis Persarum, 
sedentem in equo suo; et ille erat pugnator valde validus 
in bello. Et beatus Theodorus incensus est contra Nicomedem, 
filium regis Persarum; et irruit in eum. Et cum Persae vidis- 
sent eum, converterunt se retrorsum, et fugerunt; et Theo- 
dorus prehendit eum, et ut descenderet ex eius equo fecit, et 
traxit eum capillis capitis eius, et adduxit eum ad Iustum; et 
Iustus cepit eum, et adduxit eum ad Diocletianum. Et Diocle- 
tianus, cum vidisset eum, descendit ex equo suo, et prostravit 
se ante beatum Iustum ter super terram, et osculatus est plantas 
pedum eius dicens: « Vivus esto, domine mi Iuste, quod pote- 
stas tua est super me et super urbem Romam ». Persae autem, 
cum vidissent quid accidisset domino suo, converterunt se re- 
trorsum, et fugierunt magna ignominia. 

Et ex eo die Iustus constituit Theodorum ducem super exer- 
citum suum; et ingressae sunt cohortes Romanorum in eorum 
urbem magno cum honore. Et postea Diocletianus tradidit filium 

regis Persarum *abba archiepiscopo in depositum, et dixit ei: 
« Custodi eum, donec eius pater velit eum ». Et paucos post 
dies, rex Persarum misit multas divitias ad archiepiscopum, 
et rogavit eum ut solveret filium suum, et sibi mitteret eum clam. 

Et postea cohortes Romanorum surrexerunt rursus contra 
Persas, et exierunt Iustus et rex Diocletianus, ut eis obviam 
venirent. Et cum adsisterent coram Persis, Iustus adspexit in 
mediam partem eorum cohortum, et vidit Nicomedem in medio 
eorum, et dixit Theodoro: « Estne is quem cepimus olim, et 
quem tradidimus archiepiscopo? » Et Theodorus respondit ei, 
et dixit ei: « Sane, domine mi, ipse est; sed nescimus quomodo 
evaserit ». Et eo tempore Theodorus cucurrit, virtute quae 
ei data fuit a Christo, et prehendit eum capillis capitis eius, 
et eduxit eum ex cohortibus Persarum; et nemo fuit cui per- 
misit ut videret eius vultum, donec adduxit eum ad Iustum; et 
Iustus adduxit eum ad Diocletianum. Et cum Diocletianus vidis- 
set eum, miratus est valde, et descendit de equo suo, et prostravit 
se ante Iustum dicens: « Tu honoratus et laudatus sis a Deo et 
ab hominibus, domine mi, quia regnum Romanorum stetit pec 
te ». Et Iustus dixit Nicomedi, filio regis Persarum: « Dic mihi: 
quomodo salvus fueris, donec huc pervenisti? » Et ille certiorem 


fecit eum de iis quae facta sunt circa se. Et Theodorus dixit | 


Diocletiano: «Suscipe eum, eti in urbem. Ego autem manebo 
in Persia aliquot annos, donec obfirmaverim adversus eos bona 
opera, et congressus fuerim cum eis, et illi dent mihi tributum 
et dona; et constituam super eos regem ex nostris, et postea 
regrediar ad te in pace ». Et Diocletianus dixit ei: « Vivus 
esto tu, domine mi; et nemo transgredietur iussa tua ». Et po- 
stea ingressus est *in urbem Persarum Iustus, et cum eo Theo- 
dorus, amicus eius, qui erat dux cohortum eius; et adversus 
eos bellum gesserunt, et vicerunt eos, et ingressi sunt in ar- 
cem, et occiderunt regem, et pro eo sedit ipse Iustus in eius 
throno, et iussit ad se venire omnes primores Persarum. 

Et Diocletianus profectus est, et ingressus est in urbem 
Antiochiam; et nuntium misit ad archiepiscopum, qui dicat: 
« Adduc ad me filium regis Persarum, ut ego eum remittam 
ad eius patrem; quia omne hoc bellum fuit propter eum ». Et 
archiepiscopus dixit ei: « Ille mortuus est, et ecce eius corpus 
est apud me ». Et rex dixit ei: « Si autem accidit ut is mor- 

tuus sit, sedulo cura cras de missa celebranda, ut accipiamus 
benedictiones sacramentorum sanctorum; et postea mihi iura- 
bis per corpus et sanguinem Domini nostri lesu Christi, mor- 
tuum esse virum quem tradidi tibi ». Et mane archiepiscopus 
curavit de missa celebranda; et rex ingressus est in ecclesiam 
christianam; et quando archiepiscopus pervenit ad elasba- 
semasa, quod est salutatio, eo tempore rex prehendit eum 
dicens: « Iura mihi nunc, mortuum esse virum quem dedi tibi ». 
Et archiepiscopus iuravit super altare dicens: « Profecto mor- 
tuus est ille vir quem dedisti mihi, et sepelivi eum ». At tunc 
rex miratus est, et obstupuit per longum tempus, dicens in 
animo suo: « Num forte descendet ignis super archiepiscopum, 
et is comburetur coram omni populo? » Et cum rex vidisset 
nullum malum ei evenisse, miratus est valde et obstupuit. Et 
post haec rex iussit adduci Nicomedem, filium regis Persa- 
rum; et stetit coram archiepiscopo, et dixit ei: « Cognoscis 
ne hunc? » Et eo tempore archiepiscopus fuit in magna tri- 
stitia, et dixit ei: « Condona mihi, domine mi, quia peccavi 
coram te; sed paratus sum ad mortem propter opera mea 
mala ». Et Diocletianus praecepit quidem ut *liquefacerent argen- 
tum, et id effunderent in gutture archiepiscopi; et mox is mor- 
tuus est. Et postea Diocletianus iussit occidi presbyteros, et 
diaconos, et omnes praepositos. Et tunc praecepit ut destrueren- 
tur ecclesiae christianae, et construerentur templa idolorum. Et 
iussit convenire omnes gentes urbis, viros et feminas omnes, 
iuxta templa idolorum, et ista ornari valde; et tunc rex 
surrexit, et prostravit se ante idola, et obtulit tus dicens: 
« O Apollo, magnus deus, mihi esto propitius ». Et cum id fe- 
cisset, dixit omnibus ducibus suis: « Quemadmodum vidistis me 
fecisse, ita facite etiam vos ». Et cum igitur audivissent haec 
a rege, obtulerunt tus: omnes eadem hora ad simulacrum 
Apollinis, quod illic positum erat. | 
Sed iuvenis, qui appellabatur Victor, Hermani filius, summi 
consiliarii, non obedivit regi, neque tus adolevit coram deis 
eius impuris; nam ille erat vir qui amabat Deum ex adolescen- 
tia sua, et orabat die nocteque sine intermissione. Et eius pa- 
ter iussit eum offerre et voluit eum occidere. Et rettulerunt Dio- 
cletiano quod Hermanus volebat occidere Victorem filium suum, 
quia is non fecit iussa regis, nec tus adolevit coram eius deis. 

Et postea rex nuntium misit ad Hermanum, et dixit ei: « Noli 
occidere eum in hac urbe, sed relega eum usque in Aegyptum; 
et si recusaverit obtemperare iussis tuis, iubeo eum occidi illic ». 
Et cum Hermanus defatigatus esset frustra rogando filium 
suum, ut ‘ws adoleret coram eius deis, relegavit eum in Aegy- 
ptum. Et eodem tempore rex doluit corde suo propter magnum 
ducem suum Hermanum, quia és noluit contristare cor suum 
omnino; et adduxit eum quidem ad domum suam, et ei fecit 
epulas, et dimisit *omnes coetus eodem die usque ad posterum 
diem; et cum fuit posterus dies, rex praecepit ut distende- 
rent sedem poenae in foro, et iussit venire ad se omnes mi- 
lites regni. Et postea Diocletianus dixit eis: « Videte Victorem, 
Hermani filium, cum non fecit iussa nostra heri, quomodo rele- 
gabimus eum usque ad Aegyptum, ut illic occidatur? Et si eius 
pater, quem ego diligo, amicus meus non esset, occidissem eum 
hic, et eiecissem eius corpus ut id comedant canes, et adhuc 
proiecissem eius ossa in mare, ut nihil prorsus ex eo inveni- 
retur ». Et dixerunt ei: « Omnia quae de eo iusserit po- 
testas tua, nos faciemus ». Et rex dixit: « Cuique enim, qui 
exierit hodie secundum cor meum, ut tus adoleat coram deis, 
dabo duas minas auri, hoc est litras quattuor et dimidiam li- 


tram auri ». Et cum haec audivissent, iverunt omnes ad de- - 


lubra idolorum impurorum ex ligno et lapide. 

Et completis annis duobus et mensibus sex, Iustus, cum esset 
inter Persas, paravit se ad redeundum domum suam. Et rex 
Diocletianus tunc ¿us adolebat coram deis suis impuris; et 
postea Hermanus dixit Diocletiano: « Cur nuncium non misisti 
ad Aboli, filium Iusti, fratris mei, ut hic adsit, et laetetur 
coram deis, et coram eis tus adoleat etiam ille? » Rex igi- 
tur iussit eum venire; et cum Aboli pervenisset, rex dixit ei: 
« Cur non vidi te, fili mi Aboli, per biennium usque ad hunc 
diem; et cur non venisti ad me, et me non rogasti, ut videres 
magnam gloriam quae cingit deos, et tus adoleres coram idoa 
lis? Necisne quantum te diligo, quia tu es prudens et sapiens? 
Et etiam diligo patrem tuum valde, quia ille dedit mihi hoc 
regnum. *Veni igitur nunc etiam, ut tus adoleas coram deis 
et magno Apolline; quid ego diligo te, fili mi, propter pru- 
dentiam tuam et sapientiam tuam ». Eo tempore sanctus 
Aboli respondit ei, et dixit ei: « O cor malum, maledictum 


10 


15 


10 


15 


4A« 79 pe 
et reprobatum, quia iam de familia tua dictum est malam 
familiam esse! Ubi est enim Iustus, pater meus, ut impo- 
nat frenum ori tuo, et evellet oculos tuos, eosque ponet in 
manibus tuis, et eiiciat te extra hanc urbem, ut elemosy- 
nam peteres per omne reliquum tempus vitae tuae? Visne 
igitur ut ego desererem Dominum meum Iesum Christum, qui 
creavit caelum et terram, et adorarem Apollinem, simulacrum 
caecum et mutum, sicut tu fecisti, prave? Et si non de- 
siveris, caecus eris, et eleemosynam petes ad portam huius 
urbis, et morieris morte mala, et invenies tormentum et ver- 
mem qui non dormit ». Et cum Diocletianus audivisset haec 
verba, dixit primoribus suis: « Multa est admiratio mea de 
hoc iuvene propter eius verba ad me ». Et postea tradidit eum 
Hermano, summo consiliario, fratri eius patris, qui loquere- 
tur cum eo verbis mansuetis, e£. suaderet ei ut tus adoleat 
coram, deis. Et Hermanus, frater eius patris, accepit eum, et 
induxit eum in domum suam. Et cum fuit posterus dies, dum 
ille est apud eum, pervenit fama Iusti patris eius: hunc nempe 


redire e bello Persarum. Et cum ille esset prope urbem, spa- 


tium circiter duorum itineris dierum, tunc surrexit Diocletia- 
nus et omnis exercitus Antiochiae magno cum honore. Et Iustus, 
magnus princeps consiliariorum, cum vidisset filium suum 
Aboli non exivisse obviam sibi, sicut ei mos erat, miratus est; 
nam quando iter faciebat et ingrediebatur in urbem, Aboli 
eius filius exibat ad suscipiendum eum; doluit enim valde cor 
eius. *Et cum pervenisset ad domum suam, exiit Theoclia, uxor 
eius, obviam ei, et prostravit se coram eo, dum illa plorat; 
et Iustus dixit ei: « Quid plorare te facit, et quid accidit tibi? » 
Et Theoclia dixit ei: « Ecce iam biduum est, quo Diocletianus 
comprehendit Aboli, filium tuum, et coegit eum ut tus adoleret 
coram deis suis, et non sivit eum venire ad me ». Et cum 
Iustus haec audivisset, iratus est valde, et dixit uni ex servis 
suis: « Abi iam ad illum maledictum, et dic ei, ut mittat ad 
me filium meum, quod non est illi potestas super eum ». Et 
dum verbum est in ore eius, ecce Aboli, eius filius, ingressus 
est, et amplexus est patrem suum. Et coepit eius pater, et dixit 
ei: « Quid tibi factum est hodie, fili mi? » Et Aboli dixit ei: 
« Diocletianus dimisit a se Deum caeli et terrae; et sibi fecit 
deos, et adoravit eos, et occidit abba archiepiscopum, et epi- 

scopos, et presbyteros, et diaconos, et omnem coetum ecclesiae 
christianae; et evertit ecclesias christianas, et aedificavit tem- 
pla idolorum pro deis, et fecit ut homines huius urbis et mundi 
universi una offerrent eis sacrificia. Et ecce quoque, dum per 
biduum habitatio mea est in domo Hermani, is astute egit in 


me, ut ego tus offerrem deis; et cum vidisset te, mox dimisit 


me ». Et cum [Iustus audivisset verba Aboli, filii sui, plenus 
fuit ira; et praecepit ut vocarent ad se omnes magnates regni, 
quod habitabant extra portas urbis. Et cum ingressi sunt, Iustus 
dixit eis: « O vos, qui estis sine sapientia et privati corde et 
scientia, obedivistis uni viro, quem Deus perdet, et reliquistis 


. *Deum caeli? At ille vir pravus est, et non est ei potestas su- 


per nos, ut evertat ecclesias christianas, et occidat hunc popu- 
lum, et mandet hominibus ut reliquant Deum a se ipsis, et ado- 
rent idola; sed ego ita non relinquam eum. Et nunc etiam parati 
igitur estote cras, et venite huc ad me, et videbitis quid fa- 
ciemus huius rei causa. Vivus est Deus, lesus Christus, rex 
magnus; égo imponam in eius collo catenam, sicut in cane, 
cui imponitur collare, et evellam oculos eius, et proiiciam eos 
in manus eius, et expellam eum extra urbem hanc cum igno- 
minia; et faciam, ut ille petat eleemosynam per omnes dies 
vitae suae, quia ausus est facere haec opera abominanda coram 
Deo omnipotenti ». Et omnes responderunt ei dicentes: « Vi- 
vus es tu, domine noster; quis transgredietur iussa tua? Et 
omnia quae tu praeceperis, statim nos faciemus ». Et factum 
est tempus vesperae, et exierunt ab eo in pace. Et postea 
Diocletianus scivit quomodo Iustus locutus erat, et timuit valde 
timore magno; sciebat enim neminem esse qui impediret eum 
quominus faceret id quod volebat; et Diocletianus, et Maxi- 
mianus, et Hermanus ingressi sunt in arcem, et portas clau- 
serunt super se; et timor non reliquit eos ut exirent, per 
septem dies, prae suspicione. Sed beatus Iustus non comedit, 

neque bibit ea nocte, sed ingressus est in cellam, quae con- | 


structa erat ebore, ipse cum filio suo Aboli, et vigilarunt tota 
nocte; et Theoclia, eius uxor, sola erat etiam in alia cella. 

Et Iustus, et Aboli, eius filius, et Theoclia, eius uxor, stete- 
runt orantes ad Deum multis prostrationibus et postulationibus 
innumerabilibus, donec orta est lux. Et cum fuit mane, dum 


illi stabant orantes, *ecce Dominus noster Iesus Christus, ei sit 

honor et gloria, apparuit coram eis, et eis dedit pacem. et 
bonam salutationem. Et illi, cum vidissent magnam gloriam 
quae orta est, eo tempore timuerunt et ceciderunt in faciem 
suam super terram; et ut surgerent fecit Dominus Iesus Sal- 
vator, et dixit Iusto: « Ne timeas, Iuste, dilecte mi, sed esto 
vir strenuus et pugnator propter Dominum Iesum Christum, et 
victor et validus, quia ego appellavi te hoc nomine, cuius in- 
terpretatio est virtus et caritas. Et ego etiam dedi tibi omnes 
has divitias, multo maiores divitiis omnium qui habitant su- 
per terram, propter eleemosynas et opera bona quae fecisti 
egenis; et feci ut omnis qui videat te, et audiat nomen tuum, 
timeat te. Et ego tradidi in manum tuam Persas et omnes 
eorum urbes. Et nunc etiam desiste, dilecte mi, ab eo quod 
deliberasti de Diocletiano; quia ei data est potestas ab adole- 
scentia sua, quia magna est impietas super terram. Et nunc 
etiam scito hoc negotium permissum esse a me, et a Patre, et 
a Spiritu Sancto, ut confidant in me servi et martyres in 
universo mundo. Surge nunc etiam, et reiice omnia quae 
tibi sunt, et manumitte omnes servos tuos, et adite Diocletia- 
num, tu, et Aboli filius tuus, et Theoclia uxor tua; et ille re- 
legabit vos usque in provinciam Aegypti, et illic moriemini 
propter nomen meum. Dico tibi, martyr dilecte, Iuste, quem- 
admodum dedi tibi super terram, adhuc tibi dabo iam in 
caelis, et ut sedeas faciam in throno glorioso, et imponam 
super caput tuum tres coronas, primam propter opes tuas 
quas sprevisti; et secundam quod peregrinus es *in hac terra; 
et tertiam quod sanguis tuus effusus est propter nomen meum ». 
Et sancti dixerunt Salvatori: « Nos ignoramus, Domine, eam 
provinciam; sed esto nobiscum, Domine noster, et nos parati 
sumus ad perficienda iussa tua ». Et Salvator respondit eis, et 
dixit eis: « Ne timeatis, martyres mei, quia ducam vos, et ob- 
firmabo vos, et ero vobiscum, sicut fui cum Apostolis puris; 
estote fortes, et vincite; salus mea erit vobiscum usque in 
aeternum. Amen ». Et cum Salvator haec dixisset eis, saluta- 
vit eos, et ascendit in caelos cum gloria ineffabili. Et cum 
sancti mirarentur ob ea quae Salvator locutus erat cum eis, 
ecce Theoclia, uxor Iusti, pervenit, et pulsavit ostium; et Aboli, 
eius filius, surrexit, et ei patefecit illud. Et cum illa ingressa 
esset, se dimisit et prostravit ad pedes beati Iusti dicens: 

« Domine mi, frater, cur nunc permanemus, et quid facimus? 
Surge nunc, ut perficiamus certamen nostrum in loco quo vo- 
cati sumus, ego, et tu, et Aboli filius meus. Quid prodest aurum 
et argentum et hae divitiae transitoriae, prae divitiis Domini 
nostri Iesu Christi, quae permanebunt usque in aeternum? » 
Et beatus Iustus dixit ei: « Quid accidit tibi? Et quid igitur 
vidisti? Dic mihi tandem, soror mea ». Et illa dixit ei: « Fra- 
ter mi dilecte, cum ego adstarem et facerem orationem matu- 
tinam, antequam lux orta esset, ecce ingressae sunt feminae 
duae pulchrae, et cum eis ibant iuvenes pulchri septies multo 
magis quam splendor solis; et cum vidissem eos, obstupui, et 
cecidi super terram; et illi ut surgerem fecerunt, et a me 
amoverunt timorem; et una ex illis dixit mihi: * Nonne co- 
gnoscis me, quis ego sim? ` Et ego dixi ei: * Minime, domina 
mea. Et illa dixit mihi: * Ego sum virgo Maria, mater Iesu 
Christi; *et haec proxima mea, quam tu vides, est Elisabeth, 
quae est ex familia mea, mater Iohannis Baptistae; et hi iu- 
venes sunt archangeli Michael et Gabriel, qui adsunt coram 
Filio meo omni tempore, et egregio Patre eius, et Spiritu 
Sancto: et ecce venimus ad te; et nunc vocamus te et mari- 
tum tuum ad nuptias filii mei; et filius meus vocavit te, et ma- 
ritum tuum Iustum, et filium tuum Aboli ad nuptias veras in 
caelis. Et proficiscere nunc tu cum marito tuo et Aboli filio 
tuo iuvene, usque in Aegyptum; et ne sitis duo corda omnino; 
et estote martyres propter nomen Domini lesu Christi, Filii 
mei dilecti; et ne deficiat cor tuum in peregrinatione, quia 
ego quoque peregrina fui, cum Filio meo Iesu, in terra Ae- 
gvpti, eis diebus quibus Herodes nos quaevebat. Et nunc etiam, 
domina mea, noli ancipitem esse, sed abi cum marito tuo sine 
dubitatione; et non relinquam te ego nec Elisabeth; sed obfir- 
mabo te, donec perfeceris certamen tuum’. Et cum illa haec 
mihi dixisset, fecit ut apportaretur vas cristallinum, in quo 
erat unguentum pretiosum, et effudit illud super caput meum; 
et unxit totum corpus meum, cum «diceret mihi: * Non prae- 
valebit contra te ulla poena a regibus; salus mea erit tecum 
in aeternum. Amen ^. Et cum illa haec dixisset mihi, saluta- 
vit me, et mox abierunt ambae. Dico tibi, frater dilecte, etiam 
si traderes omnia quibus nos donasti et omnes divitias nostras, 
non esset pretium huius unguenti. Nonne sentis odorem huius 

unguenti? » Et Iustus dixit ei: « Sane, soror mea; sed fiat 
voluntas Dei ». | 

Et cum fuit tempus quo sol ortus est, congregati sunt pri- 
mores urbis, et venerunt ad Iustum dicentes: « Quid nos 
iubes facere de Diocletiano? » Et Iustus dixit eis: Ite nunc, 
*unusquisque vir ex vobis ad munus suum; quia oportet rem 
ita se habere ». Et postquam id factum est, Iustus distri- 
buit omnes divitias suas inopibus, et pauperibus, et egenis; 
et vocavit omnes servos suos, et manumisit eos a maiore usque 
ad minorem; et dixit eis: « Ex hoc tempore liberi estis; et 
si quis ex vobis vult mecum manere, faciat ut sibi placet ; et 
is qui vult abire, abeat ». Et cum illo manserunt cc servi eius, 
et clamaverunt dicentes: « Non autem seiungemus nos a te 
usque ad diem mortis nostrae ». Et reliqui abierunt, quo vo- 
luerunt; et dedit unicuique ex iis triginta dinarios auri, et 
eos vestivit; et quod superfuit, distribuit, omnes nempe divi- 
tias suas, inopibus, et egenis, et viduis, et orphanis, et pere- 
grinis. Et postea Iustus dixit Theocliae, uxori suae: « Soror 
mea, ecce omnia quae nos habebamus, distribuimus inopibus; 
et si annueris, ego relinquam tibi paullum ex his divitiis, et 
manebis in domo tua apud patrem tuum et matrem tuam, quia 
mulier es, et non potes contumelias ferre. Et nemo est qui 
videbit vultum tuum; et poena regum gravis est valde et turpis, 
nec eam ferres ». Et tunc illa clamavit magna voce dicens: 
« Quid dicis, frater mi? Nonne mandavit tibi Dominus tuus Ie- 
sus Christus, ut tecum suscipias me usque in Aegyptum? For- 
tasse vis tu solus ire ad caelos, vel diligis teipsum magis quam 
me, aut. seiungemus nos hodie? Nonne sumus ambo, ego et tu, 
una caro? Nonne audisti tu bonum Salvatorem nostrum, dixisse 
in Evangelio sancto!: Vir relinquet patrem suum et matrem 
suam, et sequetur uxorem suam, et erunt ambo caro una. 
Et adhuc dixit apostolus Paulus?: *Non est qui unquam possit 
odisse carnem suam. Cur odisti me, frater mi? Vivus est 
Deus: nunquam ine seiungam a te; et morte qua tu morieris, 
ego etiam moriar ». Et cum Iustus haec audivisset laetus est 
valde propter magnam eius fidem, et dixit: « Fiat voluntas Dei! » 

Et postea dominus Iustus surrexit, et ivit ad Diocletianum; 

et cum Iustus pervenisset ad eum, ille surrexit, et exiit per quar- 
tam portam arcis; et cum Diocletianus vidisset eum, prostravit 
se coram eo dicens: « Cur venisti, domine mi, tu, pedibus 
tuis progrediens? Oportet me tibi obviam ire ». Et Iustus di- 
xit ei: « Ego autem volo quiete manere tecum, ut tecum lo- 
quar de re secreta; et recedant omnes milites ». Et dominus 
Iustus sedit; et Diocletianus sistebat coram eo; et Iustus dixit 
ei: « Quid est opus malum quod tu egisti? Reliquisti Deum 
qui creavit te, et adoravisti idola, et fecisti ut omnes homines 


agerent secundum opera tua? Ego autem post haec non ma- 


nebo tecum. Ecce ego testor tibi hodie, et iuro per nomen 
Domini mei Iesu Christi, si forte non scripseris mihi epistu- 
lam in Aegyptum, ut ego occiderer.illic, ego suscitabo hanc 
urbem adversus te, et occident te ». Et cum Diocletianus haec 
audivisset, timuit valde, et dixit Iusto: « Domine mi, quis coegit 
te aut dixit tibi ut tus adoleres coram deis? Tu autem mane 
in domo tua, quia nemo coget te, ut facias quod nolueris; tu 
rex es, et tu constituis reges ». Et Iustus dixit ei: « Audi me, 
et fac circa me quod ego tibi dico, ne morereris morte mala; 
nam tu non potes post id facere aliud, quod hoc opus est abo- 
minandum coram me; sed si iverim, facies quod volueris ». 
*Et Diocletianus timuit ab eo, nam sciebat verum esse zd quo 
ei dixerat, et ille potens erat ut faceret quod volebat. Et 
iussit quidem afferri sibi calamum et chartam, ut scriberet 
epistulam in Aegyptum ad Armenium; et quidem scripsit ita: 
« Ego sum Diocletianus, magnus rex in urbe Roma; scribo Ar- 
menio praefecto Alexandriae: Salutem tibi. Quod Iustus magnus 
est in potestate Romanorum, et quod omnis vir eius domus 
amat sibi mortem plus quam vitam; ecce tibi mitto eos: Iu- 
stum et Aboli eius filium, et Theocliam eius uxorem, et du- 
centos servos, qui sequuntur eum. Et cum pervenerit ad te, 
fac de eo secundum potestatem tuam; et si pudet te, et an- 
nuet tibi, quia timor non sivit me loqui cum eo in urbe, 
ne’ interficerer propter eum; et si recusaverit tibi parere, re- 
lega eum usque in Aegyptum meridionalem, illum solum, et 
Aboli eius filium alia via, et Theocliam eius uxorem in alio 
loco; et ducentos servos interfice apud te in urbe Alexandria ». 
Et cum scripsisset epistulam, ita signavit epistulam. Et Iustus 
dixit ei: « Para nobis naves, ut proficisceremur cras mane, 

ila ut nemo sciat ». Et Diocletianus dixit ei: « Omnia quae 
mihi mandasti, faciam tibi, domine mi ». Et postea Iustus abiit, 
et dixit beatae Theocliae: « Para te, soror mea, quia nos pro- 
fecturi sumus cras mane; abi ut valediceres patri tuo et matri 
tuae, et fratri tuo, quia hic dies ultimus est quo videbis eos 
semel in carne ». Et eius uxor dixit ei: « Domine mi, heu 
quid faciam patri, vel matri, vel fratri? Et in me nihil est 
qui maius sit amore Domini mei *Iesu Christi, patris orphano- 
rum et iudicis viduarum. Nonne audivisti quod dicit Evangelium 
sanctum: Qui diligit patrem vel matrem plus quam me, non 
dignus est me. Et nunc etiam, frater mi, surge, ut eamus ad 
perficiendum certamen nostrum loco, quo ille vocavit nos ». Et 
id locuti sunt inter se, et transegererunt totam noctem in vi- 
gilia, orando et prosternendo se, donec illuxit. At Diocletianus 
tradidit epistulam magno militi ! cui nomen erat Ausanos, et 
designati sunt milites qui cum eo irent. Et tunc dies erat 
quartus mensis miyazya. 

Et postea exiit Iustus, et Aboli eius filius, et Theoclia eius 
uxor, et ducenti servi eius cum eo, ut conscenderent navem; 
et nemo agnovit eos. Et Theoclia stetit extra ostium arcis suae, 
et protendit manus suas, et precata est Deum, ita dicens: 
« Deus omnipotens, qui adfuisti Apostolis patribus nostris, et 
ex omni angustia eos liberavisti: audi nos ipsos hodie. Tu qui 
adfuisti Abrahamo et Sarae, eius uxori, in eorum peregrina- 
tionibus, et ex angustia regum eos liberavisti: audi nos ipsos 
hodie. Et duc nos in via qua ibimus, quia nescimus quo eamus; 
esto nobis auxilio, et nos obfirma, quia tibi est gloria, et Patri 
tuo egregio, et Spiritui Sancto vivificanti, usque in aeternum. 
Amen ». Haec dixit beata Theoclia. Et statim audita est vox 
de caelo dicens: « Ne timeatis, estote fortes, et ite in pace; 
salus mea erit vobiscum, sicut fuit cum Apostolis electis et 
puris. Amen ». Et cum haec audivissent, laetati sunt magna 
laetitia spiritali; et Theoclia osculata est ostium arcis dicens: 
« Valedico tibi, arx mea, quia post haec non videbo te am- 
plius. Valedico tibi, domus mea, quia non redibo ad te ». Et 
cum *beata haec dixisset, exierunt usque ad mare, et con- 
scenderunt navem; et exierunt Antiochia quarto die mensis 

mivazva, et pervenerunt Alexandriam decimo quarto die 
mensis miyazya. 

Et tribunus exiit cum charta epistulae, quae in manu eius 
erat, et petivit praefectum Armenium; et eum invenit, cum 
ille sederet et sicut iudex viros iudicaret. Et tunc praefectus 
Armenius vidit eum antequam ille appropinquaret ad se, et 
cognovit eum esse unum ex satellitibus regis; et properavit 
ad eum eundo pedibus suis; et ei pacem dedit, et sese con- 


| salutaverunt; et tribunus tradidit ei epistulam; et ille eam 

legit. Et cum rescivisset illum Iustum esse magnum princi- 
pem consiliariorum, qui erat apud regem, timuit ab eo, quod 
cognoscebat eum, quia ibat saepe Antiochiam ad regem, et 
viderat eum in eius sede quae erat iuxta regem. Et praefe- 
ctus Armenius cecidit prosternendo se ante Iustum, et dixit ei: 
« Quid accidit, domine mi, ut huc venires ita, tanta humilia- 
tione? » Et sanctus Iustus respondit ei dicens: « Reliqui hunc 
mundum et eius gloriationem, et spem meam posui in Domino 
meo Iesu Christo; et moriar propter eius nomen sanctum, ego et 
gentes domus meae ». Et Armenius respondit ei: « Vere pudet 
me, domine mi, ita te videndi, qui non es ex iis qui contu- 
meliam patiuntur; et accurate cognovi te, te virum nobilem 
esse scio, et possidentem multas divitias, et maiorem omnibus 
viris Antiochiae. Et cum reges audiebant sermonem de te. 
tremebant metu tui. Et quis ego sum, domine mi, ut sistam 
coram te et tecum loquar? Et nunc etiam, nobilis domine, si 
consenseris mecum, manebis quidem in hac urbe, et mihi eris 
pater, et haec urbs erit sub potestate tua, et *ego ero is qui 
faciet voluntatem tuam ». Et beatus Iustus respondit et dixit 
Armenio: « Iam reieci omnes divitias meas, et servos meos, et 
naves meas, quae ibaut per mare, e quibus veniebant ad me 
cotidie multae numero; et sprevi omnia propter salutem ani- 
mae meae. Num audiam te, et ibo in inferna? Quid sunt ea 
verba quae coram me pronuntias, Armeni? Quid enim dabis 
mihi, et quid, sicut haec, erit mihi, si dederis mihi aurum? Nam 
mihi fuit aurum, si velim, ut emerem te cum omni urbe tua; 
et dignitas regia fuit mihi, et potestatem regiam reieci a me 
et nolui eam habere; reliqui omnia ut invenirem misericordiam 
apud Deum ». Et Armenius dixit ei: « Domine mi Iuste, sed ego 
nequeo malum tibi facere; sed si vis faciam tibi secundum iussa 

regis, ego faciam; et si vis abire, quo vis abi in pace ». Sed 
sanctus Iustus dixit ei: « Ego autem non veni in hanc urbem 
ut fugerem a iudicio tuo; sed de me fac quid velis, quia Dominus 
meus lesus Christus adiuvabit me ». Et Armenius respondit ei: 
« Rex iussit me in epistula sua relegare te ad Sahid in urbem 
Antinoou ad Arianum, praesidem Baho; et Aboli, filium tuum, 
ad Ptolemeum, praesidem Basta; et Theocliam, uxorem tuam, 
ad praesidem Sa; et omnino vetuit ne relinquam vos con- 
venire unum ad alterum ». Et Iustus respondit ei dicens: 
« Sicut mandatum est, fac nobiscum misericordiam et pruden- 
tiam ». Et Armenius dixit ei: « *Omnia quae velis, faciam tibi, 
domine mi ». Et sanctus Iustus dixit ei: « Volo ut des nobis 
servos unicuique unum, ut eat nobiscufn, et sollicite curet de 
corporibus nostris ». Et Armenius respondit ei hac de re, et 
dedit unicuique ex illis unum servum; et epistulam scripsit mz- 
sitque cum Iusto dicens: « Ego sum Armenius, praefectus 
Alexandriae; scribo ad Arianum, praesidem Antinoou. Salus 
tibi sit omnibus horjs. Perveniet ad te Iustus summus consi- 
liarius; si ille non tus adoleverit coram deis, abscinde eius 
caput acie gladii ». Et postea Iustus conscendit in navem, et 
cum illo erant milites tres, die vicesimo mensis genbot. 

Et post haec Armenius misit Theocliam, eius uxorem, in 
urbem Sa; et scripsit epistulam alteram, ef misit eam cum 
sancto filio Iusti ad Ptolemaeum, praesidem Basta, in qua ita 
dicebat: « Aboli, filius Iusti, veniet ad te; si deis (us non 
obtulerit, abscinde eius caput acie gladii ». Et cum Theoclia 
vidisset eos discessisse, surrexit tunc illa quae firma erat et 
confidens, et protendit manus suas ad orientem, et supplicavit 
Deo dicens: « Domine Deus omnipotens, Pater Domini nostri 
et Dei nostri et Salvatoris nostri Iesu Christi, qui creavit an- 
gelos suos spiritum, et ministros suos flammam ignis ', eos 
qui laudant eum, cherubim et seraphim, diu noctuque, qui 
duxit eius apostolum electum Thomam in provinciam Indiae, 
et eripuit eum ab omni eius angustia: esto nobiscum "hodie. 
Domine noster lesu Christe, tu scis, Domine mi, esse nobis 
peregrinationem suscipiendam, et nescimus in quam urbem 
assument nos; et si relinquent nos coniunctos, Domine noster, 

consolatione fruemur, cum videbimus nos ipsos cotidie, et erit 
nobis recreatio hac in re. Et nunc etiam, Domine noster, esto 
nobiscum et nos adiuva, donec perficiamus curriculum nostrum, 
quia tibi est gloria, et potestas usque in saecula saeculorum. 
Amen ». Et cum beata Theoclia, quae vera fidelis erat, haec di- 
xisset, salutavit Iustum maritum suum, et dixit ei: « Te saluto, 
et tibi valedico, frater mi dilecte; haec est ultima hora, qua te 
video in carne. Et nunc etiam, frater mi, quanquam peregrini 
sumus sine nostratibus, non tamen sumus plane peregrini, frater 
mi, quia nobiscum est lesus Christus, Dominus noster et Rex 
noster et auxilium nostrum. Et dixit David pater noster !: 
Hospes ego sum in terra, et peregrinus sicut omnes patres 
mei. Et alio loco etiam dicit ?: Sed. ego sum vermis, non 
homo. Et fuerunt peregrini patres, et prophetae, et apostoli, 
frater mi. Et nunc etiam fortis esto, et vir validus pugna- 
tor pro Domino tuo, quia pugnator accipiet retributionem suam 
bonam. Te. saluto; salutem tibi, frater mi, donec videamus nos 
in caelestibus Hierosolymis ». Et post haec rapuit puerum filium 
suum Aboli, et osculata est eum, et ploravit dicens et plorans: 
« Valedico tibi; salutem tibi, fili mi dilecte, Aboli, quia non vi- 
debo te amplius in carne. Valedico tibi; salutem tibi, fii mi di- 
lecte, mihi carus multo magis quam omnis mundus universus 
et eius omnis honor. Valedico tibi, fili mi dilecte Aboli; salutem 
tibi, dilecte mi, splendor domus meae *et decus mensae meae. 
Salutem tibi, dilecte mi, Aboli, laetitia cordis mei, et gaudium 
animae meae; non te post haec videbo amplius. Congregentur 
apud me hodie omnes bestiae terrae et omnes aves caeli, et plo- 
rent ob miseriam meam, quia seiuncta sum a filio meo, a 
dilecto meo, a luce oculorum meorum, Aboli! Omnes bestiae 
rapaces eunt cum catulis suis, quo volunt; sed ego seiuncta 
sum a filio meo, et dilecto meo, et gaudio cordis mei. Et pari- 
ter, omnes aves caeli volant, dum pulli sui sunt cum eis in aere, 
ut doceant eos volitum; sed ego seiuncta sum a filio meo et 
dilecto meo Aboli! Congregentur mecum omnes mulieres, quae 
filios genuerunt, et plorent, et lugeant miseriam meam, quia 
seiuncta sum.a filio meo et a dilecto meo. Iuro per vitam 
tuam, te bonuni esse mihi, dilecte mi et fili mi, multo magis, 

quam omnes thesauros mundi. Vivus est Dominus Deus, dilecte 
mi; utinam, cum profectus es ad arcem regis cum patre tuo, 
mansisses apud me unam circiter horam, nuncium misissem ex 
servis ut te adducerent ad me, et amplexa essem te, et osculata 
essem te, donec satur sim tui fruitione, quia tu dulcior es mihi 
melle et saccharo. Saepe pater tuus volebat te sumere et te 
ad bellum secum ducere, fili mi, propter eius amorem erga te; et 
restiti ei hac in re valde, quia tu mihi eras carissimus, quod nobis 
non erat filius nisi tu. Proh! quantus cordis dolor, qui est hodie, 
et planctus magnus! Nescio quid faciam, quia ponunt te hodie 
a me alienum et separatum. Hodie *orphanus factus es, sine 
patre et sine matre, fili mi dilecte; sed haec est voluntas Dei; 
et sit benedictum eius nomen in aeternum. Et nunc etiam, fili 
mi dilecte, ne consternetur cor tuum quod seiunctus sis a 
patre tuo et a matre tua. Fortis esto, fili mi, quia est no- 
biscum Iesus Christus Dominus noster, et ille est rex noster 
et auxilium nostrum; et ne dicas, fili mi, te parvum esse die- 
bus tuis, quod natus es annos tantum duodecim ; nam Dominus 
dixit in Evangelio sancto 1: Et cum adducent vos ad reges 
et ad principes, ne meditemini quid dicetis et quod respon- 
deatis, quia non vos loquemini sed spiritus Patris vestri lo- 
quetur pro vobis. Et esto fortis, fili mi, et esto vir validus 
pugnator Domini tui, et ne relinquas legem parentum tuorum, 
et ne abneges nomen Domini nostri lesu Christi, quia ille 
dixit 2: Eum qui abnegaverit me coram hominibus, ego etiam 
abnegabo ante faciem Patris mei, qui est in caelis. Cave, fili 
mi, ne abneges eum, ut ille etiam non abneget te; et fac ut 
ego digna sim quae vocarer mater martyris. Salus Domini 
nostri Iesu Christi sit tecum, amen, fili mi Aboli, donec con- 
summes curriculum tuum in pace ». Cum haec dixisset beata 
Theoclia plorans, illa osculata est filium suum, et illi conscen- 
derunt navem, et profecti sunt vicesimo die mensis genbot; 
et transtulerunt Iustum ad Sahid, et Theocliam, eius uxorém, 
ad Sa; et acceperunt coronam martyrii in pace Domini nostri 
Iesu Christi, cui est gloria et potestas in saecula saeculo- 
rum. Ámen. 

Et sanctum Aboli adduxerunt ad Basta, quinto die mensis 

sané; et eram cum illo ego Sergius, eius servus; et tradi- 
derunt epistulam praesidi Ptolemaeo. Et cum is legisset eam, 
praecepit ut iniicerent eum in carcerem usque ad posterum 
diem. Et postero die praeses iussit adduci sanctum Aboli ad 
tribunal; et cum vidisset eum praeses et omnis *coetus, mirati 
sunt valde pulchritudinem eius staturae et fulgorem eius vultus, 
quia erat pulcherrimus. Et praeses dixit ei: « Esne tu Aboli, 
filius Iusti, summi consiliarii? » Et sanctus dixit ei: « Sane, 


ego sum ». Et praeses dixit ei: « Cur reliquisti regnum et 


potestatem magnam in qua fuisti, et huc venisti humiliatione 
tanta et tam magna? Tene coegerunt ut tus offerres deis, et 
id recusavisti? » Et sanctus Aboli respondit ei dicens: « Ego 
autem rex sum, filius regis. et christianus, filius christiani: 
et nemo coegit me ut facerem quicquam me invito. Sed Satan 
ipse est qui seduxit cor tuum, adeo ut (us offerres idolis et 
relinqueres Deum a te ». Et praeses dixit ei: « Sed ego iuro 
tibi, per iuventutem tuam et pulchritudinem tuam, et quod tu 
es filius Iusti summi consiliarii in regno Romanorum, si non 
tus obtuleris abscindam caput tuum acie gladii ». Et sanctus 
Aboli dixit ei: « Sed ego moriar pro nomine Domini mei Iesu 
Christi, et confundam te et patrem tuum Satan ». Et praeses 
dixit ei: « Iam fecisti me iterum filium Satan. Iuro per vitam 
regum dominorum meorum, puniam te maxima poena ». Et 
statim iussit ligari puerum Aboli; et collocaverunt eum pro- 
num in ventrem; et verberaverunt eum fuste viridi palmae. 
donec eius sanguis fluxit super terram et madefecit eam. Et 
praeses dixit ei: « Dulcisne est poena. Aboli? » Et sanctus 
dixit ei: « Miser es tu, et poena tua est sicut nihil, quia Do- 
minus meus lesus Christus obfirmat me supra omnem poenam 
tuam ». Et praeses dixit ei: « Aboli, ego autem non interficiain 
te statim, sed puniam te per totum annum, donec viderim 
num veniet Deus tuus, et te a manu mea liberare poterit ». 
Et *sanctus dixit ei: « Auge poenam tuam adversus me, et Do- 
minus meus lesus Christus faciet magnan misericordiam suam 
erga me, o incredule et rebellis! » Et postea praeses praecepit 
ut verberarent eius os, donec frangerentur omnia ossa eius 
oris et eius dentes molares ceciderent in terram ». Et eo tem- 
pore archangelus Michael descendit e caelis, et tetegit eum, 
et sanavit eum; et sanus factus est velut si laesus non fuisset. 

Et cum praeses vidisset poenam nihil profecisse, iratus est 
valde, et praecepit ut eius cutis detraheretur, et eam impo- 
nerent super eum, et eum circumducerent per totam urbem, 
dum ille portat eam. Et dum circumducunt eum per totam ur- 
bem, imposuerunt capiti eius acetum et calcem vivam, et prae- 
cepit ut decoriarent eius corpus panno cilicino, donec eius san- 
guis flueret sicut aqua super terram. Et eo tempore sanctus 
dixit: « Domine mi, Iesu Christe, adiuva me hac hora difficili ». 
Et statim eadem hora archangelus Michael venit ad eum, et 
corroboravit eius corpus, et id sanavit. Et praeses praece- 
pit ut reducerent eum in carcerem, donec deliberaverit quo- 
modo eum deleret. Et cum sanctus iret in carcerem, orabat 
ad Deum; et dum orat, ecce Dominus noster lesus Christus, 
ei sit gloria, pervenit ad eum, secum habens Michaelem ad 
latus dextrum et Gabrielem ad latus sinistrum, et dixit ei: 
« Salutem tibi, electe mi, Aboli pure; esto fortis, neque timeas; 
ego ero tecum donec perfeceris certamen tuum; et ego cor- 
roborabo te ». Et sanctus dixit ei: « Quis es tu, Domine mi, 
in hac gloria magna? » Et Salvator dixit ei: « Ego is sum 
qui veni ad te et ad patrem tuum Antiochiae, et dixi vobis 
ut exiretis a domibus vestris, ut hereditate acciperetis regnum 
meum ». Et Aboli dixit ei: « Esto mecum, Domine mi, quia 
ego sum peregrinus in hac urbe, et sum orbus patre meo et 
matre mea ». Et Salvator dixit ei: « Ne doleas; *ego ero tecum 
semper ». Et dedit ei pacem, et ascendit in caelos magna cum 
gloria. 

Et fuit quidam vir, cui nomen erat abba Ischyrion, et erat 
ditissimus, et habebat filios duos viros; et eius mercenarii de- 
moliebantur tectum domus, ut id reficerent. Et dives dixit filiis 
suis: « Adstate his mercenariis, dum demolientur tectum, et 
id construant bene ». Et cum mercenarii adscendissent in te- 
ctum, id ruit super eos, et mortui sunt ex eis sexdecim viri 
et filii magistratus abba Ischyrion. Et abba Ischyrion tunc 
comedebat apud praesidem Ptolemaeum; et quidam viri ive- 
runt ad eum, et ei rettulerunt quod acciderat; et statim, re- 
linquens id quod edebat, magistratus surrexit, et abscidit ve- 
stes suas, et clamavit plorans. Et pervenerunt, et foderunt, 


et eruerunt eorum corpora e pulvere. Et praeses dixit ei:. 


« Cura ut ferrent eos ad templa, ut sacerdotes orent pro eis, 

et forsitan Apollo faciet ut resurgant ». Et cum eos attulissent 
ad sacrum septum, sacerdotes clamaverunt dicentes: « Deus 
magne Apollo, fac ut surgant hi viri, qui mortui sunt, quia 
tu es medicus in hac urbe ». Et cum fessi sunt clamore, nemo 
tamen eis respondit quicquam. Et sacerdotes maximi dixerunt 
praesidi: « Sumite hos viros, et portate eos eorum domos, donec 
Apollo redierit e peregrinatione; et nos quidem implorabimus 
eum ut faciat illos resurgere, quia ille hodie non est hic ». Et 
ita tulerunt eos in eorum domos" Et abba Ischyrion surrexit, 
et pervenit in carcerem, et cecidit ad pedes sancti Aboli, et 
ploravit dicens: « Serve Dei, miserere paupertatis meae, et 
adiuva me; ego audiam te, *et tecum foedus facio hodie; si 
Deus tuus fecerit ut surgant illi sexdecim viri et filii mei, qui 
mortui sunt, ego credam in Deum tuum, cum omnibus viris 
domus meae ». Et sanctus Aboli dixit ei: « Apporta eos ad me 
hucusque, ut videas potestatem Domini mei Iesu Christi ». Et 
postea attulerunt mortuos coram eo; et ille surrexit, et exten- 
dit manus suas, et oravit pro eis dicens: « Audi me, Domine 
mi, Iesu Christe, Fili Dei vivi, quia vocasti me ipsum et pa- 
trem meum ad vocationem sanctam, et etiam matrem meam. 
Te precor, pro benevolentia tua, amator hominum, fac ut 
surgant hi viri qui mortui sunt, et rursum vivant, ut quili- 
bet cognoscat alium Deum non esse in caelo et in terra nisi te, 
et Patrem tuum egregium, et Spiritum Sanctum vivificantem, 
quia tibi est gloria per saecula. Amen ». Et surgens, suscepit 
pellem suam, quam extraxerant ab eo, et protendit eam super 
viros mortuos dicens: « In nomine Domini mei Iesu Christi, 
Filii Dei, surgite vos omnes vivi rursum! » Sumpsit eorum ma- 
nus, et erexit eos; et adstantes aspiciebant eum. Et eo tem- 
pore omnes clamaverunt dicentes: « Unicus est Deus christia- 
norum lesus Christus, Deus sancti Aboli ». Et postea abba 
Ischyrion adoravit sanctum dicens: « Nunc cognovi magnum 
Deum esse Iesum Christum, et in eum credo ». 

Et postea rettulerunt praesidi: « Christianus Aboli resusci- 
tavit filios abba Ischyrion, amici tui, et viros qui cum eis 
mortui erant; et iam illi vivi sunt, sicut antea fuerunt ». Et 
praeses erubuit valde, et' praecepit ut adducerent sanctum ad 
praetorium ; *et dixit ei: « Nonne iam paratum est cor tuum tus 
deis oTerre? » Et sanctus Aboli dixit ei: « Maledictus es tu, 

et maledicti et impuri dii tui sunt ». Et praeses praecepit ut 
collegerent fustes vitis et stipites qui eis similes sunt; et 
iniicerent ignem in eis, et ponerent eos in collo sancti, et vin- 
cirent eius manus et eius pedes, et iniicerent eum in ignem. 
Et flamma ignis adscendit quindecim cubitos. Et sanctus oravit 
ad Deum dicens: « Domine mi et Deus mi Iesu Christe, Salvator 
egregie, audi precationem meam. Tu audivisti Ionam in ventre 
ceti: audi precationem meam hodie. Tu audivisti tres iuvenes, 
et eripuisti eos e fornace ignis, quae accensa erat: audi me 


hodie, et salva me ab hoc igne, qui accensus est. Tu audisti. 


Danielem, et servasti eum ab ore leonum: audi me quoque 
hodie ». Et cum sanctus Aboli haec dixisset, ignis adscendit 
et combussit duodecim viros e sacerdotibus Apollinis. Et san- 
ctus stabat in medio ignis et nihil contigit ei omnino. Et cum 
adstantes vidissent quod acciderat, clamaverunt dicentes: « Uni- 
cus est Deus sancti Aboli; et non est alius nisi ille ». Et ii 
qui circumstabant, viri quadraginta circiter, et mulieres vi- 
ginti, clamaverunt dicentes: « Nos christiani sumus publice ». 
Et praeses Ptolemaeus iratus est, et iussit abscindi eorum 
capita acie gladii; et illi consummaverunt martyrium suum 
vicesuno die mensis maskaram, et acceperunt coronam san- 
ctam in pace Dei. Amen. 

Et post haec sanctus venit, et stetit coram praeside, et dixit 
ei: « Erubesce nunc igitur, praeses et Apollo impure, quia Do- 
minus meus lesus misit angelum suum, et servavit me al 
igne ». Et postea praeses scidit *vestes suas, ef dixit ei: « Abi 
nunc a me, venefice; quia fecisti ut vacillaret regnum meum ». 
Et postea praecepit ut comprehenderent sanctum, et expellerent 
eum ex urbe, et clauderent huius portas ne ingrederetur in eam. 
Et tunc expulerunt sanctum extra urbem, et clauserunt huius 
portas. Et martyr stetit, et oravit dicens: « Domine mi, Iesu 
Christe, Domine dominorum, et Rex regum, audi me hodie. 
Tu qui audisti Petrum, principem discipulorum, Apostolorum pu- 
rorum, et ei aperuisti portas ferreas: audi me hodie, et aperi 
mihi hanc portam, ut laudetur nomen tuum sanctum, quia tibi 
est gloria usque in saecula. Amen ». Et cum sanctus Aboli 
haec dixisset, ecce Salvator apparuit ei, et Michael et Gabriel 
eum eo, et dixit ei: « Esto fortis, et vince, electe mi, Aboli: 
salus mea erit tecum ». Et tetigit ianuas, et statim apertae sunt. 

Et Salvator dixit ei: « I, electe mi, Aboli, et confunde istum 
incredulum; et ne timeas, ego ero tecum. Et iam tibi paravi 
coronas tres, unam propter divitias tuas quas sprevisti, ut se- 
quereris me; aliam propter virginitatem tuam; et aliam pro- 
pter sanguinem tuum, qui effusus est propter nomen meum ». 
Et Salvator ei dedit pacem, et adscendit in caelos magna cum glo- 
ria. Et postea sanctus ivit ad praesidem, et dixit ei: « Confusus 
sis nunc, incredule, quia tu expulisti me ex urbe; sed Dominus 
meus lesus Christus aperuit mihi ianuas, et fecit ut ingrederer, 
ut confundam te et patrem tuum Satan ». Et praeses agitatus 
est, et dixit primoribus: « Quid faciemus huic iuveni; quia 
nunc confudit me, et irrita fecit omnia consilia? » Et eius viri 
dixerunt ei: « Iniiciamus eum in carcerem, donec delibera- 
verimus quid faciamus ei ». Et praeses praecepit ut iniice- 
rent sanctum Aboli in locum tenebrosum, cuius odor erat 
turpissimus; *et imposuerunt eius manibus et pedibus catenas, 
adeo ut nequibat se erigere. Et sanctus protendit manus suas, 
et oravit dicens: « Domine mi, Iesu Christe, illumina me, et 
ne relinquas me in his tenebris; nam tibi est potentia super 
omnia ». Et nondum completa erant verba eius oris, ecce Sal- 
vator apparuit ei dicens: « Salutem tibi, caste mi, Aboli electe; 
esto fortis, neque timeas, quia post duodecim dies iudicabit te 
is incredulus, et consummabis curriculum tuum in pace, et anima 
tua recipietur in caelos, et requiesces cum omnibus sanctis in 
regno meo ». Et sanctus respondit ei, dicens: « Domine mi et 
Deus meus, cupio matrem meam videre in corporé, antequam 
consummem curriculum meum ». Et Salvator dixit ei: « Sunt 
menses duo et dies decem ex quo mater tua requievit, et 
consummavit curriculum suum bonum, et accepit coronam pul- 
chram et sanctam in caelis. Sed ego adducam eam ad te, et 
in eius manibus erunt coronae quas illa imponet capiti tuo. 
Dico tibi, dilecte mi, Aboli, ecce ego disposui ut sederes in 
sede, quae plena est gloria, et tu, et pater tuus, et mater tua; 
et venient omnes martvres, et vos adorabunt, quia nemo est 
in terra qui similis sit vobis; nam vos reges, filii regum, re- 
liquistis regnum huius mundi et secuti estis me; et eodem 
modo Victor, filius Hermani, fratris tui patris, quia ille quoque 
pertinet ad domum regiam ». Et sanctus dixit ei: « Domine mi 
et Deus meus, ubi sepelietur corpus meum in terra, quia ego 

peregrinus sum in hac provincia et mihi non sunt neque pater 
neque mater neque fratres neque familia in hoc mundo? Et nemo 
fuit unquam qui esset peregrinus qualis ego ». Et Salvator 
dixit sancto Aboli: « Ego infudi gratiam in cor abba Ischy- 
rion, cuius filii ut surgerent ex mortuis causa fuisti, et *ad- 
sistet tibi, et involvet pulchrum corpus tuum, et deponet illud 
apud virum egregium, cui nomen est Iosephus, in parvo op- 
pido quod est infra Dasta, et aedificabit tibi parvam eccle- 
siam christianam in eodem oppido, et deferet corpus tuum ad 
eam, et fiet magnum oppidum, et vocabitur nomine suo Psoi; 
et faciam ut archangelus Michael ministret corpori tuo. Dico 
tibi, dilecte mi, Aboli, omnem virum, qui erit in angustiis, et 
postulaverit auxilium nomine tuo, ego audiam, et annuam ei. 
Et quicumque aedificaverit martyrium in nomine tuo, ego 
faciam ut habitet in habitatione quam paravi tibi in regno 
meo. Et quicumque scripserit certamen tuum, in labore quem 
suscepisti propter nomen meum, ego scribam eius nomen in 
alis quattuor bestiarum quae adsunt coram throno meo, ut eius 
sit pulchra memoria coram omnibus angelis, et faciam ut 
requiescat in sinu Abrahami, Isaaci et Iacobi; et faciam ut 
alat se bonis paradisi. Et si fecerit peccata multa, sed paeni- 
tentiam egerit, cum rogaverit me in nomine tuo, ego remit- 
tam ei omnia eius peccata, et recipiam eum in regnum meum. 
Et quicumque dabit famelico in nomine tuo ut comedat, ego 
dabo ei comedere e fructibus paradisi et faciam ut bibat e 
fonte vitae. Et quicumque invocaverit me in nomine tuo, ego 
statim audiam eum. Salus mea erit tecum. Amen ». Et cum 
Salvator haec ei dixisset, dedit ei pacem et adscendit in cae- 
los magna cum gloria. 

Et custos carceris aperuit ianuam carceris, et cepit manibus 
suis lucernam quae lucebat; et ingressus est in eundem locum 
tenebrosum, et vidit catenas solutas et prolapsas in terram; 
et timuit valle ne interficeretur huius rei causa. Et postea 
venit ad praesidem, et de hoc certiorem fecit eum dicens: 
« Catenas, *quibus vinctae erant manus Aboli, invenimus esse 
solutas et proiectas; et locus tenebrosus lucebat sicut sol». 
Et cum praeses haec audivisset, iratus est valde, et praecepit 
ut adducerent sanctum ad tribunal; et praeses dixit ei: « Visne 
incantare hanc urbem in nomine Dei tui? » Et sanctus re- 

spondit dicens: « Ego autem non sum incantator, sed servus 
Domini mei Iesu Christi; sed tu reputasti potestatem Dei mei 
et Domini mei Iesu Christi sicut potestatem Satan. Et Satan 
veniet adversus te, et agitabit te, donec noveris non esse Deum 
nisi lesum Christum ». Et ea hora Satan venit adversus eum, et 
verberavit eum, et deiecit eum in terram; et eius os spumabat 
valde. Et cum milites viderent eum a Satan molestatum esse, 
rogaverunt sanctum ut ei veniam daret. Et sanctus dixit eis: 
« Nunc eius deus faciat ut is vivat ». Et illi rogaverunt eum 
dicentes: « Domine noster, miserere eius, et ei veniam da ». 
Et sanctus respondit eis dicens: « Vivum est nomen Dei mei, 
Regis regum; non is requiescet ab hac afflictione donec con- 
fessus fuerit non esse alium deum:nisi Iesum Christum ». Et 
praeses confessus est coram adstantibus, sicut sanctus eum ius- 
sit. Et postea sanctus Aboli signavit eum, dicens: « In nomine 
Domini mei lesu Christi, exi ab eo, Satan, ut eat ad Deum, 
qui pendet ei secundum eius opera ». Et statim praeses sanus 
factus est ab eo daemonio; et ille rogavit sanctum dicens: 
« Abi nunc a me ex hac urbe, ut quiescas, et ego quiescam 
a te ». Et sanctus respondit ei dicens: « Nonne scis, incre- 
dule, neminem potestati Domini mei lesu Christi resistere 
posse? Et illa removet a me omnes poenas tuas; *sed ego non 
abibo, donec perfecerim curriculum meum ». Et praeses dixit 
ei: « Omnis vir qui venit ad tribunal dat pretium redem- 
ptionis suae divitias iudici, ut relinquat eum, et ut abeat; sed 
ego rogo te ut abeas a me ex hac urbe; et si tu id non fe- 
ceris, ego nescio quid faciam circa te. Et nunc etiam recede 
a me; quid vis ut dicam tibi? Nihil hoc maius est ». Et san- 
ctus Aboli dixit ei: « Sed si tu audires a me quod tibi dicam, 


salvus fies a me ». Et praeses dixit ei: « At ego timeo ne 


veniant mala adversus me maiora quam antea ». Et sanctus 
dixit ei: « Ego iuro tibi per nomen Domini mei Iesu Christi, me 
non tibi facturum mala rursus ». Et praeses respondit et dixit 
ei: « Certiorem fac me quid velis ut faciam circa te». Et 
sanctus dixit ei: « Congrega. igitur, cives urbis tuae in locum 
ludorum et tribunalis adversus me, ut abscindant caput meum 
gladio, et perficiam certamen meum; et requiesces a me ». Et 
cum praeses audivisset eius verba, laetatus est valde, et iussit 
congregari homines urbis, viros et, mulieres, qui erant in urbe, 

ut viderent christianum Aboli, quomodo abscinderetur eius ca- 
put acie gladii. 

Et cum coetus congregatus esset, praeses sumpsit aquam, et 
lavavit manus suas, et dixit: « Ego sum. purus et innocens a 
sanguine huius viri». Et postea praecepit ut abscinderent 
eius caput gladio; et imposuerunt frenum in eius os, et tu- 
lerunt eum in locum ludorum, quo abscinderent eius collum 
gladio. Et sanctus Aboli rogavit lictores dicens: « Exspectate 
me paullum, ut orationem faciam Domino meo lesu Christo; 
et postquam fecerim orationem, facite quod iussi estis. Et ille 
Stetit, et oravit ita dicens: « Domine mi Iesu Christe, per 
quem suscepi hunc laborem propter *nomen tuum sanctum, te 
anima mea secuta est a iuventuta mea, ut invenirem miseri- 
cordiam coram te; rogo te, Domine mi, ne facias mihi secun- 
dum peccata mea, et ne rependas mihi secundum culpam 
meam; etsi nullum diem vixi super terram sine peccato. Do- 
mine mi lesu Christe spes mea, Iesu Christe laetitia mea, Iesu 
vivificator meus, Iesu salvator meus et refugium meum, esto 
mecum. Domine mi Christe, suscipe animam meam apud te, 
quia tibi est gloria cum Patre tuo egregio et Spiritu Sancto 
vivificante usque in saecula. Amen ». Et cum diceret « amen », 
ecce apparuit ei Dominus noster lesus Christus, et angeli eius 
sancti; et mater sancti Aboli erat cum illis; et Salvator dixit 
ei: « Esto fortis, neque timeas, dilecte mi Aboli, quia ego sum 
tecum. Et ecce accepi precationem tuam, et perfeci votum 
tuum; et ecce mater tua; adduxi eam ad te, ut laetetur cor 
tuum ». Et eius mater prodiit ad eum, et salutavit eum cum 
gaudio, et dixit ei: « Esto fortis, fili mi, neque timeas, quia 
iam accepturus es coronam quae plena est gloria. Iuro per 
vitam tuam, fili mi: multa bona nobis parata sunt in caelis. 
Ego beata sum hodie, fili mi dilecte, Aboli, quia ego appel- 
Jata sum mater martyris; beatus venter meus qui portavit te, 
et ubera mea quae nutriverunt te. Beatus pater tuus, Iustus, 
quia misit te, ut hostia fieres Deo; ego sum beata, fili mi, 
quia adveni ad finem certaminis tui ». Et cum adstantes per- 
spicerent eum cum matre sua loqui et audirent, ducenti viri 
circiter ex praesentibus clamaverunt dicentes: « Christiani nos 
sumus publice ». Et postea gentilis praeses iussit abscindi 
eorum capita gladio. Et eo tempore sanctus Aboli laetatus est, 

et dixit militibus: « Festinate; perficite *id quod iussi estis ». 
Et extendit collum suum, et absciderunt eius caput sanctum; 
et accepit coronam martyrii quarto die mensis nahasé. Et ar- 
changelus suscepit animam eius beatam, et ascendere fecit in 
caelos magna cum gloria. 

Ego Sergius, servus sancti Aboli, scripsi omnia quae facta 
sunt a domino meo; et ego abba Ischyrion, qui natus sum in 
urbe Basta, sumpsi corpus sancti Aboli, et pulchre involvi illud, 
et abscondidi illud, donec transierunt dies persecutionis; et po- 
stea aedificavi ei pulchram ecclesiam christianam, et in ea col- 
locavi eius corpus, et mansi ut curam haberem de ea per omnes 
dies vitae meae. 

Salutem cuivis qui factus est martyr propter nomen Domini 
nostri lesu Christi; is est, cui debetur omnis gloria, et omnes 
honores, et omnis adoratio, et cum eo Patri eius et Spiritui 
Sancto vivificanti qui ei aequalis est, et nunc, et semper, et 
per saecula saeculorum. Amen et amen. 

Finita sunt certamen sancti martyris nobilis Aboli, filii Iusti, 
maximi consiliarii, et certamen Iusti, eius patris, et Theocliae, 
eius matris; eorum patrocinium, et eorum orationes, et eorum 
benedictiones sint nobiscum, amen; et eripiant nos, et salvent 
nos a retibus hostis et ab eius clade; amen et amen. Gloria 
Deo per saecula. Amen et amen; ita sit, ita sit. 

Et ut scriberetur curavit quidem pater noster abba Salama, 
papas, minister mysterii Christi regis, pecunia sua libro ara- 
bico in geez converso, ut sibi sit pulchra memoria coram 
Christo per saecula. Amen, amen, et amen. 

*Qui dixit: « Si quis scripserit librum certaminis vestri, et 
si quis fecerit commemorationem vestram, ego scribam eius 
nomen in libro vitae in caelis in Hierosolymis caelestibus ! » ; ita 
Scribat nomen eius qui curavit ut scriberetur hic liber. Et 
qui scribet eum, et qui leget eum, et qui audiet eum, una mi- 


sericordiam consequetur in regno caelorum cum omnibus filiis. 


baptigmatis per saecula saeculorum. Amen et amen. 

Tutela Patris, et Filii, et Spiritus Sancti, et tutela omnium 
eorum verborum, et tutela Dominae nostrae Mariae [sit cum 
eius dilecto Walda-Maryam] ? sine intermissione. Amen. Ita sit. 


1 Cfr. supra, p. 95. — * Nomen est possessoris codicis nostri. 

*EFFIGIES IUSTI ET THEOCLIAE. 


1 Confugi ad nomen tuum, nomen quod terret reges, 
et ad nomen amoris, Aboli, et salutis, Theoclia; 

Iuste, princeps regum, nam spes tua perfecta est; 
coram facie tua divitiae regni Christi iucundae fuerunt, 
aurum velut umbra, et argentum velut somnium. 


9  Confugi ad virtutem tuam, quae copias Persarum defati- 
et regnum Romanorum erexit; [gavit, 
Iuste, dum mundum relinquis cum Theoclia, [vitiarum, 
manu cordis adprehendisti, tanquam baculum, contemptum di- 
ut effunderes sanguinem pro sanguine oppressionis filii vestri. 


3 Confugi ad exitum vestrum ex arce vestra ornata, 

in qua intus erat thesaurum auri et vasa argenti mundati, 
ut propter iustitiam staretis in foro terribilis tormenti; 
Iuste, nubes clementiae, et Theoclia, caelum, 

pluviam sanitatis pluere facite super virum aegrotum. 


4  Confugi ad peregrinationem vestram, ex urbe Antiochia 
ad magnam provinciam Aegypti in utero navis per mare, 
ad quaerendum mirabile certamen sicut ille qui peregrinatur 
Iuste et Theoclia, divites in caelo et in terra, [ad aurum; 
me virum advenam facite habitare in propinquo apud vos. 


5  Confugi ad dispersionem vestram, Iusti ad Sa‘id 

et Theocliáe ad Sa, provinciam alterius et alieni praefecti, 
dum vi seiungimini a filio vestro; 

cum congregabimini in area caelesti, 

ministri faciei estote mihi ad Unigenitum Patris. 


6  Confugi ad te, per tuum stare coram praeside Ariano, 
ut stares in caelo ad dextram Filii, Salvatoris; 

o [uste, genus regum egregiorum, [tamen, quasi esset vinum; 
fac ut sequar te, sicut fecisti ut sequeretur te ad bibendum cer- 
Theoclia, ornata venustate et bonitate. 

p.119. 7 — *Confugi ad vos, per abscissionem vestram, dum non ti- 


adeo ut per eum corpus vestrum requievit a labore certaminis; 
Iuste, Theoclia, qui dominati estis myriades, 

ut sciam parabolam iustitiae et praestans verbum sapientiae, 
gratia vestra sit mihi bonum gubernaculum. 


CARMEN IN LAUDEM IUSTI ET THEOCLIAE. 


1 Salutem vobis; vere in medio vestrum, ecce regnum cae- 
sit pro regno vestro Antiochiae, [lorum 
Iuste et Theoclia! 


9 Salutem vobis; ut equi vestri essent nubes virtutis et gra- 
parentes pueri Aboli, sine defectu [tiae, 
sprevistis equos corporeos. 


3 Salutem vobis; domine Iuste et domina Theoclia, 
ut essetis liberi spiritu et homines regni caelestis 
manumisistis animam servorum. 

i [rum erit 
* Salutem vobis; o Iuste et Theoclia, per saecula saeculo- 
memoria eleemosynarum vestrarum, quae est justitia apud 
quemadmodum dicunt Libri. [omnes, 


5 Salutem vobis; cum Theoclia retulit tibi, Iuste, voce sua 
laetum nuncium auxilii, quem audivit e voce Virginis, 
te parasti ad iter certaminis. 


6 Salutem tibi, Iuste, rex regum et princeps omnium prae- 
et tibi Theoclia, regina, prae gloria mundi [fectorum, 
pluris aestimavistis effusionem sanguinis. 


7 Salutem vobis, Iuste, nervus illustris urbis Antiochiae, 
et Theoclia, mater martyris; 

custodite me semper per numerum dierum 

ab hoste et laqueo occulto. 

*EFFIGIES ABOLL 


1 O tu, qui restitisti contra potestatem regis, cum voluit 
te adorare idolum, fabricatum per manus hominum, 

Aboli, quandoquidem ex honore terrestri multiplicasti honorem 
ad te confugio, et te feci amicum, [caelestem, 
ut vocer familiarem martyris iustitiae, atque dilectum. 


9 Confugi ad te, cum te separasti, a patre tuo Iusto, 
et a Theoclia, matre tua; 

ut proficisceris ad mare certaminis, quanquam puer eras; 
in te confido, Aboli, et ad te confugio; 

ut cum iudicium poenae pronuntiabitur, sis mihi fulcrum. 


3  Confugi ad adventum tuum, dum seiungebaris a matre tua, 
ut stares coram Ptolemaeo ad suscipiendum tormentum in urbe 
Aboli, ornate habitu decem praeceptorum, [Basta ; 
fortifica me tua illa debilitate, quae aequiparat vim validorum, 
ne bellum inferat mihi is qui quondam seduxit Evam. 


4  Confugi ad habitationem tuam in carcere, cum vinctus eras, 
donec consilium caperent milites, quomodo te torquerent; 
Aboli, utpote qui tecum consociatus fuerim in opere, 
commorari me fac in medio habitationis, quam fecisti ; 

et si non ita erit, fac me vicinum. 


5  Confugi ad constrictionem corporis tui, pedum et manuum, 
cum extirpatione iecoris; - 

adeo ut in platea acceperis ictus palmae viridis, 

quomodo, Aboli, qui eras e filiis domus regiae, 

te irriserunt homines viles? 


6  "Confugi ad dentes tuos, qui ceciderunt in terram, 

cum praeses perfidus fregit ossa oris tui; 

Aboli, ut tunc, adiuvaret te mirabiliter 

Michael, princeps Exercituum caelestium !, qui volavit super 
sit exemplar tibi, ut adiuves me semper. [ala venti, 

" | Confugi ad ambulationem tuam per omnes plateas urbis, 
cum portares in capite gloriosam cutem tuam; 

passus es acetum dolorosum et cutis cum pilis detractionem; 
lavet me, Aboli, virum erroris et maculae, 

sicut aqua hiemalis factus, sanguis tuus, qui fluxit in terram. 


8  Confugi ad stationem tuam in medio flammae et ardoris 
e ligno vitis ardenti et trunco, ei simili; 

eum vinctus eras collo, Aboli, gravi collari ferreo; 

ne servus tuus offendat in lapidem peccati stulti, 

manus erigat me in puritate tua. 


9  Confugi ad coniectionem tuam jn horrendam domum te- 
cum vinctus eras catenis a dextra sinistraque; [nebrarum, 
Aboli, lumen tuum, tanquam exemplar lotum aqua fidei, 

qui est sanguis, adduc a parte anteriori et posteriori, 

ut illuminet tenebras mentis meae auxilio perfecto. 


10 Confugi ad sanguinem, qui fluxit ex fonte colli, 
cum praeses iussit tuum caput gladio abscindi; 

ut in mundo deliciarum tristitiam non cognoscam, 
fac me liberum e servitute diaboli ad amorem tuum, 
cum regnabis in suavi regno caelorum. 


CARMEN IN LAUDEM IUSTI. 


1 Salutem tibi, Aboli; cum filios patris Abasgiros a morte 
myriades proclamaverunt fidem tuam, [resuscitasti, 
et adoraverunt magnitudinem tuam. 


9 "Salutem tibi, Aboli; cutis tua, coronata gratia martyrum 
sit mihi surrectio hora mortis, 
ut ingrediar in vitam. 

[silium hominum; 
3 Salutem tibi, Aboli, quia consilium Dei mirabilius est con- 
ignis doloris, postquam paratus fuerat tibi, 
devoravit viros sanguinarios. 


4 Salutem tibi, Aholi; porta urbis clausa petefacta est tibi, 
quia tu minor non es, gratia et donis, 
quam Petrus, princeps discipulorum. 

5 Salutem tibi, Aboli; cum vocem blasphemiae locutus est 


praeses urbis Basta afflictus est, [contra Deum tuum Verbum !, 
miratus est potentiam tuam. 


6 Salutem tibi, Aboli, nullus est inter maiores tuos filius qui, 
5 jin pueritia inventus fuerit provecti instar, [sicut tu, 
nam tu egregiae iustitiae eras. 


7 Salutem tibi, Aboli, si non possum canere magnitudinem 
in memoria huius splendoris, [tuam, 
cui tegit pulvis sicut velum corporis, 

10 tristitiam meam dic, dic. 


1 Adyos. 

GADLA TEWODEROS 


SEU 


MARTYRIUM 8. THEODORI ANATOLII 


Martyrium sancti Theodori Anatolii scriptum est idio- 
mate graeco, fortasse Constantinopoli in monasterio sub 
invocationem eiusdem martyris dedicato. Aethiopicae ver- 
Sionis, quae non e textu primigenio, sed e translatione ara- 
bica facta est, apographa duo habemus in codicibus Musaei 
Britannici: Orient. 686 (saec. xvm), et Orient. 687-688 
(saec. xvmr). 

. Textum autem dedimus ad fidem codicis Orient. 686 
(fol. 119 v.—127 r.). 

Post Martyrium addita sunt Effigies Theodori, constans 
Strophis tribus et triginta, et quinque alia carmina minora 
in laudem eiusdem sancti. Horum carminum textum dedi- 
mus ad fidem codicis Abbadiani n°170 (42 r.—44 v., 
70 r.—T1 r., 76 v.—T' v.). 

De martyrio sancti Theodori consulendum est opus Axt- 
LEAL, Les Actes des Martyrs de l Église copte, Paris, 
1890, p. 179-183. 


Digitized by Google 


10 


19 


MARTYRIUM SANCTI THEODORI ANATOLII. 


. In nomine Patris, et Filii, et Spiritus Sancti, unius Dei. Cer- p. 125. 


tamen et martyrium sancti Theodori Anatolii ex urbe Antiochia, 
qui occisus est propter nomen Christi in diebus regis Diocle- 
tiani, duodecimo die mensis ter. Eius oratio et eius benedictio 
sint cum anima eius dilecti, regis nostri Iyasu, et cum huius 
filio, rege nostro Iyoas, et cum eius matre regina nostra Walata 
Giyorgis, et cum serva sua Walata Selase, per saecula saecu- 
lorum. Amen. 

Benedictus sit Dominus Deus Israel, qui solus fecit miracula 
et prodigia !; et benedictus sit eius Filius Iesus Dominus noster; 
et benedictus sit Spiritus Sanctus vivificans. Memoria sancti et 
magni manifesta est nobis hodie, memoria Theodori Anatolii 
manifesta est nobis, qui erat ex urbe Antiochia; qui erat e 
progenie regia, et timens Deum; et Deus ei dedit virtutem et 
firmitatem; et delevit reges Cossaeorum, reges gentiles. Et nul- 
lus erat, qui posset persistere coram eius facie, cum ille caperet 
gladium suum; et multa bona faciebat ecclesiis christianis, et 
pauperibus, et egenis. Et nomen eius avi erat Basilides, filius 
regis Orientis; et huius filii ab invicem discesserunt propter 
regnum; et Basilides sumpsit uxorem suam, et filios suos, et 
filias suas, et paucos ex militibus suis; et profectus est, et 
pervenit ad urbem Antiochiam; et illic habitavit, et aedificavit 
turrim et domos ad instar domus regiae; et multa bona faciebat 
ecclesiis christianis, et pauperibus, et egenis, et viduis, et or- 
phanis, et caelebibus, et peregrinis; et propter eius bona opera 
diligebant eum rex et omnis populus Antiochiae. Et multis die- 
bus postea morbus cepit Basilidem, et rex ivit ut eum visitaret. 
Et Basilides dixit regi: « Custodi filios meos per Christum ». 
Et rex dixit ei: « Christus custodiat nos omnes ». Et Basilides 
mortuus est, et sepeliverunt eum in sepulcro regum, quia ille 
erat filius regis; et adstiterunt ei rex, et populus, et qui in 
urbe erant. Et Basilides reliquit filios duos, et *filiam unam; 
nomen unius filii erat Sotericus, et nomen alterius filii erat 


Ptolemaeus; et nomen eorum sororis erat Martha. Et paulo 

post ab invicem discesserunt propter hereditatem divitiarum 
eorum patris, et iverunt ad regem in iudicium; et rex recon- 
ciliavit eos, et divisit divitias eorum patris. Et rex miratus est 
eorum multas divitias, et stupuit; et regi erant filiae duae; et 
in matrimonium dedit unam filiam suam Soterico, et alteram 
Ptolemaeo; et Martham eorum sororem in matrimonium dedit 
magno duci, cui nomen erat Hermanus, qui erat quartus ex 
iis qui adstabant ad dextram regis. Et Sotericus genuit filium, 
et appellavit eum nomine suo Theodorum Anatolium, et post eum 
genuit filiam, et appellavit eam nomine suo Fisandiam. Et Pto- 
lemaeus genuit filium, et appellavit eum nomine suo Claudium, et 
post eum genuit filiam, et appellavit eam nomine suo Tafasyam. 
Et Theodorus Anatolius maior natu erat quam Claudius. Cur 
appellaverunt duobus nominibus hunc sanctum Theodorum Ana- 
tolium? Ego dicam vobis: quia, cum infans esset, diligebant 
eum omnes qui videbant eum, et amplectabantur eum; et cum 
amplectabantur eum proximi eius matris, appellabant eum no- 
mine avi eius matris Theodori; et cum amplectabantur eum 
proximi eius patris, appellabant eum nomine avi eius patris Ana- 
tolii. Et cum Theodorus et Claudius pervenerunt ad aetatem 
doctrinae, duxerunt eos ad magistrum, ut edocerentur; et do- 
cuerunt eos libros Prophetarum, et eorum interpretationem in 
lege Christi. Et hi fuerunt iuvenes timentes Deum; et delibe- 
raverunt uxorem non ducere; et fuerunt studiosi ieiunii et 
orationis. Et cum ibant ad ecclesiam christianam, ut acciperent 
eucharistiam, veniebant pauperes et egeni, et exspectabant eos 
in via; et illi edocebant eos, et dabant eis omnia quae illi 
volebant. 

Et Theodorus Anatolius excitabat milites suos, et ibat ve- 
natum bestias; et si inveniebat leonem aliquando, eum occide- 
bat. Et quodam die cum venaretur, invenit magnum draconem 
in quo habitabat spiritus impurus; et cum vidisset hunc draco- 
nem, ivit adversus eum, accelerando equum suum. Et is draco, 
cum vidisset Theodorum Anatolium, sustulit caput suum e terra 
decem cubitos, et protendit caput suum, et motitavit linguam 
suam ira; et equus Theodori Anatolii recusavit progredi ad- 
versus *draconem propter timorem; et Christus apparuit ei, 
cum sederet super scalam, et dixit ei: « Theodore Anatoli, esto 
fortis; virtus mea erit tecum in aeternum ». Et eo tempore 

Theodorus Anatolius signum fecit super equum suum dicens: 
« In nomine Patris, et Filii, et Spiritus Sancti, unius Dei; vade 
adversus hunc draconem, neque timeas ». Et tunc equus cu- 
currit adversus draconem; et Theodorus Anatolius percussit 
draconem hasta, et angelus Dei affixit hastam in dracone; 
et draco occubuit, et mortuus est. Et Iesus Christus dixit ei: 
« Salus mea erit tecum, Theodore Anatoli, quia futurum est 
ut martyr sis propter regnum caelorum ». Et his dictis, Iesus 
Christus adscendit ad caelos. Et Satan exiit e dracone, cuius 
adspectus erat turpis, et cuius barba erat promissa, et capilli 
eius capitis divulsi, et eius oculi instar prunae ignis; et Satan 
dixit Theodoro Anatolio: « Eiecisti me ex habitatione mea, et 
vicisti me; vae tibi ab hoc die! Nonne sum ego qui feci ut Cain 
occideret Abelem, fratrem suum, propter invidiam? Et nonne sum 
ego qui feci ut Herodes occideret Iohannem Baptistam? Et ego 
qui feci ut Petrus, princeps Apostolorum, negaret Dominum 
suum? Et nonne sum ego qui feci ut Iudaei occiderent Chri- 
stum, -et crucifigerent eum, et clavis affigerent eius manus et 
eius pedes? Et tibi quoque eodem modo faciam, ut crucifigant 
te sicut Deum tuum ». Et Satan similis erat igni flagranti; et 
Theodorus Anatolius progressus est, et descendit ex equo suo, 
et convertit faciem suam ad orientem ; et extendit manus suas 
in signum crucis, et recitavit hunc psalmum et dixit: « Gratias 
ago tibi, Domine, quia me suscepisti; et orationem meam non 
fecisti ludibrium! », usque ad finem. Et prostravit se, et Deo 
gratias egit. Et reversus est ad urbem suam Antiochiam; et 
auditum est eius facinus per omnia oppida; et exierunt omnes 
ut viderent quod fecerat. Et cum vidissent illum draconem, ob- 
stupuerunt et Deo gratias egerunt. Et longitudo huius draconis 
erat quinque et viginti cubitos, et eius crassitudo, ubi eminet 
e terra... cubitos; et eius latus... cubitos. Et rex quoque lau- 
davit Theodorum Anatolium, et constituit eum caput omnium 
pugnatorum in omnibus exercitibus suis. Et paucos post dies 
rex mortuus est; et regem constituerunt *Ptolemaeum, patrem 
Claudii. Et Theodorus Anatolius profectus est ad bellum cum 
quibusdam e militibus suis, et delevit Cossaeos et gentiles. Et cum 
pervenisset ad proelium cum paucis militibus suis, dixit eis: 

« Ego sum Theodorus Anatolius; veni ut vos delerem virtute Iesu 
Christi ». Et auditis eius verbis, trepidabant ita ut nemo posset 
persistere coram eius facie, cum dimicaret. Et consilium ha- 
buerunt adversus eum rex Cossaeorum et reges gentiles, et 


dixerunt: « Si nos dimicaremus una cum hoc viro, non pos- 
semus eum oppugnare; sed cum veniet ad bellum gerendum 


adversus regem Cossaeorum, ibunt reges gentiles alio itinere, 
et bellum facient, et destruent eius provinciam; et si veniet 
ad bellum gerendum adversus reges gentiles, ibit rex Cossaeo- 
rum alio itinere, et delebit eius provinciam ». Et Cossaei 
et gentiles numerosi erant sicut locustae. Et rex Cossaeorum 
misit nuncium ad Ptolemaeum regem Romae, dicens: « Dimi- 
camus ». Et Ptolemaeus rex Romae assensit huic rei. Et Soteri- 
cus, pater Theodori Anatolii, et Ptolemaeus, pater Claudii, 
deliberaverunt cum consiliariis suis et cum primoribus suis, et 
convenerunt; et numerus eorum militum MM myriades; et Theo- 
doro Anatolio dederunt ex iis cccc myriades, et Claudio de- 
derunt cc myriades. 

Et Theodorus sumpsit milites suos, et ivit ad bellum infe- 
rendum gentilibus; et miserunt Claudium ut bellum inferret 
regi Cossaeorum. Et Claudius profectus est, et vicit regem Cos- 
saeorum, et captivum fecit Agrador, filium regis Cossaeorum. 
Et Cossaei consilium habuerunt, et dixerunt: « Si redibimus 
ad regem, et dicemus ei: ‘ Captivus factus est filius tuus; ' 
ille occidet nos omnes. Melius est nobis ut persequamur Clau- 
dium, si possimus Agrador capere, aut moriamur illic nos 
omnes ». Et profecti sunt ut pugnarent, et ceperunt Claudium 
in proelio. Et eo die fuit magna effusio sanguinis ex parte 
Romanorum et ex parte Cossaeorum; et adduxerunt Claudium 
ad regem Cossaeorum, cui dixerunt: « Romani ceperunt Agra- 
dor filium tuum; et nos adduximus tibi filium eorum regis pro 
filio tuo ». Et statim rex vocavit reginam uxorem suam, eique 


dixit: « Suscipe filium regis Romanorum, et custodi eum donec 


reddamus eum patri eius, et pacem faciemus, ut reddat nobis 


- filium nostrum ». Et Romani, qui *reversi erant a bello, rettu- 


lerunt regi suo, et dixerunt ei: « Captivum fecimus filium regis 
Cossaeorum, et adduximüs eum ad te; et illi etiam persecuti 
sunt nos, et a nobis ceperunt Claudium filium tuum ». Et moe- 
stus fuit rex, eius pater, et regina, eius mater; et moesti fue- 

runt omnes viri Antiochiae, quia ille satiabat eorum famelicos, 
et vestiebat eorum nudos, et solvebat eorum vinctos, et nullus 
opprimebat alterum cum Claudium habebant secum, et multa 
erant bona quae fecerat eis. 

.Et Theodorus Anatolius bellum gessit, et delevit reges gen- 
tiles; et reversus est ad provinciam Antiochiae. Et invenit 
moestos homines urbis et reges Romae; et Theodorus ingres- 
sus est ad regem, et narravit ei omnia quae gesta sunt in 
bello in provincia gentilium. Et cum Theodorus vidit eos moe- 
stos, regem et populum et reginam, dixit regi: « Cur video 
vos moestos et tristes, te et populum tuum, o rex? » Et rex 
dixit ei: « Eo quod Cossaei ceperunt Claudium socium tuum ». 
Et Theodorus Anatolius dixit eis: « Ne moesti sitis; ego re- 
ducam Claudium, socium meum, virtute lesu Christi; conver- 
temur igitur, eo quod Cossaei ceperunt Claudium, et tulerunt 
eum in provinciam suam ». Et regina, uxor regis Cossaeorum, 
et eius filia, cum vidissent Claudium, pulchritudinem eius vultus, 
et venustatem eius faciei, et lucem quae erat super eum, mi- 
ratae sunt valde. Et regina dixit regi: « Volo ut des filiam 
tuam, utque in matrimonium accipiat eam hic filius regis; et 
remittamus eum ad eius patrem, et sit pax inter nos et illos, 
et reddat nobis filium nostrum; et postea bellum non geret 
adversum nos iterum, neque nos ei bellum inferamus ». Et rex 
dixit ei: « I, tu illi refer ». Et illa progressa rettulit ei haec 
verba. Et Claudius respondit ei, et dixit ei: « Ego autem ma- 
trimonio eam non ducam, quia reliqui matrimonium, et tra- 
didi me ipsum Christo ». Et rex vocavit Claudium, et dixit 
ei: « Scribe epistulam, et mitte eam ad patrem tuum, ut tueatur 
Agrador filium meum, sicut et nos tuemur te, donec reconci- 
liemur, et tu proficiscaris ad patrem tuum, et ille remittat 
nobis filium nostrum. Et adhuc mitte nuncium ad Theodorum 
Anatolium, fratrem tuum, quia ego audivi eius famam et fir- 
mitatem eius virtutis, et cupio eum videre ». Et Claudius scri- 
psit manu sua, et dixit: « In nomine Patris, et Filii, et Spiritus 
Sancti, unius Dei. *Dominus Deus obfirmet regnum tuum, pater 
mi, Ptolemaee, sicut obfirmavit regnum Davidis, et Salomonis, 
et Ezechiae, regum Israelis. Laetare, pater mi, quia ego vivus 
sum; et etiam tristis et moestus noli esse, quia ego sum cum 
rege gentili, et me obfirmavit in bonis; et tu quoque obfirma 

eius filium; et mitte Theodorum Anatolium, quia rex cupit eum 
videre ». Et Claudius tradidit epistulam regi Cossaeorum; et 
rex misit duos servos suos cum eadem epistula; et nomina le- 
gatorum erant Leodyos (Leontius), et Banaglos (Panicyrus); et 
pervenerunt ad urbem Antiochiae, et tradiderunt epistulam regi 
Ptolemaeo. Et cum rex vidisset epistulam, quae scripta erat 
manu Claudii filii sui, laetatus est magna laetitia, et gratias 
egit Deo; et laetata est regina, et eius servi, et omnis popu- 
lus qui erat in urbe; et laetati sunt magna laetitia per dies se- 


ptem; cum rex, ut populus comederet et biberet, curaret, utque i 


vestibus pretiosis vestirentur pauperes et egeni; et dedit uni- 
cuique eorum legatorum duodecim denarios auri; et consociavit 
eosdem legatos cum Theodoro Anatolio. Et legati dixerunt Theo- 
doro Anatolio: « Princeps, nos aliique milites regis, cum cu- 
stodiremus Claudium, vidimus cum ille noctu oraret, super eum 
lucem e caelo descendentem. Et nunc nos quoque optamus, prin- 
ceps, ut nobis dicas: Quae sit lex vestra et instituta vestra? » 
Et Theodorus Anatolius accersivit quendam presbyterum, pru- 
dentem et gnarum omnium Scripturarum, cui nomen erat Ce- 
lestinus, et dixit ei: « Expone his legatis legem Christi ». Et 
ille recitavit legatis legem Christi, et docuit eos libros Prophe- 
tarum, et eorum interpretationem, et omnia quae spectant ad 
Christum. Et legati surrexerunt, et adoraverunt Theodorum 
Anatolium, et dixerunt ei: « Da nobis sacerdotem qui nos ba- 
ptizet, et nobis tradat corpus et sanguinem Christi, quia nos 
credimus in Christum ». Et Theodorus Anatolius ivit ad regem, 
et ei ista narravit. Et rex misit nuncium ad archiepiscopum 
Theodorum, dicens: « Accipe et baptiza hos viros ». Et archie- 
piscopus iussit eos ieiunare dies quadraginta, dicens eis: « Orate, 
neque desinatis orare tempore horarum, postulantes remissionem 
peccatorum vestrorum; *neque comedatis carnem, donec exple- 
tum sit ieiunium vestrum ». Et postquam ieiunaverunt dies qua- 
draginta, archiepiscopus praecepit Celestino ut eos baptizaret; et, 
is baptizavit eos in nomine Patris, et Filii, et Spiritus Sancti; et 
eis dedit corpus étsanguinem Christi. Et rex fecit eis omnia bona, 
et constituit eos super omnes milites et super omnes civitates. 
Et illi erant studiosi ieiunii et orationis, et dabant eleemosynas 
pauperibus et egenis; et fuerunt martyres in diebus Diocle- 
tiani; et tradiderunt se ipsos propter Christum, et coronati sunt. 

Et Theodorus Anatolius profectus est, et pervenit ad pro- 
vinciam Persiae, dicionem regis Cossaeorum; et archiepiscopus 
Theodorus ibat cum illo. Et cum appropinquarent urbi, rettu- 
lerunt regi Cossaeorum, et dixerunt ei: « Ecce pervenit Theo- 
dorus Anatolius ». Et statim venerunt omnes viri urbis, ut 
viderent Theodorum Anatolium; et cum is incederet in via 
quae ducit ad domum regis, populi adscenderunt super solaria, ut 
viderent Theodorum Anatolium; et propter multitudinem ho- 
minum, ruerunt solaria cum omnibus qui adscenderant. Et Theo- 
dorus Anatolius ingressus est ad regem; et rex dixit ei: « Esne 
tu Theodorus Anatolius? » Et is dixit ei: « Sane ». Et rex dixit 
ei: « Ego audivi famam tuam, et quae sunt tibi virtutem et for- 
titudinem; et nunc etiam volo ut ostendas mihi fortitudinem vir- 
tutis tuae ». Et Theodorus Anatolius dixit ei: « Rex, virtus au- 
tem et fortitudo sunt Christi. Scito enim, rex, cum ego fuissem 
in proelio, si congregati essent omnes milites tui, non valuis- 
sent capere Claudium socium meum ». Et rex dixit Theodoro 
Anatolio: « I, enim, et conveni cum Claudio socio tuo ». Et 
Theodorus Anatolius ivit ad Claudium, dilectum suum. Et cum 
Claudius vidisset, eum, amplexus est eius collum, et osculatus est 
eum. Et Theodorus Anatolius dixit Claudio: « Ne moestus sis, 
quia ego adsum ». Et adhuc dixit ei: « Estne aliquid mali, quod 
fecerint in te? » Et ille dixit ei: « Nullum est; sed regina 
dixit mihi ut uxorem ducerem filiam suam, et recusavi eam in 
matrimonium ducere ». Et regina et eius filia adstabant, ut 
adspicerent hos duos benedictos, a parte exteriori iuxta domum; 
et cum vidissent venustatem eorum faciei, et pulchritudinem eo- 
rum vultus, et lucem Christi quae erat super eos, *obstupuerunt, 
et admiratae sunt. Et regina vocavit quendam pictorem effigiei, 
et dixit ei: « Adspice hos duos pulchros iuvenes, et pinge mibi 
in muris domus meae effigiem eorum ». Et ille pinxit ei effi- 
giem in similitudinem eorum. 

Et rex vocavit Theodorum Anatolium et Claudium, et dixit 
Theodoro Anatolio: « Sume Claudium socium tuum, et ite ad 
domos vestras; et postquam perveneritis ad provinciam vestram, 
mittite mihi filium meum ». Et eo tempore regina dixit: « Non 
sinam, ut Claudius et Theodorus abeant ». Et eo tempore de- 
scenderunt archangeli Michael et Gabriel; et Michael dedit 
gladium Theodoro Anatolio, et Gabriel tradidit gladium Claudio; 

et Theodorus Anatolius clamavit voce magna, dicens: « Veni 
ut deleam vos per virtutem Domini mei Iesu Christi ». Et 
coeperunt occidere hostes. Et rex dixit archiepiscopo: « Esne 
tu eorum deus, et dedisti virtutem et fortitudinem his duobus 
viris, ut deleant populum meum et exercitum meum, et abo- 
leant regnum meum? » Et archiepiscopus dixit ei: « Ego non 
sum deus, sed servus Dei; et constituit me archiepiscopum et 
sacerdotem, ut deprecarer pro eius servis ». Et rex adscendit 
ad solarium propter magnum timorem suum, et clamavit ad 
Theodorum Anatolium, dicens: « Rogo te per Deum tuum et 
per legem tuam, ne deleas populum meum et exercitum meum, 
neque aboleas regnum meum ». Et Theodorus Anatolius et Clau- 
dius susceperunt secum archiepiscopum Theodorum, et exierunt 
ab urbe; et sanguis affixit manum Theodori Anatolii cum gladio, 
et non valuit solvere eam nisi aqua ferventi. Et numerus Cos- 
saeorum qui mortui sunt eo die, per gladium et per timorem, 
septem milia fuit. Et cum Theodorus Anatolius clamabat voce 
sua, clamabant cum illo imagines eorum, quas regina effici ius- 
serat in muris domus suae; et sonus vocis istarum imaginum 


dicebat: « Theodorus Anatolius venit, et exiit ut deleat vos ». : 


Et eodem tempore venit timor et tremor super homines huius 
provinciae. Et ipsae imagines exstant usque ad hunc diem; et 
non desierunt clamare usque ad hunc diem. Et cum homines 
huius provinciae audiebant vocem imaginis, dum clamabat *sin- 


gulis annis, invadebat eos timor et tremor usque ad id tempus. : 


Et Theodorus Anatolius et Claudius redierunt ad provinciam 
suam; et cum pervenissent prope urbem, rettulerunt regi Pto- 
lemaeo, pervenisse Theodorum Anatolium et adduxisse secum 
Claudium. Rex laetatus est magna laetitia; et regina laetata 
est, et omnis populus laetatus est; et etiam milites regis exie- 
runt, et obviam eis processerunt magna cum laetitia. Et rex 
fecit gaudium usque ad duodecimum diem, quid comederent 
et biberent dando omnibus populis, et largiendo aurum et ar- 
gentum et vestes pretiosas ecclesiis christianis et sacerdotibus; 


et dedit quoque pauperibus, et egenis, et viduis, et orphanis, : 


singulis xxx denarios aureos, et vestivit eos vestibus pretiosis. 
Et Agrador, filium regis Cossaeorum, cum captivum fecerant 
in proelio, percusserunt hasta, et accepit modicum vulnus; et 
propter hoc vulnus aegrotavit et mortuus est. 

Et post hos dies, rex Ptolemaeus mortuus est; et mortuus 
est Theodorus archiepiscopus urbis Antiochiae. Et aggressi 
sunt constituere regem Claudium filium Ptolemaei; sed is re- 
cusavit accipere regnum, dicens: « Ego vero non constituendus 
sum in regno; sed tradidi me ipsum Christo ». Et constituerunt 
regem Numerianum e familia regia, et regnare fecerunt eum in 
urbe Antiochia. Et Cossaei audierunt mortuum esse Ptolemaeum 
regem Antiochiae, et susceperunt secum regem gentilium, et 
nuncium miserunt ad Numerianum, ut dimicarent cum illo, cum 
exprobarent ei propter eorum filium. Et Numerianus moestus 
fuit, et misit nuncium ad terram Aegypti, ut congregarentur mi- 
lites strenui in praelio; et propter magnitudinem eius moestitiae 
aegrotavit, et mortuus est; et magistratus consilium habuerunt 
ut facerent regem alium virum; sed Theodorus Anátolius co- 
hibuit eos ne facerent regem, dicens: « Venite, eamus nunc 
ut dimicemus cum Cossaeis et gentilibus, quia multi sunt et 
innumerabiles; et si Deus nos reduxerit in pace, eo tempore 
regem constituemus, quem nos voluerimus ». Et Theodorus 
Anatolius sumpsit milites suos, et profectus est ad bellum ge- 
rendum; et ii, qui venerant ex Aegypto, profecti sunt cum illo. 
Et mansit in urbe quidam ex Aegyptiis, cui nomen Agripada; 
et nitida erat pulchritudo eius vultus, et pascebat capras, cum 
esset in provincia Aegypti; et in urbe Antiochia adiunctus est 
eis *qui custodiebant equos; et quando is comedendum dabat 
panem equo, accipiebat tibiam, et cantabat coram equo; et 
Satan intrabat in equo, et saltare faciebat eum. 

Erant autem Numeriano duae filiae iuvenes, quae habitabant 
solarium arcis, et earum, quae minor erat, vidit Agripada, cum 
tibia caneret, et saltare faceret equum; et illa ivit, et rettulit 
ei, quae maior erat, et dixit ei: « Veni, ut videas hunc pro- 
digium ». Et illa processit, et vidit, et Satan praebuit ei vo- 
luptatem, et illa cupivit Agripada. Et cum facta esset nox, ape- 
ruit domum suam, et introduxit eum, et corrupit virginitatem 
suam cum eo; et misit nuncium sacerdotibus, et dixit eis: 
« Matrimonio iungite me cum Agripada ». Et sacerdotes dixe- 
runt ei: « Nos matrimonio non iungemus te, quia timemus 
Theodorum Anatolium ». Et ipsa puella dixit eis: « Nonne re- 


gnum fuit patris mei, et nunc est meum? At Theodorus est. 


vir proelii ». Et illa incepit seducere sacerdotes multo auró; 

et sacerdotes matrimonio iunxerunt eam cum Agripada, et pro- 
pter illam fecerunt eum regem; et cum fecerunt eum regem, 
appellaverunt eum Diocletianum. 

Et Fisandia scripsit epistulam, dicens: « Filia regis Nume- 
riani matrimonio iuncta est cum quodam Aegyptio pastore 
caprarum, cui nomen est Agripada; et illa fecit eum regem 
in urbe Antiochia ». Et misit epistulam ad fratrem suum 
Theodorum Anatolium. Et cum is vidisset hanc epistulam, re- 


liquit illic exercitum suum, et rediit ad urbem Antiochiam, et 


ingressus est in arcem domus regiae, et dixit: « Quis fecit 
regem super Romanos hune Aegyptium pastorem caprarum? » 
Et filia regis Numeriani respondit, et dixit ei: « Nonne regnum 
fuit patris mei, et tu nonne es vir proelii? » Et dixit haec, cum 
esset in solario; et eo tempore Theodorus Anatolius extulit 
gladium suum, et occidit ducentos ex militibus huius puellae, 
et accepto igne incendit domum regiam. Et puella sumpsit co- 
ronam regiam, et vestem auream regiam, et alligavit eas funi, 
et demisit ei e superiore parte solarii dicens: « O Theodore Ana- 
toli, rogo te per Deum tuum, ne deleas me; suscipe coronam 
et vestem regiam quas voluisti ». Et Theodorus Anatolius su- 
scepit Claudium, et sedere fecit eum super thronum regium, 
et induit ei vestes regias, quas induebant cum regnabant; et 


iussit praeconem circumire *dicentem: « Regnare fecimus Clau- : 


dium ». Et populi dicebant: « Vere et recte congruit ei ». Et 
Claudius, cum vidisset, ut Theodorus Anatolius sedaret iram 
suam, deposuit coronam quae erat super caput suum, et vestem 
regiam; et collocavit eas super thronum regium, et dixit: « Ego 
quidem non suscipiam regnum mundi ». Et eo tempore angelus 
Dei apparuit Theodoro Anatolio, et dixit ei: « Deus dedit tibi 


virtutem et firmitatem; cur deles hos Christianos? » Et Theo- : 


dorus Anatolius dixit ei: « Inique egerunt, et regnare fecerunt 
Aegyptium pastorem caprarum ». Et angelus Dei dixit Theo- 
doro Anatolio: « Haec iniquitas estne maior ea quam fecerunt 
Hannas et Caiphas? Hi sistere fecerunt Christum coram se in 
praetorio, et ceperunt ei conviciari, et spuere in eum sputum 
immundum: et haec iniquitas maior est. Et Diocletiano dedit 
regnum una hora ». Et Theodorus Anatolius dixit ei: « Quod 
Deus voluit, faciet et regnare iubeat ». Et postquam haec dixit 

ei, Theodorus Anatolius reversus est ad exercitum suum in 
bello, et dimicavit cum Cossaeis et gentilibus. 

Et cum Theodorus Anatolius clamaret et diceret: « Veni ut 
vos deleam per virtutem Iesu Christi », eo tempore fugierunt 
Cossaei et gentiles; et eos deleverunt, et captivum fecerunt Ni- 
comedem, filium regis Cossaeorum, et adduxerunt eum ad urbem 
Antiochiae, et eum tradiderunt regi Diocletiano; et Diocletia- 
nus tradidit eum abba Caio archiepiscopo, et dixit ei: « Ac- 
cipe et tuere filium regis Cossaeorum, donec reconciliemur, et 
eum restituamus patri suo ». Et rex Cossaeorum moestus fuit 
propter filium suum; et misit septuaginta mulas onustas auro 
et argento et vestibus pretiosis; et misit legatum ad regem 
Diocletianum, dicentem: « Accipe has divitias pretium filii mei 


Nicomedis, et remitte mihi filium meum ». Et Diocletianus dixit. 


legatis regis Cossaeorum: « At ego non careo auro aut argento 
aut vestibus pretiosis; et divitias pretium filii tui non susci- 
piam, sed volo ut iures mihi, te bellum non illaturum christianis, 
et non praedaturum eorum provincias ». Et legati scripserunt 
epistulam, et eam miserunt regi suo, et certiorem fecerunt eum 
de his verbis; et nunciaverunt ei, eius filium esse apud archie- 
piscopum. Et rex Cossaeorum "scripsit epistulam quae ita dice- 
bat: « Pater mi archiepiscope, accipe hoc aurum, et argentum, 
et vestes pretiosas; et tu praeditus es veritate et rectitudine, 
sed is Aegyptius, pastor caprarum, indignus est regni ». Et 
archiepiscopus legit hanc epistulam, et nocte accepit divitias, 
aurum, et argentum, et vestes pretiosas, et clam remisit Nico- 
medem, filium regis Cossaeorum, qui profectus est et pervenit 
ad patrem suum. 

Et postquam Nicomedes pervenit ad patrem suum, congregati 
sunt Cossaei et reges gentilium cum multis copiis, et moverunt 
se ut bellum inferrent Romanis, quia Nicomedes excitavit eos, 
et profectus est ut dimicaret cum Romanis. Et Theodorus Ana- 
tolius sumpsit exercitum suum, et profectus est ut dimicaret 
cum Cossaeis et regibus gentilium, et pervenit ad littora fluvii 
Danubis; et illic posuerunt castra sua. Et Satan finxit se esse 
unum e militibus Cossaeorum, et ivit ad Romanos, et locutus 
est verba mala ut dimicarent. Et cum dimicarent, Theodorus 
Anatolius vidit Nicomedem filium regis Cossaeorum; et Theo- 
dorus Anatolius indicavit socio suo Theodoro, quem dicebant 

stratelatem, et dixit ei: « Ecce eum! Video Nicomedem ». Et 
Theodorus stratelates dixit ei: « Non est; sed quidam ei similis 
est ». Et cum Theodorus Anatolius vidisset, misit nuncium ad re- 
gem Cossaeorum, et ad reges gentilium, dicentem: « Ab hoc die 
usque ad quintum decimum diem expectemus, et tunc dimice- 
mus ». Et illi dixerunt ei: « Ita sit ». Et Theodorus Anatolius 
reliquit illic exercitum suum, et cepit Theodorum socium suum 


stratelatem, et pervenit ad urbem Antiochiae, et ingressus est ad 


archiepiscopum abba Caium, et ab eo petierunt benedictionem, 
et dixerunt ei: « Pater noster, heri, cum in praelio essemus, 
vidimus aliquem similem Nicomedi; nescimus utrum ille est, 
an similis ei. Et nunc etiam, pater noster, si ille recessit a te, 
ibimus, et eum capiemus, et eum reducemus ad te per virtu- 
tem Iesu Christi; si autem voluntate tua dimisisti eum, relin- 
quemus eum, ne odium sit inter regem Diocletianum et te ». 
Et archiepiscopus abba Caius dixit eis: « Filii mei, iuro per 
manum sanctam lesu Christi, qui Petrum constituit archiepi- 
scopum et principem Apostolorum, Nicomedem filium regis 
Cossaeorum, mortuum esse apud me; et ego sepelivi eum manu 
mea ». *Et Theodorus Anatolius et Theodorus stratelates ab eo 
acceperunt benedictionem, et reversi sunt ad castra sua, et 
coeperunt dimicare cum Cossaeis et gentilibus. Et Theodorus 
Anatolius clamavit, et dixit: « Veni ut deleam vos ». Et eo tem- 
pore fugerunt Cossaei et gentiles; et Theodorus Anatolius ca- 
ptivum fecit Nicomedem, filium regis Cossaeorum, et reduxit 
eum ad castra. 

Et Theodorus Anatolius et Theodorus stratelates ploraverunt, 
eo quod omnes milites regis viderunt Nicomedem, et non po- 
tuerunt occultare eum, ut clam reducerent eum ad archiepi- 
scopum, si quidem viderunt eum omnes milites regis; et illi 
reduxerunt Nicomedem ad regem Diocletianum. Et Diocletianus 
dixit ei: « Esne tu Nicomedes, filius regis Cossaeorum? » Et 
ille dixit: « Sane ». Et rex dixit: « Nonne tradidi te archié- 
piscopo, ut te tuto custodiret? An effugisti ab illo, et reces- 
sisti? » Et ille dixit regi: « Nequaquam ». Et rex dixit ei: 
« Quomodo recessisti? refer mihi ». Et Nicomedes dixit regi: 
« Pater meus misit nuncium ad te cum multo auro et argento 
et vestibus pretiosis, ut dares me illi; sed tu recusavisti acci- 
pere; et pater meus dedit archiepiscopo eas divitias, et ille 

accepit eas, et dimisit me, et perveni ad patrem meum. Et post- 
quam perveni, profectus sum ut dimicarem vobiscum; et mecum 
adduxi multas copias; et dimicavimus, et ceperunt me, et Deus 
tradidit me in manus vestras ». Et rex Diocletianus dixit Ni- 
comedi: « Ne timeas, Nicomedes, sede in tabernaculo tuo, et 
sile ». Et postea rex Diocletianus misit nuncium ad archiepi- 
scopum abba Caium, ef ille statim venit. Et rex dixit archie- 
piscopo: « Adduc Nicomedem, filium regis Cossaeorum, quem 
tradidi tibi ut eum custodires, quia pacem fecimus cum eius 
patre, et volo eum tradere eius patri ». Et archiepiscopus 
abba Caius dixit ei: « Filius regis Cossaeorum mortuus est, 
et ego sepelivi eum manu mea ». Et rex dixit archiepiscopo: 
«I igitur, et para eucharistiam, et manu tua da nobis eucha- 
ristiam, et faciemus festum Dei, quia vicimus hostes nostros ». 
Et eodem tempore archiepiscopus, et episcopi, et presbyteri, 
et diaconi paraverunt se, ut disponerent eucharistiam. Et rex 
ingressus est in ecclesiam christianam, et magistratus, et po- 
pulus. Et archiepiscopus abba Caius consecravit eucharistiam ; 
et cum absolvisset *missam dixit: « Kyrie eleison ». Et rex 
Diocletianus stetit coram altari, et dixit archiepiscopo: « Si 
vere mortuus est apud te filius regis Cossaeorum, iurabisne 
per hunc sacrificium corporis et sanguinis Christi? » Et ar- 
chiepiscopus abba Caius incepit iurare dicens: « Iuro per hoc 
sacrificium corporis et sanguinis Christi, mortuum esse apud me 
Nicomedem, filium regis Cossaeorum, et ego sepelivi eum manu 
mea ». Et eo tempore rex Diocletianus elevavit oculos ad cae- 
lum, et stetit horas circiter duas, exspectans ut e caelo descen- 
deret ignis, qui mox combureret hunc virum. At ignis non 
descendit. Et eodem tempore Diocletianus traxit manu sua ar- 
chiepiscopum abba Caium, et tradidit eum militibus suis; et 
milites duxerunt eum ad carcerem. Et rex vocavit Nicomedem; 
et is exiit e tabernaculo et adstitit coram omni populo; et rex 
interrogavit eum, et dixit ei: « Quomodo recessisti ab archie- 
piscopo? » Et Nicomedes dixit regi Diocletiano: « Antea nar- 
ravi tibi, at nunc etiam narrabo tibi: Pater meus misit nun- 
cium ad te, et misit multum aurum, et argentum, et vestes 
pretiosas, ut tu redderes me illi; et tu recusavisti eas acci- 
pere. Et pater meus clam misit nuncium ad archiepiscopum, et 
ei dedit eas divitias, quas tu recusaveras. Et archiepiscopus 

accipiens eas, clam dimisit me; et abii, et perveni ad patrem 
meum. Et postea congregavi multas copias, et veni ut dimicarem 
vobiscum; et ceperunt me in bello et in proelio; et Deus tra- 
didit me in manus vestras ». Et eodem tempore, rex misit ut 
diriperent domum archiepiscopi; et diripuerunt omnia, quae 
erant in eius domo, et adduxerunt coram rege onus centum 
mulorum, aurum, et argentum, et vestes pretiosas, et posuerunt 
eas divitias coram omni populo. Et rex dixit archiepiscopo 
àbba Caio: « Si tu voluisses aurum et argentum, dedissem 
tibi decies plusquam illud; at iurasti per nomen Dei cum men- 
dacio, et nunc etiam, quod cupisti aurum, ego satiabo te auro ». 
Et adduxit aurificem; et is liquefecit aurum, et aperuit os ar- 
chiepiscopi, et ei bibendum immisit aurum fusum; et archie- 
piscopus statim mortuus est. | | 

Et eodem tempore Diocletianus iussit claudi ecclesias chri- 
stianas, et aperiri templa *idolorum. Et adhuc rex iussit fieri 
septuaginta simulacra auri, et ex iis quinque et triginta in 
effigiem viri, et quinque et triginta in effigiem feminae. Et rex 
venit, et coram deis iugulavit multa pecora; et sacerdotes ido- 
lorum tus adoleverunt, et fecerunt sacrificium deis, et appel- 
laverunt omnes deos unumquemque: nomine suo. Et rex accessit, 
et adoravit deos suos; et cum illo adoraverunt eos multi po- 
puli; et propter multitudinem hominum, qui deos adoraverunt, 
mortui sunt prae turba eo die centum et quinquaginta viri. Et 
rex iussit dicens: « Si quis deos non adoraverit, diripiatur eius 
domus, et ipse puniatur, et gladio abscindatur eius collum ». 
Et scripsit epistulam ad omnes provincias regni sui, dicens: 
« Iussi claudi ecclesias christianas, et aperiri templa idolorum, 
et deos adorari; et si quis deos non adoraverit, diripietur eius 
domus, et puniatur ipse, et gladio abscindetur eius collum ». Et 
tradidit epistulam uni e magistratibus qui adstabant ad dexte- 
ram suam, cui nomen erat Stephanus. 

Et Stephanus cepit hanc epistulam, et laceravit eam coram 
rege, quia ille amans Christi erat. Et Diocletianus sumpsit 
gladium manu sua, et percussit sanctum Stephanum, et discidit 
eum in partes duas. Et urbs Antiochia similis facta est Hie- 
rosolymis; quia Hierosolymis fuit primus martyr Stephanus 
diaconus, et in urbe Antiochia fuit primus martyr Stephanus, 
filius Basilidis. Et martyres Antiochiae praestantiores sunt eis 

qui martyres fuerunt Hierosolymis diebus regis Herodis; quia 
ii infantes erant, qui non habebant intelligentiam; et cum oc- 
ciderent eos, ridebant cum occisoribus suis, et nesciebant quid 
esset mors et vita. Qui autem mortui sunt in urbe Antiochia, 
seniores erant, et habebant domus, et opes, et dignitates, et re- 
gnum; et spreverunt haec, et honorem, et omnia quae in terra 
sunt, propter castitatem; et se ipsos tradiderunt propter Chri- 
stum, quamvis cognoscerent amaritudinem mortis. 

Et rex Diocletianus reiecit epistulam quae lacerata erat; 
et scripsit aliam similem, et misit eam per omnes urbes regni 
sui. Et ex eo die, quo rex Diocletianus adoravit deos, et abne- 
gavit Christum, Theodorus Anatolius non ivit ad eum. *Et postea 
regina dixit regi: « Ecce non venit ad nos Theodorus Ana- 
tolius; neque ingressus est in domum nostram ex quo adora- 
vimus deos usque ad hunc diem; et nunc etiam, ego opinor, 
ut relinquas eum non congruum est, quia non est qui con- 
stituat regnum et honorem absque eo ». Et rex Diocletianus 
dixit reginae uxori suae: « Et quid in eum facere possumus? 
Nam ille est strenuus validusque; et diligunt eum populus, et 
magistratus, et copiae ». Et his dictis, dormivit ea nocte cum 
esset sollicitudine plenus. Et postea apparuit ei Satan, qui quidem 
similis erat angelo Dei, sed tamen destitutus luce. Et rex dixit 
ad Satan: « Esne tu Theodorus Anatolius? » Et Satan dixit ei: 
« Noli deinceps hoc nomen amplius pronuntiare, quia Deus 


5 delevit eum, et exterminavit illud e terra ». Et rex Diocletianus 


dixit ei: « Dic enim, refer, quis es tu? » Et Satan dixit: « Ego 
sum novus deus, quem tu adoravisti; et ego obfirmavi regnum 
tuum; et in proelio ero tecum, et delebo hostes tuos. Et tu 
dele Theodorum Anatolium, priusquam ille capiat honorem tuum, 
et regnum tuum, et honorem deorum tuorum ». Et rex Dio- 


cletianus.dixit ei: « Quomodo possum eum delere, nam ille est 


strenuus validusque, et ego eum timeo? » Et Satan dixit regi 
Diocletiano: « Mitte nuncium ad eum dicentem: * Veni, habeamus 
consilium, quia venit epistula a rege Cossaeorum et a regi- 
bus gentilium. ' Et cum hoc audiverit, veniet ad te. Et etiam tu 
sume viros validos, et strenuos, et multos, et absconde eos in 
turri palatii tui; et para ei mensam, ut comedat; et eo tem- 
pore viri strenui, quos absconderas, exibunt, et capient eum, et 
ego ero eis auxilio; et hoc negotium magis impurum est quam 

impuritas feminae, et hoc negotium est Diocletiani ». Et cum rex 
Diocletianus experrectus esset, misit nuncium ad Theodorum 
Anatolium, sicut Satan suaserat ei; et rex abscondit in turri 
palatii sex milia virorum strenuorum, gladiis armatorum. Et 
Theodorus Anatolius venit, et ingressus est ad regem; et rex 
dixit ei: « Laetitia magna fuit hodie in hac domo mea, quia 


venit ad me Theodorus Anatolius ». Et paravit ei mensam in- 


structam, *ut comederet. Et eo tempore venerunt sex milia viro- 
rum strenuorum, et apprehenderunt Theodorum Anatolium; et is 


dixit regi: « Mensa tua estne mensa irae? » Et vinxerunt eius 


manus pedesque fortibus vinculis. Et cum nox esset, Theodorus 
Anatolius dixit iis qui custodiebant eum: « Solvite me hora una, 
ut orem ad Deum ». Et ei dixerunt, qui eum custodiebant : « Prin- 
ceps noster, non possumus te solvere, quia regem timemus ». Et 
Theodorus Anatolius contraxit manus suas, et solvit vincula 
manuum suarum et pedum suorum. Et eo tempore replevit 
eos timor et tremor, et ceciderunt unus super alium. Et Theo- 
dorus Anatolius dixit eis: « Nolite deinceps amplius timere ». 
Lt surrexit ut oraret, et recitavit hunc psalmum, et dixit: 
« Dominus dixit Domino meo: * Sede ad dextram meam, donec 
reducam hostes tuos sub plantas pedum tuorum. Virgam vir- 
tutis mittat tibi Deus e Sione ! ' ». Et recitavit psalmum usque 
ad eius finem, et alias orationes, sicut ei mos erat. Et postea 
convertit se, et dixit iis, qui eum custodiebant: « Tunc autem 
facite, sicut praecepit vobis rex vester ». Et illi surrexerunt, 
et vinxerunt eum vinculis. Et facto mane, rex Diocletianus vo- 
cavit Theodorum Anatolium, et dixit ei: « Ego autem vocavi te, 
et mandavi ut adducerent te benevole, ut adores deos sicut et 
nos ». Et Theodorus Anatolius dixit regi Diocletiano: « Nonne 


dixit propheta David, ut confundat vos: * Dei gentium sunt aurei : 


et argentei, opus manuum hominum; os habent, sed non lo- 
quuntur; oculos habent, sed non vident; aures habent, sed non 
audiunt; nares habent, sed non olfaciunt ; manus habent, sed non 
palpant; pedes habent, sed non ambulant; nec etiam loquun- 
tur gutture; neque est ipsis spiritus in ore eorum; similes illis 
fiant omnes qui fecerunt eos, et omnes qui confidunt in eis ? ' ». 
Et Diocletianus vocavit duos e magnis sacerdotibus deorum, 

et nomen alius erat Cyriacus, et alius Irenaeus, quia sapientes 
erant, et magi, et astrologi; et dixit eis: « Dicite, recitate Theo- 
doro Anatolio legem deorum, et magnitudinem eorum honoris, 
et firmitatem eorum virtutis ». Et Theodorus Anatolius dixit 
regi: « O rex, quis melior est: utrum Cyriacus, qui accendit 
ignem, et facit incantamenta, sicut ei locutus est Satan in *igne ; 
an Moyses, qui vidit ignem in rubo, cuius frutices non consu- 
mebantur, et cui locutus est Deus, deditque Sionem? Quis melior 
est: utrum Irenaeus, qui in matrimonio duxit feminas duas, et 
facit incantamenta; an propheta Elias, qui oravit orationem 
ne plueret pluvia, et non pluit per annos tres et menses sex; 
et iterum oravit ut plueret, et caelum dedit pluviam suam, et 
terra germinavit fructum suum ? Quis melior est, o rex: utrum 
Cyriacus magus et adulter, an Samuel, cui locutus est angelus, 
et qui unxit Davidem eumque regnare fecit? Quis melior est, 
o rex: utrum Irenaeus magus, an Daniel, quem proiicerunt 
Babylone in foveam leonum, et leones adoraverunt eum; et 
angelus Dei tulit Habacuc capillis eius capitis, cum mensa esset 
in manu Habacuc, et adduxit eum Hierosolymis Babylonem; 
et introduxit eum in foveam leonum, quamvis fovea clausa 
esset, et tradidit Danieli aliquid huius cibi, et dedit leonibus, 
et ii comederunt? Qui sunt meliores, o rex: utrum Cyriacus et 
Irenaeus, qui faciunt incantamenta, et causa sunt ut mulieres 
currant post iuvenes, et scortentur cum eis; an Petrus et Pau- 
lus, qui ad vitam revocarunt mortuos, et operati sunt magna 
prodigia, sicut eorum Deus? Et etiam tunc confusus sis tu, o 
rex, et confundatur pater tuus Satan, et omnes qui deos ado- 
rant, cum Christus apparebit, sedens in columna nubis, et milia 
et myriades milium angelorum aderunt coram eo, et Michael 
canebit tuba, et resurgent mortui, et erit magnum silentium, 
et Dominus noster lesus Christus descendet Hierosolymas, et 
sedet in throno suo, et duodecim apostoli sedebunt ad eius 
dexteram et ad eius sinistram, et tunc retribuet unicuique pro 
operibus suis. Vae tibi, rex, et omnibus qui adorant deos! Vae 
tibi, et vae patri tuo Satan; nam comprehendent, et vincient 
eum, et trabent eum, et deiicient eum, et delent eum uno die ». 
Et rex Diocletianus, cum id audivisset, iratus est, et dixit ei: 
« Theodore Anatoli, ego iubebo nunc suspendi te, sicut Deum 
tuum ». 

Erat autem in urbe arbor magna, cui nomen erat *komol; 


et rex iussit Theodorum Anatolium trahi, et ligari in pondere 
suo ad hanc arborem. Et attulerunt cxcri clavos crassos, et cla- 


vorum longitudo erat cubitum et latus cubitum et hos clavos in- 


fixerunt malleo in omni eius corpus, et affixerunt eum illi arbori. 
Verum, sanctus martyr nullum verbum respondit, cum affigerent 


eum; et illic adstabat Fisandia, soror Theodori Anatolii, et ad- 


spiciebat eum; illa quidem amare plorabat, et propter magnam 
eius tristitiam, eius venter aestuabat sicut ignis. Et populi qui illic 
adstabant, plorabant cum illa, conviciantes et maledicentes regi, 
et dicentes: « Hunc strenuum et validum, qui liberavit nos a 
manu hostis, perire nobis fecit ». Et Dominus noster Iesus 
Christus apparuit Theodoro Anatolio; et dixit ei: « Salutem 
tibi, quia tulisti omnem hunc dolorem; et nunc etiam visne 
ut extraham a te hos clavos, et sanem te, ut confundas hunc 
regem rebelem? » Et Theodorus Anatolius dixit Domino no- 
stro Iesu Christo: « Nequaquam, Domine mi, melius est mihi 
mori propter nomen tuum ». Et Dominus noster Iesus Christus 
dixit Theodoro Anatolio: « Paravi tibi coronas tres: unam 
propter castitatem tuam, et aliam propter laborem quem tu- 
listi pro nomine meo et mei amore, et aliam eo quod mortuus 
es pro nomine meo. Et si quis tristis et moestus aliquid mole- 
stum putaverit, aut angustia ei adveniet, et rogaverit me no- 
mine tuo, ego facilius negotium reddam ei, et eum liberabo, 
et eum laetificabo. Et si quis afflictus est in mari, dum est in 
nave, et rogaverit me nomine tuo, ego liberabo eunt. Et si quis 
processerit ad bellum, et pervenerit ad proelium, et invoca- 
verit nomen tuum, ego liberabo eum, et ei adiutor ero. Et si quis 
aedificaverit martyrium tuum, et scripserit librum certaminis 


tui et fecerit memoriam tuam, et obtulerit sacrificium nomine 


tuo, ego accipiam eum, et laetificabo eum in regno caelorum. 
Et si quis dederit eleemosynas pauperibus, et egenis, et ca- 
ptivis, et peregrinis, ego remittam ei omnia eius peccata, et 
retribuam in regno caelorum; et similiter ei qui fecerit bona 
in die commemorationis tuae propter nomen tuum ». Et post- 
quam lesus Christus dedit hoc promissum Theodoro Anatolio, 
dixit ei: « Salutem tibi », et adscendit in caelos. Et Theodorus 
Anatolius, vidit angelos tres, *qui tradebant ei tres coro- 
nas. Et post haec requievit, et venerunt angeli, et susceperunt 

eum dicentes: « Alleluia! Is laboravit in mundo, ut viveret 
in aeternum! » Et cum nox esset, populi viderunt lucem descen- 
dentem de caelo super corpus Theodori Anatolii, cum esset 
in arborem. Et cum rex Diocletianus audivisset quomodo de- 
scenderat lux, timuit ne populi crederent in Christum. Et Dio- 
cletianus vocavit Fisandia, sororem Theodori Anatolii, et dixit 
ei: « Sume cadaver fratris tui, et sepeli illud ». Et Fisandia, eius 
soror, suscepit eius cadaver, et linteis illud involvit, et immisit in 
arca quam collocavit in domo sua. Et sumpsit quoque clavos, 
quibus eum affixerant, et eos collocavit in domo sua. Et fuit 
eius requies die duodecimo mensis ter. Eius benedictio sit 
cum anima eius dilecti regis nostri Iyasu, filii regis nostri 
Iyoas, et cum anima eorum matris reginae nostrae Walata Gi- 
yorgis, per saecula saeculorum. Amen. 

Et Diocletianus regnavit XLI annos; XXIII annos cum per- 
maneret in lege Christi; et xvin, postquam abnegavit Christum 
et adoravit deos, et cum occideret omnes qui credebant in 
Christum. Et post XLI annos archangelus Michael descendit e 
caelo, et evertit eius thronum super eum, et eiecit eum e re- 
gno suo,et eruit ei oculos uno die. Et accidit eo die, ut Dio- 
cletianum qui rex erat, et iudicabat populum usque ad meri- 
diem, Deus faceret pauperem, et reprobatus est, et habitavit 
in plateis, mendicans panem; et nemo praebebat ei buccellam. 
Et veniebant ad eum pueri in urbe Antiochia, et deridebant 
eum, et ludibrio eum habebant, et dicebant ei: « O Diocletiane, 
nos credimus in Christum ; occide nos! » Et probris afficiebant 
eum, et maledicebant ei. Et nocte Satan apparuit Diocletiano 
in specie lucis; et Diocletianus dixit ei: « Qui tu es? » Itt Sa- 
tan dixit: « Ego sum quem tu adoravisti; peccavisti; et ego 
amovi te a regno tuo, et erui tibi oculos. Et nunc etiam fa- 
ciesne quod ego te iubebo, ut ego reducam te ad regnum tuum, 
et aperiam oculos tuos? » Et Diocletianus dixit: « Quid iussum 
mihi faciendum est? » Et Satan dixit: « Occidesne eos qui 
credunt in Christum? » Et Diocletianus dixit: « Sane, occidam 
eos, *neque relinquam unum qui invocet nomen Christi ». Et Sa- 
tan dixit ei: « O Diocletiane, de me vae mihi, et de te vae tibi! » 
Et Satan similis factus est flammae ignis, et abiit. 

Et Diocletianum invasit magna elephantiasis, et vermibus 
scaturivit omne eius corpus, et eius lingua corrosa est vermibus, 

et mortuus est morte pessima. Et consilio habito, magistratus 
Romanorum sumpserunt quendam e genere regum, cui no- 
men erat Constantinus, et regnare fecerunt eum super omnes 
Romanos et urbem Antiochiam. Et paucos post dies, cum rex 
Constantinus dormiret in solario, exuit tegumentum vultus 
sui, et levavit oculos ad caelum, et vidit stellas quattuor lucidas 


in figura signi crucis, et scriptura erat in medio illarum romana; 


et Deus illuminavit oculos Constantini, qui vidit et legit eandem 
scripturam; et haec scriptura dicebat: « Regnum tuum re- 
ctum erit, et firmum erit, Constantine! » Et cum illucesceret, 
Constantinus narravit reginae uxori suae omnia quae viderat 
eadem nocte; et voluit ut sibi adducerentur cuncti sapientes 


Romanorum, ut explicarent omnia quae viderat; et dixerunt. 


ei: « Ex omnibus sapientibus peritiores sunt Cyriacus et Ire- 
naeus in observatione astrorum et in notitia scientiae ». Et 
rex Constantinus arcessivit Cyriacum et Irenaeum, et narra- 
vit eis omnia quae viderat. Et illi dixerunt ei: « Tempus da 
nobis usque ad tertium diem, et dicemus tibi, rex, interpreta- 
tionem ». Id autem placuit ei. Et per tres dies instruxerunt 
mendacium, et venerunt ad regem Constantinum, et dixerunt 
ei: « O rex, quattuor stellae quas vidisti, sunt quattuor dii, qui 
maiores sunt inter deos Diocletiani, et eorum nomina sunt: 
Apollo, Artemis, Titan et Theseus. Et scriptura quam vidisti, 
significat: Si adoraveris eos et feceris eorum festum, sicut 
fecit Diocletianus, regnum tuum rectum erit et firmum, et in 
proelio vinces inimicos tuos; quia illi etiam adiuvabunt te, 
sicut adiuverunt Diocletianum ». Et rex dixit eis: « Sane, 
ego quoque adorabo deos, et festum faciam eis ». Et Cyriacus 
et Irenaeus exierunt a rege, laetitia gaudentes. Erat autem 
quidam servus eunuchus, cui nomen erat Eusignius, servus san- 
cti Theodori Anatolii; et cum is educaretur, servus ei aderat, 
*et audiebat, cum docerent sanctum Theodorum Anatolium libros 
Prophetarum eorumque interpretationem, et legem Christi; et, 
is eunuchus didicit omnia, quae audivit, dum erudiebant do- 
minum suum. Et is eunuchus, cui nomen erat Eusignius, in- 
gressus est ad regem Constantinum, et dixit ei: « O rex, ne 
audias verba Cyriaci et'Irenaei, quia mendaces sunt, et tibi 
rettulerunt mendacia; et non est bona lex nisi lex Christi ». 
Et rettulit ei omnia quae prophetae vaticinati sunt de Christo, 

eique explicavit eorum interpretationem. Et rex Constantinus 
adsensus est legi Christi, et anima eius laetata est iis quae 
dixerat ei eunuchus. Et cum Cyriacus et Irenaeus audivissent 
quomodo Eusignius converterat regem, et adduxerat eum ad 
legem Christianorum, congregarunt secum ccc sacerdotes ido- 
lorum sibi similes, et sparserunt cinerem super capita sua, et 
ingressi sunt ad regem, et dixerunt ei: « Quomodo fit, ut servus 
eunuchus dirigat regnum Romanorum? Nonne vidisti quam 
rectum et firmum fuit regnum Diocletiani per virtutem eius 
deorum, et quomodo vicerunt omnes inimicos? Et nunc etiam, 
o rex, sine nos occidamus hunc servum eunuchum, quia de- 
cepit te ». Et Constantinus dixit eis: « Id vero modo non fiat, 
sed iniicite eum in carcerem; ibimus per virtutem deorum, et 
dimicabimus cum Cossaeis et gentilibus; et si vicerimus eos, 
ego quoque adorabo eos, et eis faciam festum, et occidam 
illum eunuchum; si autem victi fuerimus, ego quoque credain 
in Christum ». Et sacerdotes idolorum dixerunt ei: « Sane, ita 
sit ». Et Constantinus sumpsit exercitum suum, et profectus est 
ut dimicaret cum Cossaeis et gentilibus; et dimicaverunt, et 
vicerunt eos Cossaei et gentiles; et mortui sunt multi e Ro- 
manis; et Cossaei et gentiles circumvenerunt Constantinum 
regem Romanorum ut occiderent eum. Et eo tempore Theo- 
dorus: Anatolius descendit in equo spiritali ad regem Constan- 
tinum, et apprehendit eum coma eius capitis, et extulit eum 
a proelio; et dixit regi Constantino: « Forsan scis quis ego 
sim? » Et Constantinus dixit ei: « Ignoro ». At ille secum 
reputavit, et visus est ei esse quidam e militibus Roma- 
norum, qui portabat eum. Et Theodorus Anatolius dixit ei: 
« Ego sum Theodorus Anatolius; *cur credidisti in deos impuros, 
et venisti ad proelium?. Ille rex delevit milites tuos; et ego 
eripui te a proelio, quia diligo te; et cum versareris in disci- 
plina cum pueri essemus, fuimus socii. Et nunc etiam, o Con- 
stantine, crede in Christum, et ille erit tecum, et adiuvabit te; 
et omnia, quae tibi dixit Eusignius, vera sunt, et audi ea; et 
aedifica tibi urbem in ipso loco, ubi nunc ades, et voca eam 
nomine tuo; et vade Hierosolyma, et detege crucem Christi. 
Sed sine me, ut eam ad exercitum tuum, et eos liberem a 
proelio colligamque eos qui supersunt ». Et Theodorus Anato- 
lius processit adversus Cossaeos et gentiles, et clamavit dicens: 

« Ego sum Theodorus Anatolius; veni ut deleam vos ». Et cum 
Cossaei et gentiles audivissent eius clamorem, in fugam de- 
clinaverunt; et ex eis mortui sunt multi timore et tremore; 
et qui supererant e militibus Romanorum, ceperunt regredi 
in itinere eorum provinciarum, cum moesti essent quod puta- 
bant regem suum mortuum esse. Et cum paullum progressi 
essent, invenerunt regem suum, ubi erat; et laetati sunt, et 
Deo gratias egerunt. Et rex voluit ne referant aut dicant: « Ro- 
mani victi sunt ». Et id praecepit rex, ne sacerdotes idolorum, 
cum haec audivissent, se colligerent et aufugerent ab eo. 

Et cum rex appropinquaret ad urbem Antiochiam, nuncios ad 
sacerdotes idolorum misit, dicentes: « Vicimus inimicos nostros 
per virtutem deorum nostrorum. Et nunc etiam parati estote, 
ut cum ego veniam adorem deos et eis faciam festum ». Et 
cum sacerdotes idolorum audivissent, iverunt ad Eusignium, 
qui erat in carcere, et dixerunt ei: « Eusigni, para te mane, 
quia ducemus te coram deis nostris, et illic mactabimus te, et 
eis offeremus corpus tuum in sacrificium ». Et Eusignius tri- 
stis fuit, et ploravit, dicens: « Domine mi Iesu Christe, tu scis 
me non timere neque moestum esse ob mortem patiendam 
propter nomen tuum; sed tristis sum quod corpus meum erit in 
sacrificium idolorum ». Et surrexit, et oravit nocte, et dixit: 
« Domine, quam multi sunt qui excruciant me! Multi insurre- 
xerunt adversum me ; multi dicunt animae meae: * Non servabit 
te Deus tuus ' ». Et recitavit hunc psalmum ! usque ad finem. 
*Et angelus Dei apparuit ei, et dixit ei: « O Eusigni, salutem tibi! 
Noli moestus esse, nam qui dixerunt tibi: *Para te ad mane, 
mactabimus te, et faciemus corpus tuum sacrificium deis; ' tu 
eos videbis mane: vincientur manus et pedes omnium sacer- 
dotum idolorum, et ducentur ad ignem, et eorum deorum ca- 
pita serra frangentur; tu autem salvus eris hodie; sed paucos 
post dies parva poena afficieris, et manus Christi liberabit te ». 


Et postquam haec dixit, angelus dixit ei: « Salutem tibi »,. 


et adscendit in caelum. Et postero die rex Constantinus per- 
venit ad urbem Antiochiam; et Cyriacus et Irenaeus induerunt 
se vestibus pretiosis, et similiter omnes sacerdotes idolorum, 
et exierunt obviam regi..Et rex dixit: « Adducite iam Kusi- 

gnium ». Et abierunt, et adduxerunt eum ad regem; vinctus 
erat, et illi condemnabant eum. Rex autem cum vidisset eum, 
tristis fuit de illo, et dixit: « Solvite eum ». Et rex descendit 
ex equo suo, et dixit ei: « Condona mihi, frater mi, et mihi 
benedic, quia propter te Dominus meus lesus Christus obfir- 
mavit me, et obfirmavit regnum meum ». Et statim rex prae- 
cepit militibus suis ut comprehenderent sacerdotes idolorum; 
et comprehenderunt eos, et vinxerunt eos manus et pedes, et 
iniecerunt eos in ignem, in quem unusquisque eorum paratus 
erat proiicere corpus Eusignii. 

Et rex Constantinus praecepit militibus suis ut everterent 
templa idolorum, et serra frangerent eorum capita, et ascia 
contererent omnes deos mendacii, et diriperent omnes sacer- 
dotes idolorum; et invenerunt in templis idolorum multum auri 
et argenti, quod mensi sunt in modiis sicut metiuntur triti- 
cum; et detulerunt id aurum ad regem Constantinum. Et rex 
congregavit pauperes et egenos, deditque eis multum auri; 
quod superfuit a pauperibus, impendit in aedificandas multas 
ecclesias christianas, quia innumerabile erat aurum et argen- 
tum. Et rex Constantinus iussit fieri signa duo, alterum aureum 
et alterum argenteum; et cum ambularet per plateas rex Con- 
stantinus, portabant ante eum signum aureum et post eum 
signum argenteum. 

"Et rex sumpsit quendam alienigenam presbyterum, pruden- 
tem et peritum omnium Scripturarum, et sincerum et humilem, 
cui nomen erat Demetrius, et constituit eum archiepiscopum 
in urbe Antiochia; et rex dilexit eum propter eius humilitatem. 
Et archiepiscopus Demetrius constituit papas, et episcopos, et 
presbyteros, et diaconos, et lectores, sanctificavitque ecclesias 
christianas, et iussit eos assiduos esse in ieiunio et in ora- 
tione tempore horarum. Et fides firma fuit in ea urbe diebus 
regis Constantini. 

Cum autem Theodorus Anatolius liberaret regem Constanti- 
num, dixerat ei: « Aedifica tibi urbem in loco ubi nunc es, et 
voca eam nomine tuo ». Et Constantinus illic aedificavit magnam 
urbem, et vocavit eam nomine suo Constantiniam, et in ea 
erexit multas ecclesias christianas et magnum monasterium sub 
nomine sancti Theodori Anatolii; et rex stabilivit illic sedem 
regni sui. Et rex misit nuncios ad urbem Antiochiam, et ad- 

duxerunt corpus sancti Theodori Anatolii, et clavos quibus af- 
fixerant eum, et eius gladium, et eius hastam; et posuerunt 
ea in ecclesia christiana, quam aedificavit sub nomine Theo- 
dori Anatolii in urbe Constantinia. Et postquam mortuus est 
Theodorus Anatolius, nemo potuit eiicere eum ex ecclesia chri- 


stiana sancti Theodori Anatolii, quia oravit et dixit, cum vivus 


esset: « Non des, Domine mi Iesu Christe, gladium meum alii ». 

Et multos post dies rex Constantinus morbo laboravit, et 
cum iam prope esset ut moreretur, praecepit filio suo et dixit 
ei: « Cum Deus regnare fecerit te in regno meo, proficiscere 
Hierosolyma, et quaere et detege lignum crucis, cui affixus est 
Dominus noster Iesus Christus ». Et mortuus est rex Constan- 
tinus; et pro eo regnare fecerunt filium eius, et appellave- 
runt eum nomine eius patris, Constantinum, propter eius amo- 
rem erga suum patrem; et propter firmitatem fidei patris eius, 
Deus obfirmavit regnum filii. 

Hisce autem diebus erat quidam dives gentilis, cui nomen 
Georgius; et coepit suadere magistratibus regis ut sinerent 
eum ingredi et quotiescumque comedere cum rege sine teste. 
Et ita accidit. Rex vero Constantinus dilexit eum, et secum 
locum ei dedit cum comederet et biberet. Mens autem huius 
gentilis Georgii erat *ut converteret regem ad adoranda idola; 
et suadebat ei continuo quia rex iuvenis erat. At regina He- 
lena, regis mater, moesta erat, et dixit ei: « Melius est tibi 
ire Hierosolyma, et quaerere et detegere lignum crucis, sicut 
iussit te pater tuus, fili mi Constantine ». At ille non audivit 
vocem matris suae. 

Quodam autem die, cum gentilis Georgius comederet et bi- 
beret cum rege, Eusignius ingressus est ad regem, et dixit ei: 
« O rex, quid prodest tibi? Cibus et potus fugaces sunt; et 
regnum terrae fugax est; et omnis honor et laetitia fugit, sed 
regnum caelorum non peribit in aeternum. Et nunc etiam, o 
rex, melius est tibi ire Hierosolyma quaerere et detegere li- 
gnum, crucis Christi, ut accipias regnum caelorum, quod non 
deficiet. Et omnia quae sunt in terra, tibi adiicientur ». Et gen- 
tilis Georgius dixit regi: « Qui huiusmodi verba prava loquitur 
coram rege, dignus est morte ». Et statim rex praecepit famulis 
suis, et foras traxerunt Eusignium ut occiderent eum. Et sanctus 
Theodorus Anatolius descendit ad eum in equo spiritali, et cum 

eo angeli qui sequebantur eum sub specie hominum, et dixit 
famulis regis: « Quae est culpa huius viri, ut eum occidatis? » 
Et famuli dixerunt ei: « Locutus est mala coram rege, qui mox 
mandavit ut occideremus eum ». Et sanctus Theodorus Anato- 

s lius dixit eis: « Ne occidatis eum, donec ivero, et locutus fuero 
cum rege ». Et dixerunt ei: « Non possumus exspectare, quia 
timemus regem ». Et ille dixit eis: « Ego liberabo vos ab eo ». 
Et adiit regem; et invenit reginam Helenam, quae moesta 
erat, et adstabat ad portam regis. Et Theodorus Anatolius, se- 

10 dens in equo spiritali, dixit reginae Helenae: « Cur hic adstas, 
et moesta sis? » Et illa dixit ei: « Adveni ut rogarem filium 
meum pro Eusignio ». Et ille dixit ei: « Recede, regredere ad 
domum tuam, neque maesta sis ». Et illa abiit; et Theodorus 
Anatolius ingressus est ad regem, dum equitabat in equo suo; 

15 et dixit Constantino: « Quae est culpa Eusignii, ut dixeris eum 
occidendum esse? ». At ille non audivit eius sermonem, quia 
locutus erat ei sermone angelorum. Et rursus locutus est ei 
sermone Romanorum; et tum rex Georgiusque audiverunt 
eius sermonem. *Et surrexit gentilis Georgius, et dixit: « Qui p. 151. 

20 loquitur malum operis pravi coram rege, dignus est morte ». 
Et Theodorus Anatolius percussit pectus Georgii gentilis, qui 
statim mortuus est, cum cibum deglutiret ore suo. Et regina 
Helena timuit propter suum filium, et ingressa est festinans. Et 
Theodorus Anatolius dixit regi Constantino: « Si pater tuus non 

æ fuisset amicus meus, ego non parcerem tibi; nunc etiam om- 
nia quae dixit tibi Eusignius vera sunt; et fac tu etiam quod 
te iussit pater tuus, et vade Hierosolyma, et detege lignum 
crucis, cui affixerunt Christum ». Et his dictis, Theodorus Ana- 
tolius abiit, rege eum adspiciente. 

s Oratio eius et eius benedictio, et victoria eius sint cum di- 
lecta sua, regina nostra Walata Giyorgis, et cum ancilla sua 
Walata Selase, per saecula saeculorum. Amen. 

Qui scripsit eius certamen, et qui iussit illud scribi, et qui 
legit, et interpretatus est, et qui audivit verbum eius: eorum 
$$ simul Deus misereatur per saecula saeculorum. Amen. 

EFFIGIES THEODORI. 


[signum crucis, 
p.152. 1 Salutem memoriae nominis tui, cuius [prima] littera est 
et comae tuae crispatae et nigrae, quae similis est colori corvi; 
Theodore, valide, dux exercitus Dei, 
ut laudem te secundum numerum totius effigiei tuae, 
loqui me fac iucunde, quod iustum est et dignum est. 


9 Salutem capiti tuo, cuius ornatus est corona victoriae, 
et faciei tuae celebratae, cuius venustus adspectus laetificat ; 
Theodore, certamine martyr mortis Christi, 

da mihi benedictionem tuam, et concede mihi gratis 

ut per eam ego iuvenis inops sapientiae dives fiam. 


3 Salutem palpebris tuis, custodibus ad omnia observanda, 
et salutem oculo tuo uni, qui est cum socio altero suo; 
Theodore, ut Iacob portio populi Dei, 

populi terrae dederunt magnitudini tuae munera laudis, 
populi quoque locuti sunt iustitiam tuam. 


4 Salutem, salutem utrique auri tuae, 

et genis tuis, quae odoribus spirant magis quam oleum ampul- 
Theodore, martyr, dum cogitas spem resurrectionis, [lae; 
tolerasti clavum mortis coram turba infidelium, 

qui dispergebant carnem hominum sicut frumentum ventilabro. 


5 Salutem naribus tuis, quae spirabant auram sanitatis, 

et labiis tuis iucundis, quae celebrahant laudem Dei; 
Theodore, tu [es sicut] vinum cantus, quod facit oblivisci luctum ; 
in magna virtute tua, domine mi, valde laetus sim laetitia, 
sicut, qui invenit multam praedam. 


p.153. 6 Salutem ori tuo, quod servatum est a loquendo vanitatem, 
et dentibus tuis candidis, plus quam venustas crystalli et lactis; 
Theodore, perfosse clavo ferreo ardente, 
clavus tuus sit mihi pretium die afflictionis et molestiae, 
cum Pater induet vestes poenae et praemii. 

7 Salutem linguae tuae, quae locuta est iustitiam Christi, 
et voci tuae tremendae, quae terruit regem; 

Theodore, martyr, fili Sidraci, 

visita me quovis mane cum patruo tuo Basilide, 

et cum Eusebio filio eius eiusque fratre Macario. 


8 Salutem respirationi tuae, cuius odor est conditus aroma- 
et gutturi tuo bono, dulci foris et intra; [tibus, 
Theodore, arca obducta auro clavorum, 

esto custos et pastor mihi, ovi tuae segregatae, 

ne rapiant me subito lupi rapaces. 


9 Salutem collo tuo, quod simile est hastae vexilli, 

et humero tuo, qui portavit pondus clavorum sicut latro; 
Theodore, martyr, cum martyribus Antiochiae, 
misericordiam pete mihi sedulo coram facie Dei opificis, 

ut condonet peccatum animae meae, et eius culpas remittat. 


10 Salutem dorso tuo, quod suscepit ictum clavorum, 

et pectori tuo, quod in certamine requievit super komol; 
Theodore, laete, solare me semper, 

quia oblivioni datus sum, sicut torrens qui exsiccatus est; 
et sicut unda quae iam pertransit. 


11 Salutem sinui tuo, qui collegit manipulos cruciatus, 

et manibus tuis clavis perfossis, quae beatae praedicatae sunt, eo 
Theodore, veni mox. festinanter, [quod suscepérunt dolorem; 
ut consumas in facie terrae foris 

hostes animae meae, scorpiones qui transfigunt homines. 


12 Salutem dico brachiis tuis validis, 

et ulnae tuae, quae dissolvebat capita hostium sicut ceram; 
Theodore, amicte ornatu virtutis et victoriae, 

quis sicut tu, domine mi, ex hominibus validis, 

in praelio capiat hominem validum manu sua? 


13 Salutem cubito tuo, mensurae poenae et doloris, 
et palmis tuis conspersis clavis sanguineis ; 

Theodore, martyr, laudate memoria et nomine, 

cum te in proelio viderunt, equo terribili vectum, 
gentes Cossaeorum dixerunt: Venit deus Romanorum. 

14 Salutem digitis tuis, sicut phiala aromatis sculpta !, 

et unguibus tuis candidis, quorum color est sicut fulgur; 
Theodore, sol terrae tuae orientalis, 

redime me, servum tuum, foedere martyrii tui, tanquam auro, 
cum iustus liber fiet a servitute amara. 


15 Salutem lumbis tuis, qui rupti sunt clavis ferreis, 
cum ventre tuo una, donec effusa sint eius intestina; 
Théodore, qui convertis animam tuam ad amorem, 
manus tuae infundant super caput meum 

oleum sanctitatis, unguentum cuius pretium est magnum. 


18 Salutem cordi tuo, quod non didicit, cogitare vindictam, 
et renibus tuis, qui in proelio expurgaverunt maculam; 
Theodore, sacerdotes cantibus celebrabant te semper: 

Dum facit miracula et prodigia 

inter gentes, ad urbem suam transiit et ivit. 


17 Salutem menti tuae, quae non cogitabat opus malum, 
et intestinis tuis, effusis clavo ferreo ardente; 

Theodore nobilis, me ministrum tuum pauperem 

divitem redde auro boni operis et argento iustitiae, 

non autem istis divitiis transitoriis. 


18 Salutem visceribus tuis, quae vulnerata sunt clavo ferreo, 
et umbilico tuo pariter, qui in eorum medio plantatus est; 
Theodore, cum rex faciet coetum, 

voca nos fratres tuos, ut una cum invitatis 

faciamus festum in laetitia et exultatione. 


19 Salutem lumbo tuo, victori validorum virtute sua, 
et femoribus tuis, quae sunt sicut Balaz ?, cuius adspectus venu- 
[state est desiderabilis; 


Theodore, semper cum Claudio, singulis horis, 
et cum Leontio, dilecto tuo, et Nicario eius socio, 
veni e caelo visitare me. 


! Cfr. Cant., v, 13. — * Balaz est nomen unius e columnis templi Sa- 
lomonis, et significat validus. (III Reg., vir, 7. aeth.*. 


10 


15 


10 


15 


+<( 135 jp 


90 Salutem genibus tuis, quae non adoraverunt opus creatum, 
et pedibus tuis, perfossis clavo ferreo mirabili; 

Theodore, dives, spretor auri et argenti, 

praefice me thesauro sapientiae et consilii, 

ut iudicem, regam, decem sensus !. 


91 Salutem plantae pedis tui, quae tincta estsanguine clavo- 
et calci tuo patienti, quem vexavit dolor martyrii; [rum, 
Theodore, clypeus servator vultus mei, 

cur relinquis me, dum tristis incedo? 

sed laetifica animam meam laetitia. 


99 Salutem digitis tuis, quorum numerus est dimidium viginti, 
et unguibus tuis, qui ex iis [prodientes] creati sunt ad illorum or- 
fac audiam quod dixit Theodorus, dux exercitus: [natum ; 
Laetus esto, dilecte mi, quia a te evanuit probatio; 

tristitia haud inveniet te ab hoc tempore in perpetuum. 


93 Salutem staturae tuae, quae pervenit ad iustam propor- 
et effigiei tuae, soli qui opertus est umbra clavorum; — [tionem, 
Theodore, dixisti, cum lex Christi corrumperetur: 

Ne timueritis mortem, fratres mei, neque quidquam aliud; 


cum Dominus Deus noster est nobiscum, nemo praevalebit con- 
[tra nos. 


24 Salutem exitui animae tuae in odore Christi Dei, 

et cadaveri tuo, suavi plus quam odor ambari et musci; 
Theodore, benevole angelum Michaelem 

mitte de te ad me in modum [viri] fidelis et amici, 

ut ascendere faciat orationem meam matutinam et vespertinam. 


25 Salutem involucro ?'corporis tui in aromate unguenti puri, 
et sepulero tuo sancto.in monumento patrum iustorum; 
Theodore, valide plus quam viri validi, [et vivum, 
num fessum est brachium tuum, quod perpetuo strenuum est 
ita ut non salves me nunc virum animo perturbatum? 


! Secundum Aethiopes, sensus animi et corporis decem sunt: quinque 
externi et quinque interni (cfr. DILLMANN, Lex. aeth., c. 116). — ? Lin- 
teo funebri. 

96 Salutem vobis, instructis fide et fiducia, 
martyribus Antiochiae, et aliis qui fuistis in concilio 
cum Theodoro martyre, qui consumavistis certamen ; 
rogate semper, et intercedite apud illum qui omnes audit, 
ut det mihi misericordiam et clementiam suam. 


9" Theodore, Claudi, Basilides et Victor, 

Iuste, Aboli et Apater, 

Eusebi et Macari, ex urbe Antiochia, 

coronate me, domini mei, clypeo vestro probato, 
ne transfigant me sagittae impii Nestoris. 


98 «Ne timueris paullum de insurrectione cuiusvis inimici, 
cum familiaribus meis ego adero, ubicunque fueris ». 

Sic dic mihi, Theodore, singulis diebus; 

nam si tu mihi aderis, et illi fratres tui, 

nihil timebo inferne et superne. 


29 Si ad dominos huius mundi vir iniquus et impius 
confugit, manu non tradetur; 

Theodore, sapiens, me stultum custodiae tibi commissum, 
memor infirmitatis meae, ne tradideris me alienis, 

o corde mitis, sicut Filius unigenitus. 


30 Ne reliqueris me, domine mi, in mari multae tristitiae, 
dum immergit me fletus, et in undas detrudit me planctus; 
Theodore, columba tristis corde Noah, 

fac ut audiam verbum laeti nuncii portantis signum purum, 
dum dicis: Siccum evasit diluvium te submergens. 


31  Altile laudis sacrificabo cultro linguae loquacis, 

et vinum cantici infundam manibus verbi expansi, 

Theodore, martyr, festo tuo in mense tobe; 

tu quoque da mihi ex gratia tua, o liberalis, [pientiam dat. 
ut prudentem reddat stultitiam meam consilio suo quod sa- 


32 E fructu labii et oris, purum donum laudis 

ecce obtuli munus magnitudini tuae; [sam et supereffluentem; 
Theodore, da mihi retributionem meam (ad mensuram) concus- 
divites valde avari, cum iudicant causam, 

si dederint eis parum, dant multa. 

33 Cum rogabunt hoc cantico tuo, et deprecabuntur, 

qui in mari afflicti sunt, et qui domi aegri sunt, 

Theodore, illos salva, et aegros istos sana, 

et perfice cogitationes eorum, si legitime cogitaverint, 

nam potestatem habes super omnia per magnitudinem Christi. 


II. 


1 Salutem tibi, Theodore, gratia ecclesiae christianae, 
et terribilis bestia adversus Cossaeos, 
voce tua (quae est) sicut rugitus leonis. 


9 Salutem tibi, Theodore, gemma, gloriatio Antiochiae; 
dum audit certamen tuum singulatim, 


laetatur singulis posteris diebus. 


3 Salutem tibi; quam mirabilis.est tua comprehensio vi 
Nicomedis (te vz comprehendisse Nicomedem) instructi armis, 
Theodore, perite proelii. 


4 Salutem tibi; certamen martyrii tui suave est, sicut vinum p. 158. 
laetificat cor et mentem; [laetitiae cantus, 
Theodore, pulchra forma gaudens. 


5 Salutem tibi; quis sicut tu, domine mi, patiens est doloris 
Theodore columba, Theodore bestia, [et morbi, 
qui infirmasti vim iuventutis? 


6 Salutem tibi; sustulisti manu Nicomedem ex Cossaeis; 
ad laetitiam trahe me virum tristem, 
Theodore, vir potestatis. 


7" Salutem tibi; ne in deserto tristitiae ef in campo magni 
solve me, ut maneam in urbe; [ploratus maneam, 
dum exspecto te, mar Theodore, 

sol ad occasum vergit, et terra vesperascit. 

III. 


1  Narrationem certaminis et virtutis, quae a te facta sunt, 
populis terrae retulit Eutvchius Anastasius; 

Theodore, recitabo miram gloriam tuam; 

suavis est memoria martyris, quae spernere facit mel; 

esto mihi magister ad librum (scribendum) gratiae et virtutis. 


9 O tu, ob gloriam faciei tuae tremuit intelligentia Satanae; 


per eius consilium expulsus est ab hoc tempore usque ad Iohan- 
ne offerat adorationem Ekraas, domino orientis; [nem (?), 
Theodore, adversus inimicum meum voluit ratio cordis tui (?) 
ne bellum gerant adversus me, extolle gravem pavorem. 


3 O tu, cui in visione suasit angelus caeli 

sermonem fidei et iustitiae, sub specie nobili patris tui; 

ne audires consilium iniquitatis ex verbis Ausiae matris tuae ; 
consilium da mihi, Theodore, dum sequor viam tuam, 

ne cognoscam alium deum nisi Deum tuum. 


.  O tu, cuius magnitudine confractum est idolum; 


cum in facie tua vidit sigillum sancti baptismatis, 

Theodore, qui ut Christus fuisti sacrificium meridiei sextae feriae, 
non coniunxisti Belial cum regno tuo; 

lux enim est honor tuus, honor autem eius tenebrae sunt. 


5 Otu, qui constitutus es dux exercitus propter virtutem tuam 
Antiochiae in nobili urbe martyrum ex Macario; 

Theodore, famule illius qui portavit crucem in Lithostroto !, 

obfirma-me tempore infirmitatis et hora magnae probationis, 
ne particeps fiam operum mundi iniqui. 


6 Otu,qui non sumpsisti gladium ad bellum gerendum cum 
sine gladio occidisti myriades militum Barbarorum; _ [hoste, 
Theodore, valide, si semper in te confidam, 

occide inimicos meos, ne, sim reprobatus, 

et ex illis ne reliqueris ullas reliquias. 


! TOH., xix, 13. 

7" O tu, qui adiuvasti viduam cum dracone terreretur, 

ne perderet filios suos consilio creaturarum perversarum; 
Theodore, suave unguentum horti afflictionis, 

adiuva me tibi commissum in custodiam, in hora quam timeo, 
ne ante tempus eam in viam mortis. 


8  O tu, qui vocasti Anastasium et Ausiam, 

ut viderent negotium certaminis tui in medio foro Antiochiae; 
Theodore, adornate pulchritudine et figura, 

voca me ad hereditatem tuam, regnum Christi opificis, 

et animae meae dic: Ecce dilecta mea! 


9  O Theodore, susceptor verberum (illatorum) virga, 
manu centum militum, a meridie ad vesperam; 

cum illic natares in profundo sanguinis tui sicut in mari, 
gloriosa ossa tua, quae fuerunt sicut farina, 

sint mihi virga virtutis iustitiae coram hoste. 


10 O tu, qui sedisti in ferrea sede. tormenti, 

donec pulchritudo tua fuerit tota sicut ignis; 
Theodore, qui es dulcis racemus vitis, id est fidei, 
educ me e fovea perditionis, sicut regente iudice Moyse 
electi Israelitae exierunt e terra Aegypti. 


11 O tu, qui passus es abscissionem capitis gladio, 


post eximium certamen ; 


Theodore nobilis, dux myriadum; 
sanguis tuus, qui stillavit sicut sudor e vultu, 
aqua purificationis sit mihi viro obstinato. 


12 O tu, cuius cadaver emit auro, 

a militibus qui occiderant te propter fidem et iustitiam, 
Ausia, mater tua, foemina spissae curae; 

memento me esse subiectum magnitudini tuae sollicite, 
et da mihi, princeps Theodore, mercedem subditorum. 

IV. 


1 Salutem tibi; plenae fidei defectus non invenit te, 
sicut alios; stas in cultu (Dei) ut arbor, 
Theodore, ex terra Aegypti. 


9 Salutem tibi; nam gloria vultus Moysis honoravit faciem 5 
Theodore, populus ut videat te [tuam, 
properat quo stas. 


3 Salutem tibi, fili militis Iohannis, Theodore martyr; 
cum parvus esses, dividisti corpus idoli, 
dedecore affecisti consilium perversitatis. 10 


4 Salutem tibi; solvisti fide et virtute spiritali, 
qui vincti erant in arbore komo], 
Theodore, iuvenis (strenue) in certamine. 


5 Salutem tibi; contrivisti caput draconis lapide, quem tra- 
angelus caeli, missus a facie Salvatoris, [didit tibi 15 
Theodore, ornate pulchritudine. 


p.161. 8 Salutem tibi; intelligentia regis timuit te, Theodore, 
cum apud eum occulte calumniati sunt te 
sacerdotes, qui te odio habuerunt. 


7 Salutem tibi; si homo dominetur per dies solis et lunae, 20 
Theodore, quia non fuit iustitia (?); [vane (?); 
ut propter iustitiam transeam de loco in locum, 

da mihi tempus poenitentiae. 


V. 


1 Salutem memoriae nominis tui, gloria urbis Asiae. 25 
et omnibus membris tuis unicuique sua facie et forma, 
Theodore, qui vocaris « Theodorus Antiochenus », 

ut sequatur vocationgm tuam, gressus Christi opificis, 

anima mea elegit, (sicut) Maria, partem salutationis tuae '. 


! Luc., x, 42. 

9  Otu, qui non respondisti invitationi regis et eius principum, 
ut adorares (saltem) statuam ligneam vice centum deorum; 
Theodore, firme in religione Christi, 

ut recitem narrationem huius certaminis tui pro viribus meis, 
imple me sapientia mentis, nam ego vanus sum. 


3  O tu, qui respondisti populis qui rogaverant te, 

quod Deus Pater genuit Filium; 

Theodore, diligens, bono. opere sicut apis, 

te ipsum laudabo, domine, ex opere aegre, 

quandoquidem sapientia apparet, et honorata est (sapientia ?) 4. 


4  O tu, qui cremasti magnum idolum, 

dum eius sacerdotes capiuntur in somno cecitatis nocte, 
cum pervenires ad regem, vinctus a tergo; 

Theodore, ostende mihi intelligentiam tuam bonam; 

ne ego, servus tuus, pro bonis operibus mala faciam. 


5 O tu, qui pertulisti alapa percuti per manum praefecti, 
quem unxit oleo irae archangelus Gabriel, 

cum reminiscereris percussionem Christi, primogeniti fidelium; 
Theodore, audiens precationem meam, 


adversus eum, qui bellum contra me tuae tutelae commissum 
[gerit occulte, aperte bellum geras. 


6 O tu, qui equitasti (insidens) albo equo spiritali, 

et incessisti ad regionem provinciae Asiae, 

dum doces fidem in nomine Filii Virginis; 

Theodore, die iudicii terribilis retributionis 

equus tuus servet me tuae custodiae creditum a foro Siol. 


7  O tu, qui iniectus es in carcerem clausum, 

ut morereris fame et terribili siti aquae ; 
Theodore, quomodo rex mundi caduci 

iussit cibum tuum esse circiter decem drachmarum, 


cum in manu tua, dextra et sinistra essent divitiae? 


! Textus corruptus esse videtur. 

8 O tu, qui suspensus es inter columnas duas, 

extensis, pedibus et manibus; | 

Theodore, supplicio affecte propter nomen Patris et Filii; 
flagellatio tua, more bovis per manum oppressorum qui érant 
sit mihi laetitia intelligentiae ex tristitia saeva. [in tribunal, 


9  O tu, qui fuisti tanquam ovis ex grege, 

oblatio Christi vivi in flamma fornacis expansa; 

Theodore, valide, socie Georgii martyris, 

ignis qui arsit super te, sit ad reprehensionem mortis quae est 
similis iridi mirabili ordine. [inimica mea, 


10 © tu, qui accepisti verbera extensarum virgarum, 
donec ossa tua fuerunt sicut cinis dispersus; 

quod frenum ferre non valuissent viginti viri, 
Theodore, frenum aeneum propter amorem Filii vivi 
laeve visum est tibi domi et in deserto. 


11 O tu, qui appellatus es magus propter fidem, 

cum cor tuum effecit regnum Barnafes sicut phantasma; 
Theodore, martyr, cum adspexit et vidit 

tormentum quod accipiebas manu decem validorum, 
propter iniuriam tibi illatam ploravit leo. 


12 © tu, qui sanasti destitutos novae spei, 

quam corpus tuum patientia accepit in fovea ignis; 
Theodore, sicut tibi consociasti Philonicem in certamine, 

sim socius tecum, domine mi, in regno Christi Alphae, 

ne anima mea audiat reprehensionem in tribunali reprehensionis. 


VI. 


1 Salutem tibi, quia anima mea, (similis) campo viduae, spe- 
Theodore, ut videam virtutem auxilii tui, [ravit in te ; 
incedam equo tuo. 


9 Salutem tibi, né hostes inferant mihi bellum in medio iti- 


ex ore equi tui exeat ignis irae, [nere aut domi, 
Theodore, aequalis martyrum. 


10 

3 Salutem tibi; cum rex vetuit ne biberes aquam 
dum in carcere esses, gratia Spiritus sancti 
satiatus es potu....... 

| [bonum nuncium: Laetare! 
4 Salutem tibi; hodie, tempore tormenti dixisti animae tuae 
Hereditate accepisti hortum quietis et terram deliciarum, 
Theodore, serve iuramenti. 


5 Salutem tibi; illos qui adstabant ut peterent eleemosynam a 
quia sanguis tuus sanavit eos a vi morbi, [rege, 
Theodore, ad fidem convertisti. 


6 Salutem tibi; ex quattuor coronis tuis, quae descenderunt 
laetus fuissem portare unam, [tibi e caelo, 
martyr mortis Christi. 


"7 Salutem tibi; «vanitas vanitatum », verbum est quod dicit 
Theodore, cum dives esses, [Salomon ; 
quandoquidem edoctus fuisti per amorem Verbi, 

paratus fuisti ad paupertatem et opulentiam. 

GADLA ABADIR 


SEU 


MARTYRIUM. SANCTORUM: APATRIS 


ET IRENIS SORORIS EIUS 


Martyrium sanctorum Apatris et Irenis sororis eius scri- 
ptum est in Aegypto. Textus copticus exstat in Biblio- 
theca Vaticana (Cod. Copt. Vat. txm, fol. 55-79), et 
editis est ab H. Hyvernat (Les Actes des Martyrs de 
l Égypte, Paris, 1886, p. 78-113), exstat etiam eius ver- 
sio arabica in Bibliotheca Bodleiana Oxoniensi (Seld. 3274; 
Uri, cxcvim, fol. 158 et seq.). 

Aethiopicae versionis huius Martyrii quam dedimus no- 
tum est tantum apographon unum, quod servatur in cod. 
Abbadiano n° 110 (fol. 97 r.—105v.), saeculi xvin. 

Post Martyrium addita sunt carmina duo, nempe: 
a) Effigies Apatris et Irenis: habet strophas tredecim, 
quarum quaeque constat versibus quinque ; — 5) aliud car- 
men in laudem Apatris et Irenis: strophis septem constat, 
quarum quaeque versibus tribus, praeter postremam quae 
quattuor versibus constat. Horum carminum textum dedi- 
mus ad fidem codicis Abbadiani n* 170 (fol. 73 v.—74 v.). 

De sanctorum nostrorum Martyrio consulendum est opus 
Amitav, Les Actes des Martyrs de VÉglise copte, 
Paris, 1890, p. 174-176. 


AETH. — B. — XXVIII. 10 

MARTYRIUM SANCTORUM APATRIS ET IRENIS 
EIUS SORORIS. 


In nomine Patris, et Filii, et Spiritus Sancti, unius Dei. p. 167. 


Certamen et martyrium sancti et nobilis validi et victoris, 
martyris Apatris et Irenis sororis eius, martyrum Domini no- 
stri Iesu Christi, qui consummaverunt certamen suum et mar- 
tyrium suum octavo et vicesimo die mensis maskaram, in 
pace Dei. — Eorum oratio et eorum benedictio, et donum 
eorum auxilii, et certamen eorum laboris, sint cum eorum di- 
lecto Za-Walda Maryam. 

Et accidit in regno Diocletiani, regis apostatae, ut fecerit 
septuaginta idola, quae appellavit deos; quinque et triginta ex 
eis effigiem virorum, quinque et triginta effigiem feminarum re- 
ferentia; et praecepit ut colerent eos principes et primores, servi 
et liberi, episcopi, et presbyteri, et diaconi et omnis gens chri- 
stianorum. Et in urbe Antiochia erat episcopus graecus, qui 
fecit multa miracula coram Diocletiano, et accepit martyrium. 
Ile autem traxit corda christianorum ad martyrium; et multi 
martyrium passi sunt propter eum, cum viderent firmitatem 
eius cordis et eius robur in amore Dei. Et erant apud regem 
quattuor principes et magnates; et haec erant eorum nomina: 
Alehes, et Iustus, et Aradegis, et Basilides; et ii dimiserunt 
opes suas et divitias suas, et confessi sunt bonam confessionem 
cum suis filiis, et uxoribus, et servis. 

Erat Antiochiae quidam vir, nobilis et dives valde, nomine 
Theocrates; et erat frater Basilidis; et Theocrati non erant 
liberi nisi Abadir (Apater) cuius nomen explicatur « amatus », 
et filiae duae; nomen unius erat Irai (Irene) !, et alterius To- 
belina (Helena). 

At Theocrates diligebat valde Apatrem, quia non erat ei filius 
praeter illum, et rogavit regem ut filium suum constitueret 
ducem. Et cum rex vidisset pulchritudinem vultus, et firmita- 
tem, et robur sancti Apatris, constituit eum magnum ducem, 
cum esset duos et viginti annos natus. Et deinceps eius pater 
pergit facere epulas gentibus regni et omnibus gentibus urbis; 


! Apater et Irai sunt formae hypocoristicae nominum ’Avtxdtyp et 
Eiphyn. 

et per annos tres comederunt et biberunt eius domo. Et tres 
post annos eius pater requievit, et sanctus Apater dilectus 
erat *gentibus regni et omnibus gentibus urbis. Sed eius mater 
despondit sancto filiam Basilidis, fratris eius patris. Et, orta 
persecutione, Basilides etiam martyr fuit. 

Apatri autem erat amicus, cui nomen Socrates !, quocum con- 
silium habebat; et quodam die Apater dixit Socrati: « Frater 
mi, ecce orphanus sum, et non est mihi pater; et Basilides 
quoque, qui supererat quasi pater meus, ecce martyr fuit cum 
omnibus gentibus domus suae, relinquens copiam magnarum 


divitiarum. Et nunc etiam, frater mi, Socrates, age; nos quo- 


que confiteamur nomen Iesu Christi, et moriamur propter no- 
men eius. Ecce ego in matrimonium non ducam uxorem; de- 
spondit quidem mihi uxorem mater mea filiam Basilidis; sed 
et illa martyr fuit cum patre suo; ego vero uxorem iam non 
ducam. Et si audiveris me, frater mi, Socrates, age! moriamur 
propter nomen Dei, et assequemur magnum honorem in caelis. 
Ego exponam tibi visionem quam vidi; cum pater meus Ba- 
silides mortuus esset propter nomen Domini Iesu Christi: ad- 
spexi eum in tanto honore, ut obstupefactus sim propter clari- 
tatem eius vultus, et candorem vestium quibus induebatur; et 
non vidi quod simile sit in palatio regis; neque ullum vidi in 
palatio regio, qui similis sit Basilidi in gloria in qua adspexi 
eum. Et ille dixit mihi vultu subridens: * Adspice honorem 


huius mundi, quomodo durat paucos dies et corrumpitur; et : 


nunc ecce exopta et intende ut venias ad me, et videas di- 
vitias meas et gloriam meam in caelis. O Apater, cur dormis, 
dum paratum est tibi certamen? Surge nunc etiam, et labora 
ut accipias coronam quae non corrumpitur, et ne respicias ad 
honorem huius mundi, eiusque gloriationes, fili mi Apater; et 
beatus qui moritur in nomine Domini nostri Iesu Christi. ' 
Et nunc etiam, frater mi, Socrates, ecce narravi tibi hanc vi- 
sionem quam vidi. Et nunc etiam age, surgamus ut conver- 
tamus corda nostra ad Deum, ut inveniamus magnitudinem 
huius gloriae usque in aeternum ». Et Socrates dixit ei: « Pa- 
tiens esto, frater mi, donec mecum id reputavero in corde meo ». 


1 Zocrator (Copt.). 

Et postero die sanctus Apater ivit ad palatium regium, si- 
cut ei mos erat; et Hermanus adduxit ad regem vestem Vic- 
toris, filii sui; et rex voluit eam induere Apollini impuro; 
et tunc vestis extensa est, et produxit alam, et volavit in al- 
tum caelum coram omni populo; et illa clamavit dicens: « Ne- 
mini licitum est induere hanc vestem, nisi Victori, duci lesu 
Christi ». Et cum sanctus Apater vidisset hoc miraculum, di- 
xit amico suo Socrati: « Adspice magnum honorem qui contigit 
ei qui laboravit propter nomen lesu Christi. Et nunc etiam 
ego paratus sum mori propter eius nomen sanctum ». Et 
postea Socrates ivit et clam narravit eius matri omnia quae 
Apater dixerat ei. Et cum eius mater id audivisset, scidit suas 
vestes, et similiter eius sorores, quia valde eum diligebant. 
Et cum Apater exisset e palatio regis, ingressus est in domum 
suam, comedit et bibit, et postea ingressus est in cubiculum 
suum ut dormiret; eius autem mater ingressa est ad eum, et in 
terram demisit faciem suam, et se prostravit ad eius lectum plo- 
rans. Et ille dixit ei: « Cur ploras, mater mea? » Et eius mater 
dixit ei: « Ploro propter te, quia non est mihi filius nisi tu, 
dilecte, mi.et lux oculorum meorum, et tu vis abire et me de- 
serere. Et ecce ego sum parata tibi facere nuptias et te ma- 
trimonio iungere hoc anno. Fili mi, ne relinquas divitias tuas, 
neque interimas iuventutem tuam, sicut dux Victor». Tum 
Apater iratus est in Socratem amicum suum, eo quod narraverit 
matri suae secretum suum, et valde contristatus est. Et postea 
voluit consolari matrem suam, et dixit ei: « Quid dicam tibi, 
mater mea? Sane, omnia quae dixeris mihi, tibi faciam ». 
At illa ploravit, et auxit planctum, et dixit: « Sed ego hinc 
non discedam,:donec mihi iuraveris, te me non relicturum, 
neque profecturum ».' Et Apater dixit ei: « Mater mea, sed 
ego nunc bibi calicem vini; surge, et relinque me, ut paullum 
dormiam; et cras mane tibi iurabo ».. Et cum ille haec ei dixis- 
set, [eius mater] reliquit eum, et abiit. Sed sanctus *Apater oravit 
dicens: « Audi me, Domine mi Iesu! Oculus es qui videt et auris 
qui audit quemcumque ad te clamantem. Audi me, servum tuum, 
Domine, et fac me dignum ut adnumerer in congregatione 

martyrum, qui mortui sunt propter nomen tuum sanctum. 
Et tu, Domine mi, scis amorem meum erga te, et tu perscru- 
taris cor meum et renes meos ». Et his dictis obdormivit. Et 
cum sanctus recumberet ea nocte in interiore cubiculo suo, ecce 
lux magna orta est super eum, et apparuit ei Dominus Iesus 
Christus, Dei Filius; vehebatur super currum Cherubim in glo- 
ria ineffabili, et cum eo erat sanctus Basilides. Et Dominus 
dixit sancto Apatri, hilari vultu: « Salutem tibi, Apater, fili 
salutis, electe et virgo, fidelis et ornate virtutibus: ecce ie- 
iunium tuum, et oratio tua, et eleemosynae tuae adscenderunt 
coram me veluti recordatio bona. Et ego novi omnia quae ac- 
ciderunt tibi; et adhuc novi desiderium et studium tuum, et 
te exoptare martyrium et certamen; et idcirco disposui ut an- 
geli mei custodirent te ab infantia tua, ne malum vi inimici 
appropinquaret ad te. Scito: morieris propter nomen meum; 
at non sinam te mori in hac urbe; sed surge nunc et vade 
citius cum sorore tua Irene ad terram Aegypti, ad provinciam 
in qua feci miracula mea, ut ibi moriaris propter nomen meum, 
et accipias coronam immarcescibilem. Et ne dicas in corde tuo: 
‘Quis ostendet mihi viam ? ' quia angeli, qui custodiverunt te ab 
infantia tua, tecum ibunt quocumque ibis. Salus mea erit te- 
cum; esto fortis et validus, et ego tecum ero, et non derelin- 
quam te, donec consummaveris curriculum tuum et certamen 
tuum ». Et his dictis, Salvator consolatus est eum, et confir- 
mavit eum, et ei dedit pacem, et adscendit in caelos magna 
cum gloria. Et postea sanctus Apater experrectus est, et lae- 
tus erat eo quod Salvator apparuisset ei, et hilaris fuit valde. Et 
firmum fuit cor eius; et non cessavit recitare psalmos, donec 
lux orta est. 

Et cum illuxisset, narravit amico suo omnia quae vidisset. 
Et eius mater erat moesta valde propter discessum filii sui a 
se. Et postea venit ad eum, et dixit ei: « Iura mihi, fili mi, 
dilecte, sicut mihi dixisti, *quia sum in magna perturbatione ». 
Et ille iuravit ei, se non manifestaturum seipsum coram Diocle- 
tiano, et nullum verbum confessurum coram eo. Et cum ille 
iuravisset ei, requievit paullum cor eius matris. Sed Satan pu- 
gnabat adversus eam et infudit in eius corde malas cogitatio- 
nes. Kt erant quattuor viri fortes virtute sua inter eorum 
milites; et mandavit eis ut custodirent suum filium, dicens: « Si 

audieritis eum confiteri coram rege propter martyrium, ap- 
prehendite eum, et adducite eum huc ad me; quod si ita fieri 
non possit, nunciate mihi, ut ego mox perveniam ad eum ». 
Et huiusmodi verbis eius mater iussa dabat eis. 


CaPUT II. 


At sanctus Apater ex quo Salvator ei apparuit, semper ie- 
iunabat usque ad horam nonam; et nihil comedebat cibi ex quo 
exiret sanguis, nihilque ex cibis suavioribus, sed tantum olera 
et fructus; diu noctuque multas orationes faciebat, et vigila- 
bat, et stabat, et prosternebat se sine intermissione; et nemo 
sciebat quid faceret; et meditabatur in corde suo omnia verba 
quae Salvator noster dixit in Evangelio suo sancto; et cupie- 
bat semper relinquere parentes suos, et aufugere, ut consum- 
maret martyrium suum propter nomen Domini nostri Iesu 
Christi. Et cum iret ad palatium regis, convenit cum Socrate 
amico suo, et dixit ei moesto vultu: « Quid dicam tibi, So- 
crates? Ecce perfecisti verbum quod dixit magister: ‘Si quis 
habet amicum, et hic extraxerit cultrum ut abscindat eum, ne 
animo deficiat, utique vero si manifestaverit secretum suum ’. 
Et nunc etiam ego discedam a te, et tu quoque recede a me, So- 
crates ». Et tunc Socrates moestus fuit, et dixit ei: « Frater 
mi, Apater, ego autem nolo te mori mihi, sed semper simus in 
amicitia nostra ». Et sanctus Apater dixit ei: « Dominus cogno- 


scit quem elegit; sed si, scires honorem martyrum, cognosceres 


quod eorum mors non est mors, sed est vita aeterna ». Et sanctus 
Apater exibat nocte ut visitaret vinctos, et eis dabat quod eis 
opus erat; et hortabatur custodem ianuae ne cuiquam narraret. 

.*Et ipse mutabat vestes suas, ne quis eum agnosceret; et 
exiebat ut hauriret aquam; et cum hausisset, portabat eam ad 
loca in quibus habitabant peregrini. Quadam autem nocte hau- 
sit plurimam aquam, et valde defatigatus fuit; et ivit mox 
ad sanctos qui erant in carcere, et eis praebuit bibendam 
aquam; et praestitit omnia eis necessaria. Et postea reversus 
est ad aedes suas, et oravit, dixitque: « Recordare mei, Do- 
mine mi lesu Christe; et ecce ego fessus sum paullum hac 
nocte ». Et tunc audivit vocem quae dicebat ei: « Beatus 
es tu, Apater, vir dilecte; ne reputes in corde tuo, te fessum 

esse, nam pro hoc labore parata sunt tibi multa bona; et ego 


ero tecum, dilecte; et custodiam te, et tibi dabo mercedem 


tuam; cum haurires aquam, ego quoque tecum hauriebam ». 
Et cum sanctus haec audivisset, laetatus est; et ab illo die 
hauriebat aquam cum laetitia, donec valde fessus sit. Et qua- 
dam nocte, cum ageret sicut. ei mos erat, ecce Satan venit 


in eum magna ira, et proiecit amphoram quae erat super eius 


humerum, et mox fregit eam; et cor sancti Apatris doluit 
quod Satan voluisset abripere sanctum; et defecit animus eius, 
et ita dixit: « Absit a te, Domine, ut potestatem des inimico 
adversus me; tu ipse mihi promisisti, non fore ei potestatem ad- 
versus me ». Et ecce vox e caelo venit, quae dicebat: « Ne 
timeas, neque moestus sis, neque angustum facias pectus tuum, 
dilecte mi, Apater, quia ego tecum ero, neque te derelinquam, 
donec accipias vitam aeternam; sed extende manum tuam, et 
collige fragmenta amphorae ». Et statim extendit manum suam, 
et sumpsit amphoram, et composuit eius fragmenta unum ad 
alterum, quae statim redierunt in pristinum statum. Et cum 
sanctus haec vidisset, laetatus est magna laetitia, et glorificavit 
Deum, qui facit voluntatem eorum qui timent eum. Et cum re- 
versus fuisset ad aedes suas, dixit custodi ianuae: « Cave, et 
attende ne ponas hanc amphoram in loco quo olim eam pone- 
bas; sed pone eam in loco mundo ». 

Et mensibus octo post has res, Irene, soror eius, venit ad 
eum media nocte, et pulsavit portam conclavis sancti Apatris; 
qui statim aperuit ei. Et cum illa ingressa esset, prostravit se 
*in faciem suam, et dixit ei: « Domine mi, et frater mi, Apater, 
cur vis salvare animam tuam et me occidere in hoc mundo 
tenebricoso? » Et sanctus dixit ei: « Quid dicis, soror mea 
dilecta? » Beata Irene respondit ei, et dixit: « Audi me, et 
tibi narrabo visionem quam vidi hac nocte, et propter quam 
valde hilaris sum ». Sanctus Apater respondit et dixit ei: 
« Quid vidisti, soror mea?» Et Irene, eius soror, dixit ei: 
« Cum dormirem hac nocte, Basilides venit ad me in honore 
magno et ineffabili; super eius caput erat galea aurea ruti- 
lans, quae ornata erat gemmis pretiosis; ipse erat valde glo- 
rificatus; et tu etiam eras ad eius dexteram. Et inter vos erat 
femina, adspectu valde pulchra, cuius honorem et gloriam di- 
cere non valeo. Et ille dixit mihi: *O Irene!' Et ego dixi ei: 

* Ecce me, domine mi!' At ille erat vivus, quasi qui non 
mortuus est. Et ego accessi ad eum, ut eum salutarem; sed 
non sivit me salutare eum; et dixit mihi: * Usque modo di- 
gna non es ut salutes me; sed si audiveris me et fratrem 
tuum, salutatura es me, et hereditate acceptura vitam aeter- 
nam cum eo, et perventura per eum ad Dominum omnis crea- 
turae. ` Et ego dixi ei: ‘Pater mi, Basilides, ecce parata sum 
nunquam transgredi eius verbum. ' Et ille prehendit manum 
meam, et tibi tradidit me, et dixit tibi: * Accipe tu solus, Apa- 
ter, quia illa est socia tua in hereditate caelesti; et ecce ego 
commisi tibi eius tutelam, et noli relinquere eam.’ Et ego 
dixi ei: * Domine mi, quae est haec femina tanta venustate 
pulchra? ' Et ipsa femina respondit mihi, et dixit: * Ego sum 
Mehrael; veni ut vocarem te, et ducerem te cum fratre tuo ad 
urbem meam Manuf, quam incolo, ut accipiatis coronam quae 
non corrumpitur. >° Et tunc experrecta sum in perturbatione. 
Et haec non dixi matri meae, neque sorori meae ». Cum 
sanctus Apater audivisset sororem suam, dixit ei: « Bonum 
est enim quod vidisti, soror mea dilecta; et vere mecum he- 
reditate accipies regnum caelorum ». Et postea ille aperuit os 
suum, et benedixit Deo dicens: « Benedico tibi, Domine mi 
Iesu Christe omnipotens, cui debetur omnis benedictio; ope- 
rator mirabilium et consolator sanctorum tuorum; consola- 
tor noster, et liberator noster, et sanator noster, Iesu Domine 
mi, Iesu Salvator mi, lesu vita mea, Iesu gloria mea, *Iesu 
ornatus meus, Iesu lux oculorum meorum, Iesu qui solvis lin- 
guam meam, lesu amator animarum quae invocant eum ». Et 
postea convertit se ad sororem suam, et dixit ei: « Ne referas 
haec ulli hominum, sed infunde in corde tuo, donec Dominus 
noster Iesus Christus perficiat voluntatem suam; nam memores 
esse debemus coram Deo, ipse enim nos elegit per legem suam 
ad benevólentiam suam. Et nunc etiam scito, soror mea, quo- 


modo ille tradidit te . mihi, si audiveris me ». Et tunc Irene 


ploravit, et dixit ei: « Frater mi, num rebellis fui tibi unquam? » 
Et Apater dixit ei: « Omnia praecepta huius mundi quasi ni- 
hil reputanda sunt, sed praecepta Dei sunt audienda; et si 
mihi obedire velis, audi quod tibi dicam: cum ibo ad suppli- 
cium, veni mecum, et etiam cum veniam ad requiem mecum 
ibis ». Et Irene respondit ei, et dixit ei: « Frater mi, sed ego 

rebellis non ero, donec pervenerim ad effusionem sanguinis ». 
Et ille dixit ei: « I, et deprecare Deum, dicens: ‘Domine mi, 
recordare mei, et ne me derelinquas. ' Et insuper da eleemosy- 
nas, et non desistas a ieiunio et oratione ». 


CaPUT III. 


Et postea, elapsis mensibus sex ex quo Dominus apparuerat 
ei ecce Apater exiit sicut ei mos erat, ut hauriret aquam; 
et rursum regressus est ad aedes suas, et obdormivit propter 
lassitudinem; et Dominus Christus, Filius Dei vivi, apparuit ei ; 
et eius cubiculum resplenduit propter magnitudinem eius glo- 
riae. Et tunc Apater surrexit, et' extendit manus suas, et 
oravit; et ecce audivit vocem quae dicebat ei: « Salutem tibi, 
Apater, dilecte mi, vir electe; ecce pervenit tempus messis; 
tibi iucundum sit nunc accipere fructum quem seminavisti. Cur 
dormis, cum paratum est tibi certamen? Surge iam, ut acci- 
pias coronam quae non corrumpitur; et vade ad littus maris 
cum sorore tua Irene, et invenietis navem quae parata est pe- 
tere Alexandriam; eam conscendite, et ego dicam tibi quid 
facias. Firmus esto, dilecte mi Apater, ego ero vobiscum et 
non relinquam vos, donec consummaveritis martyrium vestrum, 
*quia nomina vestra scripta sunt in libro vitae ». Et his dictis, 
adscendit in caelos magna cum gloria. 

Et sanctus Apater excitavit e somno sororem suam Irenem, 
et surrexerunt ambo noctu, et processerunt occulte usque ad 
mare; et navem paratam invenerunt quae petebat Alexandriam; 
et eam conscenderunt, et profecti sunt vento prospero. Et 
post dies octo appulerunt Alexandriam Apater et eius soror; 
et habitaverunt in hospitio; e populo Alexandrino, qui pluri- 
mus est, aliqui sanctum agnoverunt. In eodem autem hospitio erat 
magnus dux qui et ipse, adspecto eius vultu, agnovit eum; et dixit 
ei: « Esne tu dominus Apater magnus dux? » Et sanctus Apa- 
ter subrisit, et dixit ei: « Multi vident me, et cogitant me esse 
illum virum; sed ego non sum ille, sed ei similis sum ». Et 
dux dixit: « Ego quoque dixi te esse illum virum; sed si reapse 
ille venisset, urbs esset commota ». Et sanctus Apater dixit ei: 
« Ego autem sum vir e gentibus pauperibus ». Et dux respondit 
et dixit ei: « Tamen nisi vestes tuae sordidae essent, ego dice- 

rem te esse illum virum ». Et rex quidem, cum quaesivisset 
sanctum Apatrem et eum non invenisset, interrogavit eius ma- 
trem et sororem, quae dixerunt ei, magno cum fletu: « At 
ille abiit cum sua sorore Irene, et nescimus quid egerint ». 
Et commota est omnis urbs Antiochia propter eos. Et postea 
rex haec nunciavit iudici Hermano, et dixit ei: « Investigemus 
eorum negotia, quia latere non possunt ». Et eius mater mansit 
cum ploraret et lamentaretur. Et sanctus Basilides apparuit 
ei quadam nocte, et tetigit cor eius, et consolatus est eam, 
et recessit ab ea. Et Helena, eius soror, nupsit regi Con- 
stantino. 

Et post tres dies, cum Apater et Irene eius soror essent in 
ecclesia christiana, eius soror dixit ei: « Quodnam est hic de- 
siderium nostrum, frater mi? Et ad quem quaerendum veni- 
mus? Nunc ergo eamus ad ecclesiam christianam Mehraelis, 
quae mihi locuta est in visione ». Et sanctus Apater dixit ei: 
« Venimus ut quaeramus vitam animarum nostrarum; et si 
pervenerimus ad ecclesiam christianam illius feminae quam vi- 
disti in visione, ego tibi vitam nunciabo ». Et sanctus Apater 
circuibat per urbem, *et percontabatur de ecclesia christiana 
sanctae Mehraelis martyris; putabat enim, hanc ecclesiam chri- 
stianam esse Alexandriae. Et dixerunt ei: « Est in terra Mem- 
phis, quae sita est ad occidentem fluvii ». Et cum ad vesperam 
declinaret octavus dies ex quo erat Alexandriae, sanctus co- 
gitabat et dicebat: « Nunquid Deus oblitus est mei in peregri- 
natione mea? Tamen ille mihi dixit: * Nunciabo tibi Alexandriae, 
quid facias' ». Et media nocte, cum sanctus Apater oraret se- 
dens, non poterat stare, eo quod locus plenus hominum erat; 
ecce orta est ei magna lux, et Dominus noster apparuit ei, et 
cepit eius. manum, et eduxit eum e loco ubi erat. Et tunc 
sanctus Apater commotus est; et Dominus respondit ei, et di- 
xit ei: « Ne timeas, electe mi Apater, quia videbis me facie 
ad faciem; sed audi'a me quod nuncio tibi, ut id facias. Surge 
mane, et ambula per hanc universam urbem, ut invenias gra- 
tiam tuam; quia loco in quem dilecti mei posuerunt pedes suos 
benedixi; et ambulabis usque ad finem noni et tricesimi diei, 
et pervenies ad urbem Banten cum Irene, sorore tua; et cum 
illuc perveneris, quaeres monachum Abakarazun; et is nunciabit 
vobis quid faciatis. Et postea proficiscere ad urbem Esmunain, 


p. 176. 


p. 177. 


-«( 156 `>} 


in qua ego habitavi veluti peregrinus cum matre mea virgine, 
cum ambularem in corpore. Et tunc benedixi huic urbi et om- 
nibus eius operibus, quia me excepit. Et nunc etiam, ne timeas 
propter peregrinationem tuam, nam ego quoque peregrinatus 
sum cum matre mea Maria et cum Iosepho. Et tu quoque ac- 
cipies coronam martyrii pro labore tuo. Et hora octava noni 
et tricesimi diei pervenies ad oppidum quod est ad ripam fluvii, 
cui nomen est Gela; et tibi obviam veniet extra oppidum vir 
sanctus, cui nomen est Samuel; et is laetabitur in occursu tuo, 
quasi te cognoverit ante hanc diem; et ille vir est misericors 
et amator hospitum, et vos excipiet domo sua; et vobiscum 
faciet bona opera; et ibit vobiscum Antinopolim ad praesidem !; 
et illic consummabis certamen tuum. 'Et postquam consumma- 
veris martyrium tuum et certamen tuum, et acceperis coronam 
martyrii, ille curam habebit de corporibus vestris, et ea lin- 
teis involvet, et adducet apud se. Et ego faciam ut angeli 
mei custodiant illam wrbem propter te; *quia abiecisti hunc 
mundum, et tulisti crucem tuam, et secutus es Dominum tuum. 
Et locum in quo deponent corpora vestra, faciam ut angeli 
mei invigilent, et ad eum malum non appropinquet. Et ecce ego 
ero tecum, donec consummaveris certamen tuum. Et nunc etiam 
vade in pace, dilecte mi Apater; salutem tibi et Ireni sorori 
tuae; et urbi quoque quae te exceptura est non obveniet ma- 
lum in perpetuum. Beatus qui legerit librum martyrii tui; et 
beatus qui audiverit eum cum fide; ego Iesus, rex tuus, dico 
tibi: omnis qui memorabit nomina vestra, si sit 1n angustia, 
sive mari, sive terra, sive peragendo iter, sive in via in qua 
rapiunt latrones, sive coram quattuor iudicibus, ego exaudiam 
eum et statim liberabo. Et omni viro qui fecerit aliquid boni 
in singulis nominibus vestris, et cibum comedendum dederit 
famelico, vel potum bibendum dederit sitienti, vel vestem de- 
derit nudo, vel hospitio exceperit peregrinos, vel visitaverit 
aegrotos aut carcere inclusos, vel liberaverit afflictos, ego 
reddam duplo maiora in regno caelorum. Et omni viro qui 


obtulerit oblatiohem ecclesiae christianae vestrae, vel fecerit : 


commemorationem .vestram, vel tegerit corpora vestra, ego 
faciam ut sit vobiscum cum eritis in habitatione angelorum 


! Cui nomen erat Arianus (Copt). 

lucentium. Et omnis vir qui scripserit certamen vestrum et 
laborem a vobis susceptum propter nomen meum sanctum, ego 
scribam nomen in libro vitae. Et qui etiam aedificaverit eccle- 
siam christianam in nomine uniuscuiusque vestrum, ego faciam 
eum habitare in horto deliciarum usque in aeternum. Et locum 
in quo deposuerint corpora vestra, non attinget probatio, ne- 
que afflictio, neque poena; et adversus eum non praevalebit ini- 
micus ex gentibus. Et quicumque susceperit paullum ex linteis 
funeris vestri, et reposuerit domo sua, ego non sinam prae- 
valeant adversus eum spiritus impuri. Et praesertim, quicum- 
que fecerit bona in nomine vestro, ego faciam eum accumbere 
mensae mille annorum. Ego sum lesus Christus, martyr, et 
primus fidelis diebus Pontii Pilati. Et corpus vestrum, purum 
et sanctum, erit medicamentum cuicumque morbo gravi la- 
boranti. Et aegroti etiam, qui permanent in suo morbo, et sa- 
nari non possunt, cum rogaverint me, ego mox eos sanabo ». 

Oratio sancti Apatris, martyris et victoris, *et Irenis, eius 
sororis, sit cum eorum dilecto..., et liberet eum a retibus 
hostis per saecula saeculorum. Amen. Et his dictis, Domi- 
nus noster et Salvator noster adscendit in caelos magna cum 
gloria. 


Caput IV. 


Et sanctus Apater laetatus est propter ea quae Dominus no- 
ster ei dixit, et valde exsultavit, et lassitudo-eius cordis con- 
versa est in eius pectore in magnam laetitiam. Et cum vespe- 
rasceret, vocavit.sororem suam, et cum ea incessit sicut pastor 
qui agnam agit. Et percontabatur de terra Memphis; et abhinc 
profecti sunt, et pervenerunt ad Banten, et convenerunt cum 
monacho. Abakarazun. Et is salutavit eos, et obviam eis venit 
magna cum laetitia, et dixit eis: « Dominus Christus nunciavit 
mihi vos adventuros esse. Beatus es tu, domine Apater, magne 
praefecte militum Antiochiae, qui dereliquisti regnum terrae 
ut quaereres regnum caelorum. Vere dico tibi: tu eris cum Do- 
mino Christo in gloria regni eius ». Et cum pervenisset ad urbem, 
indicaverunt ei ecclesiam christianam quam quaerebat. Et cum 
pervenisset ad ecclesiam christianam Mehraelis, apertae sunt 
ianuae coram eis; et intravit cum sorore sua, et se prostrave- 

runt ad corpus beatae Mehraelis, et ab ea susceperunt benedi- 
ctionem. Et cum custos ecclesiae christianae vidisset ianuas 
apertas, commotus est valde et cogitavit fures intravisse ad sur- 
ripienda vasa ecclesiae christianae; et cum intravisset, adspexit 
beatum Apatrem et eius sororem adorantes; et sumpsit vir- 
gam, et accessit ut eos verberaret; sed tum eius manus torpuit, 
et ab ea cecidit virga, et constitit in magna defectione, et non 
potuit procedere neque ad dexteram neque ad sinistram, et 
planxit magnum fletum, omnibus eum adspicientibus; et cla- 
mavit dicens: « Domini mei, peccavi contra Deum et contra 
vos; quia id feci propter ignorantiam, remittite mihi peccatum 
meum, et a me nolite expetere vindictam ». Et reputabat in corde 
suo, quomodo Dominus noster Iesus Christus cum Maria, matre 
sua, venerant ad sanctam Mehraelem. Et tunc sanctus Apater 
contristatus est in corde suo, et ploravit, et convertit faciem 
suam ad corpus sanctae *Mehraelis, et dixit: « Condona ei, 
ut sanetur eius corpus ». Et beata respondit ei, et dixit ei: 
«Sine me eum castigare; quia id fecit non modo adversus 
vos nunc, sed contra omnes peregrinos qui veniunt, si ei non 
dederint bona ». Et postea beatus Apater dixit custodi quod san- 
cta Mehraelis dixerat ei. Et custos ploravit multum, et dixit: 
« Verum est hoc verbum; condonate mihi, quia faciam vo- 
luntatem Domini mei inde ab hoc die usque ad diem mortis 
meae ». Et rogavit sanctam beatamque Mehraelem. Et postea 
sanctus Apater misertus est eius, et signavit eum signo sanctae 
crucis, et sanus fuit sicut erat antea. Et tunc se prostravit 
in faciem suam coram sancto Apatre, et dixit eis: « Rogo vos, 
domini mei, ut dicatis mihi utrum vos sitis e genere cae- 
lesti an e genere terrestri? » Et sanctus Apater dixit ei: « Nos 
autem sumus homines peregrini pauperes; advenimus ut nos 
prosternamus ad corpus sanctae Mehraelis, quia pervenit ad 
urbem nostram eius odor suavis ». Et postea is custos excepit 
eos sicut decebat, et introduxit eos in domum suam; et eis 
fecit bona, et eos hospitio excepit apud se sex dies. 

Sed Irene, soror sancti Apatris, mirata est valde propter 
id quod viderat; et sanctus Apater dixit ei: « Adspice nunc, 
quanta miracula manifestantur e corpore sanctorum qui fuderunt 
sanguinem suum propter nomen Filii Dei ». Et eius soror dixit 
ei: « Frater mi, ego autem admirata sum et. mente perturbata 

sum propter id quod vidi. Et si tua est voluntas, hic manea- 
mus apud hanc beatam ». Et ille dixit ei: « Soror mea, nequa- 
quam; nos etiam adhuc progrediamur et moriamur propter 
nomen Domini nostri Iesu Christi ». Et illa dixit ei: « Timor 
autem non relinquit nos; sed eamus ». Et sanctus Apater dixit ei: 
« Nonne dictum fuit tibi in visione: * Audi fratrem tuum?’» Et 
illa dixit ei: « Sane, domine mi et frater mi ». Et ille dixit ei: 
« Haec est illa, quam tu vidisti in visione cum patre Basilide, cum 
tradidit te mihi. Et nunc etiam, soror mea, audi me, quia iar: 
vidimus magnitudinem gratiae Dei, quae concessa est nobis ». 
Et postea narravit ei omnia, quae dixit ei Alexandriae; et illa 
laetata est valde. Et illa dixit: « Frater mi, cum invenerimus 
virum, de quo dixisti mihi in urbe, sciemus beneplacito Dei huc 
nos adductos esse. Et ego etiam non recuso tibi obtemperare *in 
omnibus rebus quas me iusseris ». Et postea abierunt cum va- 
lediceret eis custos, donec pervenierint Esmunain. 

Et cum completi essent novem et triginta dies, illi progre- 
dientes: pervenerunt Gela, octava hora diei, et invenerunt 
virum qui exibat ab oppido, dum ipsi perveniunt ad urbem 
Antinopolim. Et ille dixit eis: « Salutem vobis, domini mei! » 
Et illi dixerunt ei: « Tibi etiam salus sit! » Et Apater nume- 
rabat dies quos indicaverat ei Dominus; et tunc reputabat in 
corde $uo, et dixit: « Num hic est vir de quo Deus locutus est 
mihi, nam dies impleti sunt? » Et sanctus Apater dixit ei: 
« Amice mi, quid est nomen huius oppidi? » Et ille dixit ei: 
« Appellatur Gela ». Et sanctus Apater dixit ei: « Nos volu- 
mus ire hodie ad urbem Antinopolim ». Et ille vir dixit ei: 
« Quia iam declinavit dies, venite ad domum meam, et noctem 
transigite usque ad matutinum semper ». Et sanctus Apater dixit 
ei: « Frater mi, nonne tu es Samuel? » Et ille dixit ei: « Sane, 
sum ». Et Samuel dixit ei: « Unde cognoscis me, domine mi? » 


Et sanctus dixit ei: « Cum essem Alexandriae, Dominus meus 


notum fecit mihi nomen tuum; et tu ille es qui habebit cu- 
ram condendi corpora nostra ». Et Samuel dixit ei: « Quis 
ego sum, ut Deus recordetur mei? Etenim vir peccator ego 
sum!» Sed Samuel laetatus est magna laetitia; et deduxit eos 
ad domum suam magno cum gaudio, et eis fecit multa bona ; 
et permanserunt apud eum dies sex ; et Samuel dilexit eos valde, 
cum Apater dixisset ei suum nomen. Et postea sanctus Apater 

narravit ei negotia sua inde ab eorum initio usque ad finem. 
Et Samuel prostravit se in faciem suam super terram, et dixit: 
« Quis ego sum, domine mi, ut exeat ab ore tuo nomen meum, 
et sim dignus tanto honore, ut hospites adveniant apud me 
servi Dei? » 


CAPUT V. 


Et post elapsos sex dies, iverunt Antinopolin, Samuele eos 
comitante. Et cum sanctus Apater ingressus esset in urbem, 
transegit noctem; et cum ad vesperam inclinaret dies, rogavit 
Deum, ut obfirmaret corda eorum. Et postea iverunt ad prae- 
torium, quasi irent ad locum nuptiarum; et invenerunt praesidem 
sedentem, qui disputabat cum quodam monacho et duabus mulie- 
ribus. *Et Irene dixit sancto Apatri: «Frater mi, cum perveniam 
ad praetorium, quid dicam, nam valde timeo? » Et Apater dixit 
ei: « Ne timeas, soror mea, quia Deus non relinquet nos, sed 
adspiciet peregrinationem nostram. Et cum perveneris ad prae- 
torium, clama et dic: * Ego sum christiana publice '. Et si patiens 
eris paullum, Deus dabit tibi fortitudinem cordis et vires, et 
in te habitabit Spiritus Dei, et loqueris id quod nunquam di- 
dicisti ». Et Samuel valedicebat eis, et corroborabat eos. Et 
cum pervenissent ad praetorium, clamaverunt dicentes: « Nos 
christiani sumus publice, credentes in Dominum nostrum Iesum 
Christum, Filium Dei! » Et statim comprehenderunt eos, et ad- 
duxerunt eos ad praesidem. Et praeses dixit eis: « Unde vos 
estis? Et quid est nomen vestrum, qui ita loquimini? » Et san- 
ctus Apater respondit, et dixit ei: « Nos christiani sumus, et 
cupimus ut tu iugules nos, ut eamus quo ire intendimus ». Et 
praeses valde miratus est pulchritudinem eius responsioni$; 
nam ille sciebat omnem sapientiam. Et sanctus Apater noluit 
dicere praesidi unde sit, ne forsan desineret eos punire, quia 
ille sciebat quam nobilis esset pater eius. Et rursus praeses 
interrogavit eum dicens: « Quid est nomen tuum? » Et sanctus 
respondit, et dixit ei: « Nomen meum est Apater ». Et praeses 
dixit ei: « Quid est nomen sororis tuae? » Et ille dixit: « Ire- 
ne ». Et praeses dixit ei: « Accedite nunc igitur, et offerte 
tus diis, et sinam vos abire; sin minus, moriemini morte 
mala ». Et sanctus Apater respondit dicens: « Nunquam id fa- 

cturi sumus, ut relinquamus Deum nostrum, qui est Dominus 
Iesus Christus, et colamus idola impura, quia nos christiani 
sumus publice ». Et praeses praecepit ut adscendere facerent 
sanctum Apatrem super torcular, et premerent et dilacerarent 
eius corpus scalpro ferreo. Et ei id fecerunt. Sed ille sustinuit 
hanc poenam virtute Domini Iesu Christi. Et cum praeses ad- 
spexisset eum, dixit per interpretem: « Dic mihi, unde es tu? » 
Sanctus autem non respondit ei quidquam, sed tantum dixit: 
« Domine mi, Iesu Christe, adiuva me ». 

Et cum sancta Irene adspexisset eos qui saeviebant in fra- 
trem suum, *incepit blasphemare praesidem et omnes eius deos 
impuros. Et cum praeses animadvertisset eam blasphemantem, 
praecepit ut eam adducerent ad se; et dixit ei: « Vide fra- 
trem tuum, et quod in eum facio. Et etiam tu offer tus cum 
fratre tuo, et vos abire sinam ». Et sancta Irene respondit et 
dixit ei: « Ea morte qua morietur frater meus, ego quoque 
moriar, ut cum illo sim ». Et praeses iussit eam verberari scu- 
ticis; et eam verberaverunt dicentes: « Offer tus diis ». Et 
Irene dixit: « Sed ego non offeram; et tibi quoque non est 
potestas nisi in corpora nostra; et quod volueris fac de no- 
bis ». Et adstabat quidam miles, cui nomen erat Iohannes, et 
nobilis erat in oppido suo; et is dixit praesidi: « Si concedis 
mihi, domine mi, et tradis mihi hanc puellam, ego faciam ut 
illa offerat tus sine labore ». Et praeses dixit ei: « Accipe 
eam ». At Irene nesciebat quid ille dixisset ei, quia colloque- 
bantur sermone Aegyptiorum. Et tunc ille miles cepit eam 
manu sua, et deduxit eam ad domum suam; cogitabat autem 
eius virginitatem corrumpere; et adduxit duas meretrices quae 
loquerentur cum ea. Et statim beata Irene ploravit et dixit: 
« Frater mi Apater, adiuva me ». Et miles se defatigavit 
colloquendo cum ea. Et, tunc sancta clamavit, attollens oculos 
suos ad caelum, et dixit: « Domine mi, lesu Christe, adiuva 
me, et respice ad peregrinationem meam et virginitatem meàm, 
quam custodivi propter nomen tuum; ne sinas eam ab istis 
corrumpi ». Et cum sancta Irene .haec dixisset, mox miles 
Iohannes commotus est, et caligaverunt eius oculi; et ipsae 
meretrices factae sunt sicut idola, quae non movent se. Et 
beata Irene salva fuit, et pervenit ad praetorium. 

Et postea praeses abiit ad domum suam, et iussit sanctum in- 

cludi in carcere, donec sciret nomen eius urbis. At Irene ivit ad 


fratrem suum, et narravit ei omnia quae sibi acciderant; et 


eius frater laetatus est, quia Dominus non dereliquerat eos in 
eorum afflictione; et glorificaverunt Deum; et noctem transe- 
gerunt in carcere, glorificantes Deum et dicentes: « Adspice 


nos, Deus noster, et visita nos in afflictione nostra; et vide 


peregrinationem nostram; quia tu es qui das mercedem iusti- 
tiae, et salvas eos qui confidunt in te ». At sanctus Apater 
Stabat psallens in psalterio Davidis et dicens: « Deus gloriae, 
recordare mei, *quia tu es Deus clemens. Respice ad nos, Do- 
mine, quia non cognoscimus alium praeter te, quia misericors 
et clemens es tu. Memento, Domine, quod pulvis nos sumus; 
sed hominis tanquam fenum sunt dies !. Nos scimus et confi- 
temur quia tu respicis ad nos in omnibus operibus, et nihil 
absconditum est coram te. Quia Deus misericors et clemens es 
tu. Iesu bone, adspice probrum nostrum, et adiuva nos donec 
consummaverimus certamen nostrum ». Haec dixit Apater, et 
eius soror respondit sermone eorum patrio, cum essent in 
carcere. 

Et lucescente die, nuncii venerunt ad sanctum Apatrem, et 


invenerunt eius sororem iuxta eum, et mirati sunt; et postea 


deduxerunt eos ad praetorium; et Samuel sequebatur eos, et 
adibat eos in carcere. Et sanctus Apater dixit ei: « Deus re- 
tribuat tibi, frater mi, quia explevisti iussum Dei erga nos ». 
Et postea adduxerunt eos ad praesidem, qui dixit ei: « O Apater, 
nonne bonum est cor tuum, ut tus offeras diis regis? » Et 
sanctus Apater respondit, et dixit: « Non fiet ut offeram tus; 
et saepe recusavi, et non feci voluntatem tuam. Et nunc etiam 
iugula me et sororem meam citius; quia et sermo noster et 
corpus nostrum unum sunt ». Et postea praeses sciscitatus est 
de milite Iohanne; et narraverunt ei quomodo ille erat domo 
sua, cum esset caecus, et quomodo multa mira facta sunt ab 
Irene, sorore Apatris. Et praeses dixit: « Ite, prehendite eum 
manu, et adducite eum ad me ». Et cum Iohannes pervenisset 
ad praetorium, aperti sunt oculi eius: vidit, et clamavit, dicens: 
« Unus est Deus sancti Apatris et Irenis, eius sororis; et non 
est alius deus nisi ille, o praeses! Dictum est: ‘ Noli facere 

malum, ne malum invenias !'. Ego ivi ut malum facerem, et 
bonum me invenit. Et ego confiteor, toto corde meo, me chri- 
stianum esse, et unum e numero populi Iesu Christi ». Et haec 
dixit coram praeside. Et ecce duae feminae meretrices vene- 
runt clamantes et dicentes: « Nos christianae sumus ». Et ad- 
spexerunt Irenem, et accesserunt ad eam,-et salutaverunt eam, 
et dixerunt ei: « Benedicta sit hora qua tecum convenimus, 
quia misericordia Dei invenit nos ». Et praeses respondit et 
dixit: « Quid accidit *Iohanni? » Et locuti sunt ei verba pro- 
brosa quae audire non licet. Et praeses mandavit ut reduce- 
rent eos ad carcerem, donec cogitaret quid faceret de eis. Et 


postea conversus est ad Apatrem et dixit ei: « Ego hic ma- 


neo propter te. Accede enim, et tus offer diis, ne moriaris 
morte mala.». Et sanctus respondit et dixit ei: « Ego autem tus 
non offeram diis tuis impuris, qui non respirant ». Et tunc 
praeses iussit sanctum affigi arbori magnae cum multis aculeis; 
et in eum id fecerunt. Et tunc tradidit spiritum suum. Et proie- 
cerunt eius corpus, ut illud devorarent canes; et procul steterunt 
ut viderent quid futurum esset. At canes non appropinquaverunt 
ad eius corpus, sed procul constiterunt illud custodientes. 

Et tunc tremuit terra; et Dominus noster Christus descendit 
e caelo, et cum eo milia milium angelorum; et stetit ubi erat 
corpus sancti Apatris, et clamavit, et dixit: « Electe mi, Apater, 
surge rursus e morte; ego sum vivificator creaturae, qui iubeo 
te vivum rursum adesse ». Et sanctus Apater surrexit quasi 
vir qui vino satur sit; et adoravit Salvatorem, qui consolatus 
est eum, et obfirmavit eum, et ei dedit pacem, et ascendit in 
caelos. Sed sanctus Apater descendit, et ambulavit pone mili- 
tes, donec pervenerit ad eos, et ingressus est in praetorium. 
Et cum populi vidissent hoc magnum miraculum, clamaverunt 
dicentes: « Non est deus nisi Iesus Christus, Filius Dei vivi, 
qui liberavit sanctum Apatrem servum suum, et surgere fecit 
eum rursum e morte ». Et praeses iratus est valde, et prae- 
cepit ut eiicerent eos extra urbem, et abscinderent eorum ca- 
pita acuto gladio. Et necaverunt eos, et hi acceperunt coronas 
immarcescibiles in regno caelorum. — Eorum benedictio sit 
cum eorum dilecto... per saecula saeculorum. Amen. 

Caput VI. 


Et postea praeses dixit sancto Apatri: « Adspice nunc quem- 
admodum mortui sunt omnes illi viri propter te: age nunc, 
tus offer diis ». Et sanctus dixit ei: « Optime dixit propheta 
David !: **Dei gentium sunt aurum; os habent, et non loquun- 
tur; oculos habent, et non vident; aures habent, et non au- 
diunt; nares habent, et non olfaciunt; manus habent, et non 
palpant; pedes habent, et non ambulant; et non loquuntur gut- 
ture suo; et non est spiritus in eorum ore. Ita sint omnes qui 
fecerunt eos, et qui confident in eis, et colent eos. ' Quia dixit 
Salvator noster ?: ‘Ne timueritis eos .qui occidunt corpus ve- 
strum, et non est eis potestas aliquid amplius faciendi: sed 
timete eum, cui est potestas eiiciendi animam et corpus simul 
in ignem gehennae '. Et adhuc dixit 3: ‘Cum adducent vos ad 
forum coram regibus, et iudicibus, et potentibus, ne cogitetis 
quid loquamini et respondeatis, quia ego dabo vobis os et sa- 
pientiam, cui non poterunt resistere ii qui contradicunt vobis, 
neque respondere poterunt.’ Et nunc etiam, praeses rebellis, 
quod facere voluisti fac citius 4, quia ego fero in corpore meo 


passionem Domini nostri Iesu Christi? ». Et cum praeses audi- . 


visset haec verba, iratus est valde; et praecepit ut proiicerent 
sanctum in lebetem, et ignem accenderent subter eum. Et id fe- 
cerunt in eum, et perstiterunt accendentes ignem subter eum 
per dies tres et totidem noctes, cum quidem sanctus esset in 
eo. Praeses autem laetatus est magna laetitia, et existimavit 
sanctum mortuum esse, et clamavit dicens: « Ubi nunc est 
eius Deus? Veniat igitur, et eum liberet a mianu mea ». Et 
statim exundavit e lebete magnus fluxus aquae, qui attigit eos 
qui illic adstabant; et omnes quos ista aqua tetigit leprosi mox 
facti sunt. Et cum populi vidissent, clamaverunt dicentes: « No- 
bis malum ne facias, sancte Dei; quia nos scimus quomodo 
Deus tuus sit misericors et clemens ». Et beatus martyr Apater 
locutus est eis e lebete, et dixit eis: « At si confisi eritis in 
Deo meo ex toto corde vestro, sanabimini a morbo vestro ». 


' Ps. cxi, 12 et seq. — * Luc., xu, 4. — * MatTH., X, 19; Luc., xx1, 14-15. 
— * Cf. Iou., xir, 27. — 5 Cf. Gal., vi, 17. 

Et populi clamaverunt dicentes: « Non est deus in caelo aut | 


in terra nisi Christus, Filius Dei vivi ». Et mox sanati sunt 
a dolore; et facti sunt sicut illi quos nunquam dolor attigit. 
Et lebes quidem fractus est in duas partes ; et sanctus exiit sa- 
nus *et salvus; et dixit populo: « Firmi estote in fide, ut ac- 
cipiatis coronam incorruptibilem ». Et tunc praeses praecepit 
ut abscinderent eorum capita acuto gladio. Et absciderunt ea; 
et illi abierunt in aeternam felicitatem, 

Praeses autem iratus est magna ira; et praecepit ut adscen- 
dere facerent sanctum Apatrem et Irenem, eius sororem, in 
torcular, et premerent eos, et eorum lumbos dilacerarent scal- 
pro ferreo; et in eos ita fecerunt. Et 'sanctus ad patientiam 
hortabatur sororem suam, dicens: « Firma esto, ut mecum ac- 
cipias hereditatem caelestem ». Et Dominus Christus suscepit 
petitionem electi sui Apatris, et ascendere fecit Irenem in ha- 
bitationem excelsam, et ei ostendit Hierosolyma caelestia et se- 
dem angelorum lucentium, et ecclesiam christianam primogeni- 
tam. Et illa quidem laetata est, et magna consolatione repleta. Et 
lictores dicebant: « Ecce laboravimus, hanc puellam virginem 
excruciantes: ida vero poenis non commovetur ». Et eam de- 
scendere fecerunt e torculari; et illa commovebatur poena. Et 
sanctus Apater plorabat propter illam dicens: « Constans esto, 
Soror.mea parva, ut accipias coronam quae non corrumpitur. 
Salutem tibi soror mea dilecta; ego autem post haec non vi- 
debo amplius faciem tuam super terram, sed tantum in regno 
caelorum », At praeses dicebat eis: « Audite me, et sacrificate 
diis, ne puniam vos graviore poena ». Et sancti dixerunt ei: 


« Te non audiemus, neque relinquemus verbum Dei caeli et- 


terrae in aeternum ». 

Et cum sancti dicerent praesidi haec verba, ecce venit ad 
eum quidam vir, cui nomen erat Paphnutius, e gente Tentyro- 
rum oriundus, et confessus est Dominum Christum coram prae- 
side; et praeses comprehendit eum, et misit eum cum lictoribus 
Antiochiam ad regem Diocletianum. Et sanctus Apater scripsit 
epistulam ad custodem carceris, in qua ipsi commendabat eum, 
et ita dicebat: « Salutem tibi, dilecte mi, quem educavi in 
domo mea. Ego dilectus tuus Apater, servus Iesu Christi, Verbi 
primordialis Dei veri, te saluto in desiderio, dilecte frater, cui 
paratae sunt coronae tres, et martyr fuisti sine effusione san- 

guinis, sed per puritatem tuam, et rectitudinem *cordis tui, et 
laborem quem laboravisti propter Deum tuum Creatorem, sicut 
servus Iesu Christi Dei Creatoris. Eius auxilium et misericordia 
tecum sint cum transieris ab hoc mundo fugaci. Et nunc etiam 
ecce perveniet ad te lucens stella, sanctus Paphnutius e gente 
Tentyrorum; et cum tecum convenerit, fac petitionem suam, et 
curam de eo habeas in omnibus, et condi eius corpus sanctum. 
Et item scribe omnem eius laborem et certamen, et mitte eius 
Acta ad Aegyptum in pace Dei. Amen ». 


Caput VII. 


Et eadem nocte Salvator apparuit sancto Apatri et Ireni eius 
sorori, et locutus est eis, et dixit eis: « Salutem vobis, dilecti 
mei, et electi mei, et amici mei puri. Estote firmi nunc, quia 
ecce appropinquavit tempus quo vos inducam in regnum cae- 
lorum; ab hac die usque ad diem sextum consummabitis cer- 
tamen vestrum, et accipietis coronam quae non corrumpitur ». 
Et his dictis, eis benedixit, et adscendit in caelos. Et postero 
die adduxerunt sanctos, et eos constituerunt coram praeside, 
qui praecepit ut scriberent eius gesta et abscinderent eius ca- 


put et caput Irenis eius sororis. Sed praeses adiuravit sanctum : 


per nomen Iesu Christi, ut ei indicaret nomen suae urbis. Et 
sanctus Apater dixit ei: « Ego etiam pariter te adiuro, rebellis, 
per deos tuos impuros, ne cum hoc dixero tibi, impedias me 
quominus perficeam certamen meum ». Et iuraverunt sibi mutuo 
ambo. Et sanctus dixit ei: « Ego sum Apater, magnus praefectus 
militum ex urbe Antiochia ». Et cum praeses audivisset haec 
verba, clamavit dicens: « Vae mihi! domine mi, nam ecce me 
applicavi in stultitia mea ad rem vanam; et egi rem reproba- 
tam; et nunc etiam oportet prius me mori quam te ». Et sanctus 
Apater dixit ei: « O praeses, malum quidem non adveniet tibi 
propter me; sed obtinebis vitam et salutem. Ecce ego video 
angelum lucis qui modo accessit ad te, cum recesserit a te an- 
gelus tenebrarum; accessisti tu ad vitam et lucem divinam. Et 
nunc etiam, cum conversus fueris ad Dominum Iesum Christum, 
et confessus eris eum, illüm nempe esse Deum verum, *hoc ver- 
bum perveniet ad regem, scilicet quomodo tu conversus sis 
ad fidem in Dominum nostrum Christum; et postea quaeret me, 

et non inveniet me, et narrabunt ei quomodo consummaverim 
curriculum meum per manum tuam; et accedes ad eum, et 
eris martyr, et accipies coronam quae non corrumpitur ». Et 
praeses dixit ei: « Quis est qui docebit me egregiam sapien- 
tiam fidei, et iter per hanc viam rectam? » Et sanctus dixit 
ei: « Ecce Philemon, qui est apud te in carcere, docebit te 
rectam viam iustitiae ». Et his dictis sanctus exiit a praeside 
cum militibus ad locum ut consummaret certamen suum. 


CaPvT VIII. 


Et cum sanctus Apater et soror eius pervenissent ad forum, 
protenderunt manus suas, et oraverunt ita dicentes: « Domine 
noster lesu Christe, Deus iustitiae, primus Creator creaturae, 
audi nos etiam nunc, et libera nos, et consolare nos per ap- 
paritionem tuam ad nos priusquam exeamus ab hoc mundo 
transitorio ». Et tunc factum est fulgur et tonitru, et apparuit 
Dominus noster lesus Christus, ei gloria sit, qui vehebatur in 
curru Seraphim; et cum eo erant multi martyres, et sanctus 
Basilides, eiusque filii, et dux mar Victor; et salutaverunt san- 
ctos. Et postea Salvator locutus est cum eis et dixit: « Beati 
vos estis, electi mei puri, amici mei, martyres nobiles et iusti. 
Ego autem dico vobis, omnem virum qui memoraverit nomina 
vestra, dum afflictione premitur sive mari sive terra, sive iter 
agendo per viam in qua latrones rapiunt, sive coram quat- 
tuor iudicibus, ego exaudiam, et mox liberabo eum. Et omni 
viro qui fecerit aliquid boni in nominibus vestris, et cibum come- 
dendum dederit famelico, sive potum bibendum dederit sitienti, 
sive vestem dederit nudo, sive hospitio exceperit peregrinos, 
sive visitaverit aegrotos et carcere inclusos, sive liberaverit 
afflictos, ego dabo duplo maiora in regno caelorum. Et omnis 
vir qui obtulerit oblationem ad ecclesiam christianam vestram, 
vel fecerit commemorationem vestram, vel tegerit corpora ve- 
stra, faciam *ut sit vobiscum, cum eritis in habitatione ange- 
lorum lucentium. Et omnis viri qui scripserit certamen vestrum 
et laborem a vobis susceptum propter nomen meum sanctum, 
ego scribam nomen in libro vitae. Et qui etiam aedificaverit 
ecclesiam christianam in nomine uniuscuiusque vestrum, ego 
faciam eum habitare in horto deliciarum usque in aeternum. 

Et locum in quo deposuerint corpora vestra, non attinget pro- 


batio, neque afflictio, neque poena; neque in eum praeva- 


lebit hostis ex gentibus. Et quicumque accipiet paullum ex 
linteis vestris, et id reposuerit domo sua, non sinam in eum 
praevalere spiritus impuros. Et praesertim quicumque fa- 
ciet bona in nomine vestro, ego faciam eum accumbere in 
mensa mille annorum. Ego sum lesus Christus, martyr et 
fidelis primus, in diebus Pontii Pilati. Et corpus vestrum erit 
remedium cuicumque gravi morbo laboranti. Et aegrotos etiam, 
qui permanent in morbo suo et sanari non possunt, cum ro- 
gaverint me in nomine vestro, mox sanabo. Et ecce nunc 
etiam sancti martyres et angeli exspectant finem certaminis 
vestri, ut accipiatis coronam quae non corrumpitur ». Et cum 
Salvator haec dixisset eis, adscendit in caelos cum gloria. Et 
sancti dixerunt ensiferi: « Perfice omnia quae te iussit praeses 
rebellis ». Et ensifer accessit ad sanctam Irenem, et primo ab- 
scidit eius collum; et post eam abscidit collum eius fratris 
Apatris. 

Et diaconus Samuel collegit eorum sanguinem panno mundo; 
et postea pollinxit eorum corpora sancta, et coniunxit eo- 
rum capita cum eorum cadaveribus; et tunc fuerunt quasi 
. nunquam abscissa essent. Et cum milites vidissent hoc magnum 
miraculum, crediderunt in Dominum nostrum Christum, et ac- 
ceperunt coronam martyrii. Et diaconus Samuel involvit eos 
in pannis mundis; et effudit super eos unguenta suavia et pre- 
tiosa; et eos sepelivit in orientali parte urbis, donec transie- 
rint dies persecutionis. 

‘Et ita consummaverunt certamen suum sanctus Apater et 
Irene soror eius, et acceperunt coronam martyrii octavo et 
vicesimo die mensis maskaram. 

Eorum oratio, et eorum benedictio, et donum eorum auxilii, 
et tutela eorum clementiae, et certamen eorum laboris, sint 
cum eorum dilecto Za-Walda Maryam, per saecula saeculo- 
rum. ,Ámen. 

EFFIGIES APATRIS. 


I. 


1 Per quadraginta annos alta nube caeli, 

et sub administratione noctium splendente luce ignis, 

sicut Verbum, lux sanctorum, duxit Israelitas; 

Apater, duc me, servum tuum, per viam memoriae nominis tui, 
cum Irene sorore tua virgine. [veluti per campum, 


2 Confugio ad laborem tuum, quod aquam portabas in am- 
ut adiuvares populum fidelium, qui in carcere erant, [phora, 
dum adiuvat. te Christi Sapientia, quae erant divitiae Salomonis; 
Apater, propinque Irenis, a matre et a patre, 

esto mihi virtus a gravi labore. 


3  Confugio ad peregrinationem vestram, Irene et Apater, 
ab urbe Antiochia ad patentem locum certaminis; 

Sicut nobilis Basilides suasit vobis in somnio, 

vocate me ad vos voce admonitionis et consilii, 

quia ego sum deses animo et servus otiosus. 


4  Confugio ad vos, quod fuistis advenae in terra Esmunain, 
quo Salvator peregrinatus est regnante Herode, 

postquam Abukarazun. vobis indicavit rem; 

Apater et Irene, in domum vini, amorem vestrum, 
introducite me, ut dixit fidelis Salomon. 


5  Confugio ad peragrationem vestram, quo erat sanctuarium 
ut ab illa vidissetis mirabilem virtutem et luctam; [Mehraelis, 
Apater et Irene, adornati puritate et virginitate, 

visitate eos qui sunt in poena et in perditione terribili, [cat. 
nam testamentum clementiae vobis dedit [Deus], qui omnes iudi- 


6  Confugio ad commorationem vestram per dies sex 

in oppido iusti Samuelis, qui elevatus est in terra Gela; 
Apater et Irene, qui consociati estis in certamine, 

habitare facite me iuxta vos, dum facitis clementiam, 

et participem facite me vobiseum magnitudinis et divitiarum. 

" | Confugio ad adscensionem tuam in amplum suggestum cer- 
et item ad lacerationem tuam acuto scalpro ferreo, 
ad scuticam terribilis poenae, sanctae Irenis tormentum; 
Apater, memor mei hora fletus et planctus, 
esto mihi laetitia mentis multo auxilio. 


8  Confugio ad vincula tua in carcere absque culpa, 
sicut vinctus est losephus, cum esset in bono opere; 
Apater, martyr, fili dilecti Bakratis, 

cum in honore adspexerunt te ipsum cum Irene, 
mirata est turba praefectorum, et terra agitata est. 


9  Confugio eo quod infixus fueris ad arborem magnam, 
sicut super crucem Iudaei fixerunt illum, qui est essentia ab es- 


cum virgine Irene, praedita venustate; [sentia, 
ut sanguine martyrii tui, veluti aqua, mundus fiam ex mea 
cum hyssopo gratiae asperge me, Apater, electe. [culpa, 


10 Confugio eo quod coniectus fuisti in ventrem lebetis aenei 
per dies tres, dum ignis est subter eum; 

Apater rex, frater Irenis reginae, 

obsecro, adiuva me die tremendi iudicii, 

nam in te est virtus et in te auxilium. . 


11 Confugio eo quod steteritis in suggesto aeneo in concordia, 
donec gentes premerunt vos sicut suavem uvam; 

domina Irene, et domine pater, 

confirmate animam meam, nam est anima viri peccatoris, 
cum stabit in monte Sionis, postremo Agnus stabit. 


12 Confugio ad abscissionem colli tui secundo, 

postquam primum abscissum est [collum] Irenis gladio militis; 
Apater, quia cor tuum non defatigatum est certamine, 
Christus promissum fecit tibi, et dedit pacem, 

cum stetit iuxta te ad obfirmandum te. 


13 Confugio ad sanguinem vestrum, postquam effusus est si- 
quem collegit Samuel, iucunda collectione; [cut aqua, 
Apater et Irene, si placeam vobis, dum vivus ero, 

collocate supra caput meum albas coronas benedictionis, 
quia laboravi in honorem vestrum hoc [carmen]. 

II. 


1  Salutemtibi, Apater, columen sanctuarii magni certaminis, 
pro regno terrestri consecutus es regnum caeli, 
et thesaurum Adonai. 


9 Salutem tibi, cum aurem praebuisti consilio Basilidis pa- 
fecisti maiestatem praefecti sicut umbram, [tris tui, 
Apater, iuvenis venuste. 


3 Salutem tibi, ne videres ignem, qui nunquam extinguitur, 
in igne lebetis perfecisti multa tormenta, 
Apater, dux exercitus. 

[ mysterium, 
4 Salutem tibi, dum tu, Apater, doces sororem tuam Irenem 
de regione in regionem ad suscipiendum tormentum migrasti, 
adeo ut certamen tuum mirabile fuerit. 


5 Salutem tibi, notitia Mehraelis, veluti funis qui non rum- 
quia traxit te, portasti iugum crucis, [ pitur, 
Apater, luctator. 


6 Salutem tibi, dum facis divitias Bakratis [hoc est] praelium, 
Apater, laborasti, et magnum fecisti certamen tuum, 
sicut dicitur in Evangelio. 


"7" Salutem tibi, die afflictionis meae admove ad me aurem 
Apater, domine mi, nobilis, [tuam, 
quandiu firma erit in te fiducia mea, 

et in te adnixa erit anima mea. 


— —Ó MÀ —————— a 


V. 


GADLA GALAWDEWOS 


SEU 


MARTYRIUM SANCTI CLAUDII 


Martyrium sancti Claudii scriptum esse videtur in Ae- 

gypto; textus, graecus vel copticus, nondum repertus est, 
sed exstat eius versio arabica, ex qua facta est translatio 
gallica, quam publici iuris fecit Amtrıneau (Contes et ro- 
mans de l'Égypte chrétienne, t. Il, p. 1-54). —- In epi- 
logo narratur Martyrium scriptum esse a philosopho Ari- 
stotele (!), cui res gestas narraverit Anastasius, sancti 
Claudii famulus, et librum huius martyrii repositum esse 
in bibliotheca Cappadociae; asseritur praeterea versionem 
aethiopicam Martyrii factam esse ex arabico sermone, cu- 
rante abba Salama, metropolita Aethiopiae, qui exeunte 
saeculo xm floruisse videtur; re quidem vera versio ae- 
thiopica arabicum sermonem omnino redolet. 
. Aethiopicae versionis nota sunt apographa duo, quae 
continentur codicibus Abbadiano n? 179, fortasse saec. xvir ; 
et Musei . Britannici Orient. 686, saec. xvm. Textum de- 
dimus ad fidem codicis Abbadiani. 

Effigies Claudii, quam dedimus ad fidem codicis Ab- 
badiani n° 170 (fol. 34-r—37 v), habet strophas tres et 
quinquaginta; earum quaeque constat versibus quinque. 

Aliud carmen in laudem Claudii, quod sequitur Effi- 
giem in eodem codice Abbadiano (fol. 37 v), etiam addi- 
dimus. Strophis septem constat, earum quaeque versibus 
tribus, praeter postremam quae quattuor versibus constat. 

MARTYRIUM SANCTI CLAUDII. 


In nomine Patris, et Filii, et Spiritus Sancti, unius Dei. Mar- 
tyrium ducis martyris, validi et strenui in omni certamine, 
sancti Claudii, quod legendum est undecimo die mensis san é, 
in pace Dei. Amen. | 

Dixit sanctus spiritalis Constantinus, episcopus urbis Asiut, 
quae est una ex urbibus Sa'id, in Aegypto, die festi sancti 
Claudii martyris, undecimo die mensis sané: 

Benedictus est Dominus Deus Omnipotens; et benedictus est 
Dominus noster et Salvator noster Iesus Christus; et benedictus 
est Spiritus Sanctus Paraclitus, qui dignos fecit nos ut conve- 
niremus in hanc sanctam ecclesiam christianam, ad agendum 
festum martyris validi, cui Deus dedit omnem gloriam maio- 
rem. Profecto sanctus Claudius stirpe regia erupit, et germi- 
navit Antiochiae, sicut nobilis arbor, quae germinat mense 
miyazy4, cuius odor est suavis; et sicut quasi lucerna illu- 
minavit Antiochiam, ita Deus voluit eum illuminare luce sua 
gentes terrae Aegypti, et praesertim nostram urbem, quae pro- 
pter pietatem suam eum haereditate accepit; sicut rapax lupus, 
is qui mortuus est, validus et nobilis Claudius fuit, cum au- 
xilio Domini nostri Iesu Christi; is qui mortuus est propter 
eius nomen, fuit beatus et nobilis Claudius, cum auxilio eius 
Dei, salvus fuit diebus illis. Et nunc ita nos commemorabimus 
eius certamen. 

Cum ageretur [decimus] et [octavus] annus regni regis 
Diocletiani gentilis, mense magabit, et, eodem anno, octava 
die Paschae sanctae; rex praedictus misit nuncios cum litteris 
per omnes urbes Aegypti et Sa'id, usque ad finem provinciae 
Aethiopiae et Nubiae, quibus iubebat dirui ecclesias christia- 
nas, et comburi Scripturas sanctas, et liberos fieri servos chri- 
stianorum, et exire ex dicjone sua; etiam misit alteras lit- 
teras, in quibus praecipiebat, *in vincula coniicere omnes 
famulos ecclesiae christianae, et punire eos, donec offerrent 
tus diis suis. Qua de causa, multi occisi sunt propter nomen 
Domini nostri Iesu Christi, episcopi, et presbyteri, et diaconi, 
et subdiaconi, et anagnostae, et monachi, et laici, et viduae, 
et virgines, et nuptae, et servi, et ancillae, et milites, et 

prae omnibus, quae nuptae erant christianis, multis suppli- 
ciis. Quidam ex iis perierunt sub iactu lapidum, alii perierunt 
igne combusti, alii ferro candenti, alii obiecti bestiis dilaceran- 
tibus et alii perierunt gladio. Quanquam autem eis haec omnia 
accidebant afflictiones et supplicia, clamabant et dicebant: 
« In nomine Domini nostri Iesu Christi salvi sumus; nos chri- 
stiani publice sumus ». Et temporibus illis non fuit salvus 
ullus quidem ex fidelibus, diebus Qero, qui sedit post Decium; 
et post eum sederunt Aerianus, et Phares, et Qeros; et hi 
reges regnaverunt per annos tres, et mortui sunt. Et fuit re- 
ginae Farson soror dominae !; et nomen eius Euphemia; quae 
habebat filios tres; et hi fuerunt: Ptolemaeus, et Aromianos, 
et.....; Ptolemaeus autem uxorem düxit feminam ex progenie 
sua, quae peperit ei filium nobilem, qui est revera sanctus 
Claudius. 

Et Numerianus regnavit Romae, castam vitam agens; et cum 
venissent gentes e deserto quod est occidentem versus, periit 
hasta ictus. Et post eum regnavit rex Diocletianus, qui erat 
christianus, et audaces in eum se praebuerunt gentes deserti, 
et coeperunt cum eo dimicare per annos tres; et post bellum 
defatigatus est, et Romani ab eis agitati sunt. 

Et beatus et sanctus Claudius, Ptolemaei fllius, cum admo- 
dum adolescentulus esset, didicit totam legem, et opera, et sa- 
pientiam, sicut propheta Moyses, et intellexit libros sanctos, 
donec adolevit; et ille fuit vir valde egregius; et fuit dux in 
hasta fortis. Et Deus eum custodiebat, et eum cbrroborabat, 
et eum ducebat in omnibus operibus suis, quod esset pul- 
cher facie. Et duces, et viri regales, et qui erant Antiochiae, 


etiam e gente Romana, mirabantur suavitatem eius vocis, et 


eius prudentiam, et bonitatem eius sermonis, *et adspectum 
eius pulchritudinis. Et cum videbant eum in bello, mirabantur 
eius fortitudinem, adeo ut eius fama pervenerit ad regem 


Romanorum; et cives Antiochiae pinxerunt eius effigiem, et 


miserunt eam ad urbem Romam regi Romanorum; et scripse- 
runt huic omnia eius facinora, et magnam eius laudem; et rex 
adornavit ea imagine domum regiam suain. 

Et rex voluit eum videre, et scripsit ad Ptolemaeum, eius 


' Textus corruptus videtur. 

patrem, rogans eum ut mitteret filium, ut conspiceret eum. 
Et omnes viri regales invidebant ei propter firmitatem eius 
virtutis et venustatem eius adspectus. Et cum epistulae regis 
Romani pervenissent ad Ptolemaeum, is dixit Diocletiano: 
« Volumus mittere Claudium ad regem Romanorum; nam is 
mihi misit nuncium, requirens a me ut mitterem filium meum 
ad eum; at ego non sinam filium meum ire cum hoc nuncio. » 
Et rex Diocletianus assensus est in hac re; et misit eum ma- 
gno cum honore; et profecti sunt cum eo copiae Romanae et 
viri Romani, qui cum illo erant Antiochiae. Et cum appro- 
pinquaret ad urbem, rex exiit obviam ei; et cum vidisset 
eum, dixit ei: « Esne tu pro certo Claudius? Et homines per 
effigiem vultus tui certi facti sunt. Bene fecisti quod veneris 
ad me ». Postea rex amplexus est eius collum, et salutavit 
eum, et adduxit eum ad domum regiam magno cum honore; 
et omnes homines domus regiae osculati sunt eius caput, et 
viris urbis etiam fuit magna laetitia propter eius adventum 
et laetati sunt eo quod adspexerunt eum; et rogaverunt re- 
gem, ut eum ostenderet sibi, ut satiarentur eius adspectu. 
Et rex dixit eis: « Ita faciam cum eo ». Et rex dixit sancto 
Claudio: « Dilecte mi, ecce omnes homines urbis volunt te 
contemplari, conscende igitur, et ego etiam ero tecum, et exi 
per plateas urbis, ut omnes adspiciant te ». Et Claudius respondit, 
et dixit ei: « Ita faciam ». Et rex induit ei vestem pretiosam, 
regiam vestem, et imposuit eius capiti diadema aureum, quod 
ornatum erat gemmis, et collo eius circumdedit monile aureum; 
et vehi eum iussit curru regio, gemmis ornato: nam ille Clau- 
dius erat. e domo regia; et rex etiam *currum conscendit, et 
omnes eius copiae eum stipabant; et circumivit per omnes pla- 
teas urbis usque ad eius terminos; et omnes cives se in unum 
conglobabant per omnes plateas urbis ad aspiciendum eum, 
dicentes alta voce: « Bonus est adventus tuus ad nos, beate 


Claudi! ». Eius enim facies erat instar angeli, nam erat valde 


pulchra et peregrina omnibus qui videbant eum; et circumdabat 
eum gloria Dei. Et cum ingressus est domum regiam, viri re- 
gales attulerunt ei multa dona et res pretiosas innumerabiles. 

Et adfuit [vir daemoniacus] in itinere, cum regrederetur 
[Claudius, et currit ante hunc dicens: « Quid facis in hac 
urbe,] et quare huc venisti? Exi igitur ex hac urbe, quia 

non possum te affligere; iam igitur vade ad urbem tuam, 
quia Barbari constituerunt eam capere; tu autem huc venisti, 
ut complaceas tibi in pulchritudine tua et in adspectu tuo, ut 
videant te omnes homines Romae; ‘et si tu me non audiveris, 
et non iveris ad urbem tuam, Barbari comburent te igne ». 5 
Et cum audivissent rex eiusque copiae verba huius viri daemo- 
niaci, valde mirati sunt. | | 

Sed cum ingressi essent domum regiam, et quievissent ali- 
quot dies, Arores, rex Romanorum, dixit Claudio: « Domine 
mi, rogo te ut maneas apud me, et faciam te summum con- 10 
siliarium regni mei ». Ille vero monuit id sibi licitum non esse. 
Et paucos post dies pervenit nuncius regis Armeniae cum lit- 
teris ad regem Romanorum, in quibus dicebat: « En ego ve- 
niam adversus te cum copiis, sicut ignis qui flammam edit in 
ligno ». Et eodem tempore rex Romanorum tremuit, et Clau- 15 
dius dixit ei: « Ne timueris, rex; nonne scriptum est, quod Deus 
supplantat.exercitum ? » Et rex dixit ei: « Timeo, quia mihi non 
sunt vires ad bellum gerendum contra Armenios; sed si tu 
mecum eris, Claudi, non amplius timebo illos ». Et post de- 

p.199. cimum diem pervenerunt Armenii et Franci. *Et diebus illis 2 

Armenii colebant simulacrum, cui nomen erat ‘of ‘enqé, id 
est avis accipiter !. Et actum est proelium eorum in quodam: 
loco iuxta fines Romae, qui notus erat nomine falaga berur, 
id est, luminis argenti?. Et Claudius erat cum rege in medio 
eorum; postea gladio percussit eos, donec eorum sanguis fluxerit 2 
super terram sicut aqua. Et devicti sunt omnes cum ignominia; 
et rediit rex eiusque exercitus, et Claudius etiam post eos; et 
ingressi sunt in urbem magna cum laetitia. Et rex mandavit 
ut Claudius adscenderet in currum aureum, et canerent tubae 
ante eum et post eum, et omnes viri regales et homines urbis 9 
circumdarent eum, dicente praecone: « Vivat Claudius per 
multos annos!» Et ita fecerunt, donec circumivisset totam 
urbem; et rediit in domum regiam. 

Et paucos post dies Claudius rogavit regem, ut ei daret li- 
centiam abeundi ad urbem suam. Et rex rogavit eum ut se- 33 
cum maneret; retinuit eum unum diem, propter amorem erga 


! Arabice Bag (AMÉLINEAU, Contes et romans de l’ Egypte chré- 
tienne, ll, p. 8. — ? Arabice Arigharas (Ibidem, Il, p. 8); 'Apropo- 
notapóç (IOHANNIS MALALAE, Chronographia, |l. xu; ed. Bonn, p. 307). 

eum; et misit pictores qui pinxerunt eius effigiem in urbé 
Roma; et postea dimisit eum magno cum honore ad eius 
urbem. Et cum Claudius pervenisset Antiochiam, rex Diocletia- 
nus laetatus est propter eum, et obviam venit ei pulchro occursu. 

Postea Barbari ausi sunt bellum inferre Romanis; et rex exiit 
cum suis copiis Romanis; et Barbari descenderunt Antiochiam, 
et comederunt omnes eius segetes sicut locustae; et Romani 
timuerunt coram Barbaris propter eorum multitudinem. Et cum 
firmum haberent consilium, dimicandi contra Romanos, Barbari 
adduxerunt simulacrum aureum specie feminae, et secum porta- 
bant illud in bello; et in eius capite erat cassis; et Satan erat in 
eo; et Barbari laeti erant valde eius causa !. Post haec Bar- 
bari firmi fuerunt, et magna vi commixti sunt cum Romanis; 
et tunc observarunt Diocletianum et eum agnoverunt. Et erat 
Barbarus quidam, cuius robur erat firmius quam militum Ro- 
manorum; et ille excussit Diocletianum ex eius curru, et ad- 
duxit eum ad copias Barbarorum; et is vir similis erat be- 
stiae, et valde altus; et in eius capite erat magna galea ferrea; 
et eius capilli erant sicut iuba leonis; et magnitudo eius lan- 
ceae septem cubitorum. Et validus dux dixit ei: « Num tu es 
Diocletianus, qui ex ipso corde tuo venisti ad dimicandum 
mecum? *Et ecce ego comburam te igne in medio exercitu tuo; 
propterea adora simulacrum aureum ». Et dux iussit adduci 
hircum nigrum, et mactarunt eum eidem simulacro in obla- 
tionem. Et Satan locutus est Diocletiano e simulacro, et dixit ei: 
« Si autem feceris voluntatem meam, ecce ego eripiam te e 
caede et ex his magnis vinculis; ecce enim constituerunt ire in 
urbem tuam, ut comburant eam et captivos faciant omnes qui 
in ea sunt ». 

Postea, cum hic strenuus Claudius rescivit Barbaros com- 
prehendisse Diocletianum, nocte imploravit virtutem Spiritus 
sancti, et ingressus est in media castra Barbarorum; et cum 
illo erat angelus Dei, sicut flamma ignis comburens eos; donec 
eo pervenit, ubi rex Diocletianus erat vinctus; et solvit eum, 
et cepit eum, et portavit eum equo suo vectum ante se; et equus 
Claudii pede percussit simulacrum, illudque fregit; -et pede 
percussit, donec id contrivit valde; nec quisquam ex Bar- 


! [dolum appellabatur. Tafouki (AMÉLINEAU, Contes et romans de 

baris potuit adspicere ad dextram neque ad sinistram; et inter 
se dicebant: « Estne is idolum Christianorum? » Et beatus 
Claudius adduxit Diocletianum ad eius exercitum, et rediit ad 
Barbaros, neque desiit eos interficere gladio, donec fuit ve- 
spera; et vicit Barbaros firma virtute sua; et rediit Antiochiam 
magna cum laetitia secum habens signum victoriae, et in eius 
manu erat auxilium. Et paraverunt ei epulas per septem dies 
propter salutem regis Diocletiani. 

Postea rex coluit memoriam beati Claudii multis honori- 
bus atque donis innumerabilibus; et venerunt ad eum multi 
primores eius regni, et unusquisque eorum amabat sanctum 
Claudium propier eius robur et eius modestiam. Et ille co- 
tidie comedebat cum rege ad eius mensam; et conveniebant 
et deliberabant de omnibus negotiis regni. Et Claudius in elee- 
mosynas dabat omnia quae ei afferebant rex et eius primores, 
advenis et pauperibus; et adiuvabat minimos opibus suis; et 
rogabat regem pro vinctis, et propter eum rex solvebat illos; 
et rex dixit ei: « Ego maneo in potestate tua; et omne re- 
gnum meum tibi obediet ». Et diebus illis Diocletianus erat 
christianus; sed Satan invidit *ecclesiae christianae; et decepit 
cor Diocletiani ut idola coleret; et Diocletianus reliquit reli- 
gionem Dei caelorum; et diruit omnes ecclesias christianas 
per dies continuos; et Claudius saepe dicebat ei: « Averte te, 
rex, ab ira tua; et si permanseris in malo consilio tuo, Deus 


auferet a te regnum tuum, et illud dabit ei qui diligit eum ». : 


Et Claudius perseverabat omni tempore dicens thlia et similia 
verba. Et Satan secum ipse dicebat: «Si reliquero hunc Clau- 
dium in hac urbe, capiet a me regnum meum; melius mihi 
est me iniicere in cor regis ut urgeat eum ad idola colenda. 
Et si audiverit eum, facta est voluntas mea; sin aliter, fa- 
ciam ut procul amoveat eum, et in exsilium mittat eum ». 
Et insusurravit Satan in cor regis, donec is dixit sancto Clau- 
dio: « Ego cupio, dilecte mi, ut deis offeras tus ». Et sanctus Clay- 
dius risit, et dixit ei: « Num cupis mihi facere, prout incan- 
tavit te Satan? Ne hoc putaveris, quia ego nolo adorare deos 
impuros ». Et rex saepe rogabat et urgebat eum; sed eum 
non convertit ad se, neque is ei respondit hac de re. 

Et erat Diocletiano quidam consiliarius, cui nomen erat Her- 
manus; et is habebat filium, cui nomen erat Victor; et qui iu- 

venis erat beatus et amicus Claudii; et cum eo adolevit in 
aula regia; et omni tempore discedebant in secretum ad lo- 
quendum de caecitate cordis Diocletiani apostatae, et de iis 
quae eventura erant ei, quod reliquerat religionem Dei gloriosi, 
et de eius lapsu ad colenda idola. Et paucos post dies Clau- 
dius dixit Victori: « Frater mi, hoc die is apostata misit 
lictores ad terram Aegypti, ut occiderent sanctum Psoti, epi- 
scopum Antinoou, de quo heri locutus es mecum ». Et sanctus 
Victor dixit: « Ecce contristavisti cor meum, frater mi, cum 
mihi id dixisti; sed fiat voluntas Dei! » Et sanctus Claudius 
dixit ei: « Frater mi dilecte, visionem habui superiore nocte; 
videbam *me et te adstantes iuxta oram maris, dum specta- 
mus naves, in quibus erant multi homines; et omnes demersi 
sunt in mare. Et rursus venit magna navis, quae plena erat 
speciosis hominibus qui pervenerunt ad locum ubi nos adsta- 
bamus. Et ex illis adscendit episcopus Psoti, indutus magna 
luce; et is dixit mihi: ‘ Novisti me, Claudi? ' Et dixi ei: ‘ Mi- 
nime, domine mi’. Et ille dixit mihi: ‘Ego vero sum Psoti, 
episcopus Antinoou; veni ad vocandum te et amicum tuum 
Victorem; et ut.rapiam vos mecum in Aegyptum, quia ego 
et vos moriemur propter nomen Domini nostri Iesu Christi, filii 
Dei unigeniti; ego autem certabo in urbe cui nomen est Qaou; 
et etiam tu, Claudi, relegaberis ad urbem quae appellatur 
Asiut, et transfigeris hasta, et illic moriere; et Victor etiam 
relegabitur ad urbem Antinoou, et illic vincietur iuxta portam 
arcis, et postea gladio morietur. Tu autem et ego, moriemur 
paucis suppliciis; sed frater tuus Victor, quia e gente regia 
est, punietur magnis suppliciis, et assequetur magnas angustias; 
et dire permanebit iuxta tribunal iudicii; et nominibus vestris 
erit magna -memoria in omni loco. Et martyrium Victoris erit 
iuxta montem orientalem; martyrium vero tuum erit iuxta 
montem occidentalem; et permanebit corpus tuum occultum 
in terra, postquam absolutum erit martyrium tuum, per multos 
dies; et hos post dies erit pastor egregius et sanctus, et pa- 
tefaciet corpus tuum, et curabit aedificandam ecclesiam chri- 
stianam nomini tuo dicatam; et in illa ponet corpus tuum; 
et illic fient mirabilia multa. Et huic Victori erunt dicaíae 
innumerabiles ecclesiae christianae, quae aedificabuntur no- 
mini eius per orbem; et manifestabuntur mirabilia multa '. 

Et cum ille haec dixisset mihi, salutavit me, et ego consalu- 
tavi eum. Et postea experrectus sum e somno ». Et sanctus 
Victor dixit ei: « Num veritas tua est, vere, frater mi, vidisti 
miraculum? at si deceat me videre hunc sanctum id prae- 
stantius erit mihi ». Et ambo ploraverunt psallentes et dicen- 
tes: « Laetus sum, quia mihi dixerunt: Ad domum Dei ibimus ! ». 
Neque desierunt *orare et rogare usque ad vesperam. 

Postea iverunt ad locum in monte, ut ibi mane participa- 


Tent sanctis mysteriis; erat enim nox feriae primae, et viri 


huius urbis sacrificium celebrabant secreto. Et dum eunt ad 
ecclesiam christianam, obviam eis venit Satan specie hominis 
indutus, et apparuit eis specie viri, qui cognovisset eos in eo- 
rum urbe, et dixit eis: « Domini mej, quo itis? » Et dixerunt 
ei: « Per voluntatem Dei brevi tempore redibimus ». Et Satan 
dixit eis: « Domini mei ecce participabo vobiscum quod audivi: 
venit scilicet vir, et accusavit vos heri coram rege, et contra 
vos locutus est multa verba mendacii, quae non decent vestram 
dignitatem; et id est quod dixit, nempe vos colere Deum Ga- 
lileorum; et nunc etiam, domini mei, [adorate deos regis] °? 
ut confundatur accusator; ecce enim gentes Africae, et Cappa- 
dociae, et Aegypti, et ex omnibus provinciis eius paruerunt 
edicto regis et ei obedierunt. Audite igitur et vos, et prope- 
rate cras quo sunt dei regis, et adorate eos, ut confundatur 
accusator vester coram rege, qui praecedet vos; rex autem non 
aliud vult, nisi ut adoretis et tus offeratis semel; et postea re- 
dibitis ad locum, ubi fuistis; et honorem vestrum ne despi- 
ciatis coram illo qui humilior est vobis. Tu autem, Claudi, e 
gente regia es; et eodem modo certe dominus meus Victor 
filius est summi ducis consiliarii regis; quis igitur illustrior 
vobis est? Et praesertim reges longinqui cupierunt videre tuam 
pulchritudinem, domine mi Claudi Et cum rex Romae audi- 
visset negotium triste quod tibi accidit, maestus fuit valde, 
quia valde diligebat te. Et quia peregrinos huius urbis divites 
reddidisti, hi etiam, domine mi Victor, si acciderit vobis ali- 
quid probri, sane morientur fame. Sed ego non suadeo malum 
hominibus, sed cupio salvari omnes et singulos. Nunc igitur 
audite me, quia ego sum maior natu quam vos; vos autem 


1 Psalm. cxxi. — ? Haec aut similia verba excidisse videntur. 

iuvenes estis, et non percipitis iram regis. Nonne audivistis 
dictum: * Vox regis valida est, et dirimit? ' Et ego quoque 
christianus sum ut vos, neque adoravi deos nisi semel; et mansi 
clam in lege mea; et nemo* locutus est mecum de hac re. Et 
diligo vos toto corde meo; et opto vobis bonum, sicut diligo 
méipsum; ego enim servus sum vester et patrum vestrorum; 
et ab infantia vestra portabam vos in humeris meis ». Et 
sanctus Claudius dixit ei: « Quis es tu? » Et ille dixit ei: 
« Ego sum Dionysius, quem rex Numerianus misit in Arme- 
niam cum litteris, et reversus sum apud eum in amicitia, quia 
ego vir pacificus sum, qui omnibus diebus vitae meae ambulo 
in pace ». Et cum haec dixisset, motus est spiritus sanctus qui 
erat super Claudium, qui dixit beato Victori: «Is vero ini- 
micus et adversarius est; Dominus meus procul amoveat eum, 
et a nobis fuget eum ». Et statim procul recessit ab eis, et 
eius aspectus mutatus est coram illis: factus est alti spectri 
instar, et oculi eius pleni erant sanguine, et capilli eius sicut 
pili capri; et flamma ignis exiit ex eius ore; et in eius manu 
erat quasi securis ferrea; et eius aspectus erat valde terri- 
bilis. Et postea clamavit voce magna, dicens: « Quid est mihi 
tecum hodie, Claudi? Ecce enim christiani coangustarunt me 
ubique. Si pergam ad Persiam, illic inveniam Mercurium, qui 
vexet me; et si ibo Romam, illic inveniam effigiem tuam, 
Claudi, quae expellat me; sed ego ivi in terram Aegypti, et 
elegi filium meum Diocletianum, et adduxi eum Antiochiam, et 
annui cum eo habitare apud eum. Et ecce nunc etiam, Claudius 
et Victor, filius Hermani, pacti sunt me expellere ex ea [urbe]; 
iuro per vitam tuam, Claudi, faciam ut rex expellat te in ter- 
ram alienam, et faciam ut illic moriaris hasta, transfixo latere 
fuo, sicut Dominus tuus, quem colis; et faciam ut sacerdotes 
idolorum, vastent sepulerum tuum pulvere, sicut Iudaei fece- 
runt Domino tuo illis diebus. Et tu etiam, Victor, iuro per 
donum roboris mei, faciam ut puniant te gravibus poenis' in 
omni refugio in quod expellent te. Et si dimicaveritis in hac 
*urbe, scitote quidem, quod sanguis vester expellet me ex ea; 
et propterea ego iam delebo memoriam vestram; et auferam 
vestigia vestra; ego autem laboravi impugnans ecclesiam chri- 
stianam, et nihil possum adversus eam. Sum ego qui feci ut 
filiae Lot concumberent cum patre suo, neque tamen reputatum 

est eis peccatum. Feci ut Aron fabricaretur filiis Israelis bovem 
fusilem, et non fuit ei peccatum. Feci ut David concumberet cum 
uxore Uriae, et illa gratum habuit ut occideret maritum suum: 
neque ei tributum est peccato. Feci ut Nabuchodonosor, rex 
Babyloniae, expugnaret ecclesiam christianam ! et everteret 


eam, et id factum est, quod Deum non cognoscebat; feci ut. 


proiiceret tres pueros in fornacem ignis, et in illis cognovit 
Deum. Praeterea Daniel destruxit templum idolorum meorum, 
quod erat in Babylonia, et occidit draconem, qui erat habi- 
tatio mea, et fuit amicus regni. Feci ut duo iuvenes? sa- 
cerdotes dicerent falsum testimonium adversus Suzanam, quae 
me confudit firmitate fidei. Et ego suscitavi populum Iudaeo- 
rum adversus Christum, ut occiderent .eum, et ille devicit po- 
tentiam meam. Ego feci ut Petrus, princeps Apostolorum, ter 
negaret Christum, et non imputatum est ei peccatum. Feci ut 
Paulus inimicus esset ecclesiae christianae Dei, et postea iustus 
factus est apud Deum. Post finem omnium illorum requievi 
paullum; et ecce, Claudi et Victor, fili Hermani, apparuistis 
Antiochiae, et coepistis expellere me; et hominum qui mortui 
sunt propter nomen Domini nostri, ecce curavistis sepelienda 
corpora, et implevistis hanc urbem eleemosynis. Et nunc etiam 
angusta facta est a vobis amare (?). Et eodem modo etiam Pe- 
trus, patriarcha Alexandriae, expulit me ex ea urbe; praeterea 
Psoti, episcopus urbis Psoi, mihi ademit omnia templa idolo- 
rum urbis Psoi; recede a me, Claudi, quia non potestis re- 
sistere mihi. Iuro per vitam tuam, diruam ecclesias christia- 
nas, quae aedificabuntur in nomine tuo in *Sa‘id, et erunt 
dirutae usque ad longinquos dies. Et etiam tu, Victor, re- 
cede quidem a me, quia parvus es coram me, et iam fa- 
ciam ut expellant te, et sis peregrinus in eremo, et adstes ad 
tribunal iudicii, quia est amarus dolor ». Et Claudius sumpsit 
lapidem, et percussit eius faciem, dicens: « Abi a me, Satan, 
inimice omnis iustitiae; Deus dissipet te et te confundat ». 
Postea Satan fugit confusus, et beatus incepit orare psal- 
mum XXVI, dicens: « Dominus illuminat me, et salvat me, 
quid ergo terrebit me? » Et iverunt usque ad montem 3, et 


! Sic ms. (!); haud dubie: « Hierosolimam ». — ? Sic; textus biblicus 
habet « seniores ». — * Monasterium, ecclesiam. 

acceperunt mysteria pura, et regressi sunt ad urbem suam in 
pace. 

Et facto mane, rex nuncium misit ad sanctum Claudium, 
qui perveniens ad eum dixit ei: « Domine mi et dilecte mi, 
quem diligo toto corde meo, rogo te, ut sis mecum. hodie ad 
prandium regium; ecce enim est dies natalis ». Et annuit ei 
hac in re; et diem egerunt in prandio cum primoribus regni; 
et rex fecit ut accederet sanctus Claudius propius ceteris; et 
rex dixit Claudio: « Dilecte mi, scis quod admodum diligo 
te, et non negavi te mane coram maioribus regni; et nunc 
etiam rogo te ut offeras tus deis semel, videntibus te omnibus; 
oculi maiorum nostri regni ecce aspiciunt te; iuro per vitam 
tuam, Claudi, dilecte mi, si lenius reddideris cor meum, cum 
obtemperaveris verbis meis, faciam te caput super omne re- 
gnum meum et ducem in eo sicut me ». Sanctus respondit 
et dixit ei: « Audi, rex, et convertere ad Deum; et ille re- 
mittet tibi omnia peccata tua, propter misericordiam et clemen- 
tiam suam, et culpam tuam propter eleemosynas, sicut dixit 
David et sicut propheta Daniel dixit Nabuchodonosori. Et nunc 
vivus est Deus, Dominus meus lesus Christus: etiam si mihi 
dederis omnia regna mundi et eius honorem, non offeram tus 
abominabile. Si autem conversus fueris, rex, ad Deum summum, 
*ille remittet tibi omnia peccata tua ». Et absoluto prandio 
unusquisque ivit domum suam. 

Erat autem cum sancto Claudio servus eius, qui semper eum 
comitabatur, cui dixit: « I ad vinctos, et prospice eis ante me ». 
Et ille servus fecit sicut Claudius iussit eum. 

Et sanctus Claudius ivit ad domum Victoris, et narravit 
ei omnia quae rex dixerat ei; Victor autem moestus fuit, et di- 
xit: « Magna est haec tentatio, quae pervenit ad christianos ». 
Et postea- recitaverunt canticum trium puerorum, id est: « Be- 
nedictum est nomen eius laudabile, sanctum, et laudatum est, 
et excelsum est per saecula. Amen ». Et cum finivissent ora- 
tionem suam, manserunt colloquentes de Scripturis sanctis 
usque mane. 

Et orta prima luce, rex misit nuncium ad ducem Claudium; 
cui cum pervenisset, dixit rea: « Euge! Bonus sit adventus tuus. 
Parati sunt summi consiliarii regni mei, et ideo misi nuncium 
ad te, ut oblectareris hodie, et mecum adesses offerendo tus 

diis ». Et beatus respondit, et dixit ei: « Ecce exposui tibi 
semel atque iterum; unum verbum nonne satis est intelligenti 
et sapienti? » Et rex dixit ei: « Iuro publice per regnum meum, 
si laetificaveris cor meum, faciam tibi magnum prandium, et 
in illud congregabo omnes qui sunt in urbe, divites et pere- 
grinos, et pauperes, et vobis dabo quadringentas libras auri, ut 
curam habeatis de pauperibus et de aegris ». Et sanctus dixit 
ei: « Honores tui tibi sint, rex; et amorem tuum et delicias 
domus tuae da alii; ego autem non tangam omnino tus tuum 
impurum ». Rex autem siluit, et non respondit ullum verbum. 
Et sanctus Claudius exiit e domo eius hac die. 

Et beato Claudio erat soror valde pudica et timens Deum, 
cui nomen erat Theognosta, uxor magistratus e primoribus 
regis, cui nomen erat Sotericus. Et maritus eius narravit ei 
quae rex locutus erat cum fratre eius, et quae is responderat illi. 
Et turbata est pro fratre suo, et confractum est cor eius. Cum 
autem Claudius egressus esset e palatio regis, ivit ad Victo- 
rem, et narravit ei quod accidit inter ipsum et regem ; tunc Victor 
dixit ei: « Ego certo scio regem completurum esse voluntatem 
patris sui Satan ». Et sanctus Claudius dixit ei: « Ego autem 
recordor verbum beati Psoti, qui dixit mihi: * Cave tibi, fili 
mi, ne *alius seducat te a Domino, Deo caeli et terrae, Do- 
mino nostro Iesu Christo ' ». Et beatus Victor ploravit, et dixit 
ei: « Vae patri meo Hermano, qui dixit mihi: ‘Cave tibi 
ne omnino audiatur os tuum memorare nomen Iesu’; et pro- 
pterea moestum fuit valde cor meum, frater mi ». Postea rex 
misit nuncium ad Hermanum consiliarium suum; et consilium 
habuit cum eo de Claudio, sicut Absalom, filius regis Davidis, 
collocutus est cum consiliario suo. Et Hermanus dixit Diocle- 


. tiano: « Audiat dominus noster quae dico: noli occidere Clau- 


dium manu tua in hac urbe, ne insurgant adversus te homines 
urbis; est enim filius regis, et etiam patruus eius constitutus 
est rex ante te, et similiter eius avus ». Et rursus: « Si tu relis 
queris eum, tunc insurgent adversus te adversarii tui, et tibi fiet 
inimicus, et consociabitur cum illis, et a te auferet regnum. Et 
etiam rex Romanorum, qui Romae est, ipse diligit eum et is po- 
tens est apud illum. Etsi ntiserit ad eum nuncios, insurget cum du- 


cibus sui regni adversus te, et adiuvabunt se mutuo; nam tu 


scis illum esse huius amicum. Sed cupio ut expellas eum in pro- 

vinciam Aegypti, ubi nemo cognoscit eum, ut illic moriatur 
sicut peregrinus ». Et Diocletianus dixit ei: « Admodum bonum 
est quod suasisti mihi; sed timeo ne rex Romanorum de eo 
audiat, et insurgat adversus me ad impugnandum me eius causa, 
et fiat mihi inimicus; sed volo in exilium mittere eum, quod noluit 
mihi obtemperare, sicut suasisti mihi; ne pervertantur decreta 
regni mei, propter eius constantiam in transgrediendis iussis 
meis, et contemnendo me in regno meo, et negligendis prae- 
ceptis, quae locutus sum cum eo; ne forte alii fiant ei similes ». 

Et cum factum esset mane, rex nuncium misit ad sanctum 
Claudium; et cum pervenisset ad eum Claudius, rex ei dixit: 
« Dimitte a te hanc rebellionem, et submitte te diis; e si non 
audiveris me, id que non feceris, in exilium mittam te in ter- 
ram Aegypti, et illic morieris sicut peregrinus ». Et sanctus 
respondit et dixit ei: « Potestatem habes in corpus meum, sed 
in animam meam solus Deus potestatem habet ». Et rex in- 
cepit eum allicere, et dixit ei multa verba; at ille non respondit 
ei. Et rez *admonuit eum omnino, cum minis et ira, ut aver- 
teret cor suum ab illo quem diligebat, seque converteret ad 
ipsum regem. Et rex dixit ei: « Ecce exspectavi te ad tempus 
constitutum ut cor tuum persuasum habeat, in crastinam diem 
si obtemperaveris mihi, faciam tibi quidquid tu ipse dixeris 
mihi, et adhuc plus quam dixeris; si vero tu non feceris, in 
exilium mittam te prima luce, et non sinam te mecum ma- 
nere hac in urbe ». Et sanctus Claudius recessit ab eo, et in- 
venit sanctum Victorem, qui manebat in atrio et exspectabat 
eum, ut sciret quid factum sit, et exiit cum illo. 

Et dum illi colloquuntur in platea, invenerunt virum, vul- 
neribus plenum, qui cum vidisset eos, clamavit ad eos, dicens: 
« Salutem vobis, domini mei Galilaei; recordamini mei hodie 
ex fructibus ut comedàm ». Ille autem nudus erat. Et cum 
aspexissent eum, ambo exuerunt vestes suas, et imposuerunt 
eas illi; et cum eorum vestes tetigissent eius corpus, Deus sa- 
navit eum a vulneribus suis, et mox constitit in pedes suos, 
sicut qui nunquam aeger fuit, et cücurrit incedens pone eos 
usque ad locum in quo invenit eos, dum dolore affecti erant, et 
osculatus est eorum pedes, et dixit: « Domini mei, vere mihi 
fecistis magnam misericordiam, et me donavistis multo munere; 
sed timeo ne cum discesseritis a me, redeat in me morbus meus 

sicut antehac ». Et illi refecerunt eius animum, et signaverunt 
eius corpus signo crucis gloriosae; et dederunt ei aurum, et 
dixerunt ei: « I, dum sanus es et permanet salus tua ». Et re- 
cessit ab eis magna cum laetitia. , 

Et sancti transegerunt hunc diem intenti orationi. Postea 
Claudius accersivit Sotericum, maritum sororis suae, et dixit 
ei: « Scis mortuos esse patrem meum et matrem meam, et 
nihil reliquerunt mihi nisi sororem meam, quae uxor tua facta 
est. Et ecce rex decrevit me mane in exilium mittere in terram 
Aegypli; oro te ut tuearis eam sicut antea fecisti cum ades- 
sem; per vitam tuam, frater mi, noli cor eius aflligere, nam 
est hodie orba patre suo et fratre suo; recordare me nunquam 
tibi dixisse, frater mi, verbum quo cor tuum moestum fleret, 
et nunc etiam propter omnia quae fecisti, quia illa misera tibi 
hodie commissa est, hodie vita mea erit in te, *ne dixeris ei, 
regem me in exilium missurum, ne moriatur magna tristitia 
propter me; neque id dixeris familiae tuae ne referant ei et 
veta eos firmo mandato id revelare ei. Et si illa sciscitabitur 
de me, dic ei regem me misisse adversus tales, et cum eos 
vicero, instaurabo eorum urbem et eorum provinciam, et ma- 
nebo in illa, et ducam (?) ad illam. Et nunc omnes opes meas 
accipe, et largire egenis et pauperibus ». Et cum Sotericus 
haec audivisset, clamavit magna voce, et ploravit, dixitque: 
« Quam magna est tristitia qua moestum est cor meum, frater 
mi et domine mi! » Et dimittens seipsum, se prostravit ad eius 
pedes, et salutavit eum, et ploravit fletum amarum dixitque: 
« Vae mihi! quia magna est tristitia cordis mei, et etiam tri- 
stitia sororis tuae, cum audiverit haec verba; profecto proiiciet 
se ipsam in mare ». Et fletus fuit sine intermissione. Et Vi- 
ctor etiam proiecit faciem suam in terram dum plorat et 
lamentatur, et dimisit se ipsum in terram. Et Claudius plo- 
ravit, et amplexus est illum, qui dixit: « Magna est tristitia 
cordis mei propter te, frater mi, et dilecte mi, Claudi, et ma- 
gnus est clamor meus et tristitia mea propter separationem 
meam a te». Et mansit adhuc cum illis Claudius, et transe- 
gerunt diem et noctem, nihil comedentes neque bibentes. 

Et cum factum esset mane, Claudius iterum adiuravit So- 
tericum, maritum sororis suae ut eam honoraret et custo- 
diret, neque diceret ei quidquam de iis quae spectant ad ipsum 

fratrem. Et dum illi versantur in his, rex misit nuncium 
qui iret ad Claudium; et rex dixit ei: « Num paratum est 
cor tuum obtemperare verbis meis et offerre tus deis semel 
tantum? » Et sanctus Claudius respondit, et dixit ei: « Iam 
dixi tibi; non colam deos, neque adorabo nisi Deum patrum 
meorum, Dominum meum lesum Christum ». Et rex dixit ei: 
« Non cupivi te a me procul amovere, neque eiicere te, ne- 
que in exilium mittere; sed tu ipse facis ut mittam te in exilium ». 
Et sanctus Claudius dixit ei: « Quod vis, fac; nam laetus sum 
ea de re ». Et cum rex id audivisset ab eo, scripsit litteras, 
ut mitterent eum in terram Aegypti; et iussit sex milites 
ducere eum in terram Aegypti. l-t ille profectus est a rege 
*cum sex militibus, usque ad mare; et sanctus Victor ibat cum 
eo, et plorabat, et eiulabat; et pariter maritus eius sororis, et 
homines urbis plorabant propter illum magna cum tristitia. 
Et Antiochiae erat presbyter amans Deum, cui nomen erat 
Frumentius. Cum audivisset res gestas Claudii, festinavit ad 
eum, plorans, et dixit ei: « O victor et vir Dei valide, beatus 
es, Claudi, qui laboras pro Deo; beata sunt ubera quae lacta- 
verunt te. Luoerna Antiochiae, quis similis est tibi, dux no- 
bilis magni regis Christi? Cum tu sis e stirpe regum amantium 
Deum, quis alet pauperes et egenos sicut tu? Aut quis vestiet 
nudos, aut quis curabit de vinctis in carcere post te?» Et 
prostravit se ad eius pedes, et dixit ei: « Ego vero saluto te, 
domine mi Claudi; memento mei, electe Dei ». Et propter ma- 
gnam tristitiam suam^elevavit manum suam in media turba, 


et dixit: « Proh! iniquitas huius diei! Qua lege vel quo iure 


occiditur strenuus urbis et eques egregius? David moestus fuit 
propter mortem Abneris et Saulis et Ionathae; hic autem rex, 
qui comedit carnem et bibit sanguinem hominum sicut bestia 
fera, in exilium mitti iussit victorem, et extingui pugnatorem, 
et obscurari lucernam Antiochiae, et caedi arborem altam. Et 
Diocletianus venit in hanc urbem; et cum ipse esset perégri- 
nus, eiecit primores huius urbis et ab ea procul amovit eos ». 
Et dum ille loquitur accedit unus ex eunuchis regis, progre- 
diens per viam; et cum audivisset quae dicebat presbyter, eva- 
ginavit gladium suum et occidit eum. Et sanctus Victor im- 
peravit satellitibus suis ut sepelirent corpus sancti. Dixit etiam 
quaedam femina alii: « Soror mea, cur fuit in hac urbe ma- 

gna discordia propter Claudium, cum vellent in exilium mit- 


tere eum in Aegyptum? » Et illa clamavit, dicens: « Ubi in- — 


veniam qui me perducat ad dominum meum Claudium; quia 
subveniebat egestati meae? » Et haec femina caeca erat, et 
dixit aliis mulieribus, quae illic aderant: « Eritne quod in exi- 
lium mittatur Victor, Hermani fllius? ». Et dixerunt ei: « Non 
*audivimus quemquam de eo sermonem habere; est autem 
fllius quindecim annorum, et non est ei locutus ad hoc tem- 
pus de offerendo ture ». Et mulier caeca dixit ei: « Si autem 
inveniam qui me ducat ad dominum meum Claudium, prius- 
quam deducant eum in Aegyptum, oscularer pedes eius, et 
darem ei munusculum ». Et tunc apprehenderunt eam manu et 
deduxerunt eam ad illum; et circum eum erat magna multitudo 
quae valedicebat ei; et illa mulier clamavit in media turba, 
dicens: « Quid fecisti ut in exilium mittant te, domine mi 
Claudi? » Et dum illa plorat, amplexa est eius pedes, volutans 
se facie sua super terram. Et exiit ex eius oculis aliquid simile 
araneo, et tunc vidit. Et mirati sunt omnes qui viderunt, qui 
illic aderant, et clamaverunt laudantes Deum et benedicentes 
eius magnificentiae. 

Postea fecerunt conscendere sanctum Claudium i in navem, et 


Victor amplectabatur eius collum, et osculabatur eius caput, 


et plorabat, dicens: « Ego vero saluto te, frater mi, ab imo 
corde meo ». Etiam sanctus Claudius plorabat propter eius 
fletum. E£ postea sciscitatus est de marito sororis, et imperavit 
praeceptis omnis generis ne loquerentur cum sorore suà de exilio 
suo neque cuidam id manifestarent, ut illa ignoraret. Et postea 
adscenderunt in navem per mare; Victor autem plorabat et di- 
cebat: « Ego vero valedico tibi, frater mi, et dilecte mi vere ». 
Claudius etiam plorabat in navi, et dixit ei: « Ego quoque 
valedico tibi, dilecte animae meae; memento foederis quod est 
inter me et te ». Neque desierunt se invicem intueri donec na- 
vis evanuit; et tunc Claudius sedit. 

Et sanctus Victor permansit in littore maris per spatium 
diei, et eius famuli vi adhibita non reliquerunt eum, sed fe- 
cerunt ut conscenderet equum, et adduxerunt eum in domum 
suam; ile autem erat valde tristis; neque comedebat, neque 
bibebat, neque loquebatur omnino. Et cum eius mater sic vi- 
disset eum, scidit vestes suas, et percussit faciem suam, et 

dixit ei: «. Quid accidit tibi, fili mi et dilecte mi,. et lux ocu- 
lorum meorum? » sed nihil illi respondit. Et illa coegit eius 
famulos dicere de eius rebus; qui certiorem" eam fecerunt de 
eius rebus quae acciderant. Illa autem proiecit se ipsam coram 
eo, et ploravit, et locuta est cum eo. At ille nullum verbum 
respondere valuit propter aerumnam animae eius, quae ei 
acciderat ob tristitiam. Et dum illi ita se habent, *Hermanus 
advenit e palatio regis; et cum vidisset eos hac in re ver- 
sari, dixit eis: « Quid accidit vobis? » Et narraverunt ei quo- 
modo res se haberent; et Hermanus dixit ei: « Fili mi, tristis 
es propter Claudium? » At ille nullum verbum respondit. 

Et Hemanus dixit uxori suae, matri Victoris: « Si haec ac- 


ciderunt Claudio cum sit unus e filiis regum, et si, quamvis nul- 


lum e primoribus regni plus quam illum honoraret, rex tamen 
non pepercit ei, sed eum in exilium misit, quomodo honorabit 
nos ipsos? Si autem amas filium tuum Victorem, dic ei ne com- 
memoret nomen Iesu Christi ». Et illa dixit ei: « Recede a filio 
meo;.ne adiicias tristitiam tristitiae ». Et mater eius miseri- 
cordiam implorabat pro eo, et solabatur eum, et loquebatur 
cum eo tota hac nocte usque ad diluculum, nihil comedens 
neque bibens. 

Et cum pervenisset sanctus Claudius ad urbem Alexandriam, 
milites tradiderunt eum praefecto, cui dederunt et litteras, 
quas secum habebant. Et cum praefectus adspexisset sanctum 
Claudium, miratus est propter magnitudinem gratiae quae in 
eius facie erat; et praefectus dixit: « Magnus es tu; at regis edi- 
ctum etiam magnum est! » Et postea praecepit militibus qui eum 
adduxerant ducere eum ad praesidem regionis Sa‘id. Et milites 
conscenderunt navem, et progressi sunt ad austrum, donec per- 
venerunt ad urbem Antinoou, ut convenirent cum praeside Ae- 
gypti; sed non invenierunt illic praesidem, eo quod erat magna 
inimicitia inter illum et uxorem suam propter Coluthum huius 
fratrem ; hunc enim óccidit ille; et haec causa fuit cur desisteret 
commorari in urbe Antinoou, neque poterat cum ea cohabitare 
ob iram eius; et sibi invicem odiosi.erant. Milites autem inter- 
rogaverunt de preside; et narraverunt eis hunc profectum 
esse ad austrum in urbem Asiut, unde progressurus erat ad 


! Litter. « per mare ». 

Qasis. Illi igitur milites profecti sunt per fluvium usque ad ur- 
bem Asiut; et invenerunt praesidem, qui illic erat; et appel- 
labatur nomine suo Arianus; et ei tradiderunt litteras regis. 
Quas cum legisset et intellexisset magnum ducem Claudium 
esse, virum fortem, dixit ei: « Domine mi Claudi, quid opus 
fuit tibi relinquere Antiochiam et huc venire? In illa enim 
urbe facta sunt pro te magna prodigia. Quomodo fuisti offen- 
sioni regi? Ego autem memor sum diei quo perveni Antio- 
chiam, cum *rex constituit me in hac dignitate, et fecit magnum 
epulum regium; et tunc sumpsit te e medio aliorum et posuit 
te iuxta se. Et cum ille protendebat manum suam ad cibum 
in mensa appositum, tu etiam admovebas manum tuam post 
eum. Et ecce quod olim scripsit mihi, ut notum faceret te 
fuisse qui se obtulit morti pro eo, nam eripuisti eum a 
manu inimici eius barbari; ecce autem nunc litterae eius nar- 
rant, te ei restitisse et neglexisse eius edictum, et factum esse 
rebellem, neque eius deos adoravisse. Et nunc etiam oportet 
sane, cum ille dilexerit te et tu sis potens apud eum, ut au- 
dias me, et eius vestigia sequaris, et eius deos adores, ut du- 


plices honores tuos apud eum. Sed nunc eamus, priusquam : 


panem comedamus, quia pervenit tempus oportunum et consti- 
tutum; quiesces paullum; postea convertet se cor tuum, et in- 
telleges bonum esse regis edictum et observandam omnem 
eius voluntatem, et quantum amat te. Postea regredieris in 
urbem tuam, et ad familiam tuam, et ad domum tuam, cum 
multis honoribus ». Et beatus dixit ei: « Scriptum est ': ho- 
nores tui sint alii, et voluptates domus tuae, quae sunt cum 
multis honoribus ». Et praeses Arianus dixit ei: « Quid lucra- 
mur hac in re? Profecto cum ille rex factus est, non dedit 
mihi potestatem ? Sed si res non ita se habet, haud oportet ut 
resistam, donec perficias res tuas(?) ». Et beatus Claudius dixit 
ei: « Perverse et reprobate, quis es tu, quis est Diocletianus, 
ut quaeram voluntatem vestram, et negotia vestra impura, 


et idola vestra quae mox corrumpentur? Destitistis enim colere’ 


Deun, qui fecit. caelum et terram, et coluistis ligna et lapides 
sicut propheta dixit *: Dei gentium facti sunt.ex auro et argen- 
to, opera manus hominum viventium; os habent et non loquun- 


! Cf. DAN., v, 17 (Vulg.). — ? Ps. cxin, 4-8. 

tur; oculos habent et non videbunt ; aures habent et non audient ; 
nasum habent et non olfacient; manum habent et non palpa- 
bunt; pedes habent et non ambulabunt; et non loquentur guttu- 
ribus suis, et non habent animam in suis oribus; ita accidet 
omnibus qui fecerunt eos, et omnibus qui in eos credunt ». Et 
praeses dixit ei: « Abiice a te ista verba vana, Claudi, et adora 
deos regis ». Et "beatus Claudius dixit ei: « Si vero tu prudens 
esses, stulte, unum verbum tibi satis esset; quia ego non adoro 
vestra idola caeca et muta; sed adoro Dominum Deum verum 
Iesum Christum, Filium Dei vivi; et eo quod eius stultitiam novi, 
non accepi regis verba hac de re, neque converti me ad eum; 
neque eius dona moverunt me; neque eius minae terruerunt 
me; quo autem modo accipiam ritus tuos et precationes tuas, 
aut convertam me ad verba tua? Festina igitur nunc, et sine ut 
abeam ad Deum meum, qui est cum fide mea quae est fides recta ». 

Et cum Arianus audivisset eius verba, repletus est ira et 
eum strangulavit; et cognovit quod eius cor illaqueatum erat, 
dum erat in eo fides Iesu Christi; et in sua manu erat hasta, 
et cuni illa transfixit latus eius sanctum. Et is perfecit marty- 
rium suum undecimo die mensis sanë, in oppido cui nomen est 
Baha Asiut, in latere montis; et eius anima adscendit ad caelos 
cum honore et gloria. 

Et Anastasius, eius famulus, collegit eius sanguinem in panno, 
et secum servavit eum, et sepelivit eius corpus sanctum in latere 
eiusdem montis, quem supra memoravimus. Et eius famulus man- 
sit ad custodiendum sepulchrum eius per anni spatium. Et Aria- 
nus occidit plures martyres propter nomen Iesu Christi, donec 
Dominus misericors dignatus est eum vocare ad certamen, quod 
est in terra. Profectus igitur est ad urbem Antiochiam, et con- 
fessus est nomen Domini nostri Iesu Christi coram Diocletiano ; 
et is mandavit ut in vincula coniicerent eum. Et cum sanctus 
Victor novisset vinctum esse praesidem qui occidit sanctum 
Claudium, ivit ad eum, et dixit ei: « Esne tu Arianus, prae- 
fectus provinciae Aegypti?» Et ille dixit ei: « Sane, sum, do- 
mine mi ». Et sanctus Victor dixit ei: « Quid fecisti de fratre 
meo et dilecto meo Claudio? Et quomodo accidit eius requies? » 
Et ille narravit ei omnia quae facta sunt, et quod se paeni- 
tebat eius rei; et idcirco ploraverunt pro sancto Claudio ama- 
rum fletum. Postea Arianus respondit sancto Victori, et dixit 

ei: « Ego etiam veni rursus huc, ut confitear nomen Iesu Christi 
coram rege; et reieci dignitatem meam et omnia quae acqui- 
sivi ut martyr sim ». Et Victor non intermisit fletum et tri- 
stitiam ob sanctum Claudium, *donec ipse vocatus ad marty- 
rium, expulsus est in Aegyptum, et illic consummavit martyrium 
suum. 

Diocletianus autem rebellis firmus fuit ad occidendum cre- 
dentes in Christum in omnibus locis, donec Deus eradicavit 
eum, et abstulit eum a sede eius regni, et pro eo posuit Con- 
Stantinum regem iustum; et is eradicavit idola, et occlusit 
eorum templa; et inter eorum cultores fuit magna tristitia; et 
aperuit ecclesias christianas, et manifestavit corpora sancto- 
rum martyrum, et laudatus est. 

Haec sunt quae inveni de Claudio, quae scripsit philosophus 
Aristoteles, sicut ei narravit ipse Anastasius, famulus beati 
Claudii, Antiochenus, cum regressus esset ex Aegypto post de- 
cessum eius domini, exacto anno, et posuerunt librum in bi- 
bliotheca Cappadociae. 

Absolutum est martyrium beati Claudii, in pace Domini, cui 
est gloria, et potestas, et maiestas per saecula saeculorum. Amen. 

Et qui instituit vertere illud opibus suis e lingua arabica 
in ge'ez, fuit pater noster papas abba Salama, detector lucis 
in terra Aethiopiae, et sit ei recordatio per orationem Claudii 
et Victoris martyrum, et per orationem Mariae immaculatae, 
matris vitae, ut sortem obtineat cum electis papis, qui consum- 
maverunt certamen suum in dignitate sua, in fide et constantia, 
per saecula saeculorum. Amen. 

Tutela Patris, et Filii, et Spiritus sancti, et tutela omnis 
verbi eorum, et tutela Dominae nostrae Mariae..... sine in- 
termissione. Ita sit! 

EFFIGIES CLAUDI. 


I. 


1 Ecce incipit salutatio effigiei tuae, p. 217. 
dum Spiritus Sanctus adiuvat et adducit usque in eius finem, 
Claudi, benedic regno Claudii ! cotidie, 

quia regnum eius cum regno tuo, et nomen eius cum nomi- 
coniunctum est, priusquam sol esset. [ne tuo 


9 Salutem memoriae nominis tui per os omnium fidelium, 
quod dulcius est quam favus mellis et vinum; 

Claudi, quasi sacrificium et odor sanctae Eucharistiae, 
donec perficiam verba omnium salutationum effigiei tuae, 
auxilium tuum, quasi tuba, sonet in aure cordis mei. 


3 Salutem comae capitis tui, super quam stillavit 

ros Spiritus Sancti sanctificatoris, sicut scripsit Salomon; 
Claudi, martyr, qui egregie certasti, 

o iuvenis, constantia certaminis tui semper 

similis est flori argenti (argento praestantissimo) et auro puro. 


4 Salutem capiti tuo, quod madefecit oleum deitatis, 
quod ipsum coronavit corona gratiae et honoris, sicut scutum iu- 
Claudi, qui ornatus es habitu puritatis et virginitatis, [stitiae; 
quae caedit truncum et totam arborem (?) peccatorum meorum, 
securis misericordiae, adcurrat quae est in manu tua. 


5 Salutem faciei tuae, in qua lux sanctae Trinitatis 
infusa est.sicut in facie prophetae Moysis; 

Claudi, sol, et rex noctis, Benase ?, 

cum rex eris in campo deliciarum ?, 

fac me servum et virum fidelem. 


1 Claudius, rex Aethiopiae, regnavit 1540-1559; fortasse haec effigies 
scripta est sub eodem rege. — * Luna nova (cfr. HENOCH, LXXVII, 2; 
DILLMANN, HALÉvY, CHARLES, FLEMMING et MARTIN ad hunc locum). 
— * Id est, in Paradiso. 


-i 196 jr 
p.218. 6 Salutem palpebris tuis geminis, 
quae perpetuo inquirebant occulta verba sapientiae; 
Claudi, valide, armate scuto crucis Golgothae, 
ale me pane spiritali quaque die, quae lucescit, 
ut loquar laudes gloriae tuae multis modis. 5 


"7 Salutem oculis tuis, qui non fuerunt invidi, 

cum didrachmum ponderatum est mercenariis, quod erat denarius 
Claudi, electe, imago Pauli urbis Romae, [mercedis iustae !; 
doce me consilium sapientiae et verba vitae, defensor, 

ut ego sim vendemiator aromatum ex horto nominis tui. 10 


8 Salutem auribus tuis, quae auscultaverunt petitionem 

viri pauperis, quem cinxit murus afflictionis; 

Claudi, veni, cum invocavero te studiose, 

ut ducas me, et monstres mihi viam 

viri sapientis, qui aedificavit domum suam super rupem. 15 


9 Salutem genibus tuis, quae, sicut verbum Scripturae nun- 
florebant odorem basiliscae ? et rosae; [ciavit, - 
Claudi, martyr, sanguis tuus effusus est, 

in genua mea, quae cum marcida multum sunt propter flam- 
sparge purum nitorem tuum. [mam culpae, 2 


[et certaminis 
10 Salutem naribus tuis, quae unguentum martyrii iustitiae 


multum olfaciebant, sicut amomum et malum; 

Claudi, hilaris, et iuvenis regie, valide, 

consolare me gaudio tuo de fletu magnae perditionis, 25 
cum velum Verbi Patris extendetur, [hoc est] poena ?. 


11 Salutem labiis tuis, quae dilexerunt loqui 

verba simplicitatis columbae et sapientiae serpentis ; 

Claudi, martyr, qui mire certasti 

cum proximis tuis, dum facis nuptias 4, 30 
mica laudis tui satia ventrem meum famelicum. 


! Cfr. MATTH., xx, 2. — ? Cant., v, 13. — * Cfr. MATTH., XX. — * In 
paradiso. 

12 Salutem ori tuo, quod repreltendit idola, 
quae non loquuntur, dum eis os est; | 
Claudi, margarita es tu qui tamen non tegeris concha !, 
cum terram tenebrosam pertransivit rotatio tua fulgida, 
lux vitae restavit in..... 


[quod est sicut aedificium, 
13 Salutem dentibus tuis, qui sunt veluti porta corporis tui, 


qui fuerunt sera iustitiae Verbi quominus loqueris omnem ini- 

[quitatem ; 
Claudi, martyr et abundans certaminis plus quam arena, 
esto mihi arcus victoriae et sagittae auxilii, 
a lingua quae occidit, cuius vox est timenda. 

[rant, 

14 Salutem linguae tuae postquam, quae a mente germinave- 
gignebat verbum exultationis et sonum laetificantem cor; 
Claudi, martyr, tu perfecisti curriculum vitae; 
eorum qui caperant contra me faciem cum visceribus, 
in collo suspende molam asinariam. 


15 Salutem voci tuae, cuius suavitas est mirabilis, 
qui melior est quam sonus organi et cytharae; 
Claudi, concionator martyrum veritatis, Mercuri, 
dum mirantur tormenta, quae passus es, 

exercitus [caelestis] facit festum nominis tui in caelo. 


16 Salutem respirationi tuae, quae spirabat odorem, 
fenestra cordis tui, uncta sanguine deitatis sicut postis; 
Claudi, valide, cum transfixi sunt hastis poenae, 

propter virtutem tuam et fortitudinem tuam, victor iuvenis, 
fines Cossaeorum, meridie direpti sint ut thesauri. 


17 Salutem gutturi tuo, cuius memoria est dulcior 
quam memoria vini probati; 

Claudi, perfectus artifex sapientiae et consilii, 

cum tu esses filius regis et stirps nobilis generis, 
quomodo accidit tibi vilis aspernatio? 


' ALE = Loco. 


— p. 219. 

p.220. 18 Salutem collo tuo quod, simili torqui, 
desuper ornatum est nobili monili margaritae; 
Claudi, dilecte corde omnium generationum, 
ostende mihi viam iustitiae, dum praevenis et sequi facis, 
cum plantaverint rete mortis coram me. 


19 Salutem humeris tuis super quos insedit 
jugum lesu boni et leve onus eius; 

Claudi, prospice alimentis meis necessariis cotidie, 
nam segnis, dum complicat suas manus, 

bibit suum sanguinem et edit suam.carnem !. 


90 Salutem dorso tuo, quod dilexit se convertere 

a delubro idolorum aureorum, quae manus aurificis cudit; 
Claudi, misse ad opus Christi perficiendum, 

ut servus tuus sim, dum non est mihi separatio semper ; 
fac me pretium sanguinis martyrii tui. 


91 Salutem pectori tuo, quod fuit receptaculum intelligentiae, 
et induit rationale? sicut operimentum consilii; 

Claudi, unguentum, quod suavius est quam tus, 

libera me ab ore inimici, qui stridet dentes, 

dum excitat magnum litigium contra me. 


22 Salutem sinui tuo, accubito sapientiae electae, 

cuius leges sunt Evangelium, et institutiones sunt Lex (Moysis); 
Claudi, semotus ab amore opum, 

per aream tuam et per hortum tuum feracem 

duc me, ut intrem in cor tuum probatum. 


23 Salutem manibus tuis, quae delerunt hostes, 
cum rex gentilis Cossaeorum fecit rebellionem; 
Claudi, semper columen et dux myriadum, 

cum occiderunt te una'cum Victore, 

gentes Antiochiae et Aegypti amare ploraverunt. 


1 Cfr. Eccles., 1V, 5. — ? Exod., xxxvi, 15. 

94 Salutem brachiis tuis, quae beneplacito Christi principis p. 221. 


adscenderunt a stipite corporis instar pulchrorum ramorum; 
Claudi, flos et bacca rosae littoris, 

melior est mihi, servo tuo, lex oris tui, quae est iustitia, 
quam mille [nummi] argenti et auri rutili. 


95 Salutem, salutem utrique ulnae tuae, 

quae die praelii firmae.fuerunt instar scuti aenei fortis; 
Claudi, hilaris et gigas strenue, 

sit mihi, viro peccatori, aqua baptismatis 

lacrima quae fluxit ex oculo fratris tui Victoris. 


96 Salutem cubito tuo, quod, ut iussit Christus, 
metitum est ambitus templi Hierosolymorum; 

Claudi, rex, die iudicii asperi 

da mihi navem felicitatis, quam non exagitet ventus, 
ut tecum habitem in tranquillitate et portu. 


9" Salutem palmis tuis, quae semper fuerunt extensae, 

ad danda multa dona et ad largiendam abundantem gratiam; 
Claudi, qui es angelus et aequalis myriadum vigilum !, 
appareas coram facie mea, dum volas alis 

quasi avis, cum Michael sonabit tubam clamoris. 


98 Salutem digitis tuis, quorum numerus est decem, 
qui ornati sunt annulis pacis et amoris; 

Claudi, valide iudex magnitudinis et honoris, 

quia submersit me fluvius peccati et culpae, 


adiuva me absorbendo eum fluvium quasi sis terra quae 
[absorbit aquas, 


99 Salutem unguibus manus tuae, qui positi sunt in summo, 
in extremo decem digitum, dum lucent sicut crystallum ; 
Claudi, basis et ferculum praeceptorum, quasi tabulae [Moysis], 
dum confitentur salutem tuam potentem, 

Moyses et Aron scripserunt Kufale. 


! Vigiles, éypjyyopo. (cfr. HENOCH, 1, 5). 


p. 222. 


p. 223. 

30 Salutem lateri tuo, quod passum est ictum 

per aciem hastae acutae, donec perfecisti mortem; 
Claudi, pure, qui maculam non cognoscis, 

adspiciens adversarios nostros, ut confundantur subito, 
erga nos fac bona miracula. 


31 Salutem ventri tuo, qui recusavit cibum idolorum, 

cum fames poenae dolorem faciebat mensam; [sionem, 
cum exercitus Armeniorum et Cossaeorum excitaverunt incur- 
Claudi, tunc firmitas virtutis tuae arsit sicut ignis, 

sicut titiones fumaverunt, et facti sunt cinis. 


32 Salutem cordi tuo, quod simile est Patri, 

qui genuit Intelligentiam scientiae et Consilium sapientiae ; 
Claudi, obumbra alis tuis flammeis 

super caput meum ab ardore gravis culpae, 

quia tu es consilii angelus, cuius nomen est Cherub. 


33 Salutem renibus tuis, qui quasi psaltae locuti sunt, 

dum Altissimus explorat eos splendente lucerna quae est sapien- 
Claudi, sicut Moyses dux populi Dei, [tiae eius; 
propter te campi satiati sunt rore benedictionis, 

et mandragorae dederunt odorem. 


34 Salutem menti tuae, quae ex radice cordis ascendit, 

ut cogitaret una clementiam paupe; um et iudicium egenorum !; 
Claudi, ex collo animae meae excute vinculum, 

nam super me imposuit saevuin iugum suae servitutis 

saeva bestia doloris, quae lambit vestimentum vile (?). 


35 Salutem visceribus tuis coram facie omnium castrorum, 


quae arserunt igne fidei, sicut cinnamomum; 


Claudi, flos et uva laetae vitis, 
cum vendemiaverunt te lictores poenae et iudicii, 
angeli caeli effuderunt lacrymas ex oculis. 

[amant per.), 
36 Salutem visceribus tuis, in quibus sedent peregrini (quae 
quae similes sunt ebori tanquam tabulae? in ventre tuo; 
Claudi, qui ornatus es candida corona gratiae, 
ne neglexeris visitare me cum Georgio ex Lydda, 
si manus adversarii et hostis incursaverit contra animam meam. 


! Psalm. xu, 2. — * Cfr. Can(., v. 12. 

37 Salutem umbilico tuo, instar pelvis caelati, 
et imaginis sigilli sculpti, quod factum est ex auro; 
Claudi, Ebla !, et lux alti caeli, 
extinguantur coram facie mea splendore tuo, quasi fulgure, 
meridiani daemones ? tenebrarum et saeva sors. 


38 Salutem lumbis tuis, qui dum se accingunt victoria, 
ingressi sunt in nuptias Filii sponsi cum pulchritudine lucis ?; 
Claudi, qui occisus es foras terram progeniei tuae, 

cum iustitia tua et virtus tua impleverunt ambitum mundi, 
laetitia abscondita est in oculo mortis et Siol. 


39 Salutem femoribus tuis, quae similia fuerunt fulcris 
ad portandam arcam corporis, dum custodiunt mandata; 
Claudi, uncte suavi unguento missae, 

cum hasta doloris transfigeret corpus tuum, 

lacrimae angelorum et hominum fluerunt sicut aqua. 


40 Salutem genibus tuis, quae noluerunt se flectere 
coram statua auri, quam manus aurificis fudit; 
Claudi, martyr, qui colebas Deum caeli, 

benedic mihi, devoto tuo, tempore puri muneris, 
sicut Iacobus benedixit filio suo Iudae. 


41 Salutem pedibus tuis, qui, sicut cursus avis et sagittae, 
volabant per aream martyrii, et festinabant currere; 
Claudi, qui laudatus es in portis, 

cum angeli litis et invidiae accesserint ad me, 

facies tua sit servatrix faciei meae. 


49 Salutem plantis pedum tuorum quarum osculatio aperuit p. 224. 
oculos cuiusdam feminae, qui caeci erant; 

Claudi, da veniam meae culpae; 

sed si postulaveris iustis clementiam, 

oratio tua utilis non erit miranda. 


1 Ebla designat lunam in eius periodo decrescentiae (cfr. HENOCH, 
LXXVII, 2; DILLMANN, HALÉVY, CHARLES, FLEMMING et MaRTIN ad hunc 
locum). — ? Ps. xc, 6. — * MATTH., XXIV. 


p. 225. 

43 Salutem calcibus tuis ex argento puro, 
supra quas plantatae sunt eolumnae duo aaturae (crura); 
Claudi, iudex et germen regni electi, 
de fe dictum est ab ore vatis Hoseae: 
Dies Iezraelis magnus est: |. 


44 Salutem digitis pedum tuorum, qui similes aristis et spicis 
adscenderunt de terra plantae [pedum]; 

Claudi, martyr praedicator sancti Evangelii, 

ros clementiae tuae signet me, qui potest germinare facere oleam 
ex amaro oleastro et planta sicca. 


45 Salutem unguibus pedum tuorum, qui oriuntur ab extremis 
aequales candori nivis et denti [elephanti]; [digitis, 
Claudi qui laudaris in medio multorum concionum, 

beatum praedicant te omnes generationes, 

cum inveniant gratiam per auxilium tuum. 


46 Salutem staturae tuae, quae similis est cedro, 

qui induit partem fecundam terrae et partem amoenam aéris; 
Claudi, sol, qui vincis stellas lucidas, 

is, cuius mens non capta erit fune amoris tui, 
excommunicatus sit ore Cefae (Petri) et Sauli (Pauli). 


47 Salutem vultui tuo, postquam occisus, ictus est hasta, 
quae similis erat imagini auri et gemmae splendentis crystalli; 
Claudi, nobilis, rogando te rogo, 

cum dissipatum erit cadaver corporis mei et factum erit pulvis, 
imple ipsum laude resurrectionis, et da ei virtutem. 


48 .Salutem exitui animae tuae hoc die 

quo sancti caeli et terrae laetantur; 

Claudi, angelus custos vitae meae esto ad mortem: 
adiuro te, domine, per hanc magnitudinem tuam, 
cum anima mea exibit, ne spernas eam. 


! Hos., 1, 11. 

49 Salutem cadaveri corporis tui, quod adeo splendebat, 
ut angelos id visitantes desiderio affecerit pulchritudo eius visus; 
Claudi, benedicte, pars hereditatis Dei, 
converte me misericordia tua ex hac via culpae, 
5 quae saepta est spinis morbi et mortis. 
[involvit, 
50 Salutem involutioni linteo corporis tui, quod manus fidelium 
in puro vestimento missae, postquam acies hastae id transfixerat ; 
Claudi, qui laudatus es, lux iustitiae et obedientiae, 
10 protege misericordia tua, et consolare me consolatione, 
a fletu calamitatis submergente et magna tristitia. 


51 Salutem sepulcro tuo, ad latus excelsi montis, 
postquam mortem pertulisti per acutam hastam doloris; 
Claudi, strenue, et iuvenis regie, vir fortis, 

15 Antiochia deplorat te clamans et dicens: 
Quomodo sub modio absconditus est splendor? ! 


52 Ecce manifesta est finis effigiei tuae, 
cuius odor currere facit multum ut odor amomi ?; 
Claudi, irrora caput Claudii instar nivis, 

2 mane benedictione et hora vesperae salutatione, 
quae addit diem et extendit terminum vitae. 


53  Agrum effigiei tuae, domine, quaerens colere, 

in hunc te confert pes mentis meae tempore vesperae et primae 
Claudi, considera verba mea quae sunt labor, [lucis; 
ut semper dones mihi retributionem spei iustitiae, 

cum operariis qui portaverunt pondus diei ?. 


S 


II. 
1 Salutem tibi, qui fuisti martyr victor inter mille electos, p. 226. 
fugator milium et persecutor myriadis, 


3» portator gladii Gabrielis. 


* MATTR.,, V, 15. — 3 Cfr. Cant, 1, 3. — * Cír. MATTH., XX. 

[populi Cossaeorum, 
9 Salutem: ipse gladius tuus inebriavit se potando sanguinem 
et pes equi tui calcavit eius caput truncatum, | 
sicut narratur in historia tua. 


3 Salutem: delevisti hostes qui se congregaverant a regione 
in regione, cui nomen est fluvius Cabor, [ Armeniae, 
Claudi, suavis memoriae. | 


4 Salutem: regnum terrae sprevisti, quod accepit pastor ca- 
ut regnum caelorum adipiscereris paupertate, [prarum !, 
Claudi, labia paeoniae. 


5 Salutem sorori tuae; spem meam combussit flamma tristitiae, 
cum fuit peregrinatio tua ex Antiochia, 
Claudi, gloriatio Romae. 


6 Salutem: sicut Deus tuus bonus et iustus, in quo non est 
coronatio tua acie hasta fuit, [iniquitas, 
Claudi, perfosse in latere. 


7 Salutem: quia ego cupio videre nitidam pulchritudinem 
cum fratre tuo Victore, domine mi; [faciei tuae 
Claudi, veni in hora mortis meae, 

ut dicas salutationem tuam animae meae peccatrici. 


! Diocletianus. 

GADLA FIQTOR 


SEU 


MARTYRIUM SANCTI VICTORIS 


Aethiopicae versionis Martyri sancti Victoris notum 
est tantum apographon unum, quod continetur manuscripto 
Abbadiano n? 179, e quo eruimus martyrium S. Claudii. 
Exaratus esse saeculo xvm codex videtur. 

Martyrium scriptum est in Aegypto, coptice; primigenii 
textus supersunt aliquot fragmenta, alia iam edita, alia 
inedita. 

Praeter Martyrium, de sancto Victore habemus quoque 
alia scripta aethiopice, scilicet: Homiliam a Cyriaco, epi- 
scopo Behnasa (Mus. Brit., codd. Orient. 729, 690 et 696); 
et Homiliam a Demetrio, archiepiscopo Antiochiae, habitam 
(Mus. Brit., cod. Orient. 729): utramque ex arabico ser- 
mone conversam. 

Acta in codicibus graecis inscripta: "A0)wot; t&v aylwv 
paptiowy Bixtopog xal Lrepaviboc, et latine edita a Momsririo, 
De SS. Victore milite et Corona martyribus in Aegypto, 
diversa sunt ab eis quae nobis servavit codex aethiopicus. 

Post Martyrium addita sunt Effigies Victoris, strophis 
constans tribus et quinquaginta, et aliud breve carmen 
in laudem huius sancti. Horum carminum textum dedimus 
ad fidem codicis Abbadiani n° 170. 

MARTYRIUM SANCTI VICTORIS. 


Certamen et martyrium sancti et beati Victoris, ab urbe p. 229. 


Antiochia, qui coronatus est propter Christum, die septimo et 
vicesimo mensis miyazya; eius oratio et benedictio sint no- 
biscum. Amen. 

Diebus Diocletiani facta sunt prodigia et mirabilia in eo- 
rum gratiam, qui credebant in Dominum nostrum Iesum Chri- 
stum. Erat autem unus ex iis qui credebant in Dominum 
nostrum, cui nomen erat Victor, vir e progenie regum, et 
timens Deum. Et Deus dedit ei sapientiam, et prudentiam, et 
scientiam ; et fuit eruditus in omnibus Libris sanctis et in 
omnibus rebus quae attinent ad Christum. Et ille faciebat 
multa bona in ecclesias christianas, et in egenos, et in pau- 
peres; et erat amator ieiunii et orationis. Et nomen eius ma- 
tris erat Martha, Basilidis filia; Basilides autem erat filius 
regis Orientis !, et pervenit in provinciam Antiochiae, et illic 
habitavit, et illic mortuus est. 

Et postquam Basilides mortuus erat, rex in matrimonium 
dedit Martham, Basilidis filiam, magistratui Hermano ?, qui 
quartus erat ex iis qui sedent ad dexteram regis?; sed in 
illo non erat misericordia. Martha autem, uxor eius, erat 
timens Deum et misericors, et dabat eleemosynas omnibus 
pauperibus, inscio tamen Hermano eius marito. Et Martha 
cupiebat filios obtinere; et ivit in ecclesiam christianam, ut 
accederet ad communionem; et ivit quo erat imago sanctae 
Mariae Deiparae; et rogavit illam, dicens: « Maria, Domina 
mea, da mihi filios, qui Christum ament, et in quibus sit mi- 
sericordia; si autem futuri sint qualis est eorum pater, in quo 
non est misericordia et qui Christum non timet, noli dare 
mihi filios, sed occlude uterum meum ». Et ipsa imago Mariae 
inclinavit se, et vultum demisit, quasi diceret: « Ita erit * ». 


! Rex Orientis designat fortasse regem Indiae; sed hic videtur dici 
de rege cuiusdam regionis longinquae et potissimum valde divite. — 
* UC7I D, spwmanoc (BOURIANT, Eloges, p.150), pwasanoc (HYVER- 
NAT, Les Actes des Martyrs de l Egypte, etc., p. 12 et 40), Germanus (?) 
(DILLMANN, Lex. ling. Aeth , c. 1409). — * Hermanus (Romanus) erat ma- 
gnus dux (BouRiawT, Eloges, p. 150). — * Statua Amonis, cum interro- 
garetur ab antiquis regibus Aegypti de deliberandis publicis negotiis, con- 


p. 230 

Et Martha concepit, et peperit filium die quinto et decimo 
mensis yakatit; et illa appellavit eum nomine Victorem; et 
vox Victor significat: « Deus amovit tristitiam meam ! ». Et 
servi Marthae adiverunt Hermanum, et ei nunciaverunt Mar- 
tham peperisse filium. *Et cum rex Diocletianus vidisset servos 
locutos esse cum Hermano submissa voce, dixit Hermano: 
« Quid tibi nunciaverunt submissa voce servi Marthae? » Et 
Hermanus dixit regi: « Profecto mihi nunciaverunt illam pe- 
perisse filium ». Tunc rex laetus fuit, et obtulit Marthae mul- 
tum auri et argenti, et vestes pretiosas. Et quotannis faciebant 
festum in die eius natali; et Martha faciebat festum, cum 
daret eleemosynas pauperibus et egenis; et Hermanus dabat 
epulas magistratibus et divitibus. Et angelus Dei deduxit e 
caelo infanti Victori auream vestem. ' 

Rex autem, cum comederet et biberet cum praefectis suis, 
die festo quo infans natus erat, dixit Hermano: « Fac ut ad 
nos filius tuus adducatur, ut eum videamus, et merito laete- 
mur». Et Hermanus misit servos, ut adducerent infantem. 
Martha autem, eius mater, vestivit eum veste aurea, quam 


angelus de caelo deduxerat; et misit eum, et portaverunt eum : 


ad regem. Et cum rex eum vidisset, mirum esse reputavit, et 
miratus est pulchritudinem oris infantis, et venustatem eius 
faciei, et lucem Christi quae erat super eum. Et eum oscu- 
latus est, et dedit ei multas divitias; et misit eum ad reginam 
uxorem suam, ut eum videret. Et cum illa quoque vidisset pul- 
chritudinem eius, et venustatem, et lucem quae: super eum 
erat, valde mirata est; potissimum autem mirata est eius 
vestem ; sed moesta fuit quod ipsa non habebat filios. Et postea 
deduxerunt infantem, et tradiderunt eum eius matri. Et rex 
vidit reginam moestam esse; et dixit ei: « Cur tristis es, 
regina? » Et illa dixit ei: « Tristis sum, quia vidi vestem 
filii Marthae; tu autem, quamvis tanta sit magnitudo regni 
tui, similem vestem mihi conficiendam non curavisti! » Et rex 


sensum significabat motu capitis (MASPERO, Histoire ancienne des peu- 
ples de l'Orient; Paris, 1886, p. 280). — ' In Encomio sancti Vietoris 
a Theodosio, archiepiscopo Hierosolymarum, dicitur Victorem signifi- 
care «qui vincit » (BOURIANT, Eloges, p. 247); sed auctor versionis 
aethiopicae Martyrii videtur ignoravisse veram huius nominis signifi- 
cationem. 

dixit ei: « Ego ut similis vestis tibi conficiatur mandabo ». Et 
rex vocavit Hermanum, eique dixit: « Ubi tibi comparasti illam 
vestem ? Num tu curavisti ut ea conficeretur ? » Et Hermanus 
dixit regi Diocletiano: « Ego vero nescio, princeps: nemo 
praeter Martham scit unde venerit illa vestis ». 

Martha autem paravit se ad baptizandum Victorem, filium 
suum, et ad adducendum eum ad religionem christianam. Et 
Martha misit nuncium ad Hermanum, maritum suum, cum ille 
apud regem esset, qui diceret: « Ecce ego eo in ecclesiam 
christianam *ut baptizetur filius meus, et eum christianum 
faciam ». Et rex dixit Hermano: « Quid tibi dicendum misit 
Martha? » Et Hermanus narravit regi, eam profecturam esse 
in ecclesiam christianam ad baptizandum eius filium ». Et rex 
Diocletianus dixit reginae uxori suae: « I ergo tu quoque cum 
illa ad honorandam eam ». Et ambae ierunt, et introiverunt 
in ecclesiam christianam. Et Theodorus archiepiscopus sumpsit 
et baptizavit infantem ; et Theodorus archiepiscopus sumpsit 
infantem iterum, et imposuit manum suam in caput eius, et 
benedixit ei dicens: « Iesus Christus, qui imposuit manum suam 
in capita puerorum et benedixit eis, benedicat tibi, fili mi, 
Victor ». Et populus quoque dixit: « Amen!» Et iterum be- 
nedixit ei, et dixit ei: « Deus benedicat tibi, et faciat te semen 
benedictum, fili mi, Victor ». Et populus quoque dixit : « Amen! » 
Et rursum benedixit ei, et dixit ei: « Sicut Deus benedixit 
filiis Abrahami, et Isaaci, et Iacobi, sic benedicat tibi, fili mi, 
Victor ». Et populus quoque dixit: « Amen! » 

Et cum regina audivisset hanc benedictionem et laudem, 
quae super hunc infantem recitatae sunt, invidia capta est, et 
indignatione iraque repleta est, quod Deus ei non dedisset 
filios. Et cum Martha tradidisset archiepiscopo auream vestem, 
quam angelus e caelo adduxerat, ut vestiret infantem, regina 
cucurrit, et protendit manum suam ad diripiendam et capien- 
dam hanc vestem e: manu Marthae; at angelus sumpsit: et 
sursum detulit vestem. Populus autem, qui ibi aderat, derisit 
reginam, et invidia aucta est in ea; quae sumpsit infantem 
et proiecit eum in pavimentum tesselatum ecclesiae christianae 
ad eum interficiendum. Et regina exiit ex ecclesia christiana, 
et abiit. Iit populo visum est infantem mortuum esse. Et Mar- 
tha sumpsit infantem, filium suum, et admovit eum ad ima- 

ginem Mariae; et dixit: « Domina mea, sancta Maria, tu mihi 
dedisti filium; et ecce eum admovi ad te; suscipe eum in 
votum ». Et statim rediit anima infantis; qui et aperuit oculos 
suos; et tunc Martha, eius mater, laetata est, et laetatus est 
omnis populus; et gratias Deo egerunt. Et Martha quoque 
sumpsit filium suum, et accepit eucharistiam cum filio suo, et 
reversa est domum. 

Et regina ingressa est in palatium regis, moesta *et ira- 
cunda. Et rex Diocletianus dixit reginae, uxori suae: « Cur 
moesta es et iracunda? » Et regina dixit ei: « Quomodo non 
sim moesta et iracunda, si tu, quamvis rex sis, non potuisti 
mihi dare vestem similem ei quam filius Marthae habet? » 
Et rex dixit ei: « Ne moesta sis, regina; ego dicam Her- 
mano: Da mihi illam vestem; et ego dabo eam tibi ». Et 
regina dixit ei: « Ne putaveris, rex, te accepturum esse ab eo 
eam vestem; quia ego vidi oculis meis quomodo ea sursum de- 
lata est in caelum ». Et paucos post dies Martha repperit 
eamdem vestem, quae erat iuxta lectum filii sui; et e somno 
excitavit filium suum, et sumpsit vestem abscondiditque; et 
ita disposuit eam, ut regina nihil sciret de hac veste. Et cum 
infans cresceret, crescebat etiam eodem modo vestis pro varia 
corporis eius forma. 

Et cum ipse puer pervenisset ad aetatem disciplinae, ad- 
duxerunt eum ad magistrum qui doceret eum; et puer didicit 


omnes libros Prophetarum et Apostolorum, et eorum inter- : 


pretationem, et omnem scientiam et institutionem, quamvis 
esset parvulus. Et Victor fuit amans Dei et amans ecclesiae 
christianae, et studiosus ieiunii et orationis; et faciebat multa 
bona pauperibus et egenis; et amabant eum rex, et regina, 
et omnis populus. Hermanus autem, eius pater, tristis erat, 
quia filius recusavit uxorem ducere. 

Et hisce diebus rex Diocletianus abnegavit Christum, et 
apostata factus est; et misit chartam per totam terram regni 
sui dicentem: « Claudite ecclesias christianas, et aedificate 
templa idolorum, et adorate ea; si forte quis non adora- 
verit ea, diripietur domus eius, et castigabitur poena suae 
vitae, et abscindetur eius collum ». Et rex Diocletianus iussit 
duci Apollinem circum omnia moenia urbis Antiochiae. Victor 
autem, stercore equorum sumpto, implevit cophinum, et adscen- 

dit in tectum domus, quae erat iuxta moenia urbis, et id ef- 
fudit in caput Apollinis. Tunc autem timuit Martha, eius mater, 
ne regi referrent quod egerat filius suus; sed ei dixerunt: 
« Ne timueris, Martha, ne nos regi hoc referamus ». Et Martha 
cepit centum et quadraginta libras! auri, quas dedit ianito- 
ribus et iis qui Apollinem circumducebant ; non autem propter 
amorem erga eos dedit aurum Martha, *sed propter timorem. 

Ex eo tempore quo Hermanus idola adoravit, tristes fuerunt 
Martha, eius uxor, et Victor, eius filius; et cum eo mensam 
communem non habuerunt. Et ex eo tempore, quo rex Diocle- 
tianus adoravit deos, etiam Victor non ivit cum eo, neque 
intravit in palatium regis; et omnes qui in Christum crede- 
bant, rex Diocletianus iussit suspendi; corpora autem eorum 
qui propter Christum occisi erant, progrediens Victor cum servis 
suis, sepeliebat in indumentis pretiosis. Et Victorem amabat 
quicumque eum videbat; et timebant eum omnes, quia filius 
magni ducis erat; et idcirco non rettulerunt regi eum sepe- 
lire occisos. Et Diocletianus dixit Hermano: « Quid accidit 
Victori, filio tuo, quem non video? » Et Hermanus dixit ei: 
« Ecce mitto nuncium ad eum, et veniet ». Et Hermanus misit 
nuncium ad Martham, ut ad se mitteret Victorem, filium suum; 
illa autem dixit nuncio: «Ire non valet, quia aeger est ». 
At illa ne haec verba audiret filius cavit; si enim audivisset 
Victor, patrem suum nuncium misisse ad eum, festinanter 
progressus esset, quia cupiebat mori propter Christum. Et 
paucos post dies, Diocletianus nuncios misit ad Martham, ut 
mitteret Victorem, suum filium, et is ad eum veniret; sed 
Martha dedit munus quinque libras auri regis nunciis, qui regi 
dicerent: « Victor aeger est, et ad te venire non valet ». Et 
nuncii abierunt, et ita rettulerunt regi. Victor autem nescivit 
has omnes simulationes, quas mater eius finxerat. Et paucos 
post dies rex Diocletianus dixit Hermano: « Cur Victor discessit 


a nobis? Sed nunc cupio eum videre ». Et statim Hermanüs, 


eius pater, ivit et adduxit Victorem ad regem. Et rex dixit 
Victori: « Quid tibi accidit, fili mi, quod non venisti ad me 
tot diebus? » Et Victor dixit Diocletiano: « Cum amares 


! APC, Xtpx, parvus nummus argenteus, pretio duo oboli, pondere 
autem 1 gr. 154. 


p. 233. 


34. 


-4 212 br 

Christum, ego te amavi, et veni ad te; et ex quo Christum 
odio habuisti, ego odi te, et etiam odi domum tuam ». Et Her- 
manus iratus est adversus Victorem, filium suum; et Diocle- 
tianus dixit ei: « Remitte eum, quia puer est, et non habet 
intellectum ». Martha autem timuit filio suo, et misit mul- 
tos nuncios, qui eam certiorem facerent de omnibus quae a 
rege facta sunt in eius filium ; *et famuli redierunt, et omnia 
ei nunciaverunt; et quievit cor Marthae. Et Hermanus rediit 
domum suam, et dixit Marthae, uxori suae: « Si autem amas 
filium tuum, admone eum ne amplius nominet Christi nomen, 
neque eum memoret ore suo ». 

Et cum esset decimus quintus annus ex quo Victor natus 
erat !, Diocletianus dixit Hermano: « I, et adduc Victorem, 
filium tuum, ut adoret deos nobiscum ; et constituam eum in 
magno officio, et dabo ei multas divitias ». Et ivit Hermanus 
et adduxit Victorem, filium suum, et introduxit eum in pala- 
tium regis; et Victor pervenit in palatium regis, et dixit ei: 
« Ave! » sed eum non osculatus est; rex autem osculatus est 
caput Victoris, et misit eum quo erant regina et eius soror, 
quae eum persuaderent. Et regina dixit ei: « Victor, si amas 
Christum, absconde in corde tuo eius amorem; progredere et 
adora deos; et rex magnificabit te tibique dabit munus et multas 
divitias ». Et Victor dixit reginae: « Vae vobis et omnibus qui 
adorant deos! quia ducent vos in gehennam, ubi est fletus et 
stridor dentium ». Et rex vocavit eum, et dixit ei: « Dabo 
tibi aurum et argentum, onus quadraginta mulorutn, et multas 
vestes pretiosas, et constituam te in magna urbe Alexandria: 
at nobiscum adora deos ». Et Victor dixit ei: « Quod est tuum, 
nolo aurum, neque argentum, neque munera; et deos non 
adoro; ego autem adoro Christum, qui unus est Deus ». Et 
Hermanus, eius pater, dixit ei: « Victor, fili mi, nonne rex 
amavit te, et osculatus est caput tuum, et duxit te ad reginam 
et eius sororem propter amorem, et voluit te magnum facere 
munere et divitiis? » Et Victor dixit Hermano, patri suo: 
« Deus humiliat superbos, et exaltat submissos ; ego autem nolo 
magnificentiam et honorem, quae sint ab hoc apostata. Cum 


! Edictum Diocletiani praecipiebat ut iuvenes, exacto suae aetatis 
anno quintodecimo, et deos adorarent et eis tus offerrent. 

autem rex oscularetur caput meum, existimavi magnum dra- 
conem mihi osculum dare; et cum adduxisset me ad reginam 
et eius sororem, existimavi me esse cum bestiis ». Statim autem 
surrexit Hermanus, eius pater, et traxit Victorem capillis eius 
capitis, et deiecit eum in pavimentum palatii regis, et oppressit 
eius caput, ita ut sanguis exiret et effuderetur in pavimentum. 
Et Hermanus dixit regi: « Ab hac die is non est amplius 
filius meus; quidquid volueris fac ei ». Et rex dixit ei: *« Ca- 
stigatio tua satis est ei ». Et rex dixit servis suis: « Evellite 
stratum ! quo sanguis eius effusus est; et eiicite illud foras, et 
aliud adducite et eius loco expandite ». Et Victor dixit: « Ne 
moestum sis, quod evulsum es e palatio huius regis apostatae; 
quia eris in palatio Dei ad summum altaris, et portabis cor- 
pus et sanguinem Christi, quae sunt in salutem omnibus qui 
credunt in Christum ». Et cum Hermanus, eius pater, haec 
audivisset, freno arrepto iniecit in os Victoris; et Hermanus 
dixit regi Diocletiano: « Scribe chartam, et mitte Alexandriam 
hunc iuvenem ad Armenium, magnum praefectum ?, qui faciat 
ut is illic adoret deos; et si eos adoraverit, qui magnificet, et 
exaltet, et laetificet eum multis divitiis; si vero recusaverit, 
qui puniat eum variis tormentis, et interficiat eum morte mala ». 
Et rex Diocletianus scripsit chartam ad Armenium, magnum 
praefectum, dicens: « Mitto tibi Victorem, Hermani filium ; 
cura ut ille deos adoret; et si audiverit te, et adoraverit eos, 
honora eum secundum magnitudinem regni mei, et laetifica 
eum omnibus gaudiis, et remitte eum ad me, ut ego etiam 
laeter; si autein recusaverit eos adorare, afflige eum multis 
tormentis, et interfice eum morte mala ». Et rex misit Victorem 
et hanc chartam cum quattuor militibus; et iussit eos navi 
Alexandriàm petere. 

Et Martha, eius mater, audivit regem misisse hos nuncios; 
et Martha scripsit chartam ad Armenium, dicens: « Noli no- 
cere filio meo, nihil enim mali fecit in regem; sed eius pater 
iratus est ei; et nunc recordare Victorem filium meum locu- 
tum esse ad regem cum rex tibi officium deferret; tuque filio 
meo constituisti donare trecentas libras auri; et nunc tibi re- 


! AGRE: significat « pavimentum e lapidibus stratum, tesselatum » 
(DILI, Lex., c. 1351); sed hoc loco dici videtur de tapete. — ? Z(:72x9l, 
g^ pssertioc (BOURIANT, Elog., p. 185). Armenius erat Comes Alexandriae. 

mitto id aurum, ne noceas Victori, fllio meo ». Et illa misit 
hanc chartam per quemdam e servis filii sui, cui nomen erat 


: Horion; et adscenderunt simul in navem, et in eo erat navis 


ut proficisceretur; et angelus Dei descendit e caelo, qui cohibuit 
navem ne progrederetur. Et Victor moestus fuit, et surrexit 
ad orandum Deum ut navis proficisceretur. Et audivit vocem 


. *angeli qui dicebat: « Victor, ecce charta matris tuae est apud 


Horion qui eam fert ad praefectum Armenium, ne accipias co- 
ronam quam cupis ». Victor autem ab Horione, servo suo, accepit 
chartam quam miserat Martha, mater sua, et eam resignavit 
et legit. Et dixit quattuor militibus, qui eum deducebant: 
« Sinite me redire ut loquar cum matre mea, et dein pro- 
ficiscemur ». Illi autem reduxerunt ut loqueretur cum matre 
sua. Et cum illum educerent e navi, frenum iniecerunt eius 
ori ob timorem regis; et adduxerunt eum ad matrem, dum 


. eius os frenatum est. Et ille dixit eis: « Solvite me semel 


ab hoc freno, ut loquar cum matre mea ». Et cum eius mater 
vidisset eum, flevit et dixit: « Estne filius meus equus, ut ei 
frenum iniciatis ? » Et mox amoverunt ab eo frenum. Et 
sumpsit chartam, et legit eam coram matre sua, et dixit ei: 
« Non bene egisti, mater mea, erga me; cur cogitavisti me 
cohibere a corona quam ego cupio et amo? Cur imitata es 
eos qui custodiebant sepulcrum Domini nostri Iesu Christi, 
lictores nempe, quibus dederunt mercedem eorum, multum 


auri, ut dicerent: Venerunt eius discipuli nocte, et eum furati : 


sunt, nobis dormientibus? ! Et id illi dixerunt, ne homines cre- 
derent in eum Christum; et tu etiam illos imitata es, et voluisti 
arcere me a corona regni caelorum. Et nunc etiam, mater 
mea, excipe mihi hospites, ut excipiant quoque me, quo pere- 


grinabor ». Et postquam haec verba locutus est ad matrem : 


suam, ei dixit: « Salutem dico tibi, et abeo ». Et tunc inie- 
cerunt frenum ori eius, et abduxerunt eum. Et cum eius 
mater videret eum abduci, ploravit amaras lacrymas, et eius 
venter arsit ut ignis propter multam tristitiam et fletum. 
Victor autem et nuncii regis conscenderunt navem ; et navis 
mox profecta est, et pervenerunt in urbem Alexandriam, et 


! MATTH., XXVII, 13. Ut lictores homines, ita Martha filium aliena- 
bat a Christo. 

ingressi sunt ad Armenium. Et Armenius dixit Victori: « Ma- 
gnus sane tu es, sed iussum regis maius est ». Et praefectus 
dixit nunciis: « Eratne Hermanus, Victoris pater, apud regem? » 
Et nuncii dixerunt ei: « Pater eius sane est qui id fecit ». Et 
nuncii tradiderunt Armenio chartam ; et Armenius legit eam, 


et dixit Victori: « Ecce enim, monente hac charta, si tu ado- 


raveris deos, rex faciet te magnum, et ego honorabo te, et 
in officio constituam te; nunc igitur, Victor, *veni, et adora 
deos. Si autem amore Christi detineris, absconde eius amorem 
in corde tuo; et adora deos, et magnus eris; et amabunt te 
omnes, et reges et populi ». Et Victor dixit Armenio: « Audi 
quod dixit Dominus noster lesus Christus !: Illum autem qui 
negaverit me coram hominibus, et ego negabo eum coram 
Patre meo, qui in caelis est ». Et Armenius dixit Victori: « Ne 
magni facias teipsum, sicut Claudius ». Et Victor dixit Armenio 
coram primoribus Alexandriae: « Cum esses custos equorum 
Claudii, et alimenta expectares ab eius mensa, cur non locu- 
tus es eadem quae hodie, dicens: Magni fecisti, sicut Clau- 
dius! » Et cum talia dixisset ei coram primoribus Alexandriae, 
pudore suffusus est praefectus. Et Victor dixit ei: « Cur 
non solus locutus es mihi? Contumelia non afficereris coram 
hominibus ». Et Armenius iratus est, et iussit milites suos, di- 
cens: « Ducite eum, ut sacrificet deis et adoret eos; si autem 
recusaverit eos adorare, verberate eum et castigate eum ». Et 
primores urbis Alexandriae dixerunt Armenio: « Non licet tibi 
punire Victorem in urbe nostra, ne irascatur nobis pater eius * 
neve destruat nos ipsos et urbem nostram ». Et cum homines 
urbis prohibuissent eum, Armenius misit Victorem ad Arianum 5, 
praesidem urbis Antinoou, ut illic puniretur. 

Et cum appropinquarent ad urbem Antinoou, exierunt ho- 
mines huius urbis, ut viderent Victorem, dum est in navi, 
et Victor vidit unum e militibus seductis (?), cui nomen erat 
Phoibamon; et Victor cognovit in animo suo amorem Christi 
esse in eo. Et vocavit Victor Phoibamonem, qui erat ex urbe 
Diho 4, et dixit ei: « Veni, et accede ad me ». Et Phoibamon 


! MATTH., X, 33. — ° Cfr. infra, p. 216, lin.22.— ° ACLPN, apranoc; 
erat Arianus dux Thebaidis. — * UIZ : 40, Bax: TOYO» oppidum 
Touho, Kais inter et Eschmounain situm, Graecis autem Theodosiopolis 
(AMÉLINEAU, La géographie de l' Égypte, p. 471-472.. 

descendit currens ad Victorem, et ambo se mutuo osculati sunt 
et amplexi sunt. Et Victor dixit Phoibamoni: « Ecce tu eris 
martvr, et certabis strenuum certamen propter Christum; et 
hereditate accipies vitam aeternam in caelis ». Et cum Phoi- 
bamon haec audivisset, reliquit equum suum, et solvit cingulum 
suum et gladium suum, et iis proiectis, dixit: « Ego autem non 
amplius miles ero regis illius qui est in terra; sed credo in 
Christum, et animam meam tradam propter Christum ». Et eo 
tempore apprehenderunt Phoibamonem, et adduxerunt eum una 
cum Victore ad Arianum. Et cum Arianus vidisset eum, *ad- 
miratus est; et legit chartam, quam nuncii secum attulerant, 
dixitque Victori: « Veni, adora deos.». Et Victor dixit: « Ego 
non adoro deos impuros, sed adoro Christum sanctum ». Et 
Arianus dixit ei: « Melius est tibi deos adorare, priusquam aflli- 
gem te magna poena, et ne interficiam te morte mala ». Et 
Vietor dixit: « Xudi igitur quod dixit Dominus noster Iesus 
Christus: Ne enim eos timueris qui interficiunt corpus; sed time 
eum qui potest perdere animam et corpus in gehenna » !. Et 
Arianus iussit servos suos verberare Victorem flagellis; et illi 
verberaverunt eum, donec dilaceraretur eius corpus, et eius 
sanguis manaret sicut aqua. Et venerunt primores urbis Anti- 
noou, et dixeruut praesidi Ariano: « Non permittemus tibi, ut 
interficias Victorem in urbe nostra, ne irascatur eius pater nobis, 
et nostrae urbi et uxoribus nostris et filiis nostris ». Et Xrianus 
misit eum in agrum Kesandron ?, ubi erat altus murus instar 
niagnae arcis. 

Et cum Victor pergeret in id oppidum, vidit eum quidam 
senex, cuius pes erat fractus; et dixit: « Quis est iste quem 
video? » Et dixerunt ei: « Est Victor, Hermani filius ». Et 


senex, cuius pes erat fractus, apprehendit Victorem, et sumpsit :: 


e sanguine illius, et eo unxit pedem suum fractum, et dixit: 
« Credo in nomen Christi, et credo in Victorem, martyrem 
sanctum ». Et mox sanatus est pes eius, qui erat fractus. Et 
cum vidissent pedem fractum sanatum esse, crediderunt in 


Christum qui ilic erant, una cum servis regis Diocletiani et :5 


| MaTTH., x, 28. — °? nA'LE C, PATCA, PAC? «castrum» ; locus 
ubi sanctus Victor passus est, appellabatur Castrum Hieragion, situm 
in tractu dextero Nili, a fronte urbis Antinoou. (LEMM, Kleine Koptische 
Studien, p. 10-12; ZoEGa, Cat. cod. Copt., p. 239). 

servis Ariani, qui missi erant ut adducerent Victorem; et ma- 
ledixerunt dominis suis et odio habuerunt eos, Diocletianum 
nempe et Arianum; et dixerunt Victori: « Ignosce nobis, prin- 
ceps, quia non voluntate nostra peccavimus in te; et nunc etiam 
abi quo velis ». Et reliquerunt eum illic, et redierunt omnes 
in provinciam suam, credentes in Christum. Senex autem, cuius 
pes sanatus est, erat faber lignarius; et Victor dixit seni: « Da 
mihi asciam, et serram !, et terebram, propter Christum ». 
Et senex haec dedit ei. Et Victor sumpsit ea, et perrexit ad 
Qestron, et habitavit illic; et excidebat ligna olivarum, e quibus 
fabricabatur et faciebat cochlearia °, quae vendebat ut victum 
compararet, et partem victus dabat pauperibus. Et vidit eum 
mulier, cui nomen erat Stephana ?, timens Deum; et adiuravit 
*Victorem, ut ingrederetur in domum suam. Et ingresso Vi- 
ctore, illa sumpsit oleum, et linivit eius vulnera, eique cibum 
edendum apposuit. Et cum vidisset eam propter Dei amorem 
operam dare accepit ab ea, ne averteret eam ab amore Dei. 
Et illa dixit ei: « Frater mi, Victor, ne intermittas ingredi 
domum meam propter Christum, ut salves servam tuam pecca- 
tricem, et comedas panem meum, et me bona facere doceas ». 
Et Victor dixit ei: « Fiat voluntas Dei ». Et cum Victor fa- 
ceret cochlearia, in iis fingebat signum crucis. Et constituit 
habitationem suam in summo monte solitario. 

Et quadam die, cum ille descenderet ex habitatione sua, Satan 
similis factus alicui ex hominibus Antiochiae, ad eum accessit, 
et ei occurrit in. itinere, eique dixit: « l'sne tu Victor? » Qui 
dixit ei: « Sane ego sum. Et quis es tu; et ubi me cogno- 
visti? » Et Satan dixit ei: « Ego te cognovi in urbe Antiochia, 


1 In versione aethiopica Martyrii legitur 7994C, quod interpretatur 
« ascia, scalprum, securis » (DILLMANN, Lew. ling. Aeth., col. 894; GUIDI, 
Voc. Amar.- Italiano, col. 72). Videtur legendum esse PwC, « serra » 
(DILLMANN, Lex., col. 804). — ? Vox ad} significat « cochlear» (DILL- 
MANN, Lex., col. 190; GUIDI, Voc., col. 390); in Synaxario coptico (27* bar- 
mudae) fertur Victorem fecisse cathedras (AMÉLINEAU, Les Actes des 
Martyrs de U'Egypte, p. 178). — * In Encomio sancti Victoris dicitur 
puella, quae passa est cum sancto Victore, nomen habuisse cTepanon, 
quod vertitur « corona » (BoURIANT, Eloges, p. 229 et 234). In versione 
aethiopica Martyrii legitur (EX. haud dubie lapsu calami pro ùt 
J'; de hoc verbo consule Crum, Coptic Ostraca, p. 57. 

et cognovi patrem tuum Hermanum et matrem: tuam Martham; 
ipsa tristis est propter. te; et tu peris hic fame, et indutus es 
panniculis sicut pauper. Et nunc etiam veni mecum ut ducam 
te ad patrem tuüm et ad matrem tuam; et laetaberis cum illis, 
et uxorem duces, et honorabit te et rex et populus; et hono- 
raberis apud eos ». Et Victor dixit ei: « Nonne ego sum cum 
patre meo et matre mea? Pater enim meus est Christus, et 
mater mea est sancta ecclesia christiana. Et ego etiam cupio 
placere Christo, et ille alit me operibus manuum mearum ». Et 
Satan dixit ei: « Quaenam sunt opera manus tuae? ». Et Victor 
ostendit ei cochlearia in quibus erat effictum signum crucis. 
Et venit super illum timor et tremor, et similis factus est 
flammae ignis, et evanuit. Et statim Victor gratias egit Deo; 
oravit, et dixit: « Diligam te, Domine, ex viribus meis. Deus 
est vis mea, et fortitudo mea, et Salvator meus; Deus meus, 
et adiutor meus, et confidam in eo; protector meus, et cornu 
salutis meae, et refugium meum; laudabo nomen Dei, et salvus 
ero ab adversariis meis ». Et recitavit hunc psalmum ! usque 
ad finem. 

Et cum orationem absolvisset, rediit in habitationem suam; 
et venit ad eum Dominus noster Iesus Christus, similis factus 


. viro peregrino; et locutus est cum eo de libris Prophetarum 


. et Apostolorum, *et de cuncta interpretatione eorum quae atti- 


nebant ad Christum ?. Et Victor hilaris fuit, cum audiret 
verba Domini nostri Iesu Christi, quae de Lege erant secun- 
dum Scripturas. Et Victor habebat cingulum aureum, et Domi- 
nus noster lesus Christus dixit ei: « Amasne aurum? Video 
in te cingulum aureum ». Et Victor dixit ei: « Nihil abstuli 
e domo patris mei, nisi hoc cingulum; et etiam illud detineo 
non ob amorem auri, sed ut praesto habeam, cum ad me venit 
peregrinus, et eius ope hunc excipiam ». Et abscidit aliquan- 


tulum cinguli; et profectus est, et vendidit, et secum attulit 


quod lesus comederet. Et cum Victor intravisset ad lesum, 
invenit mensam instructam coram Iesu; et cum vidisset Victor 
id mirum esse et incredibile putavit; et dixit Iesu: « Domine 
mi, quis tu es, et unde venit tibi haec mensa, cuius adspectus 
mirus est? » Et Iesus dixit ei: « Veni, comede, Victor, serve 


! Ps. xvu. — ? Alludit ad Luc., xxiv, 27. 

Dei, quia propter orationem tuam Deus demisit hanc mensam ». 
Et statim metuit, et ad mensam accubuit cum illo, et co- 
mederunt; et Victor cognovit eum Iesum esse. Et Iesus dixit 
Victori: « Ecce sprevisti domum patris tui et matris tuae, et 
uxorem et filios et omnem honorem terrenum, et pluris aesti- 
mavisti me; et nunc etiam veni ad te, ut hilaris sis; et ecce 
ego ero tibi pro patre tuo; et Ierusalem libera erit pro matre 
tua; et paradisus deliciarum pro domibus tuis; regnum cae- 
lorum pro uxore tua et honore tuo; quanquam iuvenis fuisti, 
dilexisti virginitatem ; quanquam dives fuisti, amavisti pauper- 
tatem propter me; et ego etiam tecum ero semper ». Et his 
dictis, Dominus noster Iesus Christus dedit ei pacem, et adscen- 
dit in caelos; his autem auditis, Victor laetatus est magna 
laetitia. 

Et Satan similis factus est uni ex hominibus aegyptiis; et 
profectus est Antiochiam; et intravit ad Diocletianum ; et rex 
dixit ei: « Quis es tu et unde venisti, et quae est patria 
tua? » Et Satan dixit: « Patria quidem mea est Aegyptus; 
et ego etiam sum peregrinus aegyptius; et veni ad te, ut 
adorarem deos tuos, et te viderem ». *Et rex dixit ei: « Quid 
novi est in regione, et inter principes et omnes qui in ea 
habitant? » Et Satan dixit ei: « Omnes iucundi et concordes 
sunt, et te amant, et adorant deos tuos, et nemo est qui non 
obediat tibi, nisi vir unus cui nomen est Victor, Hermani 
filius; et ille quidem recusavit deos adorare, et tradidit se to- 
tum Christo, et odio te habet, et contemnit deos tuos; et in- 
super maledicit tibi; et vult regnum tuum delere ». Et post- 
quam haec dixit ei, rex dedit ei multas divitias, aurum, et 
argentum, et vestes pretiosas. Et Satan, sumptis his divitiis, 
ivit ad deos, et adoravit eos, et obtulit eis has divitias. Et rex 
Diocletianus scripsit chartam, et misit eam ad Armenium, prae- 
fectum Alexandriae, dicens: « Si quidem Victor adoraverit deos, 
honora eum, et iube eum venire ad me, ut ego eum laetificem ; 
si autem recusaverit eos adorare, interfice eum mala morte; 
et interfice omnes qui credunt in Christum ». Et misit cum 
hac charta quattuor milites ex exercitu suo, qui pervenerunt 
Alexandriam, et chartam tradiderunt Armenio. Et is cum legis- 
set eam, misit nuncios cum eadem charta ad Arianum prae- 
sidem urbis Antinoou. Et cum Arianus audivisset quod erat 


p. Ai. 

scriptum in ea charta, profectus est cum nunciis multisque 
copiis, et pervenit Qestros, ubi erat sanctus Victor. Et Aria- 
nus, ingressus ad eum cum nunciis regiis, dixit Victori: « Euge, 
laetus sis! » Et Victor dixit ei: « Laetitia est in me et in 
omnibus qui credunt in Christum; in te autem non est laeti- 
tia, neque in omnibus qui credunt in deos, neque etiam in rege 
tuo Diocletiano, quia abnegavit Christum, et adoravit idola ». 
Et Arianus dixit Victori: « Ego autem unum verbum bonum 
locutus sum, et tu mihi respondes talia et tanta mala; scito 
ergo, Victor, nunc etiam me non mea sponte venisse, sed quia 
rex misit ad me nuncios cum hac charta ». Et legit eamdem 
chartam; et in charta rex dicebat: « 5i Victor adoraverit deos, 
magnum fac eum, et honora eum, et iube eum venire ad me, ut 
et ego eum laetificem ; si autem recusaverit deos adorare, castiga 
eum magna poena, et interfice eum morte mala ». Et Victor 
dixit ei: « *Non obediam tibi, neque Diocletiano, regi tuo; 
neque deos tuos adorabo ». Et statim unus e nunciis regis Dio- 
cletiani sumpsit gladium suum, et percussit collum sancti Victo- 
ris; et mox angeli descenderunt in fulgoribus cum coronis ad 
sanctum Victorem, et coronaverunt eum dicentes: ! « Et impo- 
suisti super eius caput coronam, quae facta est gemmis pre- 
tiosis, alleluia! Vitam petiit a te, et tu dedisti ei, alleluia! per 
longos dies et per saecula saeculorum, alleluia! » 

Et eius requies fuit septimo et vicesimo die mensis iiy az v a. 

Et cum Arianus et nuncii regis vidissent fulgorem descen- 
disse e caelo super Victorem, cepit eos timor et tremor, et 
redierunt in oppidum suum. Et exierunt viri urbis Questron, 
et sumpserunt eius cadaver, et involverunt illud pannis bo- 
nis propter timorem eius patris et propter fulgorem qui erat 
super illud; et adduxerunt illud in ecclesiam christianam, 
quam everterat et clauserat rex Diocletianus; et illud posue- 
runt illic in capsa, quam certo modo clauserunt. 

Et Arianus rediit in urbem suam Antinoou, captus timore; 
et nuncii regis reverterunt in provinciam suam Antiochiam; et 


ingressi sunt ad regem, et nunciaverunt ei omnia quae gesta : 


sunt. Et rex iratus est eis, et dixit eis: « Cur vinculis non 
adstrinxistis eum, et non misistis eum in carcerem, donec se 


! Ps. xx, 4-5. 

converteret, quia puer erat, et non habebat intellectum? » Et 
dixerunt ei tres ex quattuor nunciis: « Princeps noster, nos 
equidem patientes fuimus, et ei nihil nocuimus; sed is tolerare 
eum non potuit, audiens tibi conviciari; et accepto gladio, per- 
cussit eum absque consilio nostro ». Et mox rex apprehendit 
Victoris interfectorem, et tradidit eum Hermano, eius patri; 
et Hermanus tradidit eum servis suis; et servi Hermani ce- 
perunt interfectorem Victoris, et cum plumbum liquefecissent 
in magna olla aenea, in illam proiecerunt eum. Et cum Martha, 
Victoris mater, audivisset filium suum interfectum esse, ploravit 
amaras lacrimas, et luxit super eum valde. 

Et postquam Deus extinxit et delevit regem Diocletianum, 
Deus regnare fecit Constantinum ; cuius in diebus firma fuit 
fides in confessionem Christi, et destruxit omnes deos et templa 
idolorum, et aedificavit ecclesias christianas. Et Martha, Victoris 
mater, sumpsit secum multas divitias, aurum, et argentum, et 
vestes pretiosas, et lignum, et multum ferri, quibus implevit 
magnas naves, *et profecta est, et pervenit Alexandriam; et 
magistratus provinciae Aegypti occurrerunt ei, donec pervene- 
rit ad Questron. Et ingressa est locum, ubi erat corpus Victoris, 
filii sui, et illud amplexa est, et ploravit amaras lacrimas; 
et postea laeta fuit. Et cum audivisset miracula et prodigia 
facta esse propter eius gratiam, eo quod ille martyr Christi 
fuit, illa instauravit eius capsam et vestes pretiosas; et ma- 
gnam ecclesiam aedificavit eo loco quo coronatus est !, et quo 
eius sanguis est effusus. Et cum illa aedificaret hanc eccle- 
siam, iussit decorari cuncta ligna auro et argento; et quemdam 
artificem ex iis qui aedificabant, animadvertit Martha aurum 
furantem; et Martha siluit, cum moesta esset, dicens in corde 
suo: « Si autem, me adstante, furati sunt aurum, quomodo illud 
relinquent in posterum? » Et cum illa dormiret nocte ap- 
paruit ei Victor, eius filius, et dixit ei: « Salus tibi, mater 
mea Martha; et nunc etiam moneo te, mater mea, ne auro 
argentove circumdes cuncta ligna huius ecclesiae christianae; 
nam futurum est aliquando ut veniant Mahumedani, et domi- 


1 Abu Salih refert in tractu dextero Nili prope urbem Suyut (Asiut), 
fuisse monasterium sancti Victoris, in cuius ecclesia servabatur corpus 
martyris. (Cfr. EvETTS, Abu Salih’s Churches and Monasteries of Egypt, 
p. 251). i 

nentur in omnes provincias Aegypti; et quando venient isti 
Mahumedani et videbunt esse aurum argentumque circa om- 
nia eius ligna, destruent eam, et evertent eam propter cupi- 
dinem auri; tu autem aediflca eam lapidibus, ligno, ferroque, 
et illa manebit per multos dies ». Et cum Martha audivisset 
Mahumedanos regnaturos esse in terram Aegypti, moesta 
fuit ob legem Christi, et dixit: « Si autem ita futurum est, 
fili mi, quare laboro ad aedificandam ecclesiam? » Et Victor 
dixit ei: « Ne moesta sis, mater mea; quando enim venient 
Mahumedani, haud cessabit Christi lex in universa terra Ae- 
gypti; sed manebit fides ieiunii, et orationis, et eucharistiae, 
et crescet fortitudo fidei, dum- habitant cum haereticis Mahu- 
medanis. Et in sede sancti Marci nop deficiet sed adhuc con- 
stituetur patriarcha; et non deflcient,.sed per manus patriar- 
chae constituentur secundum ordinem suum metropolitae et 
episcopi, presbyteri et diaconi. Et regnum Mahumedanorum per- 
manebit breve tempus; et paucos post dies Deus faciet regnare 
in urbes Aethiopiae virum sanctum et Christi amantem, et eius 
manibus destruentur Mahumedani et gentiles; et postea ibit in 


. terram Aegypti, et delebit *Mahumedanos et omnes eorum reges. 


Et Deus regnare faciet in provinciam Constantinopolis virum 
sanctum, amatorem ieiunii et orationis, et Christi amantem, cui 
nomen erit Tewleda Anbasà ; et is conveniet cum rege Aethiopiae 
in media terra Aegypti; et convenient etiam cum illis patriarcha 
Alexandriae et patriarcha Constantinopolis; et rex Aethiopiae 
relinquet suum exercitum in austro et in septentrione; et simul 
congregabuntur reges duo et patriarchae duo; et sese consalu- 
tabunt, et patriarchae sedebunt in cathedris suis, et dicent re- 
gibus: * Sedete in vestro quoque solio '. Et dicebat patriarcha 
Alexandriae: ‘Fides nostra melior est’. Et dicebat patriar- 
cha Constantinopolis: ‘ Fides nostra melior est'. Et dicebat 
patriarcha Alexandriae: * Ego vobis nunciabo verba quae Deus 
dedit mihi’. Et dixerunt ei duo reges: ' Dic, nuncia nobis, 
pater noster. ' Et ille dixit: * Eamus et ingrediamur in hanc 
magnam ecclesiam abbatis Senuthii, et ego consecrabo eucha- 
ristiam in altari, et hic alter patriarcha consecrabit eucha- 
ristiam in alio altari; et venient omnes populi et copiae ve- 
strae ad videndum; et si Spiritus Sanctus palam descenderit 
ad alterutrum nostrum, videntibus eum vobis omnibus, in eam- 

dem legem ibimus omnes, quia recta et certa est fides eius'. Et 
dixerunt ambo reges: ‘Sane, probamus haec verba, quia Dei 
voluntas est in eis '. Et statim ibunt ambo reges, et patriar- 
chae, et omnes copiae eorum, et sacerdotes et populus; et in- 
gredientur in eam ecclesiam magnam, et consecrabunt ambo 
patriarchae in uno et altero altari; et descendet Spiritus 
Sanctus, similis candidae columbae, et lux simul atque ille ad 
altare in quod consecraverat eucharistiam patriarcha Alexan- 
driae, videntibus qui illic aderant omnibus. Et tunc laetabitur 
rex Aetbiopiae, quia sui patriarchae et sua lex fidesque gratae 
fuerunt coram Deo. Et rex Romae cum populo suo tristabitur; et 
colliget omnes suos libros, et proiiciet eos in mare. Et male- 
dicent Leoni, eius papae, quod olim ad haeresim induxit eos, 
et corrupit *eorum fidem; et omnes se convertent in unam fidem, 
quae est fides patriarchae Alexandriae et regis Aethiopiae; et 
erunt omnes in fide consentientes Romani, Aegyptii et Aethiopes; 
et erit magna charitas inter eos; et gratias agent Deo, et lau- 
dabunt eum omnes, dicentes: * Alleluia! ' Rex autem Aethiopiae 
et rex Romae sibi invicem salutem et pacem adprecabuntur, 
et revertet uterque in regnum suum. Et ab illa die erit lae- 
titia et pax per omnes provincias et per totum orbem; et Deus 
iubebit terrae, ut sponte fructum ferat, et mittet benedictio- 
nem; et eo tempore terra feret plurimos fructus, et vivi trans- 
ibunt super sepulcra mortuorum, et dicent ad eos: * Surgite 
enim et videte gaudium quod nobis est hodie!' » ! Et postquam 
sanctus Victor dixit matri suae hanc universam prophetiam, 
adhuc dixit matri suae: « Salus tibi, Martha, mater mea!» 
Et his dictis, recessit ab ea. Et tunc Martha experrecta est e 
somno, et laeta sedit, et sedulius intendit ad construendam 
ecclesiam christianam. Et ab illa die gavisa est et gratias 
egit Deo. 

Et erat in urbe Asiut quidam vir, cui nomen erat Poemen; 
et is diligebat martyrem Victorem, et festum agebat in eius 
memoriam, et in eo confidebat. Et acceptis decem millibus de- 
nariorum, profectus est ad mercaturam exercendam; erant 
autem Poemeni servi nonnulli, qui eum nón amabant; simu- 
labant quidem se esse christianos, sed occulto idola colebant 


! Cfr. Ps. LXXXIV, 10-14 et Ps. LXVI, 5-8. 

et deos adorabant. Et cum illi scirent Poemenem profectum 
esse ad mercaturam exercendam cum denariis aureis, exierunt, 
et expectaverunt eum in via; et apprehenderunt Poemenem. 
Et Poemen dixit: « Domine, Deus martyris Victoris, serva me, 
et libera me e manibus gentilium! » Et illi dixerunt ei: « Ecce 
nunc occidemus te, et videbimus num Victor valeat te servare 
e manibus nostris ». Et Poemen dixit: « Si autem martyr vo- 
luerit, poterit me servare; sed si tempus meum est hodie, mo- 
riar propter Christum ». Et illi dixerunt ei: «Sed id nihil 
proderit tibi; veni, adora deos, et dic: * Non sunt dii nisi dii 
Diocletiani! ' et nos etiam relinquemus te, et non occidemus te; 
si autem recusaveris adorare, iugulabimus te ». Et Poemen 
dixit eis: « Ego non adoro deos, sed Christum ; neque est deus, 
nisi Deus *Victoris ». Et eo tempore deiecerunt eum in terram, 
et sumpserunt cultrum, eum iugulaturi. Et mox venerunt ad 
illum Victor, et Stephanus, Basilidis filius, et Theodorus Ana- 
tolius, et Theodorus cum copiis suis !, et Claudius, Ptolomei filius, 
et omnes martyres Antiochiae qui antea fuerunt. Itt cum gen- 
tiles vidissent eos, timuerunt pro se ipsis, dicentes: « Praeses 
urbis Antinoou et omnes eius copiae sunt ». Hi autem dixerunt 
eis: « Non est vobis potestas in hunc, virum christianum ». 
Et propter timorem isti nihil locuti sunt. Poemen vero locu- 
tus est, et dixit: « Hi gentiles apprehenderunt me, et dixerunt 
mihi: *Adora deos Diocletiani; si autem recusaveris adorare, 


occidemus te ' ». Et Victor allocutus est Poemenem, et dixit ei: : 


« Vinci hos gentiles ». Et Poemen vinxit eos. Et Victor induit 
speciem praesidis, et omnes martyres instar copiarum martyris 
Victoris videbantur. Et Poemen adduxit gentiles ad ecclesiam 
christianam, quam Martha aedificabat; et Victor dixit Poemeni: 
« Devinci iugo gentilem unumquemque iuxta ecclesiam chri- 
stianam ». Et Poemen devinxit eos. Victor autem dixit eis qui 
aedificabant ecclesiam christianam: « Verberate hos gentiles 
multis verberibus ». Et verberaverunt eos multis verberibus. 
Et nuncii dixerunt Marthae: « Venit quidam praeses cum suis 
copiis, et verberavit gentiles multis verberibus iuxta ecclesiam 
christianam ». Et Martha misit ad praesidem nuncium qui ei 
diceret: « Dimitte eos propter Christum ». Et praeses ad Mar- 


! Lapsus interpretis, pro Theodorus stratelates. 

tham misit nuncium qui diceret: « Iussi eos devinciri, quia 
multa sunt eorum peccata ». Et Martha misit ad praesidem 
nuncium, ut diceret: « Quae sunt eorum peccata? » Et praeses 
dixit eis: « Fatemini peccata vestra, ut populus audiat ». Et 
iidem gentiles fassi sunt peccata sua, et dixerunt coram populo: 
« Poemen ivit ad locum ubi sunt eius thesauri, et exiit ad ere- 
mum, et pervenit ad fluvium; nos autem prehendimus eum. Et 
Poemen dixit: * Christe, Deus Victoris, serva me e manibus 
gentilium '. lt nos diximus ei: * Nunc videbimus num Victor, 
Hermani filius, poterit te servare '. Et Poemen dixit: * Si vo- 
luerit, Victor poterit me servare; et si Christus voluerit, moriar; 
prodest enim mihi mori propter nomen eius ' ». Et haec Marthae 
narraverunt. Et Martha misit nuncium ad praesidem, qui diceret 
ei: *« Condona eis ». Et praeses dixit: « Quia Martha rogavit, 
dimittimus eos ». Et Martha misit cibum et potum ad praesidem 
et ad eius copias; et praeses Victor comedit et bibit, et gavisus 
est cum omnibus suis copiis. Et praeses Victor locutus est ad 
populum dicens: « Ego sum Victor, Marthae filius; et ii, qui 
mecum adsunt, sunt Theodorus Anatolius, et Claudius, et omnes 
martyres Antiochiae ». Et dixerunt omnes martyres populo: 
« Dicite Marthae: ‘Salus tibi, Martha, et virtus Iesu Christi 
tecum sit’ ». Et omnis populus miratus est, et haec omnia 
verba rettulerunt Marthae, quae laetata est, et gratias egit 
Deo. Et gentiles, qui voluerant occidere Poemenem, mirati sunt, 
et crediderunt in Christum; et baptizati sunt in nomine Pa- 
tris, et Filii, et Spiritus Sancti; et acceperunt corpus et san- 
guinem Christi. 

Martha autem ad finem perduxit aedificationem ecclesiae 
christianae; et patriarcha Alexandriae consecravit eam, et egit 
festum martyris Victoris; et legerunt librum martyrii Victoris; 
Martha autem cum populo audiebat. Et qui legebat, cum per- 
venisset ad locum quo scriptum est quomodo iniecerunt fre- 
num ori Victoris, et adduxerunt eum ad eius matrem in urbe 
Antiochia, tunc eius mater ploravit cum recordaretur quomodo 
iniecerunt frenum eius ori. Et absoluto Victoris festo, Mar- 
tha sumpsit corpus Victoris, filii sui, et reversa est in urbem 
Antiochiam, et aedificavit magnam ecclesiam christianam no- 
mine Victoris, filii sui; et adornavit eam auro et argento; et 
patriarcha Demetrius consecravit eam ; et Martha induxit corpus 

Victoris in ecclesiam christianam; et illic manifesta sunt multa 
miracula et prodigia. Eius oratio et benedictio sint nobiscum. 
Amen et amen. 
Tutela Patris, et Filii, et Spiritus Sancti, et tutela omnis 
verbi eius, et tutela Dominae nostrae Mariae.... sine inter- 5 
missione sit! 


e 

EFFIGIES VICTORIS. 
I 


1 Ut «Sanctus, Sanctus, Sanctus », sanctificatione (trisagio), p. 248. 
diceres in caelo cum angelis coram Trinitate, 

in terra fuisti e contrario, homo contemptor terrae; 

tibi scribam donum et salutationem, effigiei laudem, 

celebrate vultu, Victor, secunde Moyses. 


9 Salutem memoriae nominis tui, quod minus non est nu- 
quam quattuor bestiae throni Filii !; [mero litterarum 
cibus totus purus es, Victor, circa divitias iustorum; 

super animam mei, servi tui, quasi aream montis Salmonis, 
e nube certaminis tui pluat gratia tua, sicut grando. 


3 Salutem capillis capitis tui, qui non nexi sunt ad voluptatem, 
de more qui est in mundo; 

Yakum (fortis) Victor, genus Aboli Balaz (validi)?; 

nemo fuit sicut tu in custodiendo novo mandato; 

poenae sanguis, quem effudisti, sicut aqua factus est rivus. 


4 Salutem capiti tuo, quod est diadema corporis tui lanquam 
et aurea corona colli tui tanquam regis; [principis, 
cymbalum auri, Victor, et suavis modulationis nablum, 

Sono tuo, sicut vitis uva, in medio maris et terrae 
intellegentia gaudet, et spiritus exultat. 


5 Salutem faciei tuae, quae laetificat pulchritudine sua, 
plus quam stellae fulgidae, quae tegunt faciem caeli. 
Quis est, Victor, cum parva esset aetas sua, 


Sicut tu, qui certavit, ex iis qui sunt e terra? 


Nonne certamen tuum propter Christum grave fuit? 


'6 Salutem palpebris tuis, quae circumdant pupillam, p. 249. 


D 


— 


sicut moenia sepis circumdant domum; 
quia parum non ivi per viam virtutis, Victor, 
cum reficis iuventutem in monte Sion, haereditate tua, 
suscipe me, domine, in tutelam tuam ut munus. 
! Cf. Apoc., Iv. — ? Cf. Ill Reg , vu, 7. 

7 Salutem oculis tuis, stellis faciei, quasi firmamenti, 

qui respexerunt ad occidentem legis et amoris; 

in habitatione tua, Victor, in interiore arcis dirutae, 

miror dicendo: Certamen martyrum tuorum, o Primogenite, 
quam stupendum et quam mirabile est! 


8  Satutem auribus tuis, quae non audierunt cum delectatione 
consilium Hermani, patris tui, qui sacrificavit in honorem Apol- 
pro mercede laboris tui, Victor, et pro certamine tuo, [linis; 
ut faceres ibi exsultationem et festum magnae delectationis, 

in regno caelorum nuptiae tibi sunt paratae. 


9 Salutem genis tuis, quae afflictae sunt scutica, 

pro eo quod, sicut miles impegit alapam Filio Mariae, potentia 
iuvenis Victor, et puer parvae aetatis, [praedito ; 
ob magnum certamen tuum acervus admirationis effusus est ! 


in corpore sponsae, quae est intellegentia hominum peregri- 
[norum et indigenarum. 


10 Salutem naribus tuis, quae, sicut Salomon divulgavit, 
similes erant excelsae turri Libani *; 

cum cor tuum, Victor, cupiret opus certaminis 

propter Christum, qui genitus est ex essentia Patris, 
Antiochia properasti descendere ad terram Aegypti. 


11 Salutem labiis tuis, quae coram facie regis infidelis 
sine timore locuta sunt fidem Christi vivificatoris; 

Victor, sacerdos, simi/is Eleazar ex genere Levi, 

sacrifica, domine, cultro gui est auxilium substantiale (firinwm ), 
agnum anniculum, qw? est cura mei viri solitarii. 


12 Salutem ori tuo, quod vexavit frenum, 
cum reliquisti delicias mundi propter amorem secundi mundi; 
gemma margaritae, Victor, ex genere Claudii qui erat onyx, 
traiice me luce tua ex area tenebrarum, quae est infirmitas, 
per viam certaminis tui üt eam sive ad dexteram sive ad si- 
[nistram. 
! Cant., vu, 3. — ? Cant., vit, 5. 

13 Salutem dentibus tuis singulis, 

quos Deus inter se cohaerere fecit, ut eum sua voluntas impulit ; 
Victor fidelis, opera illorum qui abnegaverunt Dominum suum, 
mirabilis oppressio quam passus es in foro Hermanii, 
piaculum animae meae sit coram Patre et Filio eius. 


14 Salutem linguae tuae, quam timor cessare non fecit, 
cum loquebatur fidem suam coram regibus infidelibus; 
Victor valide et martyr athleta, 

adversarios meos occide, domine, modo multiplicis auxilii, 
sicut olim David occidit Goliath. 


15 Salutem voci tuae cuius sono, ut pavore tonitrus, 
perterriti sunt Antiochiae exercitus idolorum; 

cum, Victor, legebas singula capita et singulas paginas 
libri certaminis, nempe aequalis eras Georgii, 

angeli caeli te ipsum spectabant e caelo. 


16 Salutem halitui tuo, spiritui fidei in gratia, 

qui spiravit sine defectu coram multis turbis; 

plene Victor, qui non habes ordinem defectus, 

liberet me, devotum tuum, e servitute domini, zd est carnis, 
ordo et lex certaminis tui spiritalis. 


17 Salutem gutturi tuo, quod non adamavit potum vini terrae, 
quia in interiore suo habitat gustus vini amoris Filii. 

Quis est, Victor, qui tibi aequiparetur honore? 

Nonne Philotheus, cum adspexerit certamen, 

didicit a Deo librum magni honoris tui? 


18 Salutem collo tuo, quod cruciatum est gladio militis, 
dum Horion perficit ultima per mandatum angeli; 

sed propter hoc, Marthae fletum amarum, 

Victor, recordans, ne eripiaris unquam mihi, 

quia tu es dominus, et ego sum tibi servus. 


19 Salutem humeris tuis, qui leve habuerunt onus 
iugi Christi, pro Eo qui in Calvario crucifixus est; 
dum facis coetum, Victor, cum martyribus, 

visita me auxilio tuo, et da mihi clementiam, 


$; ut tempore lassitudinis suscipiam vim ex vi tua. 

20 Salutem dorso tuo, quod Christi Dei flagellationem 
recordans flagellatum est a praefecto litis et perturbationis; 
quamvis carnalis esses, Victor, tamen spiritalis angelus; 
decet ut linguae praedicant te beatum, mane et vespere, 
beatitudine patientiae Iobi, viri benedicti. 


91. Salutem pectori tuo, quod macilentum fuit propter vim 
cum reliquit divitias corporis; [ famis, 
ut facias me martyrem Evangelii socium, Victor, 

quia appropinquavi ad te una cum radice cordis mei, 

edoce me legem certaminis tui, valde mirabilis. 


22 Salutem sinui tuo, simili sinui Filii Virginis benedictae, 
in quo accubuit Iohannes, hoc est certamen martyrii !; 

o Victor, laudabat te voce 

Martha te ipsum amans, clamans et dicens: 

Mirabilis est odor Victoris, qui est sicut malum. 


23 Salutem manibus tuis, quae ligatae sunt post tergum, 
et insuper portaverunt gravem lapidem; 

agne paschalis, Victor, christe lithostroti ?, 

quo animo fuisset, si vidisset tormenta quae fuerunt super te 
Claudius, dilectus tuus, dux exercituum? 


94 Salutem brachiis tuis, quae susceperunt dolorem, 

nam pes cordis tui non stetit, ne semel quidem, in foro ado- 
Martha, Victor, ploravit te mire, [randi ligni; 
cum recordaretur plane quod bibisti venenum occisoris, 
dicens: utinam ego biberem sanguinem! utinam morerer! 


95 Salutem cubito tuo, cum hic cruciatus erat 
illic: inventus est navis fortis gubernator (?); 

tu, Victor, cinctus fascia ?, sicut Christus, . 

a gratia tua, quae est aqua pelvis, ne sim exterior, 
lava me, discipulum tuüm, ut sim tibi socius. 


! Cf. loH., xm, 23. — ? Ion., XIX, 13. -- * Cf. log, xm, 4 seq. 

26 Salutem ulnae tuae, quae est canna auri rutili, 
quam S. Johannes Abugalamsis ! suscepit e manu angeli puri; 
sapiens Victor, et simplex sicut columba, 
cum similis sis arcae, prae aqua peccati, quae est quasi diluvium, 
absconde me, domine mi, servum tuum, qui sim similis Noae. 


27 Salutem palmae tuae, quae laboravit fabricando, 
sicut prudens magister fabrorum; 
gratia Spiritus Sancti quas? lac, quae nutrivit te, Victor, 


ad communicandam eucharistiam  celebrabas missam cum 
[Cherub caelesti, 


pro eo quod separatus fuisti a patre propter amorem Patris. 
[trunci, 

98 Salutem digitis tuis, qui sunt rami palmae manus, quasi 

quorum numerus est iota (decem), aedificatio montis Sinai, 

tu, navis gratiae Victor, ne unda peccati [quasi turris; 

submergat me, servum tuum, instar gravis lapidis, 

duc mé ad portum poenitentiae, qui est veluti septum. 


99 Salutem unguibus manus tuae, qui similes sunt cidari, 
nam figura eorum tegit capita decem digitorum; 

sprevit ? divitias regum terrae: 

regnum caeli, quod apud se congregat iustos, 

fuit tibi divitiae et honor verus. 


30 Salutem lumbo tuo, quem septem prunis ignis 

milites praefecti infidelis vexaverunt; 

propterea, Victor, cuius haereditas fwit vinea tormentorum. 
Christus manifestatus est tibi cum decem lucernis, 

signis regni tui in nova eius vita. 


31 Salutem ventri tuo, qui est sicut acervus tritici 3, 

et circumdatus flore gratiae Spiritus sancti, quae est vita; 
Victor, lucerna mire splendens in candelabro tormentorum, 
ambulet in luce tua, dum in ea anima non sunt tenebrae, 
anima mea fidelis omnibus horis. 


! Cf. Apocal., x1, 1. — * Legendum « sprevisti »? — ? Cant., vit, 3. 

32 Salutem cordi tuo, quod non assensit Apollini, 

quia manus hominis hunc fabricata fuerat; 

laudo te, Victor, dum multus sum in canendo, 

quia non reliquisti amorem Christi, qui est principium gratiae, 
sicut dixit Paulus suavi cantico. 


33 Salutem renibus tuis, qui in patientia castigati sunt, 
sicut dixit verbum Davidis !, dum Aic relinquit iniquitatem ; 
turris operum, Victor, et aedificatio fidei 2, 

ut Theoclia expulsa est ab haereditate eius patris in urbem Sa, 
pro haereditate patris expulsio fuit sors tua. 


34 Salutem menti tuae, quae est mens Israelitica 3, 
quae custodia fidei alita est quasi pane mannae; 
Victor, fili Marthae, bonae memoriae et famae, 
cum suspensus esses deorsum multis modis, 

plane similis fuisti Petro, filio Ionae. 


35 Salutem intestinis tuis, quae non connexa sunt cupidine ul- 
nam tota illa erant pax; [tionis, 
Victor, dulce malum Marthae, quae est quasi campus, 

cum Georgio et Mercurio Romae, 

festina visitare me hodie. 


[tatis, 


. 96 Salutem visceribus tuis, quae amicta sunt vestitu humili- 


et quominus manifestaretur tapetem occultationis stravit su- 
Victor, tu qui inter martyres certasti egregie, ^ [per omnia, 
ut dicam coram mille historiam honoris tui sicut librum, 
perpetuo obveniant mihi misericordia tua et iustitia tua. 


3" Salutem umbilico tuo, qui similis est suo adspectu 
smaragdo humeri sculpto et circulo tortili, qui erat super ephod !; 
Victor, nam promptus fuisti servire Christo, 

illum qui vinxit corpus tuum cute bovis, 

protrude in Siol, quia est genus Dathani *. 


! Cf. Ps. xv, 7; xxv, 2. — * H. e, fortis in operibus et in flde. — 
3 Cf. IoH., 1, 47. — * Ex., XXXVI, 23, 26. — * Cf. Num., xvi. 

38 Salutem lumbis tuis, qui cinxerunt se virtute Spiritus Sancti, 
quia nihili fecerunt cinctum aureum; 
cum perfecisti, Victor, mortem martyr propter Christum, 
pro fletu, qui manifestus fuit inter propinquos, 
angeli cecinerunt tibi canticum. 


39 Salutem femoribus tuis, quae plantata sunt sicut columen, 
ut portent cameram corporis in parte anteriore et posteriore; 
liber visionis, Victor, Kesbeel et iuramentum altum (?) ', 

nunciavisti numerum omnibus, sicut Virgini provinciae Ga- 
Gabriel nunciavit bonum nuncium laetitiae. [lileae 


40 Salutem genibus tuis, quae multum adoraverunt 
Christum et eius Patrem; 

tu, Victor, qui aequalis fuisti Thomae in cute sua, 
cum sprevisti eorum idola, milites praefecti 
extraxerunt, sicut radicem arboris, nervos tuos. 


41 Salutem pedibus tuis, qui amabant currere 

per viam multorum tormentorum pro recta fide; 

calicem intelligentiae, Victor, sicut Urial Ezrae, 

da mihi bibendum, ne intermittam opus salutationis tuae, 
quia grandis est eius magnitudo et honor. 


42 Salutem plantis pedum tuorum, quae incederunt p. 255. 


. per fornacem ignis ardentis, sicut tres pueri; 


oh utilis, Victor, ei in quo non est utilitas, 
doce me legem puritatis, per gratiam gratis, 
quia incessus meus non est praestans. 


43 Salutem calcibus tuis, quae passae sunt certamen 

sine calceis aureis, quo tempore calcaverunt pulverem; 

tu, pauper spiritu, Victor, sicut dicitur in Evangelio, 
benedictus es, domine, quia divitias non dilexisti, 

ut ferebat consilium Hermani, patris tui, qui se ipsum occidit. 


! TOA (3); cf. Librum Henoch (ed. Charles, LXIX, 13 s.). 

44 Salutem digitis tuis, qui aptati sunt 

in summa calce lata, planta duorum pedum tuorum; 

quia tu, Victor, credidisti in Christum, 

spernens sexaginta dona, in regno eius caelesti 

coronae tres tibi paratae sunt. 3 


45 Salutem unguibus pedis tui, quorum candor non mutatus 
cum in eis potestatem habuit fumus ignis fornacis; [est, 

a certamine tuo, Victor, gradum non retulisti, 

quia cor tuum in caelum raptum fuit, 

cogitans quomodo deitas vendita est triginta argenteis. 10 


46 Salutem staturae tuae, quae induit vestitum caelestem, 

et adornata est gratia; 

quia Christus, archipresbyter, renovavit viam tuam, 

Victor, festinasti pergere per viam certaminis, 

dum in mente cogitas regnare cum illo. 13 


4? Salutem faciei tuae, quae est facies Christi vivi, [bilis ? ; 
cuius sicut in Psalmo dicitur, pulchritudo formae est desidera- 
cum cubiculum domi tuae, Victor, ornatum erat pulchritudine 
quomodo habitasti, domine, instar fratrum pauperum, (auri, 
in medio campi metuendi et extensi deserti? 90 


48 Salutem exitui animae tuae sine pavore vel perturbatione, 
nam mors peccatoris non fuit; 

Victor, alter Henoch, qui gratus fuisti Deo iustitiae, 

tempore exitus animae tuae angeli nobilis cultus, Deum colentes, 
psallerunt dicentes: Gloria coronasti eum. 25 


49 Salutem cadaveri corporis tui, quod pollinctum est per 
sicut verbum tuum iussit; (manus Horionis, 
sol, Victor, qui dominatur in stellas, 

admiratus sum cadaver tuum admiratione mentis suaviter, 

nam redoluit sicut unguentum et bene oluit. 90 


! H. e. nuptias. In loco MARC., Iv, 8 « sexaginta » de nuptiis, « cen- 
tum » de martyrio interpretantur Abessini. — * Ps. XLIV, 3. 

50 Salutem dico involucro nobilis corporis tui, 

postquam perfecisti cursum, et custodisti fidem ; 

o Victor, rogo te, 

ut adiuves me coram inimico, et habeas me amicum, 
5 quia tu es dominus meus et ego servus tuus. 


51 Salutem sepulcro tuo in laudibus linguae et oris, 
quia egregius est honor tuus; 
mel apis terrestris, Victor, cibus Iohannis, hoc est gladius !, 
in caelis mille angeli caeli fecerunt 
10 festum mortis tuae, quod celebravit liber eloquens. 


52 Salutem translationi corporis tui in urbem Antiochiam 
ab interna arcis Barqon, cura Marthae, matris tuae; 
in translatione tua, Victor, festo novi miraculi, 
psallerunt coram matre tua sacerdotes suavis psalterii, 
15 et sicut arietes, in festo tuo exsultavit terra. 


53 Ecce obtuli, cum patiens fuisti fortitudinis doloris, 
donum salutationis, quod est cibus qui obfirmat vim hominis; 
sed in retributionem servi tui peccatoris, Victor, 
cum rex veniet iudicaturus omnes, 

?0 prope. habitationem tuam fac habitationem meam. 


II. 


1 Salutem tibi, Victor, filio Marthae, laudo te vere; 
propter amorem Filii, qui crucifixus est postquam incarnatus 
sanguis tuus effusus est vicem rependens. [ est, 


% 9 Salutem tibi; quod collum tuum vinctum est gravi collari 
propter fidem, Victor, in medio fori, [ferreo 
dedit tibi haereditatem regni Filii. 


3 Salutem tibi; in via Bariqon, certaminis non obvenit tibi 


lingua unguenti ut Paulus, Victor, quia dolor [lassitudo, 
399 coram te fuit instar somnii. 


! MARC., 1, 6.; MATTH., XIV, 8 (Ioh. gladio interempti). 

4 Salutem tibi; sol, Victor, e visceribus Marthae, quae erant 
laus gloriae tuae ex ore infantium, quasi vestis [oriens, 
candida fuit sicut fulgur. 

[schae, 
5 Salutem tibi; gladius militis fuit tibi novum prandium pa- 
cum per eum expectares, Victor, resurrectionem animae tuae, 
quo tempore adstitisti in foro certaminis. 


6 Salutem tibi; cum audivit notitiam mortis tuae per acutum 
Martha ploravit fletum Rachelis, [gladium militis, 
Victor, mirabilis certamine. 


7 Salutem tibi; magnum certamen tuum multis modis, 
o Victor, fili Marthae, 

Antiochia miratur, singulis diebus, 

et praedicat solum honorem tuum. 


c 

GADLA SUSENYOS 


SEU 


MARTYRIUM SANCTI SISINNII 


Aethiopicae versionis Martyrii sancti Sisinnii notum est 
tantum apographon, quod codice Abbadiano n°179 con- 
tinetur, e quo eruimus martyrium s. Claudii (vide supra 
p. 173); codex exaratus esse exeunte saeculo xvi vi- 
detur; martyrium sancti Sisinnii legitur a fol. 91 r. ad 
fol. 95 v. 

Martyrium scriptum est in Aegypto; sed neque textus 
graecus aut copticus, neque versio arabica, hucusque re- 
perta sunt. 

De Martyrio sancti Sisinnii consulendum est opus Axt- 
LINEAU, Les Actes des Martyrs de l'Église copte, Paris, 
1890, p. 183. Cf. etiam R. Basser, Les Apocryphes 
éthiopiens, IV, p. 10 et seq. 

MARTYRIUM SANCTI SISINNII. 


In nomine Patris, et Filii, et Spiritus Sancti, unius Dei. Cer- 
tamen et martyrium sancti Sisinnii, Susipatris filii, e gente 
Antiochiae: eius intercessio sit nobiscum. Amen. 

Et consummatio eius certaminis fuit in vicesimo sexto die 
mensis miyazya, in pace Dei. Amen. 

Fuit vir, cui nomen erat Susipater, e gente Antiochiae, qui 
habebat filium, cui nomen erat Sisinnius, et filiam nomine Ana- 
stasiam. Et quadam e noctibus angelus Dei apparuit Sisinnio, 
cum dormiret; expergefecit eum e lecto eius; et cum exper- 
rectus esset, vidit magnam lucem, et surrexit perterritus timore. 
Et angelus Dei locutus est, et dixit ei: « Ego sum Michael, 
angelorum princeps, qui adsum coram throno Dei. Ego adiu- 
vavi Iosuam, Nuni filium, donec deleverit Amalecitas. Ego ab- 
scondidi prophetam leremiam in cisterna paludis ab ore dra- 
conum et viperarum. Ego liberavi Danielem e fovea leonum. 
Ego eripui pueros tres e fornace flammae. Ego aderam sanctis, 
ut adiuvarem eos tempore eorum augustiae, donec salvi fue- 
rint, et acceperint coronam gloriae in regno caelorum a Deo 
iusto, Rege regum, Domino dominorum, Deo veritatis, lesu 
Christo. Ne timeas, Sisinni; ecce Dominus sibi elegit te, ser- 
vum bonum, ut coniungaris cum eius militibus; et adnumereris 
cum martyribus; et moriaris propter eius nomen, sicut socii 
tui, duo fratres, quorum est unus martyr Victor, Hermani 
filius, quem excruciaverunt Alexandriae propter nomen Domini 
nostri lesu Christi; et sane finis eius martyrii erit in superiore 
parte provinciae Sahidis in Aegypto; et eius commemoratio 
fiet semper in aeternum. Et etiam non discedam a te, donec 
e caelo acceperis coronam. Et ego quoque ero tecum et cum 
fratribus tuis martyribus, donec acceperitis *coronam gloriae 
a Domino nostro Iesu Christo in regno caelorum. Et tu quoque 
iter facies ut pervenires ad urbem Nicomedian, et illic videbis 
magnum prodigium, et accipies pignus christianitatis sanctum, 
postquam reversus eris ex urbe Antiochia; tunc optime co- 
gnosces eos qui magi sunt, et idola quae colit Diocletianus 
vane et inaniter; et evertetur magnum templum Apollinis, in 
quo est habitatio daemonum, quorum religioni submissus est 
pater tuus; laborat enim in sacrificio alienigenae; et eius filius 

peribit, dum interrogabit magum cum eius patre Atrefidos; et 
tu quoque expelles daemones, qui sunt cum patre tuo et sorore 
tua Antilia; cognosce et intellege quod nunquam eis erit vir- 
tus. Et filium, genitum ad perditionem, ne sinas vivere; esto 
libens, et firmus, et validus, et vince; et ecce ego tecum ero; 
et per te multi credent in Deum, quia pater tuus accusabit te 


apud regem; et is irascetur tibi, et in carcerem coniiciet te. 


Nam ego veni ad te visitandum et tibi nunciandum quod tibi 
accidet; ne timeas poenas; et ecce tecum ero, et custodiam te 
omni tempore ». Et his dictis, archangelus Michael dedit ei 
pacem, et adscendit in caelum, Sisinnio eum vidente. 

Et sanctus Sisinnius perseveravit per totam noctem laudans 
et glorificans Deum, dicens: « Sane, oportet me fieri servum 
Dei, et finire cursum meum; et, finito cursu meo, fieri servum 
Domini nostri Iesu Christi ». Et postero die, rex iussit opifices 
facere machinas tormenti, et misit famulos viatores e mili- 
tibus suis cum libro epistulae per omnes urbes, dicens ut aedifi- 
carent templa idolorum, et everterent ecclesias christianas. Et 
rex misit famulos suos ad Sisinnium in urbem Nicomediam et in 
eius suburbia; et accidit magnus timor populo christiano, et 
multis sacerdotibus, et credentibus in Christum; et tradiderunt 
se ipsos ad poenas et necem. Et cum Sisinnius hoc vidisset, cum 
esset in provincia Nicomediae, intellexit quod locutus est an- 
gelus; et vocavit servum suum conscium et fidum, et praecepit 
ei ut mox iret festinanter ad quaerendum virum christianum, 
*quem adduceret. Et servus ivit ad hanc urbem, et adduxit virum 


senem, sacerdotem sanctum, Dei amantem, qui habitabat in 


in ecclesia christiana, quae structurae pulchritudine erat visu 
iucunda, remota ab urbe Nicomedia mille passus. Et cum eo 
locutus, cognovit eius fidem, qui christianus erat, et paratus 
tradere animam suam ad mortem, et ad aciem gladii, et ad 
ignem; et investigavit quo modo christiani (Deum) colunt, et 
accipiant retributionem suam parati suscipere magnam poe- 
nam." Et sacerdos docuit eum omnia quae ab eo quaesivit; 
et nunciavit ei sanctus Sisinnius etiam omnia negotia quae scire 
cupiebat et postulabat, et quo modo angelus secum locutus erat. 
Et postea senex rediit ad ecclesiam christianam suam. 

Et Sisinnius quidem rediit ad provinciam suam; et invenit 
sororem suam Litosiam peperisse portentosum filium, cuius 

vultus turpis erat in modum bestiarum; et quemadmodum antea 
filiam quam peperat iugulavit, et eius sanguinem bibit, arte 
magica; — quod etiam agebat erga infantes, qui nascebantur 
in gente vicina et in gente suburbii: illa enim erat, arte ma- 
gica, quasi accipiter et draco, et ingrediebatur in habitationem 
infantium qui nascebantur, ut occideret eos et biberet eorum 
sanguinem; —- ita occidit et filium suum bibitque eius sangui- 
nem, sicut vobis publice narrabimus. Et cum Sisinnius ingressus 
esset locum in quo erat soror sua, Deus aperuit oculos eius cor- 
dis, et vidit daemones circumstantes illam, et adspexit eius 
filium, cuius vultus erat turpis, et illum cognovit aliena genera- 
tione filium esse daemonis Satanae, quem illa colebat. Et sanctus 
Sisinnius dixit Satanae: « Adiuro te per nomen Dei veri Iesu 
Christi, quem colunt christiani, et nos certiores facti sumus 
a sacerdote: Taode, ut perdas filium magi San, et Atrofodem 
et eius patrem, et maritum sororis meae Litosiae, et filium eius, 
ut omnes viri sciant Deum esse Deum deorum, et dominum do- 
minorum, creatorem caeli et terrae'. Et postquam illi mortui 
erunt, tu proiicieris et praecipitaberis in gehennam, ne iterum 
perdas homines ». Et cum duo magi id audivissent, qui erant 
filius San et eius filius, surrexerunt in Sisinnium ira moti, ut 
eum occiderent. Et Satan quem colebant, adscendit in fastigium 
magnae arboris, quae sita erat *iuxta domum ubi offerebant 
tus deis, et clamavit in eos, et illi mortui sunt. Tunc Sisinnius 
mactavit sororem suam, cum eius filio, hasta quam manu tene- 
bat, confodiens eorum lumbos. Et postea Satan, quasi flamma 
ignis factus, se extulit e terra, sicut exsecrando obtestatus est 
eum sanctus Sisinnius. 

Et postea surrexit Sisinnius cum servo suo, et ivit ad Taodi- 
mum, sacerdotem Nicomediae, et ei narravit omnia quae sibi 
acciderant; et interrogavit eum, qua ratione baptizaret eum 
aqua baptismatis christianitatis. Et ille respondit ei de iis rebus, 
et praeparavit aquam baptismatis, et baptizavit eum in nomine 
Patris, et Filii, et Spiritus: sancti, unius Dei; et ministravit ei 
mysteria sancta corporis et sanguinis Domini; et docuit eum 
scientiam librorum divinorum. Et iterum angelus Dei apparuit 
Sisinnio, et corroboravit cor eius, et adhortatus est eum de 

dono gratiae aeternae, quam Deus ei dederat. Idem angelus 
obtulit ei coronas tres: unam propter eius virginitatem, et 
alteram eo quod crediderat in nomine Christi, et tertiam propter 
eius sanguinem quem effusurus erat; nam miracula multa ma- 
nifestanda erant ex eius corpore, in ecclesia christiana aedifi- 
canda in eius nomine, et in qua deposituri erant eius corpus, 
ad sanationem aegrotorum, et ad salutem eorum qui .afflige- 
reniur per mare et terram, et eorum qui iter facerent; ita ut 
vir qui invocet nomen Domini et utatur intercessione sancti 
Sisinnii, salvus fiat ab omni angustia: « quia tu evertisti templa 
idolorum, et accipies coronam gloriae aeternae incorrupti- 
bilem ». Et tota nocte perseveravit vigilans in laudibus et 
psallens in psalterio Davidis, dum benedicebat Deo, amatori 
misericordiae, corde strenuo, cum confideret et lubens esset 
in Deo, qui concessit ei victoriam secundum omnia quae ar- 
changelus Michael laete ei nunciaverat. 

Et postero die inde profectus est, et rediit Antiochiam, et 
in domum suam venit. Et eius pater venit adversus eum, et ei 
contentiose conviciatus est, eo quod occiderat sororem suam 
cum eius filio, eiusque maritum et idolorum sacerdotes. Et eius 
pater dixit ei: « Si forte rex audiverit quod egisti, te occidet. » 
Et sanctus Sisinnius respondit et dixit ei: « Si autem times re- 
gem terrae, qui morietur, quomodo non timebo regem caeli et 
terrae et Dominum *dominorum? Cur pepercissem illi feminae 
infideli, quae perdidit animas multorum, et bibit eorum sangui- 
nem, adeo ut non pepercerit suo filio? » Et eius pater iratus 
est ei, et valde indignatus est, et scidit vestes suas, et surre- 
xit adversus eum, et verberavit eum virga flagelli, et frendens 
in eum dixit ei: « Submitte te deis, ut bene habearis apud 
regem; si vero non ita fiet, ego ducam te ad eum, ut occidat 
te ob ea quae egisti ». Sanctus nunciavit ei et locutus est 
cum eo hac de re. Et postea profectus est cum eo in itinere 
ad templum idolorum, et in via invenit virum elephantiasi 
morbo affectum; et eius vestis tetigit virum aegrotum, qui sta- 
tim 'sanatus est. Et 7s clamavit magna voce, dicens: « Ego credo 
in Dominum Iesum, Deum sancti Sisinnii, coram omni populo ». 
Et admirata est turba eorum qui adspexerunt hoc miraculum ; 
secuti sunt eum, et deduxerunt eum secum, donec introduce- 
rent eum in templum idolorum. Hac die sustulit oculos suos 

ad caelum, et appropinquavit ad eorum deos. Et Satan, qui 
habitabat in eo loco clamavit, et dixit: « Vae vobis; ecce 
instat dies perditionis vestrae! » Tunc sanctus Sisinnius dixit: 
« Domine mi, lesu Christe, qui adscendisti super crucem tua 
Sponte propter salutem servorum tuorum, qui credunt in nomine 
tuo, qui dixisti verbo tuo, quod verum est: * Omnia quae postu- 
laveritis in nomine meo, fiet vobis' !; nunc etiam rogo te, ut e 
caelo demittas ignem ad comburendum hoc templum idolorum, 
illudque deleas usque ad fundamenta ». Et cum finiret hoc dicere, 
descendit ignis, et statim combussit templum idolorum. Et cum 
Susipater, eius pater, vidisset Sisinnium, scidit vestes suas, et ivit 
eiulans ad Diocletianum, regem infidelem, et ei narravit omnia 
quae egerat Sisinnius, filius suus. Et rex iratus est magna ira, et 
praecepit militibus suis, ut adducerent eum probrose catenis 
ferreis vinctum. Et cum pervenissent ad eum, ut eum com- 
prehenderent, erat quidam e militibus qui caecus erat altero 
oculo; et sanctus Sisinnius vocavit eum, et oravit Deum pro 
eo, ut sanaret eius oculum, ut videret sicut alter et esset sa- 
nus; et postea imposuit manum suam super eius oculum, et dixit: 
« In nomine *Domini nostri Iesu Christi aperire ». Et sanus fuit 
oculus huius militis; sicut sanus erat eius oculus sinister, ita fuit 
et dexter. Et crediderunt ille et qui cum eo erant in nomine 
Domini. Rursus ivit sanctus cum sociis qui crediderunt, quo erat 
rex; et rex novit illos credidisse sancti Sisinnii opera; et hac 
die rex infidelis iussit eos occidi; et occiderunt eos omnes, qui 
acceperunt coronam vitae aeternae in regno caelorum. 

Et cum sanctus Sisinnius adstaret coram facie regis Diocle- 
tiani, reddidit ei honorem militis sicut olim cum esset in di- 
gnitate sua. Aperuit et dissolvit cingulum suum, et deiecit ve- 
Stem suam, et proiecit eam coram oculis regis, et dixit: « Ecce 
igitur, Deus mihi propitium nunc se praebuit, et extulit me e 
puteo perditionis et e luto paludis; ecce elegit me rex meus et 
Deus meus, Deus veritatis, immortalis, Dominus; constitutus 
sum eius miles ». Et rex valde iratus est, et iussit eum fla- 
gellari in faciem rota ferrea; excoriaverunt eum, donec figura 
eius vultus conscissa est; et ex ea fluxit sanguis quam plu- 
rimus. Et sanctus Sisinnius aperuit os suum, et benedixit Deo, 


' JOHANN,, XIV, 13. 


p. 266. 


p. 267. 


4 244 pe | 

dicens: « Gratias tibi ago, Domine mi et Deus mi, Iesu Christe, 
qui dignum me fecisti pati propter nomen tuum sanctum; laudo 
te, Domine mi et Deus mi, Omnipotens, qui fecisti ut anima 
mea et corpus meum lucerent in spiritu lucis; benedico tibi 
omni benedictione, quod constitutus sum a te ut ostendam quid- 
quid debetur regno tuo, ut laudetur nomen tuum. Rogo te ut 
obfirmes me, ut sustineam patienter hanc poenam propter nomen 
tuum sanctum; quia tibi est laus et potentia usque in aeter- 
num. Ámen ». Tunc rex Diocletianus infidelis dixit ei: « Pro- 
fer tus deis, ne moriaris morte turpi; constituam te in di- 
gnitate altiori quam erat honor tuus antehac; et faciam te 
magnum et honoratum principem, quia ego diligo te valde, et 
clemens sum erga te, ne poena moriaris amara morte ». Et 
dum rex ita alloquitur sanctum, angelus Dei descendit de caelo, 
et attrectavit faciem sancti, et abstersit eius corpus, et sana- 
vit eum a vulneribus suis, iussu Dei gloriosi; *et dixit ei: 
« Persevera in Domino tuo, neque pavescas, quia ego sum te- 
cum, ut obfirmem te, donec confuderis hunc regem infidelem ». 
[Et sanctus Sisinnius dixit regi] Diocletiano: « Non mihi cu- 
randum est de honore tuo aut de poena tua; ego sprevi hunc 
mundum. Ecce adhuc visitavit me archangelus Michael, et sa- 
navit vulnera mea, sicut vides me, rex infidelis ». Et cum ad- 
spexisset eum, et vidisset quo modo sana erat facies eius exco- 
riata, cum flagellavissent eum virga ferrea, rex infidelis dixit 
ei: « Ecce nunc igitur, Sisinni, manifesta est ars magica tua 
et scientia tua, ex magia orta; sed ego adaugebo poenam, 
donec magia tua pereat ». 

Et erat illic Hermanus, martyris Victoris pater. Is autem 
significavit regi ne sineret eum vivere; et quomodo verberavit 
filium suum, cum sanctus recusavit offerre tus. Rex man- 
davit ut adscendere cogerent eum in rotam ferream, et conte- 
rerent eum donec apparerent eius ossa; et effunderent in eius 
corpus acetum et calcem vivam. Et sanctus Sisinnius dixit Dio- 
cletiano regi infideli: « Poena tua non afficit me dolore; Do- 


minus meus lesus Christus corroborat me. Gentes cognoscent : 
te esse effusorem sanguinis, et infirmos esse deos tuos ». Et. 


angelus Dei adstabat sancto Sisinnio, ut adiuvaret eum, et 
dixit ei: « Obfirma cor tuum, neque timeas, donec viceris hunc 
regem infidelem ». Et rursus,rex dixit sancto: « Profer tus deis, 

o infidelis sceleste, ne moriaris morte mala; ecce vidisti qualis. 


sis; reddam tibi tempus constitutum propter pulchritudinem 
iuventutis tuae ». Et sanctus dixit ei: « Heri patiens fuisti in 
me; sed hodie ne patiens sis in me ». Et cum rex ab eo haec 
verba audivisset, mandavit ut facerent opus fusile, tauri instar, 
cui affixi essent clavi ferrei, acuti sicut anceps gladius; et tunc 
milites apprehenderunt sanctum, et prostraverunt.eum super 
clavos istos, et imposuerunt eum supinum et posuerunt super eius 
ventrem lapides magnos, donec evulsi sunt eius oculi et aqua 
fluxit ex eius ventre. Et rex existimavit eum esse quasi mor- 
tuum, et locutus est in eius contemptum, dicens: « Cur non 
venit eius Deus, ut eum salvet a manu mea? » 

Et rursus rex praecepit ut auferrent lapides desuper eius ven- 
tre, et perforarent eius collum, et iniicerent ei *funem, quo eum 
auferrent et traherent per coenum platearum, ut viderent eum 
omnes gentes. Et hoc die obscuratus est sol, et operuerunt 
terram nebula et caligo, nubes et procella, tonitru et fulgur; 
et pluvia vehemens descendit, ita ut commoveretur terra, et 
agitaretur; fugerunt milites et omnes gentes perculsi timore, 
et reliquerunt eum iacentem sicut cadaver. Et archangelus 
Michael descendit ad eum, et dixit ei: « Esto firmus, fili mi, 
et consolatum sit cor tuum lubens et victor spe vitae aeternae; 
ecce parum abest ut perveniat tempus accipiendi diadema 
capitis tui cum corona nobili, secundum pactum quod fecisti 
cum Domino tuo; propterea manifestabuntur e corpore tuo mi- 
racula multa in hac urbe; nam veniam ad te cum cohortibus 
angelorum, ut in altum te deducam, ut donetur tibi paradisus 
cum sanctis in reyno caelorum. Ne timeas; ego ero tecum; 
et virtus Dei mei adiuvabit te, et confirmabit animam tuam, 
donec consummaveris certamen tuum ». Et attrectavit omne 
eius corpus manu sua, curavit et sanavit eum, et sanatus est 
ab omni dolore. Et angelus dedit ei pacem, et adscendit ab eo 
in caelos. Et postea sanctus surrexit, et oravit dicens: « Do- 
mine mi et Deus mi, Iesu Christe, qui incarnatus es e virgine 
sancta Maria pura, et crucifixus es diebus Pontii Pilati, et 
mortuus es pro nobis in corpore propter nostram salutem, et 
surrexisti e mortuis, et adscendisti in caelos in corpore as- 
sumpto e progenie nostra, et sedes ad dexteram tui Patris 
in caelo summo, et iterum venturus es in gloria tua ad iudi- 

candos vivos et mortuos, illumina oculos cordium generationis 
viventium, ut cognoscant te esse Dominum Deum veritatis 
solum, et non esse alium deum praeter te ». 

Et tum eo die recesserunt nubes, et sol luxit per aetherem; 
et singuli homines viderunt sanctum Sisinnium adstantem inco- 
lumem, et admirata est omnis turba et populus, et laudave- 
runt Deum. Et Diocletianus clamavit dicens: « Magnus Apollo, 
et Iupiter, et Diana, non est qui eis similis sit ». Et convertit 
se, et dixit ei sanctus Sisinnius: « Adspexi amorem tuum erga 
deos; et propterea apparuit timor; et pavor de te est omnis 
hic *terror qui accidit » !. Et sanctus beatusque Sisinnius dixit ei: 
« Satan fuit qui obscuravit cor eius, et delevit eum, et qui 
avertet eius cor a Deo caeli. Quandonam vidisti Apollinem, 
deum tuum impurum dare lucem in caelis? Immo, iste est caecus 
et surdus, et non sanat vulnera et dolores hominum. Si igitur 
unus est cui sit virtus, sicut tu indicas et admones, adduc 
eum nunc hic, ut mihi patefaciat unum e prodigiis suis divi- 
nis ». Et rex dixit ei: « Age, prodest ut eamus ad templum ». 

Et rex ivit cum principe Hermano, patre martyris sancti 


Victoris, et adoravit deos peregrinos. Et rex iterum dixit beato : 


Sisinnio: « Cave a magia tua; repelle a me hanc magiam tuam; 
accede, obedi, et adora deos ». Et sanctus Sisinnius accessit ad 
idolum; et Apollo obstupuit, et cecidit in faciem, ita ut fractus 
est eius humerus dexter. Ululavit Satan, qui in statua habi- 
tabat, dicens: « Educant abhinc virum Sisinnium; si habitaverit 
in hoc loco per horam peribunt omnes dei ». Et rex scidit 
vestes suas, et frendens dixit ei: « Vide quanto odio habent 
te dei propter magiam tuam, quam continuo peragis! » Et rex 
exiit, et eum eduxit e templo. 


Et venit pater sancti Sisinnii, et accessit ad regem, et accu- : 


savit servum suum, cui nomen erat Ausanyos, dicens: « Huius 
etiam fidei ratio eadem est ac Sisinnii ». Tunc rex iussit ad- 
duci servum. Et cum servus pervenisset ad eum, rex locutus 
est ad eum iratus, eo quod renuerat adorare deos; adhortatus 


est sanctum Ausanium, ut relinqueret religionem Dei excelsi, : 


Dei veritatis, gravi admonitione, crescente ira et indignatione. 
Diocletianus iussit eius collum gladio percuti coram eius domino 

Sisinnio; et ita consummavit martyrium suum, decimo die men- 
sis miyazya. 

Et quando miles percussit eius collum gladio, prosiliit paul- 
lum eius sanguinis, et adspersit faciem cuiusdam viri qui 
daemone detinebatur; [tunc] Satan obstupuit, quia Deus obiur- 
gavit eum, et eiulavit dicens: « Diocletiane, infidelis, cur ita 
egisti erga hunc christianum, ut expellat me ex habitatione 
mea? » Satan evaginavit gladium, *et irruit in regem, ut eum 
occideret; sed sanctus Sisinnius increpavit eum, et eiecit eum 
ab hoc viro qui sanatus est virtute Dei, unius potestate; et 
credidit in Dominum invocavitque nomen eius; et credidit 
multus populus qui illic aderat. 

Et dein iussit rex vinciri sanctum Sisinnium collari ieee: : 
et eius principes dixerunt ei: «Si non occidis hunc virum, 
perdet omnem populum huius urbis magia sua, ut desinant se 
subiicere deis gloriosis et adorare idola ». Rex autem infidelis 
et maledictus blasphemavit nomen Dei caeli. Et respondit unus 
ex principibus, cui nomen erat Filuseforon, vir progenie valde 
nobilis: « Nonne audisti nunc, quomodo subegit deos impios? 
Et etiam tu, impie, perdidisti multos homines; ecce saepius 
servos Dei punisti, non te convertis, neque times, neque tibi ira- 
scuntur homines dum verba prava perpetuo loqueris, sed nos 
credimus non esse deum neque in caelo neque in terra nisi Do- 
minum Iesum Christum, Deum Sisinnii et Ausanii huius servi ». 
Et rex dixit ei: « Tu quoque, qui mansisti sapiens, similis fa- 
ctus es stulto! Si quidem hoc cupivisti, ego offendam dignitatem 
tuam, ego puniam te magna poena !, donec obsequium praestes 
deis meis ». Et ille dixit regi: « Fides mea non est in Apollinem, 
neque in deos, quibus non est anima, qui non possunt salvare 
semetipsos; sed ego solus congregabo omnem hunc populum, 
et ducam eos in fugam deorum impurorum ». Eo die populus 
clamavit alta voce, dicens: « Non est deus in caelo neque in 
terra, nisi Dominus noster lesus Christus, Deus sanctorum Si- 
sinni et Ausanii ». Et cum rex vidisset eorum fiduciam falem 
esse, ut nullo modo recederent a sua fide, praecepit ducibus 
suorum militum ut suspenderent sanctum Filuseforon, et trans- 
figerent eum sagittis, una cum Sephrophiros; alios etiam, qui 
crediderant in eius nomine, cum illis pariter occiderunt acie 

gladii; et ita consummatum est eorum martyrium, die vicesimo 
sexto mensis miyazya. 

Et adhuc rex mandavit ut adducerent sanctum Sisinnium ; et 
cum pervenisset ad eum, rex dixit ei: « Sisinni, age, offer 
tus deis, qui adsunt, ut accipias magnitudinem et honorem di- 
gnitate quam olim habuisti maiora ». *Et sanctus dixit ei: 
« Ne credas futurum esse, ut persuadeas me verbis tuis et ser- 
mone tuo, impie, qui nescis Deum; sed tantum dic mihi, quos- 
nam ex deis colis? Forsan colis Apollinem, qui cecidit in 
faciem suam, cuius humerus fractus est, et pars superior eius 
dorsi? Aut alium e ceteris deis tuis qui, cum invocavis- 
sem nomen Dei mei Iesu Christi, ceciderunt, et deiecti sunt 
ab eorum sedibus, dum daemones fugiebant ab eis? » Tunc eo 
die, rex cum haec audivisset, plenus fuit ira et indignatione, 
frendens in eum. Et dixit ei: « Dicis tu deos esse daemones! 
Nunc surge, citius offer tus deis, ne moriaris morte amara! » 
Et beatus Sisinnius dixit ei: « Nunquam offeram tus pro te; 
fac de me quod vis ». Et dixit princeps, qui erat prope regem: 
« Domine mi, ecce vidisti magnum malum quod fecit in deos 
et in nos; iube pro nobis, eum occidi, ne decipiat nos, et per- 
dat multum populum ex urbibus nostris ». Eo die Diocletianus 
rex infidelis statim praecepit ut abscinderent caput sancti Si- 
sinnii gladio, et comburerent eius corpus igne. 

Et cum duxissent eum ad locum quo consummaturus erat 
martyrium suum, stans protendit manus suas, et oravit dicens: 
« Rogo te, Domine mi, Iesu Christe, Fili Dei vivi, ut mecum 
sis, et me obfirmes constantia, donec tradiderim animam meam 
in manum tuam. Recordare verba quae angelus locutus est 
mecum, dicens: * Ego tecum ero, donec consummaveris certa- 
men tuum.' Et audi me, et adiuva me dono gratiae tuae, usque 
in aeternum. Et hominem qui invocaverit et rogaverit in no- 
mine meo, exaudi, et libera eum ». Et propterea rogavit mi- 
litem, ut sibi concederet horam ad orandum. Et concessit ei 
longum tempus, donec absolverit orationem suam. Tum appa- 
ruit ei archangelus Michael, et cum eo erant cohors angelo- 
rum et duces militum taeli, deferentes manibus suis tres co- 
ronas splendentes et decoras pulchritudine; et dixit ei: « Salus 
tibi, Sisinni, athleta, serve Dei, qui consummavisti martyrium 


tuum pulchrum propter nomen eius sanctum, qui consummavisti. 


et custodisti fidem rectam propter Christum. Ecce tibi praeparata 

est corona; et *paradisum deliciarum Deus dabit tibi, id quod p. 272. 


tibi nunciavi. Et nomen tuum celebrabitur in omnibus provin- 
ciis; et omnes qui credent in Deum, et invocabunt nomen tuum, 
cum obvenerit eis necessitas aut angustia, audiet Deus, et 
adiuvabit eos. Et iam nunc requiem habebis in regno caelo- 
rum, et accipies donum gratiae aeternae, quod oculus non 
vidit, nec auris audivit, nec in cor hominum adscendit !; quod 
nempe Deus praeparavit dilectis suis. Et qui custodient eius 
mandatum eo die dicent: Sanctus et beatus Sisinnius ». 

Et cum caderet super terram caput sancti, et archangelus 
Michael acciperet eius animam puram, et coronaret eam co- 
rona lucis, psallebant laudes sancti angeli coram eius anima, 
donec deduxissent eam in caelos, magno cum honore. 

Et fuit consummatio eius martyrii vicesimo sexto die mensis 
miyazya, in pace Dei. Amen. 

|t numerus eorum qui crediderunt eius doctrina et ope, fuit 
ccxc animarum; et acceperunt coronam vitae in regno ae- 
terno. Et quod milites sumpserunt corpus sancti martyris Si- 
sinnii, et proiecerunt illud in ignem, sicut rex infidelis prae- 
cepit eis, proiicientur in ignem aeternum. Sed quia ignis non 
combussit illud, sicut accidit tribus pueris, instante noctis tem- 
pore, ivit archipresbyter, cui nomen erat Astatarochus ?, cum 
ingenti populo, et sumpsit corpus sancti et eius caput glorio- 
sum; et involverunt ea pannis mundis, et eum deposuerunt in 
eius domu, donec Deus deleverit regem impium. Et aedificavit 
ei ecclesiam christianam pulchra structura Antiochiae. Et in- 
ventum est eius corpus sanctum, .et tulerunt illud, et adduxe- 
runt illud in ecclesiam christianam, quae aedificata erat in eius 
memoriam, magno cum honore. Et ex eo manifestata sunt 
miracula et prodigia multa, usque ad hunc diem. Viri, qui 
invocant Deum in eius nomine, cum dolore laborant, sanantur 
a morbo suo, et glorificant Deum Dominum nostrum: cui'sit 
honor, et gloria, et potentia, cum eius Patre, et Spiritu sancto 
viviflcante, qui ei aequalis est, ab hoc tempore usque in sae- 
cula saeculorum. Amen. 

Tutela Patris, et Filii, et Spiritu sancti, et tutela omnis verbi 
eorum, et tutela Dominae nostrae Mariae... sine intermissione 
sit! Amen. 

